
Cuvânt înainte 


Indiferent de cultura în care a trăit, omul a dorit dintotdeauna să afle 
măcar o frântură din viitor. Istoria popoarelor antice demonstrează că princi- 
pala preocupare din punct de vedere religios a unei comunităţi, a unui popor, 
a fost aceea de a afla viitorul. 

Adoptând concepții religioase dintre cele mai diverse, poporul român 
şi-a creat un sistem propriu de credințe, concepând raporturile cu divinitatea 
nu sub forma unei transcendente, a unei exaltări spirituale, ci în conformitate 
cu un ansamblu de practici minuţioase de la care se așteptau eficacitate şi 
randament. 

Mai întâi a cunoscut natura şi fortele ei. a cunoscut pietrele, plantele 
și animalele de care se folosea şi cu care lucra pentru a descifra tainele acestei 
lumi. Cu trecerea timpului, cunoașterea s-a îmbogăţit şi s-a extins și în afara 
lumii noastre, către planete și stele, soare şi lună. către constelații şi univers. 
Asttel s-a dezvoltat o întreagă filosofie şi mitologie în ceea ce priveşte astrele 
cereşti şi legătura lor cu pământul. 

Cum, când şi unde a început omul să creadă că Soarele, Luna şi plane- 
tele vizibile îi influențează caracterul și viaţa, precum şi orice aspect al vieţii 
pe pământ, un posibil răspuns: când a avut putinta să observe şi să înțeleagă că 
Soarele, ca sursă de căldură şi lumină, guverna toate lucrurile vii și Luna, care 
afecta alte cicluri naturale, având efect inclusiv asupra stabilității emoţionale. 
Atunci omul a simţit nevoia să găsească un sens pentru toate cele ce există în 
jurul şi deasupra sa din vremuri imemoriale. 

Un interes pentru formele timpurii ale astrologiei a fost comun mai 
multor civilizaţii străvechi, nu doar în Orientul Mijlociu, din Anatolia până în 
Persia, ci și în Extremul Orient, la incaşi și mayaşi, unde acele planete care 
puteau fi văzute cu ochiul liber, Mercur, Venus, Marte, erau identificate ca zei 
cu diverse nume şi personalităţi, şi unde mişcările lor pe cerul înstelat erau 
văzute ca având semnificaţii evidente. 

Practicile divinatorii au jucat și ele un rol esenţial, căci oamenii nu 
săvârşeau nimic fără a consulta în prealabil zeii şi fără a se asigura de sprijinul 
Şi protecţia lor. Credinţele magico- religioase se agregă în jurul unor spirite 
malefice şi benefice care intervin în favoarea sau în defavoarea individului 
uman, fiind invocate sau apelate în cadrul diverselor practice. 

O serie de credințe şi practici vizează modalităţi concrete de intrare 
sau ieşire din rău, de provocare sau anihilare a răului, de protecție împotriva 
răului, de construire a unei stări de bine. Există așadar o magie agresivă sau 
ofensivă de cauzare a răului, o magie divinatorie de prevestire şi anticipare a 
răului sau a binelui, o magie defensivă și protectoare împotriva răului, precum 
și o magie proiectivă ce urmărește prefigurarea unei realități pozitive. 

Raportul între om și legile implacabile firii, care nu se pot ocoli, au dus 
la conceptul mitic al destinului atotputernic, căruia i se supune orice existență 
şi de la care nu se poate abate nimeni. Lucrarea Viziunea destinului uman în 
mitul ursitoarelor şi alte credinţe divinatorii, cuprinde trei părţi si anume, Mi- 
tologia sorții, Soarta sau destinul. Prevestirea ursitei. Toate se remarcă prin 
multitudinea surselor de informare și prin ampla documentare. În condițiile 
parcurgerii atente a unei imense'bibliografii aferente temei, a tuturor catego- 
riilor de izvoare istorice publicate și a multora inedite, autorul au alcătuit o 
lucrare închegată, sistematică şi originală. 

Nu putea să sondeze adâncurile acestei problematici, ale sufletului ro- 
mânesc confruntat cu atâtea necunoscute, întâlnite de la naştere până la moar- 
te, decât un om pasionat, care s-a născut, a crescut, s-a format în acest univers 
spiritual, lumea satului, un om bine informat, un profesionist care a parcurs cu 
acribie o vastă bibliografie. 

Specialistul în etnologie Vasile Pistolea s-a născut parcurgând cu pa- 
siune și stăruință drumul de la experiența de viaţă, la profesionalizare prin 
studiu, la cercetare de cea mai bună calitate. 


Carmen Neumann 


Muzeograf 

I. MITOLOGIA SORŢII 


1. PREEXISTENTŢĂ, EXISTENŢĂ ŞI POSTEXISTENŢĂ 


Întreaga existență umană, de la naştere și până la moarte, este pusă sub 
semnul oblăduitor sau distructiv al Sorţii şi al „acoliţilor” ei. Cuvântul soartă, 
de origine latină şi de genul feminin, are următoarele sensuri în dicționar: a) 
soartă (lat. sortem), forță sau voință supranaturală. despre care se crede că 
hotărăşte ce se petrece în viaţa oamenilor; b), situație, concurs de împrejurări 
existente la un moment dat (Dicţionarul enciclopedic, vol. VI, R-S, p. 461). 

Soartă are mai multe sinonime, majoritatea de genul feminin, asemeni 
cuvântului de bază: destin, fatalitate, menire, scrisă, dată, noroc etc. și 
majoritatea se referă la primul sens al ei de „voință supranaturală”. Termenul 
de „fatalitate” (şi „fatalism”) apare mai ales în concepțiile religioase cu sensul 
de „voinţă divină” care determină şi dirijează viaţa oamenilor, iar noroc, pe 
lângă sensul său de bază („concurs de împrejurări favorabile care asigură 
reușita unei acţiuni sau împlinirea unei dorințe”) mai are şi sensul secundar 
de „soartă, ursită, destin favorabil” care, în demersul nostru analitic, apare 
ca sens de bază. De altfel, în vechime, Soarta mai era denumită și „menire, 
noroc, scrisă, dat etc.”, termeni care exprimă, aşa cum precizează Romulus 
Vulcănescu, un alter ego european al destinului, corespunzător, în antichitate, 
moirei la greci și fatum-ului la romani (Romulus Vulcănescu, Mitologia Sortii 
în vol. Mitologie română, p. 162). 

În viziunea acestui reputat etnolog, Soarta îşi exercită puterea atât în 
preexistența şi existența umană (a comunităţilor etnice și familiale, cât şi a 
individului) dar și în posrexistența cosmică, la cele trei nivele: cer, pământ şi 
subpământ. Așadar, ea are puteri discreționare pentru menţinerea echilibrului 
cosmic (în general), iar exercitarea acestor puteri o face prin interpreţii şi 
acoliţii ei. Astfel, ea ţine cumpăna unei drepte rânduieli, exercitată prin 
demiurgi în sfera divină și în cea materială şi spirituală a omului. În acest sens, 
predestinarea este cunoscută omului prin opera demiurgilor şi ea prefigurează 
evenimentele principale și desfășurarea lor în viaţa individului (naștere, nuntă 
şi moarte) ca făptură cosmică şi etno-istorică. 

După Romulus Vulcănescu destinarea sau destinul este opera 
semidivinităților din Panteonul mitologiei române, iar postdestinarea plutește 

într-un vag mister global al cosmosului și al lumii. În această privinţă, Soarta 
urmărește drumul fiinţei umane pe pământ şi al reintegrării ei în cosmos, pe 
căi previzibile sau imprevizibile. De aceea, Soarta nu trebuie confundată cu 
fatalitatea, care neagă rosturile vieţii, îndeosebi prin sensurile ei spirituale. 
La începuturile ci, mitologia românească s-a prezentat ca o mitologic 
pastorală sau agro-pastorală care indică ca ipostaze divine trei ursitori ciobani 
şi trei ursitoare ciobănite. Nu se ştie când și în ce împrejurări acestor ipostaze 
pastorale ale Sorţii le-au luat locul făpturile specializate, numite Urse sau 
Ursitoare. Ele trasează, în linii mari, generale, momentele biografice ale 
noilor născuţi, fără amestec în anecdotica (partea mai puțin cunoscută sau 
hazlie) a destinului celui ursit. Proteţiile lor nu pot fi combătute pentru că 
ele acţionează în numele Sorţii. Împotriva acestor preziceri se poate interveni 
(cum vom vedea) doar parţial, pe căi ocolite şi cu șanse mici de izbândă: prin 
vrăji, descântece, rugăciuni, apel sau contracte cu Diavolul, spiriduși etc. 


2. DESCÂNTECE DE FACERE, DESFACERE ȘI ÎMBLÂNZIRE 


Cât priveşte deciziile sau hotărârile Ursitoarelor, Romulus Vulcănescu 
afirmă că există două teorii: a) împotriva lor nu se poate face nimic pentru 
a le schimba cursul general (acţiunea); b) împotriva acestora se poate [ace 
ceva. Întrucît prima teorie nu ridică probleme de ordin explicativ, autorul se 
opreşte la a doua, cu aplicaţii rituale de natură mitologică. Aceste aplicaţii le 
relevă folclorul medical și ele se referă la descântecele de facere, desfacere şi 
îmblânzire (Romulus Vulcănescu, /uer cit., p. 165). 

Practicile contra Urselor sunt descântecele de boală în care bolile sunt 
clasificate în cinci categorii: boale de la Dumnezeu, de la Sfânta Maria, de la 
Sântele zile grele şi, deopotrivă, de la Alte sfinte şi de la oameni (Artur Gorovei, 
Descântecele românilor, 1931, p. 311). O descântătoare bătrână susține că 
numai bolile provocate de ultimele patru categorii de făpturi mitice (în care 
intră şi oameni predestinaţi a face rău) pot fi combătute prin descântece de 
ursită, iar acestea se referă numai la anumite aspecte ale ursirii şi la anecdotica 
ei (Grigore Tocilescu, Materialuri folkloristice, vol. II, p. 137). În acest sens, 
autorul dă şi un exemplu pentru desfăşurarea ursitei în caz de boală, care are 
următorul conţinut: „Ha! Ursâtă roasă poroasă/ albastră proalbastră,/ galbenă 
progalbenă,/ cu chicioarele nu frământaţi,/ trupul nu-i mâncaţi,/ în grea boală 
nu-l băgaţi,/ de l-o pocit o fată, crapă-i țâţele,/ de-o pocit-o codru, cadă-i 
frunza” (G. Dem. Teodorescu, Poezii populare române, 1982, p. 329). 

Această invocaţie se referă la cele trei Ursitoare (poroasă, proalbastră şi 
progalbenă) pentru a nu-i frământa trupul cu o boală grea. 

Descântecul de ursită este o încercare de îmblânzire, de ameliorare a 
efectelor bolii sau ale unei nenorociri, fiind doar o componentă a Sorţii. În 
această categorie intră: descântecele de deochi, de ceas rău, de bubă neagră, de 
apucat, de potcă, de săgetături etc. Aceste descântece implică şi nenumărate 
rituri de apărare, de vindecare şi de luptă împotriva nenorocului ori de 
provocare a norocului. 

Dar descântecele de ursită nu au ca finalitate o vindecare a bolii, ci doar 
o ameliorare a efectelor ei. Ele implică și nenumărate rituri de luptă împotriva 
forțelor demonice sau malefice, reprezentate prin acoliţii negativi ai Sorţii. 

Ursita mai poate fi abătută şi printr-o mică înșelăciune, efectuată de 
moaşele care au auzit-o şi n-au spus-o nimănui. Ea se poate abate și prin 
captarea bunăvoinţei Nenorocului sau chiar prin activitatea demonică a unor 
spiriduși care acţionează în numele Nefărtatului prin „magia neagră” (Romulus 
Vulcănescu, Jucer. cit., p. 162-167). 


3. IMAGINEA TRINITARĂ A SORŢII 
A. Ritul Ursitoarelor şi derularea lui 


În viziunea lui Romulus Vulcănescu, Ursele (trei la număr) sunt înfăţişate 
în două ipostaze: 

a)tinere şi frumoase ca nişte zâne, de unde și numele de fete/ fecioare/ 
fete care ursesc; 

b)fecioare bătrâne, urâte ca nişte vrăjitoare și numite babe care ursesc: 
fecioria lor semnifică starea de puritate fizică şi spirituală, necesară în derularea 
ritului ursirii şi în activitatea prezicerilor; 

În mitul nostru autohton, ele nu aveau nume individuale ca moirele la greci 
(Clotho, Lachesis, Atropos) sau fatele la romani (Nona, Decuma şi Morta), 
ci nume atribuite după activitatea desfăşurată (torcătoarea, depănătoarea 
şi curmătoarea), fiind interzisă invocarea pe numele lor sfinte. În memoria 
culturală a strămoşilor noștri s-a păstrat imaginea lor aproximativă de fecioare 
bătrâne şi tăcute, cu priviri întunecate și neîndurătoare. 

În perioada formării credinţei despre Soartă și Ursitoare, părinţii copilului 
credeau că pot să vadă sosirea lor noaptea și să le audă cum rostesc menirea 
pruncului. Pentru aceasta, trebuia să stea liniştii, fără agitaţie sau accente de 

mirare, pentru a nu tulbura ursita. De asemenea, le era interzis să divulge 
cele auzite. Întreaga noapte cât stăteau în camera copilului, ei trebuiau să se 
roage în taină ca zăbovirea lor să fie cu noroc. Însă, datorită unor indiscreții 
comise, Ursitoarele s-au făcut invizibile, iar rolul părinţilor l-au preluat 
moaşele, despre ele crezându-se că sunt mai prudente şi puteau să audă ursita. 
Când vedeau că intră Ursele, moaşele rosteau în gând: „Urselor,/ zânelor,/ 
frumoaselor, / fecioarelor, cu bine veniţi,/ bine ne găsiţi. Cum vă primim/ cu 
pusă masă,/ bucate direse,/ vinaţuri alese,/ aşa vă ospătaţi,/ pân” vă dumiriți/ 
noroc să meniţi/ fătului nost”. 

În mitul românesc al Ursitoarelor au intervenit şi influențe străine 
referitoare la numărul lor impar (3, 7, 9 etc.), la tehnica ursirii în etape sau 
la citirea ursitei dintr-o Carte a vieții şi a morții ori în şoaptă dintr-o Carte a 
Ursitoarelor. În privința conservării documentului, ghemul cu firul vieți? sau a 
cărților de ursită se ascundea în locurile ferite de profanare: o peşteră, un turn 
invizibil, în „cămările cosmosului” etc. 


Etape în derularea ritului: 


a) locul şi timpul ursirii; 
b) masa Ursitoarelor — alimente şi obiecte; 
c) rolul şi semnificaţiile destinului prefigurat de Ursitoare; 


Aşa cum precizează R. Vulcănescu, mitul Ursitoarelor prezintă două 
variante de ursire. O variantă în care activitatea se desfăşoară în primele trei 
nopţi de la nașterea fătului, după următorul scenariu: în prima noapte lucrează 
doar Torcătoarea, care toarce firul vieţii noului născut; în a doua noapte, 
Depănătoarea desfăşoară firul tors pe ghemul Sorţii; iar în a treia noapte, 
Curmătoarea îl taie cu secera sau cu o foarfecă (Romulus Vulcănescu, lucer. cit., 
p. 77). În a doua variantă toate cele trei Ursitoare își îndeplinesc activitatea, 
de obicei, în a treia noapte de la naşterea pruncului. Odată tors, ghemul firului 
vieţii e luat de a treia Ursă (Curmătoarea sau Moartea) care îl ascunde într-o 
peşteră din munţi, unde are acces numai Soarta (Romulus Vulcănescu, /ucr 
cit., p. 77). Aceasta fiind varianta cea mai întâlnită în studiile de specialitate 
parcurse, ne vom opri şi noi, în demersul analitic, asupra ei. 

Mitul Ursitoarelor este ilustrat de o scurtă legendă, narată de Marcel 
Olinescu în volumul Mitologie românească: „Ursitoarele sunt niște zâne care 
vin în cele trei zile după nașterea fiecărui copil şi-i croiesc ursita. Nu se știe 
bine dacă ele au fost de când e lumea sau mai dincoace. Se crede îndeobște că 
Alexandru Machedon a luat niște apă vie de la izvorul în care s-a scăldat regele 

loan. Apa i-a fost furată de trei servitoare, care, bând-o și rămânând de atunci 
veşnic tinere, Dumnezeu le-a pus să ursească viaţa oamenilor. Ele trăiesc toate 
la un loc într-o casă frumoasă ca un palat. Acolo e o sală mare de tot, cu 
mii şi milioane de candele, ce lucesc ca nişte stele pe cer. Acestea-s vieţile 
oamenilor. Îndată ce se naşte vreun copil. i se toarnă în candelă untdelemn de 
către ursitoare, atât cât îi va fi viaţa lui de lungă. În fiecare clipă sute de candele 
se aprind şi sute se sting. Întocmai ca viețile oamenilor” (Marcel Olinescu, 
Mitologie românească, 2008, p. 182). 

Ion Ghinoiu precizează că această credinţă în ursită sau destin aparţine 
complexului cultural indo-european (aproximativ 3500 î.Hr. — anul 0). De-a 
lungul timpului, ea s-a prelungit în mediile folclorice, sub diferite forme, 
ajungând până în zilele noastre. Prin urmare, primul rit amplu al existenţei 
umane — nașterea — e pus sub semnul unor credințe predeterministe care mai 
persistă și astăzi în conștiința populară prin formulări de tipul: „Aşa mi-a 
fost soarta”, „Așa mi-a fost ursita”, „Aşa mi-a fost dat/ursit”, „Trebuie să 
joci cum îţi cântă vremea”, „Apa trebuie să vie la matca ei şi omul la teapa 
lui”, „Securea la rădăcina pomilor zace”, „Moartea nu mai are moarte cât o fi 
pământul”, „Aşa mi-a cântat ursita la naştere” (Ion Ghinoiu, Lumea de aici. 
lumea de dincolo, 1999, p. 98). 

Același etnolog afirmă că termenul Ursitoare apare în Balcani sub forma 
Ursiniţi sau Sudnice, fiind necunoscut la vechii slavi care le numeau Rojaniți. 
Românii sunt singurul popor neolatin care nu a derivat numele zeiţei destinului 
de la Moirele greceşti, Fatele romane și Norsele vechilor germani. Prezenţa 
lor este atestată în spaţiul Europei de Est prin numeroase credinţe și obiceiuri 
sau prin reprezentări mitice și ceremonii spectaculoase, fapt ce demonstrează 
că patemitatea lor aparţine strămoşilor autohtoni geto-daci. 

Lingviştii români arată că termenul a ursi este de origine neo-greacă şi 
provine din grecescul orizo („a hotărî soarta”, „a decide”) şi este atestat pentru 
prima oară în anul 1863 şi înregistrat în Atlasul Lingvistic Român, vol. I (1938), 
vol. II (1944). De la verbul a ursi s-au format substantivele ursea/ă (urs+suf. 
eală), ursire (faptul de a ursi) şi adjectivul ursită cu două sensuri: a) „persoană 
considerată ca fiind predestinată să devină soț/soţia cuiva”; b) „destin,soartă, 
fatalitate, ursitoare” (Dimitrie Macrea, Dicţionarul limbii române moderne, 
Ed. Academiei, Buc., 1958, p. 911). 

Numărul Ursitoarelor este variabil (trei, cinci, şapte, nouă), dar aproape 
întotdeauna fără soţ. Când ţine de fantezia informatorilor folclorici, numărul 
lor depăşeşte cutuma ajungând până la 12,14,24 sau chiar 40. Ele au fie nume 
sacre, neştiute şi nepronunţate de om, fie poartă mai multe nume, în funcţie 
de zonele folclorice alc ţării: Ursători, Ursite, Urse, Ursoni, Ursoi, Ursoaice, 

Surori, Zâne etc. Ca surori, ele deţin nume ca Bălaşa, Ana, Dumitra etc. 
În basme ele au primit şi alte nume: Ana, Diana, Sânziana, Prita, Rochita, 
Pricochiţa. Prisca, Tisca, Doina, Olna, Virja, Hârja etc. Dintre aceste nume, 
variante literare sunt doar Urse şi Ursitoare. Locuinţa lor se află în cer, pe 
malul mării, în aer sau în pădurea care le poartă numele (Pădurea Ursitoarelor), 
situată la marginea Pământului. 

Cele trei zâne fecioare, care deapănă soarta omului, au fost numite 
după funcţia lor din timpul ursirii: Soarta, Torcătoarea şi Curmătoarea sau 
Ursitoarea, Ursita şi Moartea. Recuzita sau acesoriile lor sunt: o furcă de tors 
cu un caier de lână, un fus și o foarfecă sau o seceră. Primele două (Soarta 
şi Torcătoarea) sunt faste. A treia, Curmătoarea (Moartea) este șchioapă (de 
unde și denumirea $chioapa) şi cea mai rea. Ea hotărăşte vârsta omului, de 
lă'hâştere până la mormânt, prin tăierea bruscă a firului vieţii, gest din care 
decurge şi expresia întâlnită în unele sate: „Aşa a vrut $chioapa!”. Ele apar 
întotdeauna împreună, poartă numai veșminte albe şi se hrănesc doar cu camne 
furată. După unii informatori, Ursitoarele vin în săptămâna în care s-a născut 
copilul, în nopţile fără soţ: a treia, a cincea, a șaptea. Alţii cred că vin în cele 
trei nopți după naștere sau chiar în noaptea a opta. De regulă însă, ele apar în 
a treia noapte de la naşterea copilului. 

Potrivit tradiţiei românești, sarcina întâmpinării Ursitoarelor revine 
moașei. Moaşa e prima ființă care vine în contact cu noul născut şi ea joacă 
un rol important în viaţa lui. Dacă copilul s-a născut cu calotă (tichic care-i 
acoperă creștetul), ea are grijă s-o îndepărteze imediat ca să nu devină strigoi. 
Apoi, ea îl moșea (îi tăia buricul), comunica tatălui sexul copilului, sfătuia 
mama cum să-l hrănească și să-l îngrijească și efectua prima lui scaldă rituală. 
Aceasta sc realiza înainte de apusul soarelui, într-o albie sau covăţică de lemn 
de brad sau tei, cu apă neîncepută (adusă direct de la fântână, izvor sau pârâu), 
într-o oală nouă de pământ. În scaldă punea diferite obiecte (un ou, lapte, 
bani de argint, agheasmă, busuioc, o floare de bujor, un fulg de pasăre, etc) 
al căror simbolism este redat de zicala populară: „Scump ca argintul,/ Dulce 
ca mierea,/ Bun ca pâinea,/ Sănătos ca oul,/ Rumen ca bujorul,/ Atrăgător 
ca busuiocul, / Şi alb ca laptele” (Simion Florea Marian, Nașterea la români, 
2007, p. 83-84). 

Ziua moașei este tocmai ziua Anului Nou. În această zi bărbaţii, femeile 
şi copiii își vizitează moașele și le duc cadouri. La rândul ei, moaşa aşază un 
covrig pe capul copilului și-l ridică până-n grindă pentru ca acesta să crească şi 
să fie sănătos. În mediul sătesc, moașa are o serie de sinonime locale: moșică, 
Moaşă mare sau Moașă de coșarcă. ultimul nume rezultând de la coşul de 
merinde, adus lăuzei la trei zile după naştere. 

După cele două scalde rituale ale fătului şi lăuzei, moașa pregătește 
Masa Ursitoarelor, numită și Masa lăuzei. Masa îndeplineşte funcția de 
altar pe care se pun diverse ofrande: colaci, sare, apă, untdelemn, lumânări, 
busuioc, bani şi, uneori, o oglindă sau un pieptene, o ceașcă cu vin etc., dar 
și obiecte cu valoare simbolică: un spic de grâu (în satele de agricultori), un 
fluier (în cele de păstori), un caiet, un condei şi o carte pentru ca pruncul să 
devină om învăţat, cu carte. Uneori, pe masă se mai pune şi lână pentru a 
prelungi firul vieţii. Tot pentru a face pe plac Ursitoarelor, ceremonia sosirii 
lor trebuie fixată într-o zi de dulce sau de truct, nu de post sau de sec. Fiindcă 
nu le place întunericul, odaia copilului trebuie să fie luminată; de asemenea, 
nu le plac oamenii supăraţi, posomorâţi sau gâlcevitori. De aceea, părinţii, 
moașa şi oricine ar mai fi în odaia pruncului trebuie să fie veseli. La ritualul 
întâmpinării Ussitoarelor contribuie și părinţii copilului. Pentru ca -acestea 
să aibă o primire cât mai bună, ei curăţă casa și gospodăria, leagă câinele 
în lanţ, lasă uşile și geamurile întredeschise, aşează lumânări pe masă. Când 
pregătirile sunt terminate, a treia zi după naşterea copilului, în camera unde el 
doarme, se pregătește o masă rituală pentru a le îmbuna şi câștiga afecțiunea 
în prezicerea unei sorţi favorabile. Masa Ursitoarelor este o masă țărănească, 
Joasă și rotundă, asemenea Mesei Tăcerii a lui Constantin Brâncuşi, pe care 
moaşa o așază în centrul camerei unde doarme mama și copilul. 

În rândurile următoare vom prezenta informaţii referitoare la masa 
Ursitoarelor colectate din diferite zone etnografice de către Simion Florea 
Marian, Artur Gorovei şi Tudor Pamfile. 

În Banat, pregătirea mesei se derula astfel: când soarele ajungea la 
chindie, moașa lua o sânie (masă rotundă de lemn) şi o acoperea cu o pânză 
nouă. Împrejurul mesei punea niște brăciri noi, iar la mijloc un blid cu trei 
pumni de făină de grâu. Deasupra pânzei, care ţine locul feței de masă, se mai 
aranjau: o lingură nouă cu sare, una cu unt și un pahar nou cu apă neîncepută. 
De torţile blidului prindea trei lumânări de ceară, iar împrejurul lui tot felul de 
cereale (grâu, porumb, secară etc.). Apoi măsura pruncul cu trei fire de mătase 
roşie pe care le înfășura împrejurul paharului cu apă. Masa astfel pregătită o 
punea la capul nepoatei sau al pruncului, aprindea cele trei lumânări, îşi făcea 
cruce de trei ori şi se ruga către Dumnezeu să-i trimită Ursitoarele, zicând: 
„Doamne, Dumnezeule!/ Trimite Ursitoarele/ Să vină toate voioase,/ Voioase 
şi bucuroase,/ La sânie să gustească/ Lui X bine să-mpărățească,/ X putintel să 
muncească/ Şi mult bine să trăiască” (Cf. Artur Gorovei, Datinile noastre la 
naștere și la nuntă, 2002, p. 28). După ce se închina, moaşa lăsa masa să stea 
peste noapte unde a pus-o, având grijă ca, împreună cu mama copilului, fiecare 
să ţină minte ce vor visa. A doua zi dimineaţa, moaşa venea cu trei fetiţe (până 

la 6 ani) cărora le împărțea produsele de pe masă. Ca și numele Ursitoarelor, 
produsele care se puneau pe masa lor (obiecte, mâncare şi băutură) diferă după 
unele zone etnografice. Tot în Banat se întindea la capul pruncului: o pogace, 
trei cruceri (bănuţi), o pereche de brăciri, o oglindă, un pieptene şi o lingură 
cu usturoi pentru Ursitoare. 

În Transilvania, moașa aşterne pe masă un cot de pânză pe care pune: 
un blid cu făină de grâu, sare, pâine şi o monedă; le lasă trei zile şi trei nopţi. 

În Ardeal, se puneau pe masă: trei talgere cu grâu fiert, trei pahare cu 
apă, trei cu untdelemn şi, într-o scăfiță, câţiva bani, iar moaşa spunea Cântecul 
Ursitelor. 

În Ţara Hațegului, pe masă se aranjau: sare, pită și apă; iar în judeţul 
Tecuci, pe o farfurie se puncau: bani, pâine, sare, un pahar cu vin, două 
lumânări şi câteva fire de busuioc. 

În județul Muscel, obiectele si alimentele distribuite pe masă erau: pâine, 
ceapă, ţuică, vin, o carte (dacă e băiat), ori cusături şi fuioare (dacă e fată), un 
ban, sare şi o lumânare aprinsă. 

Prin judeţul Gorj, moaşa punea pe masă: o azimă coaptă în spuză, unsă 
cu miere pe cele trei cruci făcute pe ea, azima o aşază pe un scutec nou de 
prunc, aşternut pe niște faşe şi apoi pe masă. Pe scutec, lângă azimă, mai 
aranja: un pahar cu vin, unul cu apă şi un ban de argint pe o pâine, o pereche de 
bete (cingători) ale moașei şi trei linguri de care se leagă cu mătase niște flori. 
După ce moașa le așază, spune: „Sfintelor,/ Bunelor/ Să v-aducă Dumnezeu 
curate,/ Luminate/ Bune ca pâinea,/ Dulci ca mierea,/ Şi line ca apa” (Tudor 
Pamfile, /ucr. cit., p. 192-193). 

În Macedonia era obiceiul ca în a treia zi să fie pus un copil, băiat sau 
fată, în vârstă de 12 ani şi a cărui părinţi trăiesc, să frământe o turtiță din aluat 
nedospit, care se coace în cenușa din vatră şi apoi se pune să stea 40 de zile 
sub perna pruncului. În noaptea următoare se culcă toți mai devreme şi se 
închid uşile, care nu se mai deschid deloc în acea noapte, când vin Ursitoarele 
să menească norocul şi soarta copilului (Cf. Artur Gorovei, lucer. cit.,p. 287). 

După ce pregătirile sunt încheiate se așteapta în mare linişte sosirea 
Ursitoarelor care veneau pe la miezul nopţii. după primul cântat al cocoșilor, 
să urzească „candela vieţii umane”. Ele intrau pe coş, pe fereastră sau pe uşa 
camerei unde se afla copilul şi începeau să deruleze ursirea. Ca şi bucatele 
puse pe masă, locul de ursire diferă: la fereastră, în odaia copilului, la căpătâiul 
patului și, adesea, în jurul mesei. Ritualul ursirii se desfășura strigând sau 
cântând viitorul copilului după următoarea ceremonie: cele trei fecioare sau 
zâne, îmbrăcate în alb, se sfătuiesc între ele. Apoi cea bătrână (Soarta sau 
Ursitoarea) ia în mână furca de tors o pune în brâu, învârte fusul și rostește 

destinul pruncului, a doua (Torcătoarea sau Ursita) toarce firul din caier, 
iar a treia (Curmătoarea sau Moartea) taie firul vieţii cu foarfeca ori secera. 
Şchioapa are totdeauna ultimul cuvânt în hotărârea vârstei morţii. După ce 
i-au tors firul vieţii, dacă plodul s-a născut într-un ceas bun, Ursitoarele încep 
să cânte un viers foarte frumos şi să-i ursească de bine; iar dacă s-a născut într- 
un ceas rău, încep să cânte un viers duios şi îi urzesc numai de rău. 

Tudor Pamfile menţionează că în alte vremuri, „de inimă curată”, oamenii 
vedeau Ursitoarele care, după ce se sfătuiau asupra urselii, cea mai bătrână 
începea să spună despre copil: „Să aibă traiul meu din cutare zi și somnul meu 
din cutare noapte!”. Celelalte o sfătuiau să fie mai miloasă și porneau spre 
casa noului născut, unde ajungeau după miezul nopţii. Pentru aceasta ușile şi 
ferestrele trebuiau lăsate deschisc, iar lumca să fie veselă (Tudor Pamfilc, /ucr: 
cit. p. 494). 

Alte credinţe referitoare la naștere sunt consemnate de către T. Pamfile: 

- Dacă Ursitoarele găsesc casa pruncului neluminată, nu intră înăuntru 
şi astfel copilul rămâne neursit; 

- În unele părţi era obiceiul să se facă trei colaci mici pentru cele trei 
Ursitoare: unul se punea în faşa copilului, al doilea se atârna la gâtul lăuzei, 
iar al treilea îl mânca lăuza în a noua zi de la naștere; 

- Lăuza n-are voie să ia nicio bucăţică de merinde de pe masă; 

- În cele opt zile de la naştere, părinţii nu trebuie să fie trişti pentru ca 
Ursitoarele să nu fie scârbite şi nici viaţa pruncului; 

- Firul vieţii tors de Ursitoare este cotit prin toate locurile unde va umbla 
copilul în viața lui de la ursire şi până la moarte. Se spune că acel fir îl dă 
Dumnezeu Ursitoarelor şi acestea îl pun pe pământ, apoi aşează pe el toate 
întâmplările pe care le va avea omul şi de la care nu se poate abate defel. „În 
această privinţă, se povesteşte că un om a aflat în vis, de la Îngerul pruncului 
său, că acel prunc se va îneca în fântâna din ograda lui, atunci când va avea 
vârsta de nouă ani. Omul, ştiind aceasta, şi-a astupat fântâna, socotind că în 
chipul acesta copilul va scăpa cu viață, neavând în ce să se înece. Copilul însă, 
tocmai în ziua când a împlinit nouă ani, s-a dus la fântâna astupată, a pus capul 
pe cheile fântânii şi a murit” (Tudor Pamfile, Jucer. cit., p. 495). 

- Nimeni n-are voie să asculte predestinarea Ursitoarelor. Pentru aceasta, 
cel care se uită pe fereastră în cele trei nopţi ale nașterii unui copil va fi osândit. 

- Se crede că va fi pedepsit prin ologire şi cel care umblă în urma 
Ursitoarelor (Tudor Pamfile, /ucr cit., p. 496-499). 

Oamenii n-au voie să asculte povestirile Urselor, iar pentru indiscreţia lor 
există credinţa într-un blestem prin care Ursitoarea a treia, Moartea, încheie 
actul ursirii: „Cine m-a ascultat într-un furiş, de mâna pruncului să moară!”. În 

mentalitatea populară există şi convingerea că atunci când Ursitoarele citesc 
sau cântă în cor soarta pruncului, rostirea lor poate fi auzită de moașă sau de 
vreun bărbat căruia familia respectivă îi oferă adăpost pentru o noapte. Mai 
rar, ea poate fi auzită și de părinţi. În unele zone folclorice ale țării se vorbește 
despre Cartea Ursitelor, Cartea vieții sau Cartea zilelor în care este scrisă 
„soarta ” copilului. 

Despre felul ursirii sau cele ursite se putea afla din interpretarea visului 
lăuzei sau a moașei, dar și din tălmăcirea sau analiza obiectelor puse pe masă. 
De pildă, în Vâlcea, visul pe care îl visează moașa despre nepotul său este 
considerat o adevărată revelaţie a sorții copilului. Moaşa interpretează în bine 
ori în rău modificările, văzute numai de ea, aduse ofrandelor şi obiectelor de 
pe masă. În alte părți, copilul era apropiat de masă şi lăsat să pună mânuţa pe 
obiectele pregătite, iar moașa interpretă “viitoarea lui profesie şi stare socială 
după obiectele atinse. 

În derularea ursirii, Ursitoarele decid ce aptitudini va avea copilul, dacă 
va fi bogat sau sărac, fericit sau nefericit, cu cine se va căsători şi, mai ales, 
cum va muri. Multe destine prezic moartea timpurie sub diferite forme: prin 
înec, cădere în fântână, mușcătură de şarpe, prin trăsnet în ziua nunţii etc. 

Dacă Ursitoarele nu găsesc masa întinsă şi nu au ce mânca, ele ursesc o 
soartă rea copilului. La fel, dacă vin mânioase sau „mușcate de câini”, nu mai 
pot fi împăcate. 

Uneori, ursirea nu are caracter de predestinare absolută, ci oferă 
posibilitatea menirii în bine, cum se întâmplă în basme, unde soarta eroului 
are un viitor luminos şi, deseori, glorios. În relevarea acestei idei şi a altora 
adiacente un studiu temeinic a realizat Niculina Chiper în volumul Reprezentări 
ale destinului în folclorul românesc. Autoarea efectuează o incursiune analitică 
a destinului uman cu dublă deschidere: diacronică, în istoria literaturii 
române, cu relevarea ideii de soartă de la cronicari și Dimitrie Cantemir până 
în contemporaneitate, și alta sincronică, în care sunt urmărite tormele pe care 
le dobândește destinul în basmele româneşti (Niculina Chiper, Reprezenrări 
ale destinului în folclorul românesc, Ed. Saeculum I.O., Bucureşti, 2006). 

În zilele noastre, când marea majoritate a nașterilor au loc în maternități 
ori spitale, sub strictă supraveghere medicală, ideea de predestinare a pruncului 
devine tot mai rarefiată, iar masa Ursitoarelor aproape desființată sau altfel 
improvizată. Există însă şi comunităţi arhaice, în zone mai conservatoare 
(Ardeal, Maramureş) în care acest ritual se mai păstrează şi se derulează 
după scenariul relevat deja. În acest sens, Ion Ghinoiu se referă la mai multe 
informaţii referitoare la locurile derulării ritului și formele lui, întâlnite 
în ancheta întreprinsă de etnologul Doina Ișfănoni în satele din Pădurenii 
Hunedoarei şi publicată în revista Datini (nr. 1-2/ 1992). 

În satele cercetate se crede că Ursitoarele vin în a treia sau a şaptea 
zi de la naşterea copilului. Pregătirile pentru întâmpinarea lor încep la casa 
moaşei printr-un ceremonial augural (prevestitor): ea mătură încăperea pentru 
primirea copilului cu o mătură din nuiele de corn, simbol al virilităţii și 
cutezanţei sau îndrăznelii (dacă copilul născut la maternitate este băiat) sau cu 
o mătură la care s-au adăugat mlădiţe de măr altoit, simbol al fertilității (dacă 
copilul este fată). Apoi, după ce pregăteşte mâncărurile pentru Ursitoare, le 
învelşte într-un ştergar frumos şi curat şi le pune într-un coş de nuiele pe care îl 
aşază pe cap și îl duce la casa nepoatei cu pruncul. Acolo le aranjează cu grijă 
pe o masă, aşezată lângă fereastră, împreună cu diferite obiecte simbolice, 
dintre care nu trebuie să lipsească brăcira de încins a mamei. Cu aceasta se 
înconjoară toate ofrandele aşezate pe masă. A doua zi dimineața, după noaptea 
sosirii Ursitoarelor, Moașa revine la casa nepoatei și împarte produsele de pe 
Masa Ursitoarelor la copiii din vecini, păstrând doar pe cele care se vor pune 
în scalda rituală a copilului sau la tratarea unor boli. Brăcira de pe masa cu 
ofrande trebuie să o poarte lăuza încă 40 de zile. 

Într-o altă informaţie de teren, înregistrată de cercetătoarea Florica 
Lorinţ în 1967, în satul Săcele, județul Maramureş, se afirmă: „Atunci când 
moare cineva, punea pe masă un pahar de horincă, mâncare pentru Ursitori. 
Ele vin și când moare un om, dar nu le vede nimeni...”. De altfel. după unele 
informaţii ale aceluiași reputat etnolog, rezultă că: „Ele apar cu aceeași functie, 
la deschiderea precxistenței (nuntă) şi postexistenței (înmormântarea), unde 
sunt identificate cu Zorile”. 

Într-o altă situaţie, „în spital sau la maternitate, mama copilului, într-o 
perfectă complicitate cu o soră sanitară sau chiar o îngrijitoare, transformă 
noptiera salonului în Masa Ursitoarelor după a treia noapte de la naștere” (Cf. 
Ion Ghinoiu, Ursitoarele zeițe ale destinului pentru existență, în vol. Lumea 
de aici. lumea de dincolo. 1999, p. 160-161). 

O substituire interesantă a rolului naşei cu una dintre Ursitoare este 
realizată, într-o succintă descriere expresivă a scaldei pruncului, de către 
Victor Kernbach: „Dar există şi obiceiul (mult mai nou), ca nașa să ţină locul 
Ursitoarei ( în acest caz, redusă la una singură), într-o măsură mai modestă, 
firește, numai cu scopul magic al menirii pruncului nou-născut şi, implicit al 
influențării destinului; astfel, nașa strecoară în scăldătoarea băieţilor zahăr sau 
miere, grâu sau orz, vin și seminţe sau chiar flori de bujor, încât viața să le 
fie dulce, rodnică, tot mai puternică, pe măsura vârstei şi mândră ca bujorul; 
iar fetelor le pune zahăr sau miere, o pană de porumbel sau de păun și petale 
de trandafir, încât viaţa să-i fie dulce și îmbelşugată, mersul ușor, înfățișarea 
mlădioasă și gingaşă” (Cf. V. Kernbach, Universul mitic al românilor, 1994, 

Într-o lucrare de cercetare pe teren, intitulată Rostirea întru tăcere în 
contextul oniric al ceremonialului nașterii, publicată în revista Nedeia, nr. 
3 (Reşiţa, 2014), colega Maria Frențiu (prof. dr. la Liceul Teoretic „Traian 
Doda” din Caransebeș) a înregistrat câteva mărturisiri foarte interesante 
privind existența Ursitoarelor şi derularea ritualului ursirii, realizat în județul 
nostru de baştină, Caraş-Severin. Autoarea clasifică informaţiile referitoare la 
predestinare în trei categorii de vise: 1) vise în care nu apar figuri umane și nici 
Ursitori; 2) vise în care oameni cunoscuți lăuzei îşi rostesc dorinţele ce vor fi 
în viaţa copilului; 3) vise în care rostirea aparține Ursitoarelor. 

Lucrarea se deschide însă cu o informaţie foarte interesantă privitoare 
la existența Ursitoarelor, ce reiese din manifestările onirice petrecute la 
momentul respectiv. Relatarea este oferită de Durca Mia (60 de ani; 1987) 
din comuna Valea Timișului: „Când a făcut Mia copilu am pus masa pântru 
Ursâtori. Pe masă am aşezat trei pahare cu apă și nouă turciță dă mălai şi le-am 
așceptat să vină. O trecut un ceas noapcea şi era aproape jumătace la două. Am 
zâs că nu mai așcept şi mă duc să mă culc. Când văd la fereastă o negureală ș-o 
pară dă foc. Para asta dă foc trece pin fereastă, păstă copil şi păstă mumă-sa, 
vine cătră mine și trece pin părece cătră veșinu nostu. După ce o trecut para, 
m-o fost rău dă tot și mie şi lu Mia. Am chemat o babă să ne descânce, atunși, 
noapcea. D-apăi, tare rău m-o fost atunși. M-am gândit eu că nu-i bine să stai 
trează și să le aşcepţi. Al mai bine-i să le-auz în vis”. 

A doua informaţie face parte din prima categorie de vise (în care nu 
apar figuri umane și nici ursitori) şi este oferită de Mădincea Trinca (86 de 
ani; 1987) din localitatea Goleţ: „Hai să-ți spun, draga mea! Că io ce-am 
visat atunși tân mince şi oi ţâne cât mai trăiesc pe pământul ăsta. Eu am avut 
două fece şi m-or murit. Când am făcut băiatu i-am pus ursîtorili ş-am visat în 
noapcea aia că am trei gheme de adunat: unu alb, unu negru și unu roşu. Am 
apucat să strâng ghemu ăla alb şi l-am gătat dă strâns. M-am apucat și dă ăl 
negru şi nu l-am mai gătat. Toată noapcea am visat că strâng la el. M-am trezât 
înfiorată. Când o avut copilu meu tresprece ani o murit înecat. Da atunși n-am 
şciut ce vre să fie visu ăsta. Acuma, când mă gândesc la el, văd că așa o fost 
viaţa mie cum o fost visu dă ţi l-am povestât”. 

Relatarea a treia se integrează în categoria a doua de vise (în care apar 
figuri umane cunoscute lăuzei, care adeveresc rostirea Ursitoarelor) şi a fost 
expusă de Dodu Ana (82 de ani; 1987) tot din comuna Valea Timișului: „În 
noapcea dă la ursitori visăz că vine la mine o babă fărmăcătoare dân alt sat și 
dzâse: -Ano, făcuşi un copil! — Mă, făcui! — Nişi ăsta n-o să-ți trăiască! Tare 
m-am spăimântat că m-or murit și năincea lui doi copii. D-tunşi, cât o fost 
copilu mic, tot am purtat frică să nu păţască șeva. Și tot cu frică am trăit și 

când s-o făcut mare. I-o venit ceasu șî mi l-o luat, nu în cinereţă, numa când o 
fost mai în pucere. Şi tot şi-o dzâs baba aia-n vis, mi s-o împlinit. Așa-i. Dă ce 
urăsc ursâtorili nu poţi scăpa oricât ai vrea”. 

Urmează două mărturisiri care aparțin categoriei a treia de vise ( în care 
rostirea este făcută de Ursitoare) și sunt relatate de două infonmatoare, din 
aceeași localitate, Valea Timișului; ele sunt Dârlea Floarea (72 de ani; 1989) şi 
Gabriel Silvia (78 de ani, 1987). 

1),.După ce-am avut copilu am pus și io masă să văd ce ursăsc ursâtorili. 
Șî-n noapcea aia am visat că pe masa pregăcită pentru ele îi o coleşă și-n 
mijlocu lu coleşă îi un trandafir roșu mândru rău. Atunşi s-o dășcis ușa ş-or 
venit ursâtorili. Erau fece cinere şi frumoasă. A mai mare, că aia ursăşce prima 
şi stă totdauna la dreapta, o dzîs: - Copilu să fie frumos!; a mijlocare o spus: 
- Să fie nărocos!, dar a triia, a mai mică'o dzâs cătră ălălelalce două: - Da, 
numa când o împlini dzășe ani să-i fie împărţâce dzâlili! Şi la dzășe ani o murit 
copilu meu frumos ca un trăndăfir”. 

2)..La trei dzâle după ce-am făcut copilu am pus ursâtorili. Parche văd ca 
acuma; să făcea că eram încinsă pă pat. Ş-odată s-o dăschis ușa şi le-am văzut 
pă toace trei venind cătră mine. Or venit și s-or pus toace la capu meu. A mare 
o-nşeput să vorbească ş-o dzâs: - Copilu să fie dăscurcăreţ în târg!. A doua o 
dzâs și ea: - La opt ani să-l muşce un câne! La urmă o vorbit și a mică şi ea 
io ursât să cadă dă undeva la tridzăci și opt dă ani şi să-ş rupă spinarea. Toace 
trei or avut şeva-n mână ş-or pus mâna pă copil. A mai mare țânca în mână 
firu dă busuioc, a mijlocare o pus mâna pă fașie, a mică o luat paharu cu apă 
și după ce-o gătat dă ursât le-o dat și la alealalce două să gușce dân el. Toace 
erau bătrâne și la una (îmbrăcate la fel, cu dâlogi). Nu pot să spun dacă erau 
frumoasă ori urâce. Şciu numai că erau totuna”. 

Toate aceste mărturisiri certifică existența Ursitoarelor şi acţiunea lor de 
predestinare a existenţei umane. Desigur, fiecare persoană trebuie să-şi accepte 
ursita așa cum i-a fost derulată la naștere. Există însă și indivizi care se revoltă 
împotriva ei, aşa cum mărturisesc versurile cântecului următor, înregistrat de 
autoare de la Liuba Stuţa (57 de ani; 1987), tot din localitatea Valea Timișului: 
„Ursâtoare, ursâtoare,/ Nu t-o fost frică dă suare/ Şi dă bunu Dumedzău/ Să-m 
ursăşci așa dă rău!/ Nu t-o fost frică dă lună/ Să-m ursășci o dzi mai bună!/ Au, 
mamă, nărocu meu/ L-or beut boii-n părău./ Or că boii l-or beut,/ Or că eu nu 
l-am avut./ Că trecui pă lâng-o baltă/ Şi căzu norocu-n apă;/ Băgai mâna să-l 
azung,/ lel să aşedză la fund;/ Băgai mâna ca să-l scot,/ Iel să așeză dă tot./ 
Au, mamă, a meu năroc,/ Mi l-ai ars cu lemne-n foc,/ Să n-am pă lume năroc”. 

Maria Frențiu insistă însă pe ceremonialul tăcerii în care se desfășoară 
ritualul ursirii. Într-adevăr este un moment solemn care impune această 

atmosferă. Căci nașterea pruncului (și a omului, în general) este pusă sub 
semnul celestului. Credinţele populare ancestrale afirmă că la nașterea unui 
copil, pe cer, se ivește o stea care îi veghează şi luminează potecile destinului 
până la moarte; așa cum mărturisește și poetul M. Eminescu în poezia Stelele-n 
cer: „Stelele-n cer/ Deasupra mărilor/ Ard depărtărilor/ până ce pier.../ Floare 
de crâng/ Astfel vieţile/ Şi tinerețile/ Trec şi se stâng”. Generalizând ideea 
putem spune că aceasta este steaua care i-a călăuzit pe cei trei magi la ieselea 
din Betleemul Iudeii unde s-a născut Pruncul Iisus. Aici, alături de oameni, 
au luat parte și îngerii. În categoria lor intră şi îngerii păzitori care însoțesc 
naşterea oricărui copil botezat şi pe care îi vom prezenta în capitolul Acoliții 
Sorții. 

Apoi, cele care derulcază sau deapănă predestinarea nu sunt ființe 
obișnuite. Ele sunt zâne fecioare, iar statutul de zână impune, indiferent de * 
tinereţe sau bătrânețe, nişte calităţi ieșite din comun: frumuseţe, bunătate și 
îndeosebi puteri miraculoase. Ele întruchipează trei ființe diafane de origine 
divină, dar cu nevoi şi tabieturi umane. De aceea, prima grijă a moaşei și a 
părinţilor copilului este pregătirea şi aranjarea mesei pentru a le îmbuna să 
rostească un destin favorabil pruncului. În acest sens, ritul ursirii devine un mit 
(povestire fabuloasă) în care celestul se îmbină cu teluricul, într-o îngemănare 
unică și într-o rostire sepulcrală. 

Ursirea nu reprezintă o simplă derulare anostă și plată a sorții umane. Ea 
include și urzirea (crearea, plăsmuirea, întemeierea) acestui destin, cu toate 
sincopele şi deformările lui, cu suişuri şi coborâşuri ori înălțări și prăbuşiri. 
Această ursire nu se poate desfăşura decât într-o tăcere mormântală, căci ea 
include un destin uman derulat între leagăn și mormânt. 

Tăcerea desăvârșită este impusă şi de locul realizării mitului care este 
Masa Tăcerii a lui Constantin Brâncuşi, devenită Masă a Destinului, cu 
12 scaune în formă de clepsidră, care simbolizează cele 12 constelații ale 
zodiacului, numite uneori şi „ursitoare”. 

Este meritul geniului brâncuşian de a exprima în trei opere sculpturale, 
de profundă originalitate și de mare valoare artistică, toate cele trei etape 
fundamentale ale existenţei umane — naşterea, nunta și moartea: Masa Tăcerii 
devenită Masă a Destinului, Poarta Sărutului, cu simbolul logodnei perpetue 
între bărbat și femeie, exprimat prin cele două semicercuri, gravate pe stâlpii 
care susțin lada de zestre a Porții, şi Coloana Infinitului, numită şi Coloana 
Cerului de reputatul etnolog Romulus Vulcănescu, într-o carte cu numeroase 
răsfrângeri simbolice. Ea sugerează, prin traiectorie, înălțarea sufletului, după 
moarte, în spaţiile celeste, de unde a venit. 

Şi totuși, ritului predestinării îi lipseşte ceva: textul menirii pe care 
Ursitoarele îl adresează copilului. După cercetarea întreprinsă de noi, n-am 
aflat un asemenea text. El există însă, în formă versificată, la poetul Mihai 
Eminescu. Este vorba despre poemul Muşat și Ursitorile, inspirat de domnia 
Mușatinilor din Modova, în perioada Evului Mediu. Principele Petru Muşat 
este unul dintre domnitorii acestei familii care a avut domnia cea mai lungă 
(17 ani; c. 1375-1391) dintre ceilalți fraţi, Roman și Ştefan. 

În rândurile următoare reproducem integral acest poem (34 de strofe a trei 
versuri fiecare) în care poetul derulează, într-o formă aproape desăvârșită şi în 
imagini expresive, predestinarea realizată de Ursitoare tânărului print Muşat, 
căruia, la cererea mamei sale, acestea îi menesc tinereţe veşnică și viaţă fără 
de moarte. Noi considerăm că aceasta este încheierea cea mai potrivită pentru 
capitolul despre Ursitoare şi ritualul ursirii la români. 


Sub vântul rece-al amorțitei ierne 
Işi pleacă codru crengile ncărcate: 
Sub alba-i haină câmpul se aşterne, 


Cu stele dulci e bolta presărată; 
Din fundul lumii, ce se pierde n zare, 
Prin rumeni aburi luna se arată 


lar din bordeiu ce sta lângă cărare, 
Prin ochiul prins unei ferești rotunde 
Se-aude plâns. se vede luminare 


Și în căldura locuinței scunde 
O mamă mişc 'un leagăn cu piciorul 
Și la scânciri c'un cântec ea răspunde. 


Și-au adormit încet, încet feciorul, 
Sub al lui leagăn a împins o piatră 
Gândirea ei spre viitor ia sborul. 


Mai licuresc cărbuni colo pe vatră, 


Ea cade 'ncet pe-a scaunului spate, 
Din codri lupii urlă, câinii latră. 

Ea doarme-adânc cu braţe n jos lăsate, 
Dară prin somn Stă țintă să privească: 
Un mândru vis în sufetu-i străbate. 


Da. când a fost copilul să se nască 
Opri Orion ale sale pasuri 
Ca soarta n lume el să i-o croiască. 


Jur împrejur se auziră glasuri 
Și s'au oprit Neptun din drumu-i sferic. 
Muţit-au limba de l`a vremii ceasuri. 


Șoptind ușor treceau cu pas feeric 
Pe lângă leagăn dând mereu ocoale: 
Trei umbre albe ies din întuneric, 


La cer ridică brațele lor goale, 
Ușoare — parcă 'ar fi de vânt plutite, 
Descânt "copilu n somn să nu se scoale. 


Sunt ursitori cari din cer sortite 
Revars 'asupra-i zarea aurorii, 
Cu câte daruri lui i-au fost menite. 


I-aduc comori, viață lungă, glorii, 
Deasupra lui revarsă raze slabe, 
Din ochii lor, adânc-adormitorii. 


Pe părul lor — mărgăritare n boabe 
Bălaiu şi moale ca și auru 'n spice 


Schânteie n umbră ale lor podoabe. 


Copilul doarme. ele fac să pice 


Deasupra-i flori. se pleacă să-l menească. 


Inconjor leagănul și 'ntâia zice: 


o- Să fii frumos și fata ta lucească, 
Precum în cer e numai unul soare, 
Un soare fii în lumea pământească. ” 

„— Puternic fii” — i-a zis cea următoare: 
Și biruind vei merge înainte, 
Să-ţi fie viața n veci strălucitoare. ” 


A treia zice tainic: - „Fii cuminte, 
Pătrunzător ca și lumina mare. 
Tu să ntelegi cele lumești şi sfinte. ” 


lar muma lui cu spaimă n somn tresare. 
Impreunându-şi mâinile-amândouă 
Ea în genunchi se roagă n gura mare: 


„O, ursitori, a căror daruri plouă 
Asupra lumii ntregi, mai staţi o clipă 
Și ascultați rugarea spusă vouă. 


Nu bunătăți care se trec în pripă 
Să îi menească sfânta voastră gură, 
Nu bunătăți supuse la risipă. 


Puternici, mari, frumoşi atâția fură, 
Ințelepciuni, comori le-aţi dat multora 
Și toate, vai, cu vremea se pierdură. 


Lui dăruiți ce nu aţi dat altora, 
Un dar nespus ce n are nume 
Ca să răsar 'asupra tuturora...” 


Atunci la ruga ne nțeleptei mume 
Zâna privi adânc şi trist ca s 'o priceapă: 
„Stii tu ce dar îi cei şi ştii tu cum e? 


Tot ce om se naște şi se 'ngroapă, 
Fie 'n colibă. fie n vechi castele, 
Pe culmi de munte ori la mal de apă. 


Dar e'mpărat, dar cetitor de stele, 

Acelaşi vis îi sună în ureche, 

A lor vieți sunt pururi tot acele. 

Pe când sunt tineri se adun pereche, 
La joc, la viaţă şi la dant s adună, 
Bătrâni fiind vorbesc de vreme veche. 


Si lui ursit-am tot o viată bună 
Și măsurată pe un pic de vreme 
Să aibă ziua soare, noaptea lună! 


Căci de-ar fi încoronat de steme 
Sau pe pământul gol de şi-ar aşterne 
Tot viață şi tot moarte-o să se cheme. 


Tu chemi blestemul neînduratei ierne 
Pe capul lui cel tânăr, ne 'nțeleapto! 
Tu-i ceri durerea unei vieţi eterne. 


Dar sus la cer privirea ta îndreapt-o! 
Plinită e dorința ta nebună. 
Și ziua neagră peste el așteapt-o. 


Căci i s-a dat să simtă ntotdeauna 
Un dor adânc şi îndărătnic foarte 
De-o frumusețe cum nu e niciuna. 


Și s'o ajungă chiar e dat de soarte, 
Căci tinereță neimbătrânită 

Îi dăruim şi viață făr 'de moarte. 
Dar ne 'ntrupat e chipu- acei iubite 
Ca şi lumina ce în cer se sue 

A unei stele de demult pierite: 


El n-a fost când era, el e când nu e”. 


(M. Eminescu, Poezii postume, Opere 4, 
Ed. Saeculum 1.0, Buc, 1998, p. 451-454) 

B. Ursitoarele în mitologia greco-romană și la popoarele învecinate 
(sârbi, bosniaci, croați, bulgari, ruşi etc.) 


După un demers analitic aproape exhaustiv, întreprins asupra rolului şi 
funcțiilor pe care le au Ursitoarele în cultura noastră tradiţională, vom încerca 
în rândurile următoare, o intervenţie de același tip, dar mult mai succintă în 
antichitatea greco- romană, cu extindere și la popoarele învecinate României. 

La toate popoarele din sud-estul Europei (cu excepţia poporului român) 
Ursitoarele își au obârşia în mitologia greacă şi romană. De aceea, prima 
noastră intervenţie o întreprindem în acest univers mitologic. 

La greci,. Moirele (moire: „parte, porțiune”) ori zeițele Destinului erau 
fiicele nopţii sau ale lui Zeus şi ale lui Temis („Legea”). Homer, în /liada, 
vorbeşte de două: una a vicţii şi alta a morţii. La Hesiod însă și în cadrul 
tradiţiei, ele sunt în număr de trei. În Teogonia, Hesiod amintește și numele 
lor: Cloto („cea care toarce”), Lachesis (.„cea care împarte sau distribuie 
omului destinul”) şi Atropos („cea de care nu scapi”). Ele trăiau într-o peşteră 
din cer şi aveau scopul de a hotărî lungimea ori durata firului vieţii. Nimeni, 
nici măcar zeii şi regele lor, Zeus nu le poate schimba hotărârile. Zeița Atena 
mărturisește că „nici chiar zeii nu pot scuti de soarta firească pe cel care le 
e drag, când Moira l-a înșfăcat să-l prăbușească în somnul adânc al morţii” 
(Homer, Odiseea, III, v. 236-238). 

La origine, au fost divinităţi ale naşterii care, în momentul venirii pe 
lume a copilului, stăteau la căpătâiul mamei. În epoca homerică au devenit 
personificările destinului. După unele credințe, ele însoțeau sufletul omului 
toată viaţa. De aceea erau invocate şi la nuntă pentru ca uniunea încheiată între 
bărbat şi femeie să fie fericită. 

Ca zeițe ale duratei vieţii umane, ele apar la nașterea lui Meleagru, 
fiul Alteei şi a lui Oeneu, regele din Calidon. Atropos a ursit că Meleagru 
va muri când butucul de lemn din vatra căminului va fi ars complet. Auzind 
prevestirea, mama sa, Alteca a luat butucul și l-a stins, aruncându-l într-un coş. 
Când Meleagru i-a ucis fraţii, Alteea, cuprinsă de mânie, a luat butucul și l-a 
aruncat în foc, iar când butucul a ars complet, Meleagru a murit. 

Într-o altă situaţie Apollo, zeul profetic al cântecului și al muzicii, dar şi 
ocrotitorul turmelor și al animalelor domestice, a reușit să înșele Ursitoarele, 
îmbătându-le ca să obţină pentru Admetos, protejatul său, un destin privilegiat, 
diferit de cel al celorlalți muritori. 

Poeţii greci le prezintă ca pe nişte bătrâne grozave pe care adesea le 
confundă, deși, în iconografie, fiecare are anumite detalii descriptive: Atropos 

este cea mai mică dintre ele, Cloto are în mână fusul sau o carte (a destinului), 
iar Lachesis arată cu un băț către un glob. 

O altă viziune asupra Moirelor comunică Platon (Republica, V, 2, 616 c): 
fusul se roteşte pe genunchii zeiţei Ananche (Necesitatea) considerată mama 
celor trei Moire care sunt aşezate în cerc, la distanță egală una față de alta, 
fiecare pe un tron, îmbrăcate în alb cu fruntea strânsă în panglici şi cântând 
toate trei; Cloto, cu mâna dreaptă ridicată, călăuzeşte rotirea cercului exterior 
descris de fus și, ritmând intervale de timp, cântă prezentul; Atropos, călăuzind 
cu mâna stângă cercurile exterioare ale fusului, cântă viitorul; Lachesis, care 
şade între cele două surori, călăuzește alternativ cu amândouă mâinile când 
cercurile interioare, când cele exterioare, și cântă trecutul care a fost un viitor 
predestinat, după ce viitorul a devenit prezent. Fusul platonician e un angrenaj 
complicat din opt cercuri concentrice: cel exterioi şi mai mare este zodiacul, 
celălalte sunt orbitele pe care se rotesc Saturn, Jupiter, Marte, Mercur, Venus, 
Soarele și Luna, Pământul fiind cercul acestui angrenaj cosmic: „Fusul se 
învârtea, rotindu-se cu totul, cu o viteză constantă; iar în întregul care se 
rotea, cele şapte cercuri interioare executau fără grabă o rotaţie contrară față 
de întreg” şi cu viteza crescând de la un cerc la altul, spre interior. Pe fiecare 
cerc „şedea câte o Sirenă care se rotea împreună cu acesta și lăsa să răsune un 
glas și un ton” toate adunându-se într-o armonie”, interpretată drept muzica 
sferelor (Cf. V. Kernbach, ucr. cit. , pag. 401). 

Moirele din literatura greacă, apar, în literatura romană, cu numele de 
Parce „cele care aduc pe lume” (de la lat. parere „a naşte”). O prezentare 
completă a genealogiei și a specificului lor oferă Hesiod în Teogonia. Până 
la identificarea cu moirele greceşti, unicul lor atribut pare să fi fost veghea 
nașterilor. 

Ca divinităţi metaforice, ele reprezentau forța impersonală, puterea vitală 
şi cauza primară a ceea ce se numea Destin (Fatum), o forță plasată deasupra 
zeilor şi pe care aceştia se străduiau s-o îmblânzească și s-o dirijeze. 

La fel ca zeițele grecești, Parcele erau tot trei: Nona (corespunzătoare 
lui Cloto) care torcea firul vieţii din fusul mitic, Decuma (corespunzătoare 
lui Lachesis) care depăna, organiza şi întreținea viața, în timp ce Morta 
(corespunzătoare lui Atropos) tăia firul și întrerupea viața cu foarfeca ei 
fatală. Keres (genii feminini ai morţii, reprezentaţi cu unghii ascuţite și umerii 
acoperiţi de sângele corpurilor transportate) erau însărcinaţi să le îndeplinească 
dorinţele și îi trimiteau spre „lăcașul lui Hades” pe cei care mureau. 

Cultul lor s-a prelungit până în zilele noastre, când italienii le numesc Fate 
sau Fade, fiind imaginate ca fecioare foarte frumoase sau bătrâne monstroase, 
după cum vor să facă bine sau rău. Ele sunt în număr 3, 7 sau 13 şi înzestrează 

copilul, la naştere, cu diferite daruri. Primele două sunt binevoitoare și faste, iar 
cea de-a treia este mai rea și face o prevestire sumbră. Se crede că locuiesc în 
palate subterane, în apropierea fântânilor, a copacilor sau în peşteri ori păduri. 
Sunt îmbrăcate în veşminte albe și în calitate de îngeri protectori îi însoțesc 
pe oameni în momentele cele mai importante ale vieții, în clipele de cumpănă. 
În perioada secerișului apar în sate, unde le răsplătesc pe torcătoarele harnice. 
Cea mai cunoscută dintre ele este Fata Morgana . 

O variantă a lor este Fata Scribunda („soartă scrisă”), divinităţi care 
stabileau soarta noului născut, fiind invocate în ultima zi a săptămânii. Ele 
apăreau cântând, pentru a scrie soarta copilului într-o carte în care erau 
cuprinse destinele tuturor oamenilor. Erau divinități asemănătoare Moirelor, 
dar n-au avut un cult oficial. 


În mitologia sârbă, Ursitoarele se numesc Roienițe şi apar ca duhuri 
feminine, trei la număr și surori, pentru a meni destinul noului născut. Locuiesc 
în peșteri, sunt invizibile şi vin în a treia noapte de la nașterea pruncului 
(mai rar în prima sau a şaptea). Într-o altă variantă, ursesc în primele trei 
seri de la naştere, ultima menire fiind cea hotărâtoare. De regulă, cea mai 
bătrână îi hărăzeşte moartea, mijlocia — defectele şi ultima, cea mai tânără și 
îngăduitoare, îi predestinează câţi ani va trăi, ce va păţi în viaţă şi dacă va fi 
fericit sau nu. Este o sentință stabilă care nu poate fi schimbată. 

Spre deosebire de credinţele altor popoare, Roieniţele nu intră în casă, 
ci se opresc pe acoperiș, lângă horn. Sunt îmbrăcate în alb, au părul lung și 
despletit, iar în mâini țin lumânări. Pentru a fi îmbunate, în cinstea lor se 
pregăteşte o masă cu ofrande: pâine, vin şi trei bucheţele de flori. Masa poate 
fi pusă și în preajma peșterilor, ofrandele pot consta doar în pâine, iar copilul 
trebuie îmbrăcat cu haine curate (alte nume: Suienite ori Kresniţe — de la kres 
„toc”). 


În mitologia sârbă și croată mai apar ca personificări ale destinului şi 
Sugienițele. Adesea, ele sunt trei surori, îmbrăcate în alb și cu părul despletit 
care, la nașterea copilului, vin în primele trei seri să-i menească destinul, 
hotărârea definitivă fiind luată în seara a treia. Pentru a le îmbuna se pregătește 
o masă, ca şi pentru Roieniţe, pe care se pun: pâine, vin şi trei buchete de 
flori. Prima determină bogăţia, a doua — constituţia fizică și ultima — fericirea 
familială, ea având şi cuvântul hotărâtor. Destinul menit nu mai poate fi 
schimbat (alte nume: Vrisnițe, Rojenice). 

Narec’ nifile reprezintă divinităţile destinului în mitologia bulgară şi 
macedoneană. Ele figurează în număr de trei şi sunt înfăţişate ca nişte femei 
frumoase (mai rar trei bărbaţi), îmbrăcate în alb şi împodobite cu bijuterii din 
aur şi argint, iar în mâini țin lumânări aprinse. Menirea hotărâtoare o face cea 
de-a treia, care este și cea mai bătrână. 


În mitologia rusă, ca personificare ia destinului apare Rod, un personaj 
singular, pus în legătură nu cu o persoană, ci cu un număr mai mare de oameni, 
un neam, un popor. Se pare că personajul este în strânsă legătură cu un cult al 
strămoșilor. Probabil că având această origine, Rod a fost considerat destinul 
unei familii sau al unei locuinţe. În subordinea lui se aflau mai multe duhuri 
— adesea trei la număr — Rojaniți. Udelniți — care hotărau soarta fiecărui om 
în parte. Multe credinţe menţionează existenţa fiecărei Rojaniţa în preajma 
omului, asemeni unui duh păzitor. Ele veneau în ziua în care se năştea copilul 
şi îi rosteau soarta lui (usud. norov). În cinstea lor, femeile pregăteau o masă, 
găteau kaşa. fiertura rituală și tăiau părul copilului. 

Rojaniţi erau .„moşitoarele” în mitologia rusă, divinități feminine, 
personificări ale destinului, în număr de trei sau şapte, care, cu lumânări în 
mână, erau prezente la căpătâiul lehuzei când aceasta năștea, pentru a o ajuta 
şi a stabili destinul noului născut. 


În mitologia rusă şi ucraineană, Dolia reprezintă întruchiparea norocului, 
a fericirii dăruite oamenilor de către divinitate. La ucrainieni foarte răspândite 
sunt credinţele în personificarea norocului, celelalt tip de personaje, protectoare 
ale nașterilor (Ursitoarele) fiind neîntâlnit, dacă se face abstracţie că Dolia 
(„Soarta”) se hotărăşte chiar la nașterea copilului, fiind implacabilă. Ea apare 
odată cu omul, când îngerul îl întreabă pe Dumnezeu ce fel de soartă să-i dea 
omului. După unele credințe, ea poate fi sufletul omului pe care îl însoţeşte, 
dublul lui, având chiar înfățișarea persoanei respective. Bărbaţilor li se arată 
sub înfățișarea unei femei îmbrăcate în alb sau a unui bătrân zdrenţăros. 
Ghinionul era personificat şi de diverse animale: iapă, pisică, câine jigărit, 
şoarece, șopârlă, pe când norocul era reprezentat ca un urs, bou. Sunt situaţii 

când informaţia se bazează pe existenţa contrariilor: soarta este o femeie 
urâtă, zdrențăroasă, nepieptănată, somnoroasă. Ea poate fi invocată când omul 
doreşte să-şi afle ursita. Dacă este văzută într-o rochie roşie — e semn de noroc, 
dacă are o iraistă — e semn de necaz, sărăcie. Nu sunt puţine situaţiile în care 
în locul norocului aşteptat apare piaza rea, Nedolia. Ea își face apariţia când 
mama îl căinează pe copil, scoțând în evidenţă greutăţile vieții. 


În mitologia lituaniană, divinitatea nașterilor este Laima. Ea le urseşte 
destinul nou-născuţilor, având și alte funcţii: protectoare a femeilor însărcinate 
şi a ordinii cosmice, precum şi patroană a riturilor de trecere (naştere, nuntă, 
înmormântare). Acţiona împreună cu surorile ei Dievs (cerul) şi Saulas (soarele) 
ursind soarta oamenilor. Apărea și în calitate de divinitate a morţii, alături de 
Giltine, deoarece moartea reprezenta ultimul stadiu al vieţii individului pe 
care îl supraveghea. 


Mira (pl. Mirat) reprezintă, în mitologia albaneză, zânele bune ce apar 
la naşterea unui copil, pentru a-i statornici destinul. Se spune că au aripi 
de fluture cu care zboară. Pot să pătrundă în visul unui om și, urmărindu-i 
dorinţele și grijile, au forţa să găsească soluţiile potrivite, considerent pentru 
care sunt invocate adesea de oameni. În mitologia albaneză și Faria reprezintă 
personificarea destinului uman. Fatia unui om muncitor va munci pentru el 
toată ziua, în timp ce Fatia unui om sărac va fi leneșă. În număr de trei, ele vin 
la căpătâiul copilului, la trei zile după naștere. Prima toarce firul vieţii, a doua 
îi stabileşte lungimea iar a treia îl taie. 

La venirea lor, câinii erau legaţi. Se aduceau ofrande constând în trei 
vase cu miere, trei migdale și trei felii de pâine puse pe masa de bucătărie. 


Nornele („cele care şoptesc”) reprezintă ursitoarele în mitologia 
scandinavă. Ele sunt reprezentate ca trei fete care hotărăsc soarta omului, 
precizând toate circumstanțele vieții lui. 

Îşi fac simțită prezenţa la căpătâiul copilului unde îi torc firul vieții. 
Primele două, personificări ale trecutului şi ale prezentului (Urd şi Verdandi) 
sunt binevoitoare, favorabile pruncului, pe când cea de-a treia, Skuld, cea mai 

tânără şi ipostază a viitorului, este ostilă. Ea este cea care fixează durata vieţii 
și felul morţii omului. Divinităţile faste provin din zei și din elfii luminoși, 
celebrele însă se trag din piticii subterani mohorâţi, numiţi zwergi. Primele 
stabilesc [ericirea oamenilor, iar ultimii încearcă să li se opună, trimițând 
durere şi suferință. Ele locuiesc lângă izvorul Urd şi arborele cosmic Y gdrasil. 
Uneori se spunea că Nornele dau ajutor la naştere sau că fiecare om posedă o 
Nornă, un fel de înger protector (alte nume: Norns, Nornir). 

Cu prezentarea Ursitoarelor din Suedia am depășit subiectul propus 
inițial. Am făcut-o însă intenţionat tocmai pentru a sublinia sfera mare de 
cuprindere a acestui mit oracular, izvodit în mitologia greco-romană. 

II. SOARTA SAU DESTINUL UMAN 


1. CREDINȚE ŞI OPINII DESPRE SOARTĂ 


Credinţa în Soartă sau în fatalism, sublinia Victor Kernbach, este 
prezentă la toate popoarele orientale. Doctrinele lor sunt impregnate ca un 
fir roşu de această credinţă. La aceste popoare, toate actele şi experiențele 
omului sunt coordonate, din perspectiva cosmologică, de un destin implacabil 
care poate fi dependent sau independent de Dumnezeu. El se prezintă ca un 
zeu neînduplecat, inert și fără trecut legendar, căruia i se ridică altar şi i se fac 
rugăciuni (Victor Kernbach, Mituri esențiale, Editura Univers Enciclopedic, 
București, 1996, p. 246-249). 

Mai aproape de noi, această credinţă în destin o întâlnim, de la vechii 
greci şi romani, până în zilele noastre. Ea este prezentată în oracolele antice, 
unde existau Pitiile sau Sibilele (preotese dedicate cultului lui Apolo, înzestrate 
cu darul profeţiei și al interpretării oracolelor) care îndeplineau acest rol. O 
descoperim şi în Viada. unde: „.... mai în urmă el (Ahile) poate să îndure ce 
soarta torsui-a la căpătâi când mama-l născu” (Homer, Iliada, trad. G. Murnu, 
cântul XX, versul 127-128). 

La slavii sudici, în vechime ca şi azi, femeile bătrâne se îngrijeau de 
cultul superstițios. Multe dintre tragediile antice au ca temă inexorabilitatea 
și imuabilitatea legilor Fatum-ului. Poetul latin Virgiliu o numea „inexorabile 
Fatum” („„neînduplecata Soartă”), iar mitologia clasică a personificat-o într-un 
bătrân orb care are sub picioare Pământul și ține în mână o urnă cu destinele 
umane. Pe cap poartă o coroană de stele ca emblemă a stăpânirii lui peste cer 
şi pământ. 

La noi, acest fatalism oriental îl întâlnim sub diferite forme. Într-o poezie 
populară se spune: „Vai de omul cu păcat (cu ursită rea)/ De păcat e alungat/ 
Şi nu poate fi scăpat”. Îmbrăcat în haină creştină îl găsim exprimat încă de la 
cronicarul Miron Costin: „Orice nevoință pune omul, sorocul lui Dumnezeu 
nu poate să se amistuiască” ori „.... ascuns giudeţul lui Dumnezeu, toate 
gândurile omeneşti le strămută”. 

El străbate apoi perioada interbelică printr-o lucrare de mare anvergură 
în epocă, Destinul omenirii (4 vol; 1938-1944) ajungând subiect de profundă 
meditaţie până la marii cărturari din zilele noastre, ca, de pildă, G. Călinescu 
care, păstrând proporţia între credință şi tăgadă, afirmă: „Fără îndoială că soarta 


WwWwW.cimec.ro 


36 


e totul, dar ea poate fi întârziată și poate fi chiar împiedicată, dacă nu merge 
conștient pe căile ei. Soarta e latentă și facultativă și dacă fără coaborarea ei 
nu se poate face nimic în viață, e cu putinţă totuși să te foloseşti de semnele 
ei... Soarta trebuie consultată” (G. Călinescu, în vol. Reflecţii şi maxime, 
cap. Soartă, destin, fatalitate — întâmplare, noroc, nenoroc, Ed. Ştiinţifică şi 
Enciclopedică, Buc., 1980. p. 252). 

Insul zilelor noastre aplică însă principiul lui Goethe: „Trăiește-ţi clipa!” 
care nu este decât o reluare a anticului „Carpe diem!” („Bucură-te de ziua de 
azi!” — Horaţiu, Odae, 1, 11, 8). 

Despre Soartă, cu legile ei imuabile şi imaginea ei mitică, legendară 
precum și modalitățile prin care poate fi „ghicită”, s-au exprimat şi alți oameni 
de cultură români, etnologi şi folcloriști. 

În acest sens, Marcel Olinescu prezintă marea carte a omenirii în care 
sunt scrise toate destinele umane: „Românii cred că omul nu e stăpân pe 
cărările lui, ci îndeplinește pe acest pământ dorinţa lui Dumnezeu. Această 
voinţă este scrisă într-o carte anume, în care fiecare om îşi are scrisa lui. Toată 
viața, de la naştere şi până la moarte, aşa cum i-au ursit-o ursitoarele, i-e scrisă 
omului de mai înainte și el nu se poate abate cu nimic de la ce i-a fost scris. 

Cartea aceasta, în care sunt scrise toate vieţile oamenilor, se găsește 
într-o chilie de piatră la izvorul Iordanului. În chilia aceasta este o masă săpată 
în stană, acoperită cu un covor frumos, iar pe dânsa stă cartea. În chilie nu 
se poate băga nimeni, că nu pot intra decât cei care n-au corp, ci sunt numai 
duhuri necurate. 

Oamenii, însă, sunt tare curioşi, să cunoască mai dinainte ce-o să li se 
întâmple şi de aceea caută prin toate mijloacele să își afle scrisa. Sunt multe 
vrăjitoare, care pretind că pot descifra de departe scrisa oamenilor. Soarta se 
poate afla în bobi, în ulcică, în palme, în cafea, în ghioc etc. (Cf. M. Olinescu, 
Soarta, în vol. Mitologie românească, p. 184-185). 

Imaginea clasică a destinului, cu toate trăsăturile lui caracteristice, 
a surprins-o Gh. F. Ciauşanu: „Mitologia clasică a prins în personificarea 
credințelor în Destin toate caracteristicile: un bătrân orb având sub picioare 
Pământul și ținând în mâini o urnă plină cu sorții destinelor omenești: o coroană 
de stele îi împodobea capul, ca o emblemă a stăpânirii lui peste cer şi zei, iar 
în mână avea un sceptru de fier, simbol al atotputerniciei şi al neînduplecării” 
(Cf. G. F. Ciaușanu, Superstițiile poporului român, Soarta, Ed. Saeculum, 
Bucureşti, 2002, p. 234). 

Desigur, de cealaltă parte a baricadei se află oamenii care nu cred în 
Soarta sau în ursita hărăzită de către către Ursitoare (marea majoritate în zilele 
noastre) şi care aplică principiul: „Omul este mai tare decât Destinul” (G. 

Enescu). Cert este că fiinţa umană se află deseori „între ciocan și nicovală”. 
Când este lovită de ciocanul diabolic atunci vorbește despre fatalismul Sorţii. 
Când drumul/ traseul existenţial e drept, neted şi limpede, fără urcușşuri și 
căderi, atunci face referire la replica lui Balzac: „Fiecare om poartă în el, în 
caracterul şi aptitudinile lui, întreaga-i soartă” (H. de Balzac, lucer. cit., p. 250). 

Dar deciziile Destinului nu pot fi înlăturate prin acţiune umană. Ursita 
reprezintă o regulă cosmică implacabilă, rostită de Ursitoare la trei zile după 
naștere, pe care omul trebuie s-o privească calm şi să i se supună. În acest 
sens, într-un basm, un balaur îi spune lui Făt Frumos, care a colindat lumea 
pentru a-i procura surorii sale obiecte greu de găsit: „De te-o mai trimite soră- 
ta undeva, tu să te duci că așa e ursita”. 

În fine, Ovidiu Papadima, folcloristul și criticul literar, fixează, printr-o 
povestire cu tâlc, locul Sorţii în „lumea de închipuiri” a folclorului românesc 
care „are o unitate a ei organică, în adânc.” Această lume „a crescut dintr-o 
profundă şi îndelungată frământare sufletească şi închide multă judecată şi 
înțelegere”. Aici, „peste toţi şi peste toate e Soarta. Ea hotărăşte starea omului: 
împărat, boier, pălmaș. Hotărârile Soartei au o implacabilitate misterioasă, 
ce vine din adâncuri, de peste fire. Este o ordine mecanică. Impusă de cine? 
Nimeni nu ne spune, căci nu o ştie...”. 

„Un tânăr cuminte, povăţuit cu de-amănuntul de Norocul său a ajuns cică 
la Curțile Soartei. Erau curţi mari, împărătești. Tânărul s-a ospătat împărătește. 
Peste noapte au bătut în gcam glasuri tainice: S-a născut un copil. — Atâta am, 
atâta dau... A răspuns Soarta! 

Tânărul n-a întrebat nimic, căci în concepția populară adevărul trebuie să 
fie întotdeauna privit pios, ca o revelaţie, şi nu iscodit. A doua zi, însă, casa era 
mai puțin fastuoasă. Soarta era acum o boieroaică înstărită. Noaptea au bătut 
la geam mai multe glasuri. Și iarăşi răspunsul: Atâta am, atâta dau! 

A treia zi tânărul s-a trezit într-un bordei dărăpănat şi a împărțit cu Soarta 
— acum o babă zdrențuroasă — o ceapă şi o tărâmă de mălai. Noaptea, potop de 
chemări de afară. Şi iarăși răspunsul: „Atâta am, atâta dau! Tânărul a plecat 
lămurit de ce era cuminte şi totuşi sărac. Se născuse în ziua din urmă” (Ovidiu 
Papadima, Destinul, în vol. O viziunea românească a lumii, ediţia a Il-a, 
revizuită, 1995, p. 109-118). 

2. SOARTA ȘI ACOLIŢII SAU AJUTOARELE EI 


Așa cum precizam în rândurile anterioare, Soarta îşi exercită puterea 
în toate cele trei etape ale existenței umane: preexistență, existență şi 
postexistență. Dar Soarta nu acționează numai prin propriile forţe, ci şi prin 
ajutoarele sale. În această categorie intră: zânele bune şi zânele rele, norocul 
şi nenorocul, ceasul bun şi ceasul rău, piaza bună şi piaza rea, stelele și îngerii 
precum și opusul acestora. diavolii. Aceste ajutoare ale Sorţii se contracarează 
reciproc într-o luptă acerbă şi continuă în care se confruntă forţele benefice ale 
vieţii cu cele malefice ale morții. În prezentarea acestor acoliți ai Sorţii dăm 
întâictate niesagerilor cereşti care sunt îngerii (cei buni) şi stelele. 


1. Îngerii păzitori 


Îngerii (gr. soli, vestitori. trimiși) sunt fiinte spirituale create de Dumnezeu 
înainte de celelalte făpturi (lov 38,7). Ei reprezintă spiritele slujitoare lui 
Dumnezeu și sunt apărătorii oamenilor (Evrei 1,4). În Testamentul Vechi şi 
Nou îi întâlnim în toate momentele mai importante. Din aceste consideraţii a 
izvorât cultul îngerilor şi chemarea lor ca mijlocitori către Dumnezeu. Biserica 
Ortodoxă are, pentru venerarea lor, sărbătoarea „Soborul Sf. Arhangheli 
Mihail şi Gavril și al tuturor cereştilor puteri”. 

Despre îngerii păzitori se spune că sunt destinați pruncului după naştere, 
la botez. În rândurile următoare vom efectua o prezentare generală a lor, atât 
în viziunea creştină, cât și în cea tradiţională. În viziunea creştină, îngerii sunt 
prezentaţi de Victor Aga. 

Numărul îngerilor este foarte mare (zeci de mii, cete, legiuni) şi se împart 
în mai multe categorii după slujba ce li s-a dat. Într-o armonie desăvârșită, ei 
sunt împărţiţi în nouă cete. Aceste nouă cete sunt concentrate în trei trepte 
sau clase, fiecare treaptă având câte trei cete, așa cum îi prezintă Dionisie 
Areopagitul — clasa I: Scaunele (Troni), Heruvimii, Serafimii; clasa II: 
Stăpânirile (Dominationes), Domniile (Principates)., Puterile (Porestates); 
clasa III: Îngerii (Angeli), Arhanghelii. Începătoriile (Virtutes). 

În Vechiul Testament și în iconografia creștină, îngerii sunt înfăţișaţi cu 
corp omenesc și aproape toți în chip de bărbaţi; abia din secolul al XVI-lea iau 
şi chip de femeie ori sunt reprezentaţi ca nişte copii mici, adesea fără organe 
genitale, pentru a simboliza nevinovăția, curăţia sufletească, starea lor fără de 
păcat. Deseori ei sunt reprezentaţi numai sub forma unui cap înaripat, fapt ce 
arată că sunt imateriali, fără corp, dar au conștiință și voinţă. Ei apar mereu ca 

tineri, relevând ideea că nu sunt supuși erodării timpului şi nu îmbătrânesc, ci 
trăiesc veşnic. 

Ca împuterniciţi ai cerului, aceștia poartă aripi şi îndeplinesc cu iuțeală 
voia lui Dumnezeu (Daniel 8,15; 9,21). Sunt îmbrăcaţi în straie albe (Ioan 
20,12; Faptele Apostolilor 10,30), simbol al nevinovăţiei, încinşi cu un brâu, 
iar în mână poartă atributul misiunii lor. 

Mihail ține în mâna stângă sabia de foc (ca luptător contra Diavolului), 
iar în dreapta poartă cântarul dreptăţii. Crinul Buneivestiri îl are Gavril. Rafail 
are ca simbol peștele și toiagul. Alţi îngeri ţin în mână ramuri de măslin ori 
trâmbiţele cu care vestesc Judecata din urmă. Harfa și cădelniţa din mâna 
unor îngeri semnifică preamărirea Divinităţii, prin muzică și cântări, laude şi 
rugăciuni. : 

Îngerii buni sunt simbolul ascultării, adorării şi supunerii față de 
Dumnezeu. Ei rămân statornici în credinţă şi ascultare și mereu aplecați 
voinţei divine. Aceşti îngeri reprezintă simbolul stăruinţei în bine şi în lupta 
contra Satanei şi a ispitelor (Romani 8,35). Prin împărtăşirea cu Sfântul Botez, 
fiecare creştin se învredniceşte să primească un înger păzitor care îl însoțește 
până la sfârşitul vieţii. 

Înger păzitor se numeşte îngerul cel bun, care, de la primirea Sfântului 
Botez, este tovarășul nevăzut și nedespărțit al creștinului. Acest înger îl 
îndeamnă pe om numai spre bine şi îl păzeşte până ce acesta se arată vrednic 
de tovărăşia sfântă. Când omul calcă pragul păcatului, îngerul se depărtează. 
La moarte, îngerul păzitor primește sufletul şi îl petrece în calea spre cer. 

Îngerii răi sunt simbolul păcatului, a cărui răutate ni se arată prin căderea 
lor din fericirea veşnică şi prin aruncarea lor în Iad. Sunt chipul semeţiei, al 
mândriei şi al încrederii în sine, adică a celor mai detestabile păcate, care i-au 
și răzvrătit contra Ziditorului și în urma cărora au pierdut ajutorul și grația 
divină. Căderea lor din cer simbolizează pedeapsa păcatului (Proverbe 16, 18), 
pentru că în cer nu este loc pentru păcat. Iconografia ne înfăţişează căderea 
îngerilor răi astfel: în cer și aproape de cer ei au încă formă de îngeri, frumoși 
la chip, dar, pe măsură ce coboară, îşi pierd frumuseţea şi lumina, devin tot 
mai urâţi, mai întunecați, mai negri, iar spre mijlocul văzduhului se prefac în 
chipurile dracilor. Transformarea aceasta în cădere este simbolul păcatului și 
al treptelor de decădere morală (Cf. Victor Aga, Simbolica biblică, 2005, p. 
186-190). 

Portretul acestora este completat cu viziunea tradiţională, realizată de Ion 
Taloș şi lon Ghinoiu. La începutul lumii, Dumnezeu a creat doar doi îngeri, 
pe Mihail şi pe Satanil şi le-a dat o carte să înveţe tot ce scrie în ea. Satanil 
însă s-a crezut mai înţelept şi a vrut să îşi aşeze scaunul în fața scaunului lui 

Dumnezeu. Atunci, Dumnezeu îl prelăcu într-un ţigan cu buze groase şi îl 
aruncă pe fundul mării. Cartea, pe care o păstrase Mihail, se prefăcu într-o 
pasăre din ouăle căreia au luat ființă alți îngeri. Satanil observă totul și făcu şi 
el o pasăre şi anume barza. Din ouăle acesteia nu ieșiră însă îngeri, ci tabacul 
(Cf. Ion Taloș, Gândirea magico-religioasă, 2001, p. 76). 

Îngerii ţin serviciul divin nocturn în cer şi înlătură toate spiritele rele de 
pe Pământ. Când cântă cocoșii, acesta s-a terminat. La rugămintea lui lisus, 
Dumnezeu a lăsat ca fiecare om să aibă câte un înger al lui, care-l apără de 
Diavol. Uneori îngerii se ceartă: de pildă, odată s-a stricat carul de foc al 
Sfântului Ilie, iar îngerii nu au vrut să-l ajute să-l repare, de aceea, toți au fost 
prefăcuţi în rădaște. 

Odată Dumnezeu a luat câţiva îngeri, când a făcut o vizită pe Pământ. 
La întoarcere, în zborul lor spre cer, Dumnezeu i-a întrebat ce le-a plăciit cel 
mai mult pe Pământ. Unuia îi plăcură frumoasele biserici, altuia pădurile sau 
plantele. Unul însă tăcu. La rugămintea lui Dumnezeu, el povesti, ruşinat, că 
s-a îndrăgostit de o ciobăniță căreia i-a mărturisit că ar renunţa la viaţa lui de 
înger de dragul ochilor ei albaştri. Dumnezeu nu vru să-l pedepsească pentru 
acest lucru, dar pe drum se gândi că îngerii, care văzuseră atât de multe, vor 
povesti celorlalți îngeri din cer şi le vor trezi dorinţa de a vizita şi ei Pământul. 
De aceea hotărî să-şi transforme însoțitorii în stele . Toţi îimpodobiră cerul şi 
luminau, fiecare câte puţin, Pământul. Numai îngerul îndrăgostit nu lumina, ci 
scânteia din când în când. Dumnezeu îl luă de pe cer şi îl aruncă pe Pământ, 
acolo unde se afla ciobănița. Dar aceasta nu i-a adus noroc, deoarece el se 
risipi în mii de scântei, din care au luat naștere licurici. 

Fiecare om are îngerul lui. Acesta se află întotdeauna pe umărul drept 
al omului, iar diavolul pe cel stâng. Îngerul însoțește pe om pretutindeni. 
Uneori, îngerii preiau rolul Ursitoarelor, adică prezic fetitei nou-născute că 
se va căsători cu acela căruia părinţii i-au oferit adăpost în noaptea în care s-a 
născut ea. 

Între înger și diavol are loc un fel de concurs: care, dintre ei, poate atrage 
mai multe suflete omenești. Odată, un om biciuia un cadavru, deoarece omul 
murise înainte de a-și achita datoriile. Îngerul ajută mortul să şi le plătească 
apoi se ridică la cer (Ion Taloș, lucer. cit., p. 77-79). 

Ion Ghinoiu schițează portretul îngerului păzitor. Îngerul păzitor este 
ghidul omului în lumea pământească și al sufletului mortului în Lumea 
de dincolo. Sufletul, dezorientat de drumul mitic, poate fi ajutat de îngerii 
păzitori, metamorfozaţi în cocoşi. De aceea, mortul este inițiat, prin cântecul 
de zori, cum să-i recunoască și cum să se poarte pentru a-i arăta calea spre Rai: 
„... Haide, bre-nainte,/ Unde-i auzi/ Cocoșei cântând,/ Nu sunt cocoșei/ Şi-s 

îngerii tăi,/ Lor să le-ngenunchi/ Poala să le-o pupi,/ De ei să te rogi/ Ei să-ți 
mai arate/ Pe unde să dai,/ Ca să ajungi în Rai...” (Cf. Ion Ghinoiu, Panteonul 
românesc, Dicţionar, 2001, p. 94). 

În cultura noastră tradiţională un portret legendar, cu naşterea, chipul 
și atribuţiile îngerilor realizează Marcel Olinescu în volumul Mitologie 
românească. „După ce Dumnezeu a făcut lumea şi tot ce se află pe dânsa 
cu ajutorul Diavolului, că de aceea numai pe jumătate e bună şi există și rău 
pe lume, s-a dus Atotziditorul să se spele pe mâini, aşa cum se cuvine după 
isprăvirea lucrului. Din stropii care au căzut din mâinile lui s-au născut îngerii. 
Diavolul, ambițios cum era, s-a spălat mai mult și de aceea au iești mai mulţi 
draci decât îngeri. 

La început nu era mare deosebire între draci şi îngeri, doar că îngerul era 
alb şi dracul era negru. Trăiau toţi în cer și îngerii slujeau pe Dumnezeu, iar 
drăcușorii pe Diavol. Dumnezeu, însă, pentru a nu se amestea cu Diavolul, s-a 
urcat în al nouălea cer, iar Diavolul, ca să fic mai aproape de pământul pe care 
îl râvnea, și de făpturile lui Dumnezeu, pe care voia să le stăpânească, a rămas 
în cerul dintâi” (Marcel Olinescu, Mitologie românească, 2003, p. 37-42). 

În mintea oamenilor. îngerul este întruchipat ca un copil de 10-14 ani, 
frumos, cu păr galben ca spicul grâului și cu ochii ca cicoarea, îmbrăcat în 
haine albe, ca straiele preoțești şi cu aripioare. Îngerii stau în ceruri şi în Rai 
și-l preamăresc pe Dumnezeu în cântări de slavă. Dumnezeu, în bunătatea lui, 
ne-a dat şi nouă, fiecărui om, câte un înger de pază, care să ne înveţe de bine 
Şi să ne păzească de rău. 

Îngerii sunt slujitorii lui Dumnezeu. Tot Raiul e plin de îngeri, care 
aşteaptă poruncile lui Dumnezeu, zburând unde îi trimite El. În Rai, ei alcătuiesc 
o armată aşezată pe trei rânduri, după rang. Această armată a îngerilor este 
condusă de arhanghelii Mihail și Gavril. Slujba lor în cer e rânduită asttel: se 
îmbracă în straie albe, îngereşti și în timpul nopții bat toaca și poartă făcliile, 
dănţuind în jurul scaunului dumnezeiesc. La miezul nopţii, mătură lumea de 
duhuri necurate. În ceasul acela cântă cocoşii şi orice duh necurat sau drac 
fuge să se ascundă în Iad sau în morminte, acolo unde li-i sălaşul de veci. 
Îngerii îşi păstrează chipul şi trupul de copil numai că au aripi. De multe ori 
ei primesc de la Dumnezeu însărcinări pe Pământ, însă ei nu pot fi văzuţi de 
nimeni, căci ochii oamenilor nu-i pot prinde. 

Aşa cum am mai menţionat, fiecare om are câte un înger, care să-l îndrume 
spre bine, dăruit de către Dumnezeu şi câte un drăcușor, dăruit de Diavol, care 
să-l sfătuie de rău. De-a lungul vieţii omul e veşnic hărțuit de poveţele unuia 
şi de îndemnările altuia. Când omul ascultă de sfaturile din partea stângă (de 
drăcușor), atunci îngerul plânge, și de multe ori, când omul s-a dedat cu totul 

relelor, îl părăseşte. Când omul e în mare impas, îngerul intervine pentru el la 
Dumnezeu. 

La naşterea unui copil, e bine ca să se aprindă noaptea câte o lumină, 
până se botează copilul, ca să nu vină Dracul să-l schimbe. Tot așa. oamenii 
se feresc să pomenească de Dracul, ca să nu vie să-i ia. Îngerul păzitor vine 
numai după ce copilul e botezat. Fiindcă îngerul păzitor şade pe umărul drept, 
omul trebuie să doarmă pe partea stângă, pentru ca îngerul să stea deasupra 
şi să-l păzească. Când omul e pe moarte, îngerul îi ia sufletul de la gură şi 
pleacă cu el, să-i arate calea spre Rai. Dacă, însă, a fost rău, îl părăsește, îl lasă 
Diavolului (M. Olinescu, ucr. cit., p. 58-61). 

O altă viziune foarte importantă asupra îngerilor cu clasificarea, portretul, 
ocupațiile lor şi „simbioza” dintre ei şi diavoli în:slujirea omului o realizează 
Tudor Pamfile: „După unele credinţe, în cerul lui Dumnezeu sunt trei straturi 
de îngeri: mai pe sus, mai pe la mijloc şi mai pe Jos”. Cu toţii fac slujba de 
noapte a cerului, poartă făcliile, dănţuind în jurul scaunului dumnezeiesc și 
purtând straie îngerești. 

După unele credinţe, la miezul nopţii, îngerii mătură pământul de 
duhurile necurate: atunci cântă cocoşii. Din cuvântul lui Dumnezeu aceştia nu 
ies niciodată, iar în noaptea de către Iordan, Dumnezeu îi sloboade pe toţi şi le 
zice: „Noaptea asta-i a voastră; faceţi şi voi ceea ce doriți”. Toţi îngerii au trup 
omenesc, însă au aripi; ei nu se văd decât rareori. 

De cum se naşte un prunc, Dumnezeu îi trimite îndată îngerul său păzitor 
care se apropie de casă, dacă nu află sare pe fereastră, dacă nu găseşte ferestrele 
închise sau vede pe cei dinăuntru ascultând pe la geamuri. Îngerul, ca slugă a 
lui Dumnezeu, e trimis pe lângă copil şi o dată obişnuit, nu se mai desparte de 
dânsul până la moarte. El veghează omul, îl păzeşte, îi arată drumul cel bun, 
îl îndrumă la bine, pe când Dracul, îl îndrumă la păcat și la rele. Îngerul este 
responsabil de faptele bune făcute de om, iar Diavolul de cele rele. 

Îngerul păzitor al fiecărui om se luptă pentru a depărta pe Necuratul. 
Îngerul e în dreapta, iar Necuratul în stânga, de aceea, tot ce se bate în stânga 
prevesteşte ceva rău. Atât Îngerul cât şi Diavolul ştiu ursita omului şi de aceea 
fiecare în parte încearcă să îl atragă pe om. Necuratul, dacă vede că omul e 
blând, bun, se duce la dânsul. "Doamne fereşte să fie Necuratul totdeauna 
lângă om! De aceea, omul să-și calce totdeauna pe inimă. De ce se zice: rabdă 
un ceas, că-i trăi un an?” Acel ce e rău e al necuratului, el se lipește de dânsul 
şi îl îndeamnă la rău, de-i vin fel de fel de gânduri în cap; şi dacă nu-și aduce 
aminte şi nu-și face cruce, Dracul n-are putere, fuge şi numai de departe umblă 
și-l păzeşte până când să se poată iar apropia. 

De aceea nu-i bine să zici din gură, cum au o seamă obiceiul: „am să 
mă înec”, „am să mă spânzur”, ori altceva de rău, că el vorba aceea şi-o scrie, 
şi dacă omul zice de trei ori că are să se întâmple ceva, atunci chiar se poate 
întâmpla. 

Deseori, de bun augur pentru om sunt sfaturile şi prevestirile îngerului 
păzitor, precum şi interdicțiile pe care acesta le impune. Îngerul păzitor spune 
câteodată de-a dreptul celor păziți câte una din tainele viitorului. Astfel, la 
Bobotează, când cerul se deschide, unii flăcăi şi fete ce-și așteaptă casătoria, 
află de la îngerii lor, soarta ce o vor avea după nuntă. 

Când omul este pe un drum, să nu se uite înapoi pe partea stângă, căci 
vede Diavolul şi se înlricoşează, ci să se uite pe partea dreaptă, ca să-și vadă 
îngerul păzitor și să prindă putere. 

Sâmbăta îngerii merg în cer, ca să se împărtășească. În această dimineaţă 
nu trebuie să măture gospodinele, ca să nu se colbăiască împărtășania îngerilor. 
Nimeni nu trebuie să mănânce până nu va răsări soarele, iar fumătorii se vor 
feri de tutun. Alţii nu mănâncă vineri seara usturoi, tot spre acest scop, ca nu 
cumva îngerii să fie mâhniţi şi prin urmare, ca nu cumva să se poată împărtăși 
la slujba lor de sâmbătă dimineaţa, când se roagă pentru oameni. 

Când vine sfârșitul omului, Îngerul păzitor îi ia sufletul. Această credință 
o aflăm în următorul bocet transilvănean: 


„Puişorul meu iubit O. prea sfânt Ingerul meu, 
Eu de asta m-am gândil. Ce i-aș da lui Dumnezeu 
Că ai de călătorit Să-mi lese puiuțul meu!" 


Și de la noi de pornit: 


In finalul capitolului despre îngeri, Tudor Pamfile consemnează peste 20 
(23) de rugăciuni adresate Ingerului păzitor al omului, care se rostesc seara, la 
culcare, făcând cruce şi pe pernă. Dintre acestea reținem două: 


Înger, îngerelul meu „Înger. îngerelul meu 

Roagă-te lui Dumnezeu Ce mi te-a dat Dumnezeu 
Pentru suflețelul meu Totdeauna fii cu mine 

Și în zi și în noapte, Și mă-nvaţă să fac bine. 

Până-n ceasul cel de moarte. Doamne, îngerii tăi, 

Cruce-n casă, Fie păzitorii mei!" 

Cruce-n masă, 

Îngerii împrejur de casă, (CT. Tudor Pamfile, Îngerii, 
Dumnezeu cu noi la masă. ” în vol. Mitologia poporului 


român, p. 502-520). 

Câteva credințe despre îngeri consemnează și A. Gorovei: 


- Cu cuțitul asupra altuia să nu te răstești, că fuge îngerul de tine; 

- Când ești pe drum, noaptea, să nu te uiţi înapoi pe partea stângă, fiindcă 
îl vei vedea pe Diavol care te va speria, ci să te uiţi în partea dreaptă că-ţi vezi 
îngerul păzitor. 

- “Toţi copiii de ţâţă care mor vor fi îngeri. De aceea, cămașa în care se 
schimbă li se despică dinainte de sus până jos, ca să poată zbura; 

- Când primește cineva capra la Sfântul Vasile, nu se apropie îngerul 
cincizeci de zile de acea casă; 

- Nu ridica degetul în sus către cer, vrând să arăţi soarele ori luna, căci 
scoţi ochii îngerilor; 

- Cine-ţi spune „bag sucala-n tine” ori „bag frigarea” şi se răsteşte, fuge 
îngerul de la el patruzeci de zile şi-ţi ia șapte păcate (Artur Gorovei, Credinţi 
și superstiții ale poporului român, 1995, p. 277). 


2. Diavolul 


Forţa malefică opusă îngerilor este Diavolul. El este personajul principal 
al mitologiei române şi creştine, fiind considerat adversarul Divinității și 
încoronarea răului în lume. Adesea este asociat cu universul Infernului, 
cu întunericul pământului și lumea morților. Are mai multe sinonime de 
provenienţă livrescă: Satan, Belzebut, Mamona, Lucifer, Antihrist. În popor, 
toți aceștia sunt considerați „căpetenii ai dracilor”. 

Dracul are chip semi-uman ori semi-animal cu: coame, aripi de liliac, 
picioare de tap, urechi ascuţite şi mari, corp păros şi negru (ori roșcat sau 
verde) şi cu coadă lungă. Toate aceste însușiri fizice (inclusiv şchiopătatul) 
se întâlnesc și în denumirile lui populare: Bălțatul, Cornică, Codilă, Cornea, 
Împieliţatul, Slutul, Şchiopul etc. Diavolul se poate transforma în orice animal 
cu excepția mielului (simbolul lui Hristos) și a porumbelului (simbolul lui 
Dumnezeu). 

Sc teme de Divinitate și fuge de semnul crucii, de toacă, de clopot 
sau de tămâie. De aici s-au născut și expresiile prin care este caracterizat: 
Ucigă-l crucea, Bată-l crucea, Ucigă-l toaca, Ucigă-l mânia lui Dumnezeu 
etc. Necuratul se mai teme şi de: usturoi, leuștean, muşeţel şi avrămeasă. 
Poate fi alungat prin miros de tămâie şi stropire cu agheasmă. Nu intră într-o 
casă cu icoane, candele sau lumânări aprinse și nu se apropie de oamenii care 
poartă un obiect de fier. Este considerat patronul vrăjitoarelor şi inspiratorul 
descântecelor, texte folosite de oameni împotriva lui. 

În sistemul credințelor, al axiologiei şi al moralei poporului nostru, 
obiectele lumii înconjurătoare sunt împărțite, pe scara de valori, în două 
categorii: a) sfinte: biserica a fost creată de Dumnezeu împreună cu tămâia, 
bărbatul etc. şi b) satanice: cârciuma, băutura, tutunul, femeia etc. Şi practicile 
magice implică forțe diavoleşti: în magia „ncagră”, Diavolul este patron sau 
executor, pe când în magia „albă”, el reprezintă ținta, adversarul sau victima 
principală (Cf. Ivan Evseev, Dicționar de magie, Diavolul, 1997, p. 116-117). 

Diavolul simbolizează toate forțele care întunecă, tulbură, slăbesc 
conștiința și o fac să regreseze spre ambivalent: centru al întunericului, în 
opoziție cu Dumnezeu, centru al luminii. Unul arde în lumea subterană, celălalt 
străluceşte în cer. Necuratul este simbolul răutății. Fie că se îmbracă întocmai 
ca un domn foarte binc sau că se schimonosește pe capitelurile catedralclor, fie 
că are'cap de tap sau de cămilă, picioare despicate, coarne, păr peste tot corpul, 
indiferent de înfățișare (niciodată nu-i lipsesc posibilităţile de a se deghiza), 
el este întotdeauna Ispititorul şi Călăul. Când este reprezentat sub forma unui 
animal, constituie un simbol al căderii spiritului. Rolul Diavolului se reduce 
la a-l deposeda pe om de harul lui Dumnezeu, pentru a-l supune dominaţiei 
sale. El este îngerul căzut cu aripile tăiate care vrea să frână aripile oricărui 
creator. Este sinteza forțelor care dezintegrează personalitatea. În schimb, 
rolul lui Hristos este de a smulge pe om din ghearele diavolului prin misterul 
crucii. Crucea lui Hristos îi eliberează pe oameni, adică le redă, prin harul lui 
Dumnezeu, posibilitatea de a dispune liber de ei înşişi, putinţă care lipseşte 
unei tiranii diabolice. 

Pe plan psihologic, Diavolul semnifică sclavia care-l aşteaptă pe cel ce 
se supune orbește instinctului, dar el subliniază în același timp și importanța 
fundamentală a libidoului, fără de care nu există dezvoltare umană (Cf J. 
Chevalier, A. Gheerbrant, Dicționar de simboluri, Vol. 1 (A-D), Editura 
Artemis, București, 1994, p. 443-445). 

Ion Taloş şi Ion Ghinoiu amplifică imaginea Diavolului cu viziunea 
populară sau tradiţională, iar Victor Aga i-o rotunjeşte cu reprezentarea lui 
creștină. Astfel, Ion Taloş susţine că în limba română, Diavolul cunoaşte peste 
cincizeci de denumiri cufemistice (cuvinte sau expresii înlocuitoare) precum: 
Necuratul, Încornoratul, Antihrist, Scaraoțchi, Ucigă-l crucea etc. Conform 
legendei, Diavolul a luat naștere dintr-un vierme aflat pe spuma mării originare 
sau a fost primul născut pe pământ de către o femeie care înghiţise două bucăţi 
de fier. 

Ca înfățișare, Diavolul este foarte urât, are o față lungă şi ochi roşii, 
coarne ca la tapi, copite de capră ori de cal, aripi de liliac şi o coadă de animal. 
Poate fi recunoscut după fesul roșu pe care-l poartă, după joben sau prin aceea 

că are un picior mai scurt decât celălalt. Necuratul este foarte rău, arogant, 
viclean şi se furişează în corpul uman pentru a-l supăra sau pentru ca omul 
să se îmbolnăvească. Cu toate astea, Diavolul este prost şi fricos. Nu poate 
suporta nici semnul crucii, nici tămâia. Când Sfântul Ilie fulgeră şi tună, 
Diavolul se ascunde sub o salcie ori se preface într-un animal. Doar femeia 
are ac de cojocul lui, adică numai ea îl poate îmbătrâni și încărunți. Diavolul e 
activ noaptea, până la primul cântat al cocoșilor. Se poate preschimba în toate 
animalele cu excepția oii, albinei, porumbelului, vacii şi cocoșului. 

Cum Dracul a avut o contribuție la crearea Pământului (Facerea lumii), 
el s-a împotrivit ca Adam să cultive pământul, până când acesta i-a garantat 
că toate sufletele celor morti îi vor aparține, potrivit Contractului pe care l-au 
încheiat împreună. Dracul a vrut să-l concureze pe Dumnezeu și a creat şi 
el ființe, dar nu le-a putut însufleţi. A €r&af şi obiecte pe care nu le-a putut 
termina, neștiind cum pot fi utilizate. 

Diavolul încearcă să facă rău oamenilor. Dacă oferă ceva unei persoane, 
așteaptă să primească, în schimb, sufletul ei. El este considerat paznicul 
comorilor îngropate. Ultimii trei sau treizeci de ani înainte de sfârşitul lumii, 
Diavolul va stăpânii Pământul. El se va lupta cu Sfântul Ilie pe care îl va 
răni. Sângele Sfântului va cădea pe Pământ şi va aprinde planeta (loan Taloş, 
Gândirea magico-religioasă, p. 50). 

În concepţia lui Ion Ghinoiu, Dracul este un zeu htonian, uzurpat de 
creştinism şi devenit cel mai periculos demon al Panteonului românesc. El se 
poate metamorfoza în orice ființă sau obiect de pe pământ (capră, cal, berbec, 
porc, iepure, șoarece, muscă, peşte, plantă, bob de mei, ghem etc). Nu se poate 
preface însă în oaie, albină, miel, porumbel sau măgar. În unele expresii și 
zicale populare, Dracul apare mai puţin respingător: „un drac de fată” = tânără 
deşteaptă, frumoasă și descurcăreaţă,; „a face pe dracu în patru” = înseamnă un 
om ambițios, o reuşită a omului în viață. 

Cuvântul drac sau diavol, de origine livrescă, a pătruns în mitologia 
populară prin biserică şi cărțile populare. El are mamă (Mama Dracului), tată 
(Scaraoschi, Satan, Tartorul) şi frați mai mici (Aghiuţă). 

Mama Dracului ar fi născut demonii, tutunul și obiceiul fumatului. 
Aceasta ar semăna cu o babă, bătrână cât lumea, neagră şi urâtă ca întunericul 
Iadului, cu coarne în cap ca rășchitoarele, cu nasul lung și încârligat, cu ochii 
umflați, ca de capră înecată, cu colti de mistreţ, cu gheare, cu coadă ca de vită, 
lungă și îmbârligată, c-o lulea sau pipă mare între dinţi, cu flăcări care îi ies pe 
nas şi duhoare de tutun pe gură. Ea este cel mai invocat demon în înjurăturile 
românești. 

Aghiuţă, fratele mai mic al Dracului, este tot un zeu al Panteonului geto- 
dac. Asemănător lui Tichiuţă, Naiba, Ghighiuţă acesta este un drac mai puţin 
periculos, uneori simpatic, invocat în afara contextelor malefice. 

Dracii sunt de două feluri: văzuți, care au coarne, gheare şi coadă lungă: 
nevăzuţi, cei fără coarne, care au fost îngeri izgoniți de Dumnezeu din cer. 
Reşedinţa Diavolului este Iadul sau tărâmurile pustii, menţionate în descântece: 
„unde cocoșii nu cântă”, „unde oaia nu behăie”, „unde popa nu toacă”. Uneori, 
acesta își ia numele de la locul unde stă de obicei: „Ducă-se pe pustii”, „ĂI 
din baltă”, „Bălţatul”. Originea lui htoniană (subpământeană) este confirmată 
de înfăţişarea fizică şi comportamentală: este negru şi urât (Întunecatul), cu 
defecte fizice ($chiopul, Slutul), are coadă (Codică), coarne (Cornilă, Cornea, 
Împielițatul), este nccinstit fată de Dumnezeu (Nefârtate), ‘poartă tichiuță 
care-l face nevăzut (Tichiuţă, Cel cu şapca roşie), este respingător (Bălosul, 
Boală spurcată, Dihanie), se metamortozează în animale, păsări, balauri. 

Necuratul poate fi alungat cu semnul crucii, făcut cu mâna pe corp și cu 
limba în gură, de agheasmă, de mirosul tămâii, de bătutul clopotului și toacei, 
de unde şi numele eufemistice: „Ucigă-/ Crucea. .,Bată-l Crucea”. .. Ucigă-l 
Toaca”. Ingenios şi neastâmpărat, inventează, din joacă sau din întâmplare, 
din propria inițiativă sau la sugestia fratelui (Dumnezeu), lucrurile, plantele şi 
animalele de pe pământ. Este invocat de vrăjitoare şi alungat de descântătoare. 
Oamenii îi trimit, prin înjurătura cu dracul, obiecte, vietăţi cuvântătoare sau 
necuvântătoare. 

Frate dintru început cu Dumnezeu, a contribuit la zidirea Pământului și la 
facerea lumii. Creaţiile Diavolului rămân neterminate, le face însă nu știe să le 
folosească sau le foloseşte în scopuri distructive: construieşte casa fără ferestre 
și cară cu poala lumină în interior, inventează ciurul să care apă, se căzneşte 
să încalțe ambele picioare într-o singură ciubotă. Uneori, creaţiile Necuratului 
sunt preluate de Dumnezeu care le găsește întrebuinţarea cuvenită (casa, 
ciubota), alteori se iau la întrecere creând animalele, plantele, obiectele de 
pe Pământ: Dracul face capra, Dumnezeu oaia, Dracul construieşte cârciuma, 
Dumneazeu biserica, Dracul inventează tutunul şi tuica, iar Dumnezeu tămâia 
şi vinul (I. Ghinoiu, /ucr: cit., p. 66-67). 

În opinia lui Victor Aga, Diavolul (evr. Satan, gr. Demon, Lucifer, 
Beelzebut, Belial), prin păcatul semeţiei a căzut din lumina cerului şi de aceea 
simbolul lui este întunericul, fiind înfățișat cu corpul negru (sur şi verde) și 
cu nimb negru. Nu este un principiu al răului, cum ar fi Ahrimanul perșilor, ci 
reprezintă ispita, îndemnarea la păcat, la rău. Pentru a se imagina păcătoşenia 
şi răutatea lui, e înfățișat adesea ca un monstru: gol, negru, cu coarne de tap 
ȘI cu picioare de om, şchiop din cauza căderii din cer, cu coadă, cu gheare, cu 
aripi negre ori cu aripi de liliac și şuțlânddac pe gură. 

În scopul ispitirii poate prelua figura oricărui animal (excepţie miel ȘI 
porumbel). În icoana Raiului, Diavolul apare ca şarpe înşelător; ca tap ce 
simbolizează păcatul; în chip de câine sugerând că e slujitorul oamenilor. 
Apocalipsa ni-l prezintă ca pe un balaur în care s-au însumat toate animalele. 
Adesea e reprezentat sub chipul unci femei nude, acoperită numai de coapse, 
părul despletit şi gheare la picioare. 

Lucifer, căpetenia diavolilor, e zugrăvit cu figură de om, păros, cu mai 
multe feţe, cu coarne şi legat în lanţuri, ca simboluri ale răutăţii și ale păcatului. 

Simbolurile Diavolului, ce servesc şi ca tipuri, sunt în Biblie: Egiptul, 
Asiria, Isav, Irod, Iuda, Varava, Faraon, Pilat; alte simboluri: vulturul, ursul 
învins de către David (/ Samuil 17, 34), mistrețul care strică via Domnului 
(Psalmi 79, 14), maimuța, ţapul (Levitic 16, 22), câinele, care cra privit ca 
animal necurat (£xod 22, 31) şi simbolul ereziarhilor; leul cu referinţă la 
Psalmi 21, 23 şi J Petru 5, 8; vulpea, simbolul minciunii și al şireteniei; 
dragonul, broasca, simbol al avariţiei; leviatanul (Psalmi 73, 15; 103, 27); 
corbul, şarpele, adesea cu cap de femeie: porcul, ca reprezentant al spiritelor 
necurate, pe care lisus le mână în porci (Matei 8, 31-32) şi ca simbol al lăcomiei 
și indecenţei (Cf. Victor Aga, lucr. citată, p. 117-118). 


3. Steaua/ Stelele 


După perechea antinomică îngeri/ diavoli, stelele reprezintă a doua 
grupă de acoliţi ai Sorţii din universul celest. Stelele ocupă un loc important 
în simbolistica astrală a tuturor popoarelor, fiind considerate ochii cerului, dar 
și fiii lunii și ai soarelui. Reprezentate pe bolta unui templu sau a unei biserici 
îi subliniază semnificaţia celestă. 

Ca lumini ale cerului simbolizează spiritul și sunt considerate, în credinţele 
populare, călăuze ale oamenilor și simboluri ale destinului individual. Se crede 
că fiecare om are o stea care se ivește pe cer la naștere şi, după ce îl călăuzeşte 
întreaga viaţă, se stinge la moarte, precum în balada Miorița: „Că la nunta 
mea/ A căzut o stea” (Ion Otescu, Credințele ţăranului român despre cer şi 
stele, Editura Paideia, Bucureşti, 2002, p. 54). 

În Vechiul Testament se afirmă că fiecare stea găzduieşte un înger, iar 
în tradiţiile mito-poetice, ele reprezintă sufletele morţilor. Ele îndeplinesc şi 
funcția de ferestre ale cerului prin care pătrund, în spaţiile siderale, sufletele 
celor aleși. În același timp, stelele reprezintă și farurile îndreptate spre noaptea 
inconştientului (Cf. J. Chevalier, A. Gheerbrant, /ucr citată, vol. 3, p. 257- 
258). 

Artur Gorovei subliniază credinţa că „fiecare copil capătă la nașterea sa o 
stea. și cât timp steaua căpătată luceste pe bolta cerului, până atunci trăiește și 

individul, iar când îi cade steaua, i se curmă și zilele”. Acelaşi autor mai relevă 
două credinţe nefaste pentru om şi una favorabilă: 

- Stelele mari cu coadă vestesc războaie, boli cumplite etc. 

- O seamă de stele poartă în popor numele de comoară, altele sfredelul; 
când sfiedelul va cădea drept în comoară, atunci aurul și argintul se vor vărsa 
pe toată fața pământului, și va fi vremea de apoi; 

- Dacă doreşte cineva ceva sara, pe când e cerul plin de stele şi într-un 
acel timp cade o stea, apoi se crede că dorinţa i se va împlini (Artur Gorovei, 
lucr. cit., p. 223). 

În acest fel, steaua devine simbolul soartei omului, idee ce se regăseşte 
şi în expresiile: „a crede în steaua ta”; „a se naşte sub o stea norocoasă;” 
„Vai de steaua lui!” etc. Această idee o evidenţiază şi Tudor Pamfile: „De 
soarta omului, steaua lui nu se desparte niciodată. Când îi este scris cuiva să 
1 se întâmple vreo nenorocire, steaua lui se întunecă, se intristează oarecum” 
(Tudor Pamfile, Cerul și podoabele lui, 2001, p. 165). 

În istoria culturii universale, steaua figurează în diferite simboluri şi 
rituri precum: 

a) Steaua lui David sau Pecetea lui Solomon, este alcătuită din două 
triunghiuri inversate şi suprapuse care înmănunchează un şir de simboluri: 
unirea cerului cu pământul, conjunctia focului cu a apei, a spiritului cu materia, 
complementaritatea principiului masculin şi feminin, simbolul perfecțiunii 
etc. 

b)Sfeaua cu cinci colțuri este simbolul microcosmosului uman, 
semnificând unirea lui doi şi trei, a principiului activ şi pasiv, dar şi totalitatea 
cosmică, solidaritatea şi perfecțiunea etc. 

c) Steaua cu sase colțuri este emblema iudaismului cu cele două 
triunghiuri inversate şi înlănţuite (din Pecetea lui Solomon). 

d) Steaua cu şapte colțuri ţine de simbolismul numărului șapte care 
uneşte pătratul cu triunghiul; ea semnifică cele șapte culori ale curcubeului, 
cele șapte planete, lira cosmică, muzica sferelor, armonia lumii, fiinţa umană 
în totalitatea ei; 

e) Sreaua Magilor este simbolul creştin care a vestit naşterea Mântuitorului 
şi a condus pe cei trei magi până la Betleem; în amintirea acestui eveniment 
la noi s-au păstrat și perpetuat colindele de stea cu care umblă copiii în Ajunul 
Crăciunului. În Creștinism și Iudaism, stelele ascultă şi vestesc voia Domnului; 
asupra fiecărei stele vegează câte un înger, iar Apocalipsa vorbește despre 
stelele cerului căzute pe pământ ca despre nişte îngeri căzuţi (Apocalipsa 6, 
13). 

f) Luceafărul de dimineață. cu culoarea lui roșie, vesteşte renașterea 
perpetuă a zilei (principiu al veşnicei reîntoarceri) fiind și simbolul principal 
al vieţii. 

8) Steaua polară are mai multe semnificaţii în simbolistica universului: 

- este simbolul centrului absolut în jurul căruia se rotește veșnic 
firmamentul; 

- cerul întreg se învârteşte în jurul acestui punct fix care reprezintă 
întâiul motor imobil şi centrul universului: poziţia stelelor, a navigatorilor, a 
nomazilor, a drumeţilor ce călătoresc în caravane, a tuturor rătăcitorilor prin 
deşerturile pământului, mărilor și cerului; 

- ea pare a fi legată de misterul creaţiei; 

- în religiile primitive reprezintă sălașul ființei divine, jilțul lui 
Dumnezeu; 

- strâns legată de cer, ea evocă şi misterele somnului și ale nopții; 

Steaua mai apare şi sub formă: 

- de steluţă, ca motiv ornamental pe ceramica populară, pe broderii, ouă 
încondeiate etc. 

- în motivul folcloric stele logostele, legat de magia sorții sau de vrăjile 
de dragoste etc. (J. Chevalier, A. Gheerbrant, ucr citată, vol HI (P-Z), p. 257- 
264). 

În credinţele populare, însumate de Marcel Olinescu, stelele reprezintă 
candelele vieții și stâlpii cerului. 

Stelele nu sunt altceva decât candelele ce se aprind la nașterea fiecărui 
copil şi reprezintă durata vieții lui. Fiecare om îşi are steaua lui, care stă acolo 
sus pe cer, atâta timp cât trăieşte el. Când moare omul, atunci i se stinge şi steaua 
sau se desprinde de pe cer și cade, ca o scânteie, trăgând un fir luminos de-a 
lungul cerului. Încotro cade steaua, într-acolo stă cel care a murit. Candelele 
acestea sunt aprinse în fiecare seară de către îngeri, ca să lumineze întunericul 
nopții, iar dimineaţa, după ultimul cântat al cocoșului, încep să le stingă. 

Stelele sunt de mai multe mărimi, după cum şi pe pământ sunt oameni 
de diferite ranguri: împărații au stelele cele mai mari — luceferii; dregătorii — 
stelele mari; iar simplii muritori — stelele mici şi mărunte. 

Cerul se sprijineşte pe pământ, pe patru stâlpi, care nu sunt altceva decât 
tot stele, foarte luminoase, pentru că sunt tăiate din pietre prețioase și de aceea 
lumina lor face ape luminoase ca diamantele. Ele se văd la marginea cerului 
şi niciodată nu se văd toate o dată. Tot așa, mai sunt șapte stele care nu stau 
locului, mutându-se tot spre răsărit. Ele au lumina colorată diferit: una e roşie, 
alta galbenă, alta albăstrie, alta vineţie, alta portocalie, în culorile curcubeului. 
Acestea hotărăsc cum va fi drumul omului prin viaţă, după steaua în care s-a 

născut. Când aceste stele se vor aşeza într-o linie ca mărgelele, atunci va fi 
sfârşitul Pământului. 

Dumnezeu, în bunătatea sa, s-a gândit să ajute oamenii ce călătoresc 
noaptea pe drumuri grele şi necunoscute, punând pe cer anumite stele, care să 
lc arate încotro să apuce. Aşa e Calea Laptelui sau a robilor pe care Dumnezeu 
a aşezat-o sus pe cer, ca să ştie românii pe unde să apuce când se întorceau din 
robia tătărască. 

Celelalte stele, care nu sunt candelele sufletelor omeneşti, sunt puse de 
Dumnezeu sus pe cer ca să le vadă oamenii în fiecare noapte, ca să-şi aducă 
aminte de bunătatea lui, când l-a ajutat pe om într-o anumită împrejurare, când 
s-a luptat cu Dracul şi l-a învins. 

Mai sunt încă șapte stele așa-numite stele logostelc, dar acelea nu se 
văd, decât rareori şi numai câte una. Acestea sunt stelele zilelor. Când e să 
fie cutremur în lume, rupturi de pământ sau scufundări s-arată steaua galbenă 
a Sfintei Luni; la holeră, la boli grele şi la molimi pustiitoare, s-arată steaua 
Sfintei Marţi; la vărsare de sânge, la cumpene grele, la războaie, s-arată steaua 
roşie a Sfintei Miercuri. Steaua Sfintei Joi se arată când e să fie potop mare, 
ploaie cu trăsnete şi inundaţii; steaua Sfintei Vineri se vede doar atunci când e 
să fie înmulţire de fiare sălbatice, iar Sfânta Duminică îşi trimite steaua atunci 
când se prevesteşte foamete, secetă sau lăcuste multe. 

Steaua a şaptea era să fie a Sâmbetei, dar pentru că ea nu e sfântă ca 
celelalte, a luat-o Maica Domnului. Ea nu se va arăta decât atunci când 
Dumnezeu va hotări sfârșitul pământului. Toate aceste stele logostele poartă 
crugul cerului şi sunt în mare cinste în lumea nesfârșită a luminilor de pe cer. 

Uneori apar pe cer stele cu coadă. Acestea sunt de dimensiuni mici, însă 
dacă cresc vestesc războaie sau cumpene grele. Stelele au anumite influenţe 
asupra oamenilor. Aşa că, dacă priveşti cerul seara și-ţi dorești ceva, tocmai 
când cade o stea, atunci dorința aceea se împlineşte (Marcel Olinescu, 
Mitologie românească, 2003, p. 61-65). 


4. Norocul 


În Dicționarul de divinație populară românească (al lui Valeriu 
Bălteanu), se precizează că termenul noroc provine din slav. noroku (DEX, p. 
699) şi are două variante: 1. năroc. noroc şi este atestat pentru prima dată în 
secolul al XVII-lea (DLR, tom VII, partea I, 4969). 

Ca sens este un substantiv cu mai multe „deschideri” de ordin divinator: 

a) are sensul de soartă. ursită, destin (favorabil) (DEX, 699); 

b)apare în expresiile: „la un noroc”, „a-i fi scris în noroc”, „a avea noroc” 


etc. Aceste expresii atrag atenţia asupra unei anumite înțelegeri a hazardului. 

c) are și un sens învechit: „talisman” (obiect căruia i se atribiue puterea 
magică de a proteja pe cel care îl poartă sau îl păstrează” (DLR, tom VII, partea 
l, p. 496): „Ceia ce poartă baiere sau nărocul [...] aceia să se canonească ani 
patru” (Moses Gaster, Chrestomație română, I, p. 162). 

Norocul era un element cu valoare magică şi oraculară în credința 
populară. Simpla lui purtare prevestea, după aceleaşi credințe, reuşita în 
diverse acțiuni, sănătate etc. 

Termenul apare şi într-o serie de formule verbale tradiționale care își au 
originea în valenţele orale ale norocului: „Nu e nicio îndoială că urarea noastră 
tradițională: Hai noroc! (Noroc şi sănătate!, Noroc şi bine!) a fost cândva o 
formulă de magie augurală” (Ivan Evseev, lucr. citată, p. 308). 

În concepția etnologului Ion Taloș, norocul apare personificat, alături de 
Îngerul păzităr! El trăieşte într-o „ţară a noroacelor” şi are mai multe semne 
exterioare după care poate fi recunoscut: „Așa cum fiecare om are Îngerul lui, 
tot astfel are şi un noroc personificat. Norocul se naște odată cu omul, e bun 
sau rău, harnic sau leneş şi-și aduce contribuţia la destinul perechii lui umane. 
Norocul se îndepărtează de oamenii răutăcioşi sau de cei care-i insultă sau 
batjocoresc pe alţii, dar îl însoţeşte pe cel care e vesel, care cântă și chiar pe 
acela care bea mult, dacă nu face rele. 

Există o țară a noroacelor, unde trăieşte norocul fiecărui om. Ea arată 
la fel ca lumea noastră. Şi acolo se nasc copii, şi acolo mor oameni, o dată 
domneşte bucuria, o dată tristeţea, au loc târguri anuale, noroacele se luptă 
între ele și se omoară. 

Omul se duce în ţara noroacelor pentru a-și întâlni perechea şi pentru a 
afla ce ar putea face ca să-i meargă mai bine. Și norocul își vizitează perechea 
umană şi anume într-o seară din postul Paştilor. Atunci ușa casei omului 
respectiv se deschide singură, dar norocul este invizibil. 

Semnele exterioare ale norocului sunt: cuiburi de rândunele sub streşinile 
caselor, un cuib de berze pe casă, părul încărunțţit înainte de vreme; printre cei 
norocoși se numără şi cei născuţi într-o duminică sau într-o luni și cei care au 
văzut cum s-au deschis cerurile (Cf Ion Taloș, /ucr citată, Norocul/ Destinul, 
p. 106). 

Dintr-o altă perspectivă, Antoaneta Olteanu susţine că în credinţele 
românești, Norocul poate fi întâlnit sub două aspecte: fie ca însoțitor permanent 
al omului de-a lungul existenței sale ori ca forță pozitivă a destinului său care 
acţionează numai în anumite momente ale vieţii. 

Ca și în practicile propiţiatorii legate de Ursitoare, Norocul trebuie 
stimulat printr-o ofrandă. În acest sens, la Lăsatul Secului din postul Paştelui, 
nu se strânge masa căci peste noapte Norocul venea și mânca. Meglenoromânii 


cunosc și procedee prin care se putea fura” norocul cuiva. De aceea, în 

noaptea de Crăciun, ei nu deschid ușa nimănui și nu răspund la nicio întrebare 
din afară, de teamă să nu li se fure norocul (Antoaneta Olteanu, Dicţionar de 
mitologie, 1998, p. 316). 

Un portret cvasicomplet al „.norocului” realizează Ivan Evseev. Norocul 
reprezintă „personificarea destinului benefic al omului în mitologia română” 
(Ivan Evseev, Dicţionar de magie, 1997, p. 307). Parţial se confundă cu Îngerul 
păzitor: „Norocul e ca un înger, el umblă peste tot cu omul” (Tudor Pamfile, 
Dușmani și prieteni ai omului. 1960, p.49). Fiinţa umană primeşte norocul 
la naştere, „când se naşte omul, acolo i se naşte şi norocul lui; cât trăiește 
omul, îi trăiește şi norocul, până la naștere când se sting amândoi . (Ibidem). 
Uneori e imaginat ca o fiinţă invizibilă a cărei prezenţă poate [i sesizată prin 
deschiderea de la sine sau prin scârțâitul uşii: „Când îți scârțâie ușa dimineaţa, 
îți intră norocul în casă”: (Artur Gorovei, Credinţi şi superstiții ale poporului * 
român, 1995, p. 168). 

În basme și în povestiri populare, Norocul seamănă, ca două picături 
de apă, cu omul căruia i-a fost sortit. Altă dată. ia chipul concret al bunurilor 
(comori, bucate, pungi cu bani din scorbura unui copac sau din burta unui 
peşte) dobândite în chip miraculos de om. 

În limba și mitologia românească. Norocul este sinonim cu Soartă. 
Norocul este strâns legat de credinţa în rolul tutelar al spiritelor strămoşilor. 
Lucrul acesta este evident atât în actele de magie menite să aducă noroc, cât 
Și în interdicțiile care menţin norocul aproape de om și de casa lui. La Lăsatul 
Secului de Postul Mare, nu se strânge masa, se lasă bucate şi vin, ca să poată 
mânca Norocul peste noapte. Nu se recomandă sau chiar se interzice să se 
mânânce pe pragul casei, la gura hornului sau chiar pe vatră. Norocul părăsea 
casa, dacă se scotea gunoiul după asfinţitul soarelui. El putea fi menţinut în 
casă şi prin respectarea unor datini de înmormântare, în credinţa că sufletul 
celui răposat devine un /ar (divinitate protectoare) al familiei: „Dacă un mort a 
fost norocos în viaţă, membrii familiei lui îi iau măsura și o țin în grinda casei. 
Norocul să nu se îndepărteze de acea casă. Uneori se păstrează și păr din capul 
mortului” (Tudor Pamfile, /ucr citată, p. 74). 

Există numeroase semne care prevestesc norocul în viață; au noroc: 

e cei care se nasc dimineaţa, pe vreme bună; 

e oamenii pe casele cărora își fac cuib berzele ori rândunelele; 

e cei care au „doi colaci” în vârful capului, adică au părul răsucit în formă 
de cruce; 

e cei care găsesc un trifoi cu patru foi etc. 

Prezicerea norocului se face cu ajutorul cojilor de ceapă, al crenguţelor 
de măr, al ouălor de Paşte, cu ajutorul lingurilor şi vaselor umplute cu apă și 
lăsate să stea o noapte etc. Numeroase gynt şi semnele de noroc desprinse din 

întâmplările vieţii de fiecare zi: dacă îţi iese cineva cu plinul, dacă găseşti pe 
drum un bănuţ sau o potcoavă, dacă dormi cu faţa în sus și cu mâinile peste 
cap, dacă în casă nouă intră mai întâi un bărbat etc. Nu este nicio îndoială că 
urarea noastră tradițională „Hai noroc!” a fost cândva o formulă de magie 
augurală (semn bun) (Ivan Evscev, lucer. citată, p. 307-308). 

O prezentare revelatoare, cu multiple sensuri și semnificaţii ale norocului, 
realizează şi Marcel Olinescu: 

„Tot omul își are norocul lui. Când se naşte i se naște și norocul lui în 
Lumea Noroacelor. Lumea Noroacelor e un târg mare, în care trăiește norocul 
fiecărui om. Când moare omul îi moare și norocul. 

Norocul omului bogat e foarte muncitor. Asudă şi munceşte de dimineaţa 
până seara, numai ca omul lui să fie bogat. Cel sărac arc un noroc bogat sau 
leneş, care stă toată ziua şi nu face nimic, şi atunci omul trebuie să muncească 
singur pentru el. La alţii, la care le merge totul în plin, norocul e orb. 

Norocul omului este hotărât de Dumnezeu şi de Ursitoare. Când i se 
face Ursita, ursitoarea îi zice: „.... şi norocul lui va fi sărac ori bogat, leneș 
sau muncitor, adică pe dos de cum vrea să fie omul”. Cine are noroc, dacă 
doarme, îl așteaptă, dacă e grăbit, îl ajunge iar dacă fuge, aleargă după el. Dar 
cine n-are noroc, orice-ar face, cu norocul nu se-ntâlneşte. Așa au fost odată 
într-un sat doi frați, unul norocos şi altul, al cărui noroc era leneș, de nici nu se 
mișca din loc. Ce n-a făcut omul să-și înfiripe și el o gospodărie, dar totul era 
în zadar. Fratele norocos îl ajuta ori de câte ori venea la el. Odată, făcându-i-se 
milă de strădaniile lui, se ascunde îl calea lui, pe unde trebuia să vie de la câmp 
şi-i aşează pe un pod o pungă de bani s-o găsească. Omul nostru, fără noroc 
ca întotdeauna, când ajunge lângă pod, ce-i veni în minte: „Mă totdeauna am 
trecut pe podul ăsta, ca pe un drum bătut, oare nu l-aș putea trece și cu ochii 
închiși?”. Şi cum zise aşa şi făcu. Închise ochii și trecu pe pod şi pe lângă 
pungă fără să se lovească de ea măcar. Se uită fratele după el şi, clătinând din 
cap, zise: „Dacă-i omul fără noroc, orice ai face e degeaba”. De aceea bine 
zice vorba veche: „Fă-mă mamă cu noroc şi aruncă-mă în foc!”, că dacă ai 
noroc şi din foc şi apă ieşi, dacă însă n-ai, te îneci şi pe uscat. 

Norocoși sunt: 

- cei care postesc duminicile şi lunea; 

- cei ce postesc vinerile; 

- cei ce se nasc pe vreme bună, dimineaţa, duminică sau luni; 

- cel ce se naşte în cămaşă; 

- cei ce văd în noaptea de Ajun sau de Bobotează deschizându-se cerul; 

- celor ce le plouă la nuntă; 

- cei care au cuiburi de lăstuni, de rândunele ori de cocostârci; 

- cei care albesc la păr repede; 

- cei care au pecingeni, negi, semne etc. 

Tot românul când începe un lucru zice: „Noroc să dea Dumnezeu!”. 
Românii mai cred că nu e bine să mănânci în prag, la gura hornului sau 
uitându-te în oglindă, că-ți fuge norocul. Tot aşa să nu dai gunoiul afară la 
apusul Soarelui, că-ţi dai norocul afară. Multi mai cred că odată ce schimbi 
locul, schimbi şi norocul” (Marcel Olinescu, /ucr citată, p. 306-309). 

Cele mai multe credinţe despre noroc le însumează Artur Gorovei (peste 
80), dintre care am selectat pe cele mai interesante și expresive: 

- dacă oul de Paști îl păstrezi patruzeci de zile și acesta nu se strică, e un 
semn că ești norocos; 

- copilul născut lunea are noroc şi viață îndelungată; 

- în noaptea Ajunului de colind, cine vede cerul deschis la cântecul 
cocoșului, are noroc, bani şi sănătate; 

- când îţi scârțâic ușa dimineaţa, îţi intră norocul în casă; 

- dacă un copil se naşte într-un ceas bun în toată viaţa lui va fi norocos 
Și fericit, iar dacă se naște într-un ceas rău are să fie nefericit; 

- în locul unde se îngroapă „casa” unei lăuze, se pune şi o para de argint, 
ca să aibă copilul care a stat în „casă” noroc de bani; 

- dacă se ia ceva de la însurăţei, se crede că l se ia norocul; 
cine scaldă nouă morţi. toată viaţa are loc la căpătuială; 
cine are noroc la porci, arc noroc la toate; 
să nu omori şarpele de casă că omori norocul; 
când pleci cu animalul la târg să iei din părul lui fire de păr şi să zici: 
„Nu-ti dau norocul, ci dobitocul”; 

- când mănânci din poală îţi mănânci norocul; 

- nue iertat să mănânci de pe braţe, nici mergând la fântână ori mergând 
pe drum, căci îţi mănânci norocul; 

- să nu mănânci cu traista de cărți la gât, căci îți mănânci norocul; 

- omul care are doi colaci în vârful capului, adică părul răsucit în două 
părţi, în formă de cruce, va fi norocos; 

- când te trezești dimineaţa cu faţa în sus, eşti norocos; 

- copilul care doarme cu faţa în sus şi cu mâinile ridicate va fi norocos și 
va avea o viață îmbelşugată; 

- când îţi vin păsări sau vite străine în bătătură, e semn de noroc; 

- când rândunica cântă înainte de revărsarea zorilor în faţa casei, e semn 
de mare noroc; 

- se zice că dacă fuge mâţa de la o casă şi se duce la alta, apoi ia cu sine 
norocul de la casa cea dintâi şi-l duce la cea de-a doua; 

- dacă un mort de-a lungul vieţii sale a fost norocos, membrii familiei 
lui îi iau măsura, pe care o ţin în grinda casei, ca să nu se depărteze norocul 
de acea casă; 

- colțurile batistelor mirilor nu se leagă, ca să nu li se lege norocul; 

- banul de găsit să-l strângi, că-i cu noroc (Artur Gorovei, /ucr. citată, 
p. 169-174). 

Un bogat material epic şi liric despre noroc furnizează Tudor Pamfile. 
Autorul însumează circa nouă povestiri (unele cu variante) precum şi multe 
credinţe cu acelaşi subiect, în bună parte incluse deja în consideraţiile parcurse. 
Reţinem, în rândurile următoare, mai multe și diverse aserţiuni: 

- Şarpele casei, câinele, vita, pasărea şi omul pripășiți pe lângă casă 
aduc noroc; 

- Despre oamenii fără noroc: „Fiind hotărât të soartă, Ursitoare, Noroc 
ori Dumnezeu, norocirea rămâne nestrămutată. Prin urmare, spre mângâierea 
celor fără de noroc, se poate spune pentru dânșii: 

„Când s-au împărțit noroacele, 

Eram pe câmp cu vacile; 

Iar când s-a împărțit norocul 

Păzeam pe coastă porcul!” 

Sau, fără teamă de păcat, se poate ameninţa: 

„Hai Noroc, Noroc, Noroc, 

De te-aş prinde la un loc, 

Să-ţi pun paie, să-ţi dau foc!” 

O scurtă povestire despre Noroc și Parte: 

„În înțelepciunea sa, românul a așezat pe langă noroc, - norocire, 
aşezământul Norocului, - un alt cuvânt, pe care l-am putea foarte bine boteza 
„noroc de Noroc” care arată că cel dintâi poate fi cu adevărat folosit cum se 
cade. Acest cuvânt este „Partea”, care de multe ori înlocuieşte cu totul Norocul 
şi care, ca şi Norocul, se personifică în unele povestiri ale poporului. 

Alteori, Norocul se împerechează cu Mintea, după cum spune următorul 
proverb: 

"Fă-mă, Doamne, cu Noroc, 

Şi măcar m-aruncă-n foc!” 

Alteori, chiar se strigă: 

„Dacă nu-i Noroc și Parte, 

Degeaba te mai scoli de noapte!” 

Alte urări cu noroc şi despre noroc: 

Cu toate că Norocul este o părticică din scrisa sau data omului, poporul 
are credinţa că uneori se poate aduce, se poate mări și deci, se poate și micșora 

dacă nu se ţine seama de unele lucruri. Până „una-alta”, celui ce-i dorești 
binele trebuie să îi urezi noroc: 

„Hai, noroc să dea Dumnezeu!” 

Iar celui ce îi urezi acest lucru îţi răspunde: 

„Să dea Dumnezeu!” 

Sau: 

- „Hai noroc!” 

„Într-un noroc!” 

- „Norocul cel bun!” 

- „Norocul cel mare!” 

- „Noroc şi bine!” 

- „Tot norocul!” 

- „Noroace!” sei 

- „Norocire!” 

- „Hai noroc și sănătate/ Că-s mai bune decât toate!” 

Cu aceste urări se încep toate lucrurile din nou, însoțindu-le cu facerea 
crucii şi ridicarea privirii spre cerul lui Dumnezeu (Tudor Pamfile, Mitologia 
poporului român, p. 521-536). 

În credinţele privitoare la păstrarea, aducerea sau mărirea norocului, 
pomenim următoarele: 

- Dacă vrei să ai noroc, în ziua dinaintea zilei în care o să te împărtășești, 
să nu mănânci nimic. Numai apă poţi să bei sau să mănânci numai moare. Dacă 
ești bătrân, săptămâna întâi și cea din urmă a postului se cade să o postești, 
mâncând numai pâine şi apă. 

- Când cineva îţi cere acul să nu i-l arunci, ci să i-l dai în mână, că-ți 
fuge norocul, lucru și practic, căci acul fiind mic, se poate pierde uşor, iar 
pierzându-se, poate aduce primejdia înţepatului; 

- În timp ce un naș ține în braţe un copil la botez, să nu-l sâsâiască, dacă 
plânge, căci îi sâsâie Norocul; 

- Să nu te duci mâncând la apă, că îţi mănânci norocul; 

- Să nu mănânci stând în genunchi ori pe glezne, pe pragul unei case, 
sau să nu mănânci mult, dacă eşti fată ori flăcău, că-ți fuge norocul; 

- Să nu mănânci la gura hornului, că-ți mănânci norocul; 

Să nu te uiţi în oglindă când mănânci, că-ți fuge norocul; 

Când la nuntă îţi fură cineva ceva, îţi fură norocul; 

Să nu mănânci de pe vatră că-ţi mănânci norocul; 

Să nu pui traista cu cărţi în căpistere, nici să mănânci fiind cu ea la gât, 
că-ți mănânci norocul; 

- Prin Transilvania, ca să nu plece norocul de la casa unui răposat, i se 
taie câteva fire de păr din cap, înainte ds. înmormântare; 

Alte credinţe se referă la diferite practici care pot aduce noroc peste an: 

„Pentru a fi cineva norocos, trebuie însă să îndeplinească anumite lucruri: 

- Să nu mănânce nimic în Ajunul Bobotezei, astfel urmând cea dintâi 
comoară ce-i va ieşi în cale, va fi a lui; 

- Să mănânce multă „pâne mucezită”; 

- Când vede întâia dată curcubeul, să ia două cofe de apă și să se ducă 
în coate și în genunchi până acolo unde bea el apă, și acolo va afla o comoară; 

- Să se pună în ziua de Sfântul Gheorghe pe pântece lângă un iaz sau apă 
curgătoare și să se uite neclintit în apă până ce va vedea un pește. „Săpătorul 
de comori trebuie însă ca să vadă în apă un șarpe alb; în contra muşcăturii 
lui ajută chiar apa în care se mişcă el; trebuie să-i taie capul cu o monedă de 
argint, să-l îngroape în pământ şi să sădească usturoi pe cel. Dacă mănâncă 
săpătorul de comori din acest usturoi copt, nemijlocit înainte de ziua Sfântului 
Gheorghe, nu numai că câştigă darul de a vorbi cu toate pe câte le-a făcut 
Dumnezeu, ci poate chiar auzi cum crește iarba. Prin aceasta, câştigă puterea 
de a găsi comori ascunse (Simion Florea Marian, Sărbătorile la români, vol. 
II, 2001, p. 248). 


5. Zânele bune 


Alături de Noroc, în cadrul acoliţilor benefici ai Sorţii trebuie incluse 
şi alte făpturi, cu antinomia lor malefică, precum Zânele bune și Zânele rele, 
Piaza Bună și Piaza Rea, Ceasul Bun şi Ceasul Rău etc. 

Zânele bune sunt făpturi benefice care aduc noroc la casa omului. Aceste 
zâne sunt prezentate de Marcel Olinescu ca fiind niște fecioare frumoase și 
bune, care vin în ajutorul oamenilor. Nu se ştie câte sunt, dar se crede că 
e o zână a florilor, o zână a pădurilor, una a poienilor, alta a pârâielor, alta 
a păsărilor, o zână a lacurilor şi toate acestea au o Zână a Zânelor, care de 
frumoasă ce e, nu o poţi vedea, fiind mai frumoasă şi mai strălucitoare decât 
Soarele. Ele locuiesc în palate de cleștar, în parcuri ca rupte din Rai și nu au 
dușmani mai mari ca zmeii. 

În unele părti e obiceiul ca miercuri seara și joi dimineaţa din Săptămâna 
Patimilor, să se facă focuri prin curți cu lemne de jugastru, alun şi corn. Lângă 
foc se pun: un ciob de tămâie, un pahar cu apă, trei azime de pâine şi trei 
scaune. Acest foc nu îl pot face decât copiii până în cincisprezece ani, pentru 
că sunt curaţi. Zânele vin să se spele, să mănânce şi să se încălzească la foc. 
Unde vin, acolo aduc şi noroc. 

În basmele noastre, ele ajută pe toţi cei ce luptă pentru dreptate, pentru 
frumos, pentru dragoste. Câteodată se îndrăgostesc de câte un Făt-Frumos 

şi se căsătoresc cu el, devenind femei muritoare (Cf: Marcel Olinescu, /ucr: 
citată, cap. Zânele bune, p. 308). 


6. Zânele rele 


Dacă zânele bune apar mai ales în basme cu atributele unor semi-divinităţi, 
zânele rele se ivesc sub două înfățișări: o dată se arată ca fecioare bătrâne, 
urâte şi răutăcioase, iar altă dată tinere şi ispititoare, dar mereu capricioase, 
rele şi chiar sadice faţă de cei care le calcă hotarele sau nu respectă anumite 
interdicții. 

Ca şi alte spirite ale lumii de dincolo, ele se pot preface în bufniță, 
broască, cerboaică, ciută sau șerpoaică (Lazăr Şăincanu, Basmele románe, 

« «e «Editura Amarcord, Bucureşti, 1998, p. 756). | 

Uneori au și însuşiri specifice lumii morţilor. În acest sens, copiii zânatici 
sunt sortiți morții ori predestinaţi să devină strigoi: „doi copii născuţi în aceeași 
zi sunt zânatici. Aceştia când se căsătoresc, sau moare vreunul, celălalt se bagă 
în fiarele de la coș” (Artur Gorovei, /ucr: citată, p. 448) [1. Evseev, Dicționar, 
p. 498]. 


7. Piaza Bună 


Alt acolit al Sorţii, este un geniu bun al casei care apare adesea întrupat 
în şarpele casei, dar și în alte ființe sau obiecte: câinele pripășit ori pasărea de 
pripas, banul găsit sau chiar omul străin, adăpostit pe lângă casă. Ea poate fi 
şi un om din casă, care e cu mai mult noroc. Toate aceste fiinţe şi obiecte aduc 
numai bine omului la casa căruia locuiesc (Tudor Pamfile, /ucr citată, p. 552). 


8. Piaza Rea 


Piaza Rea sau „duhul rău al nenorocului” este întrupată într-o ființă sau 
într-un obiect (om, animal, piatră etc) şi poate distruge într-o zi tot ce a adus 
norocul vreme îndelungată. „Prin deasa repetire a pagubelor se cunoaşte că la 
casa unui om s-a încuibat Piaza rea” (Tudor Pamfile, ucr citată, p.548). 

Trăsăturile ei sunt prezentate unitar în folclor, dar apariţile ei materializate 
sunt variabile în funcţie de specificul zonelor etnografice. Întrupată într- 
un ou care a fost utilizat drept cuibar, ea devine şarpe, câine negru, pisică 
neagră,găină cu cobe ori care cântă cocoşeşte, om, pasăre, casă, haină etc. 
Piaza rea universală este cucuveaua care are şi atribut oracular nefast. 

Piaza rea a avut şi un rol formativ în compunerea unor pseudomituri în 

care apare o încrengătură de pieze rele cum suni păsările „eghipturoaice” care 
voiau să nimicească Pământul sau păsările cu cioc de fier care vor cotropi 
lumea la sfârşitul veacului. 

De regulă, Piaza rea îşi stabilește locaţia în gospodăriile sau casele mai 
sărace. Există și pieze rele „teritoriale” care stăpânesc un sat întreg sau o zonă 
mai vastă. Împotriva ei, singurul antidot eficient este purtarea permanentă a 
unei bucăţi dintr-o frânghie de spânzurat (Cf. Victor Kernbach, Dicționar de 
mitologie generală, 1995, p. 470). 

Portretul ei este întregit de Marcel Olinescu. Când unei persoane îi merge 
rău tot timpul şi pierde tot ce are se spune că în acesta s-a încuibat Piaza rea. 
Dacă norocul aduce omului „și pe uşi și pe ferestre” tot ce îşi doreşte, Piaza 
rea poate risipi avutul acesta într-o singură zi. Ea este un duh al nenorocului și 
se întrupează într-un om sau într-una din vietăţile amintite. 

Povestea fetei cu piază rea arată credinţa în acest duh. Unui împărat cu 
doisprezece feciori i s-a născut în cele din urmă şi o fată. Cu naşterea ei toate 
au început să meargă rău și să dea îndărăt încât toată împărăţia şi împăratul au 
ajuns la sapă de lemn. 

Un filosof sau cititor de stele, ori vreun vraci, tare vestit pe vremea aceea, 
spune împăratului să cerceteze pe copiii lui cum dormeau şi când i-a spus 
împăratul că a găsit-o pe fată că doarme pe brânci și făcută ghem, răspunse: 
„> Aceasta e piaza rea a împărăției tale!”, şi-l sfătui pe bietul împărat s-o 
oropsească, că nu se va alege nici praful de el şi de copiii lui. 

Bietul împărat se văzu nevoit să facă după povaţa vraciului şi dete fata 
unui credincios al lui să o ducă şi să o părăsească într-o pădure. Rătăcind 
multă vreme, copila ajunse, într-un târziu, la o colibă, unde fu primită de o 
babă. Peste câteva zile, baba rugă fata să plece căci cu dânsa intrară toate 
relele în casa ei. De acolo, îmbrăcată ca o cerşetoare, ea se duse la o stână 
unde ciobanii o primiră tare bucuroşi, dar câte pagube avură din cauza fetei și 
aceştia o alungară. Şi plecă fata mai departe și oriunde se oprea și nenorocirile 
veneau o dată cu ea. 

Când Piaza rea se încuibă într-o găină, e obiceiul să i se taie gâtul imediat, 
ca, prin moartea ei, să nu se adeverească cobirea morţii şi să se alunge astfel 
primejdia nenorocirii de la cei de-ai casei. 

Piaza rea se confundă adesea cu sărăcia deoarece una fără alta nu se 
poate. Sunt oameni „deocheaţi” , însemnați care aduc rău celor cu care se 
întâlnesc în cale. Așa sunt spânii, cei cu părul roșu, încrucişaţii, pociţii și alții. 

Tot așa aduc nenoroc călugării şi preoţii, cucuvelele și păsările de noapte, 
în general. Ca să scapi de Piaza rea e bine să porţi o bucată de frânghie, cu care 
s-a spânzurat cineva (Cf. Marcel Olinescu, /ucr. citată, p. 311-313). 

9. Ceasul Bun 


Alt acolit al Sorţii este Ceasul Bun. În convingerea lui Ion Ghinoiu, acesta 
reprezintă momentul favorabil de la naştere, când pruncul primeşte o stea ce 
va străluci pe cer, călăuzindu-i viața până la moarte. Românul leagă astfel 
viitorul copilului nu numai de prevestirile Ursitoarelor, ci și de împrejurările 
în care are loc nașterea: ziua ori noaptea, locul sau poziţia zilei în derularea 
lor săptămânală, lunară, sezonală şi anuală. În acest sens, cunoscutul etnolog 
precizează: „Cercetările de medicină și astrobiologie confirmă existenţa 
unor raporturi între manifestarea proceselor biologice, inclusiv naşterea, şi 
ritmurile terestre cosmice”. Aceste bioritmuri ale lumii şi ale universului au 
fost cunoscute pe cale empirică cu multe secole și chiar milenii în urmă. Astfel 
zilele săptămânii și ale anului favorabile nașterii erau considerate duminicile 
şi marile sărbători, iar pentru timpul diurn se prefera începutul zilei, după 
primul cântat al cocoşilor, între miezul nopții şi ivirea zorilor (Cf Ion Ghinoiu, 
Sărbători şi obiceiuri româneşti, 2002, p. 391-394). 


10. Ceasul Rău 


La antipodul acestui interval de timp benefic se situează Ceasul Rău. În 
opinia lui Ivan Evseev, el reprezintă timpul nefast, impur, încărcat cu energii 
negative. Este un fel de duh necurat care umblă noaptea și îmbolnăvește, 
poceşte sau chiar omoară oamenii întârziaţi pe drumuri singuratice. În Ardeal 
este denumit şi Ceasul cel Slab. 

În general se crede că sunt „trei ceasuri rele” în timpul nopții despre 
care se spune că nu e bine să prindă omul afară. Ca şi alte duhuri necurate, 
Ceasurile Rele umblă prin văzduh și își fac simțită prezenţa printr-un fel de 
țiuit. De aceca se zice că atunci când omului îi țiuie urechile trece un Ceas Rău 
care încearcă să-l pocească sau să-l îmbolnăvească. 

Ceasul Rău poate să apară în orice zi a anului. Dar, spre deosebire de 
duminică, luni, miercuri, joi, vineri care au câte un singur Ceas Rău, martea 
şi sâmbăta au, fiecare, câte trei. Pentru a se feri de răul ce-l provoacă, omul 
trebuie să-și facă cruce, să se închine, să bată cu degetul în lemn şi să-l invoce 
pe Dumnezeu cu formula: „Doamne ajută!”. Oamenii care nu au reușit să 
scape de acest spirit malefic şi au căpătat boala sperieturii numită „ceas rău” 
se pot folosi de următorul descântec: 

„Ceas rău cu pocitură, 

Ceas rău cu săgetătură, 

Ceas rău cu spaimă, 


Ceas rău de cu seară, Site fe 

Ceas rău dela miezul nopţii, 

Ceas rău de cu ziuă, 

Să te duci pe munți, 

Pe sub munţi, 

Că acolo-s ale tale curţi! 

C-acolo-s mese așternute 

Și pahare umplute 

Şi scaune așternute, 

Pentru tine gătite! 

Acolo să trăiești, 

Acolo să vecuieşti, 

De X. să nu gândești!” 

Dacă descântecu'nu ajută, se folosește magia care recurge la combaterea 
bolii prin utilizarea altui spirit al morții, încarnat în liliacul de noapte: „Să se 
afume cu păr de liliac, ca să treacă ceasul rău” (Artur Gorovei, Credinţi și 
superstiții ale poporului român, 1995, p. 121). 

Acestea sunt ajutoarele de nădejde ale mitologiei Sorţii. Ele contribuie în 
mod decisiv la împlinirea Destinului uman, menit de Ursitoare. Potrivnice lor 
sunt însă fiinţele demonice pe care le vom aborda în capitolul următor. 


3. FIINŢE DEMONICE OPUSE SORŢII 


În afară de acoliţii Sorţii care sunt făpturi benefice omului, la polul opus 
se situează forțele demonice (întrupate în duh, om , animal, pasăre etc) care 
sunt ostile fiinţei sale. În mitologia românească numărul acestora este mult 
mai mare decât al creaturilor binefăcătoare. În demersul nostru analitic vom 
întreprinde o prezentare succintă a lor, sistematizată în ordine alfabetică. 

Aghiuţă este numele popular al dracului. Forma lui diminutivală indică 
o anumită familiaritate și chiar simpatie pentru această făptură mitică cu 
atributele Diavolului, dar şi trăsături specifice Spiriduşului. Principala lui 
îndeletnicire o constituie vrăjile băbeşti pe care le face împotriva omului (Cf 
Ivan Evseev, Dicționar de magie, 1997, p. 12-13). 

Ala — cuvântul „ală” (hală) e de origine turano-balcanică și înseamnă 
„şarpe, zmeu, balaur”. În reprezentările mitologice ale românilor şi popoarelor 
balcanice aceasta este o fiinţă demonică care patronează furtunile cerului. 
Dispune de o forţă nimicitoare considerabilă și se caracterizează prin 
voracitate (lăcomie la mâncare) ieșită din comun. După cum arată B.P.Hasdeu, 
această imagine mitică a balaurului uranian e prezentă mai ales în sudul ţării. 

În Oltenia: „Balaurii, care aici se numesc şi ale, sunt crezuți de popor a fi nişte 
duhuri rele care se fac pe cer în timpul ploii şi când se întâlnesc două ale — 
încep a se bate şi dărâmă totul în jurul lor: astfel dezrădăcinează arbori, dau 
jos pătule şi coșeri, iau carele ce se află la lucru și le duc departe. Se zice că 
ale se fac din oamenii care au duh necurat și care în timpul furtunii dorm un 
somn greu. În acest interval, sufletul celui adormit făcându-se a/ă, se duce a 
întâmpina pe cealaltă ală, care este sufletul altei fiinţe, din altă localitate şi se 
bat amândoi” (Pleniţa, Dolj). În Banat: „Despre vânt se crede că este o hală 
sau un balaur mare care suflă numai pre o nare de nas, căci de ar sufla pre 
amândouă, ar prăpădi tot pământul” (Etym. Mag. 678) [Cf. I. Evseev, /ucr 
cit., p. 15]. 


Ala sunt duhuri ale furtunii, în mitologia noastră, reprezentate ca niște 
balauri care se înfruntă pentru a obține supremaţia asupra unor teritorii. Au 
fost considerate, uneori, sufletele unor oameni cu puteri deosebite, care, la 
apropierea furtunii, se cufundă într-un somn adânc. Semnul luptei dintre cele 
două ființe este ploaia cu grindină (A. Olteanu, Dicționar de mitologie, p. 27). 

Angheluţă este un demon care provoacă durerea de măsele (A. Olteanu, 
op. cit.. p. 27). 

Anticristul, numit şi Antihârț este, după cum îi arată şi numele, dușmanul 
lui Dumnezeu, fiind preconizat să apară la sfârşitul veacurilor. Un portret 
sintetic al Antihristului este realizat de către Marcel Olinescu: „În acest timp 
de nevoie şi lipsă, va apărea Antihârţ umblând cu un car închis, în care va zice 
că e pâine, însă înăuntru nu vor fi decât putregaiuri de arbori, și cu un alt car, 
în care va fi un poloboc, ud pe dinafară, dar înăuntru va fi gol şi uscat. Cu el 
va căuta să înșele lumea, spunându-le oamenilor: — Veniţi la mine, că eu sunt 
mai bun decât Dumnezeu. El vă pedepseşte cu foamete și cu sete, iar eu, iată, 
vă dau vouă şi pâine şi apă, numai să vă supuneţi mie şi să-mi daţi ascultare! 

Lumea va alerga năucă după el și-l vor ruga cu lacrimi și în genunchi 
şi se vor închina lui și îl vor asculta. Iar Antihârţ îi va trimite să-şi ia singur, 
fiecare ce doreşte şi vor găsi putregaiuri şi gol şi se vor amări şi nici plânge nu 
vor putea. Și se vor bate cu capul de ziduri și pietre, că au fost înşelaţi” (M. 
Olinescu, p. 512). Cel care îl va birui va fi Sf. Ilie: „Sf. Ilie va avea multe de 
luptat cu Antihârţ și va birui” (I. Evseev, lucr. cit., p. 28-29). 

Avestița este tot o ființă demonică care are, în mitologia populară 
românească, mai multe nume: Samca. Avezuha, Aripa Satanei. În descântece 
poartă şi alte denumiri secundare: /uza. Avaruză, Dezana, Năfruța, Cadochia, 
Necorânda. Victor Kernbach o consideră „fiinţa cea mai primejdioasă dintre 

toate duhurile rele” (Dicţionar de mitologie, p. 61) pentru lehuzele şi copiii 
mici pe care îi omoară în pântecele mamei sau imediat după naștere. În 
descântecele de Samcă este descrisă ca o ființă respingătoare și înfricoşătoare: 
„A întâmpinat pe Avezuha,/ Aripa Satanei,/ Şi era foarte grozavă:/ Părul 
corpului îi era până în călcâie/ Şi ochii ci erau ca stelelc,/ Şi mâinile de fer,/ Şi 
unghiile/ La mâini şi la picioare/ Erau ca secere,/ Şi din gura ei,/ leşea pară de 
foc” (G. Dem Teodorescu, Poezii populare, 1999, p. 458). 

Se arată lehuzelor pe care „le frământă”, le torturează și le sminteşte 
încât acestea mor înainte de naștere. Are o putere mare de metamorfoză; se 
poate transforma în: muiere, pisică, capră, găină, câine, muscă, dar şi bob de 
mei (I. Evseev, Dicționar, p. 37). 


Avestiţa — o amulctă redutabilă, împotriva ei, era un răvaș ce se purta 
la gât sau o inscripţie ce conţinea cele nouăsprezece nume ale sale. Singurul 
adversar redutabil este Sfântul Sisoe. Alte nume: Avestia (A. Olteanu, op.cit. 
p. 46). 

AI din Baltă/ Cel-din-Baltă/ Dracul din Tău este numele popular al 
dracului la daco-români unde duhurile rele sunt asociate mai ales cu apele 
Stătute şi bâhlite, cu mlaștinile greu de trecut şi periculoase pentru viaţa 
oamenilor. Cel-din-Baltă a preluat în mitologia românească, atributele 
dracului, dar și unele însușiri ale spiritului masculin al apelor dintr-o mitologie 
autohtonă precreştină, având numeroase paralele la alte popoare ale Europei. 
Pe tema Celui-din-Baltă poporul român fabulează în felul următor: „Cel- 
din-Baltă e numele dracului care a căzut în apă, când a azvârlit Dumnezeu și 
Sfântu Ilie toţi dracii din cer și de atunci s-au înmulţit atât de mult încât nu-i 
apă cât de mică şi de neînsemnată să nu-și aibă drăcușorul ei. Ei și-au făcut 
locuinţe frumoase în fundul apelor şi își fac de mâncare acolo, la foc, ca și noi, 
pe pământ pentru că focul lor apa nu-l poate stinge. În mări şi în apele mari, 
ei au palate minunate, frumos împodobite cu flori, cum nu cresc pe pământ 
şi cu pietre nestemate, cu focuri ce-ţi iau privirile. Au o mulțime de slujitori, 
dar nimeni nu-i cunoaște pentru că au forme, pe care ochiul omenesc nu le-a 
văzut. Dracii nu stau liniştiţi acolo în ape, ei pândesc oamenii și corăbiile lor 
şi caută să le facă rău, necazuri şi chiar, dacă pot, să-i omoare. Ei dau cârceie 
înotătorilor și tot ei găuresc fundul vaselor și îneacă grele și mari corăbii. 

Copiii ştiu că la scăldat, când le intră apa în ureche şi aud un ţiuit, atunci 
dracul caută să-i ademenească la adânc şi să-i înece. Ei sar atunci într-un picior 
și ținând o piatră la urechi zic: „Aurici/ Păcurici,/ Scoate apă din urechi,/ Că 

ti-oi da parale vechi/ Să le pui la cheotori,/ Să le ai la sărbători./ Nu mă scutura 
pe mine, / Scutură-l pe ăl-din-baltă,/ Că-i mai mare/ Şi-i mai tare,/ Cu patruzeci 
de picioare” (M. Olinescu, Mitologie românească, p. 424) [Cf. |. Evseev, luer. 
cit., p. 38]. 


A. Olteanu îl consideră un duh al bălții, al apelor stătătoare, care îi îneacă 
pe cei ce înoată noaptea (p. 48). 

Baba Coja este un spirit demonic feminin, cunoscut în Transilvania, care 
îi omoară pe copiii nebotezaţi și le răpește sufletul.. Portretul său este schiţat de 
Simion Florea Marian: „Baba Coaja... care e regina tuturor spiritelor necurate 
şi rele, are, după credința:românilor transilvăneni, un picior de fier, unghii de 
aramă la degetul mâinilor și un nas lung de sticlă. Ea omoară copiii nebotezaţi, 
iar sufletele lor le închide în tufişe de soc, unde le putrezește capul” (Simion 
Florea Marian, Naşterea, p. 20) [C7. 1. Evseev, lucr cit., p. 40]. 

Baba Hârca este marea vrăjitoare din mitologia românească care încheagă 
apele, coboară stelele din cer şi locuiește într-o văgăună; aparţine categoriei 
strămoşilor mitici, fapt ce reiese din ambele componente ale numelui: Baba 
(Muma, „Alma Mater”) şi Hârca care denotă legătura cu cultul craniilor 
umane sau animale, străvechi obiecte apotropaice de pe teritoriul României (l. 
Evseev, Dicţionar, p. 40). 

Baierul Zburătorului — baier(ă) este un accesoriu purtat sub formă de 
cingătoare sau colier la gât. El avea o dublă funcţie: stimularea fecundității 
femeii şi apărarea viitorului prunc de atacurile strigoiului (Zburătorului). 
Femeia purta brâul-amuletă în jurul taliei până la nașterea copilului, făcând 
să sune brelocurile pentru a îndepărta spiritele rele (C. Nicolaescu Plopşor, Le 
Collier de Șimlăul Silvaniei, apud. R. Vulcănescu, Mitologie română, p. 30) 
[C7. I. Evseev, p. 44-45]. 

Balaurul este un demon — patron al spaţiului acvatic și aerian, reprezentat 
ca o reptilă de mari dimensiuni, uneori cu cap de pasăre şi aripi. Cea mai 
răspândită imagine a balaurului în mitologia noastră este aceea de personificare 
a furtunii, a norilor de furtună sub conducerea unui Solomonar (om demonizat 
care stăpânește fenomenele meteorologice; este descris cu ochii roșii şi două 
cozi — una în prelungirea coloanei vertebrale, cea de-a doua din pene, sub 
braţ — îmbrăcat în alb, cu aparenţă de cerșetor). Devin balauri șerpii care nu 
au văzut timp de şapte ani lumina soarelui sau oamenii care au fost sortiţi la 
naștere să petreacă şapte ani sub pământ (A. Olteanu, p. 54). 


* 

Simbol arhetipal de mare persistenţă și cu o arie largă de răspândire în 
miturile și basmele lumii, încărcat cu multiple semnificaţii și având forme 
variate (dragon, zmeu, şarpe, bazilisc, behemoth, leviathan etc.). Cel mai 
adesea este întruchipat într-o ființă fantastică având forma unui şarpe uriaș 
cu unul sau mai multe capete, cu aripi şi gheare ascuţite, vărsând foc pe 
gură. Întruchipează forțele haotice ale universului și instinctele primare, 
neîmblânzite ale omului. Are o latură benefică fiind asociat apei, fertilităţii, 
bogăției (este păzitor al comorilor), focului uranian și strămoșului mitic, dar și 
o fată întunecată, fiind întruchiparea răului universal, a diavolului, a forțelor 
obscure şi pulsaţiilor inconştientului. Omorârea balaurului (dragonului, 
monstrului) primordial, înfăptuită de zeul solar sau eroul civilizator (Indra, 
Marduk, Apollo, Siegfried ctc.), semnifică începutul cosmicizătii lumii şi 
instaurarea ordinii sociale (I. Evseev, p. 69-70). ir 

Boglodate sunt duhuri rele, a căror căpetenie este Iuda care atacă nou- 
născuţii (A. Olteanu, p. 71). 

Borza este un gândac mare, negru care trăieşte în locuri umede şi elimină 
la atingere o secreție rău mirositoare. Acesta a împrumutat numele său unei 
fiinte malefice din arsenalul sperietoarelor pentru copii, unde apare alături de 
Bau-Bau, Bâja, Gota, Goga. Baba ş.a. Se crede că ea aduce sperietura, dar şi 
moartea. Copilul neastâmpărat este ameninţat astfel: „St! Vine Borza!”. Despre 
ea se cântă: „Merge Borza pe perete,/ Şi mănâncă-un car de fete”. Apare în 
descântecele de sperietură cu unele însuşiri de strigoi: „Borză îmborzată,/ 
Borză blestemată!/ Cu dinţi rânjiţi,/ Cu ochi beliți.../ - Am purces la N./ Ca 
s-o-nspăimântez,/ S-o înfierbântez/ Și s-o înfiorez./ Să mi-o îngrozesc,/ S-o 
sfărm, s-o zdrobesc,/ Sângele să-l beau,/ Viaţa să i-o iau...” (S. FI. Marian, 
lucr. cit., p. 30) [Cf. I. Evseev, p. 53]. 

Bosorcoiul este un duh rău al nopții cu însuşiri vampirice, semnalat de 
Ion Muşlea în folclorul din Oaş: „Bosorcoiul oşenilor este strigoiul viu, copilul 
pe care moașa, observându-l la naștere că va fi boscoroi, îl destinează să fie 
boscoroi pe cutare animal” (Ion Mușlea, Cercetări folclorice în Țara Oușului. 
Anuarul Arhivelor de Folclor, Cluj I, 1932, p. 142 )[C7. I. Evseev, p. 54]. 


A. Olteanu consideră Bosorcoiul ca fiind numele vrăjitorului ce ia mana 
holdelor și laptele vitelor (A. Olteanu, p. 75). 

Brâncă este numele demonului care produce boala cu același nume (A. 
Olteanu, p. 76). 


WwWwW.cimec.ro 


67 


Brehnele sunt duhuri silvestre, mici ca nişte spiriduşi, care sperie pe cei 
fricoși şi proşti. Locuiesc în scorburi şi prin tufișuri; sunt urâţi, pociţi şi croiţi 
din membrele amestecate ale animalelor, păsărilor şi insectelor; unele au cap 
de broască, trup de pasăre şi gheare de șopârlă, încât, când le vezi, te cuprinde 
greaţa ori spaima (M. Olinescu, /ucr: cit., p. 312) [C7. I. Evseev, p. 56-57]. 

Bubă este demonul care produce bubele (A. Olteanu, p. 78). 

Cățelul Pământului (numit şi Ţâncul Pământului sau Orbetele 
Pământului) este o ființă mitică din demonologia românească care trăieşte în 
adâncurile pământului, dar mai ales în preajma cimitirelor, crucilor și troiţelor 
de hotare ori la răspântii de drumuri. Are un glas strident, un fel de lătrat în 
pustiu, prin care tulbură somnul oamenilor și odihna veşnică a morţilor. A fost 
semnalat de Mihai Eminescu: „În numele Sfântului,/ Taci s-auzi cum latră/ 
Căţelul Pământului/ Sub crucea de piatră” (Strigoii). 

Într-o legendă populară românească, menţionată de Tudor Pamfile 
în volumul Duşmani şi prieteni ai omului (1916, p. 327-328) se spune că, 
împreună cu Ariciul, Căţelul Pământului a participat la zidirea lumii, ajutându-l 
pe Dumnezeu să adune pământul, adică „să încăputeze pământul sub cer”. 

Pentru a preîntâmpina agresiunea acestui spirit malefic asupra mortilor, 
în Transilvania, după înmormântare, merg două-trei neamuri la mormânt , îl 
stropesc cu apă, îl tămâiază și fac cincisprezece mătănii în timp ce toiagul 
(lumânarea) arde înfiptă în pământ (idem, p. 367). 

El sperie, terorizează şi pedepseşte pe cei care nu cred în forţa lui chtonică 
(subpământeană) şi cei care îl urmăresc să-l stârpească. Lătratul lui strident şi 
ieşirea lui la suprafață prevestește moarte sau alte nenorociri pentru cei care îl 
aud „la miezul nopţii între toaca din cer şi cântatul cocoșilor” (R. Vulcănescu, 
Căţelul Pământului, în vol. cit. p. 534) [C7. 1. Evseev, p. 75]. 

Cel din Baltă (ĂI din Baltă, Dracul din Tău) sunt numele îngerului 
aruncat din cer şi devenit duh al apei. Poate lua înfăţişarea unor înecaţi, dorind 
să-i atragă în apă pe oameni (A. Olteanu, p. 86). 

Cel din Puţ este duhul apei ce locuieşte în fântâni, încercând să-i înece 
mai ales pe copii (A. Olteanu, p. 86). 

Ciuma reprezintă personificarea bolii respective şi apare în mitologiile 
mai multor popoare. La români, dintr-o legendă din Bucovina, publicată de S. 
FI. Marian, se desprinde următorul portret al ciumei: „Are cap de om, coarne 
ca de bou şi coadă ca de șarpe, în vârful căreia se află un ghimpe mare, cu 
care înghimpă oamenii şi îi umple de boală”. În privinţa ofrandelor care pot fi 
aduse acestui demon, ele diferă, de la păsări de culoare neagră până la jertfe 
omeneşti sau vestimentare (cămașa ciumei). În afara jertfelor consacrate, 
împotriva ei se foloseau şi descântecele specializate (A. Olteanu, p. 94-95). 

În folclorul românesc, ciuma are înfățișarea unei femei bătrâne şi hâde, 
îmbrăcate în alb, cu o seceră în mână; uneori are cap de om, coarne de bou, 
coadă ca de şarpe, în vârful căreia se află un ghimpe mare „cu care înghimpează 
oamenii şi-i umple de boală” (S. FI. Marian, Sărbătorile, II, p. 21). 

Ca procedee magice de combatere a ciumei erau: tragerea unei brazde 
de pământ în jurul satului de către femei sau fete nude și despletite sau cu 
plugul tras de doi boi negri, folosirea unor alaiuri gălăgioase de flăcăi sau 
femei şi fete care înconjurau satul înarmați cu ghioage sau cu obiecte de fier, 
„tăioase și împunsătoare. Strămoșii noştri au recurs și la puterea magică a 
cuvântului, încercând să „îmbuneze” groaznicul şpirit al Ciumei prin folosirea 
unor epitete encomiastice, numind-o: Alba, Frumoasa, Maica-Bătrână, Maica- 
Călătoare etc. Și, desigur, nu au ezitat să apeleze şi la ajutorul unor sfinți 
creştini prestigioși precum Sf. Haralambie, Sf. Antonie cel Mare, Sf. Eftimie 
cel Mare, Sf. Atanasie cel Mare, sau Sf. Arhanghel Gavril. În zilele acestor 
sfinți, oamenii ţineau post și nu lucrau. Cel mai destoinic şi mai performant 
luptător împotriva Ciumei era considerat Sf. Haralambie care „ține ciumile de 
păr şi le duce unde vrea dânsul” (T. Pamfile, Dușmani şi prieteni. p. 318) [C 
|. Evseev, p. 84-84]. 

Cobea este o pasăre care prevesteşte o nenorocire sau moartea cuiva. La 
români, printre alte păsări cobitoare se numără: corbul, cioara, cucuveaua, 
bufnița. gaia ori găina, atunci când cântă „cocoşeşte”. În acest caz se consideră 
că ea cobește, este un fel de Piază rea. O astfel de găină se taie după un anumit 
ritual: „Unul o prinde, se duce în fundul casei şi o dă de-a tumba. Dacă pică cu 
coada pe prag, i de taie coada; dacă pică cu capul, i se taie capul” (T. Pamfile, 
Dușmani şi prieteni, p. 95) [Cf. |. Evseev, p. 88]. 

Crâsnic este un demon, reprezentat ca un purcel. La origine este un copil 
rezultat din unirea unei femei cu diavolul, a cărui gestație are doar 11 luni. 
Dacă nu este ucis imediat, îi poate omori pe cei din casă. (A. Olteanu, p. 98). 

Cucuveaua este asociată duhurilor nopţii care vin de pe alt tărâm 
(al morţii) ca şi suratele ei: bufnița, cioful, striga. huhurezul. Cântecul ei 
prevesteşte moartea: „Când cântă cucuveica pe casă, va muri cineva din casa 
aceea”. (Artur Gorovei, Credinți și superstiții ale poporului român, 1995, 
p.68). Spre deosebire de suratele ei amintite, cântecul său poate meni şi 
evenimente plăcute: „Când râde cucuvica pe unde este o fată mare, e semn că 
se va mărita”, iar „dacă cântecul cucuvelei nu-i jalnic, ci mai mult țipător, apoi 
în acea casă se va naște în curând un copil” (Artur Gorovei, lucr. citată, p. 68) 
[C7. I. Evseev, p. 102-103]. 

Deochiul sau credința în puterea magică a privirii este atribuită unor 
persoane cu însuşiri demonice: indivizi cu ochi albaştri sau căutătură rea, cu 
ochi încrucişaţi şi sprâncenele unite etc. Deochiul se exprimă prin diverse 
manifestări: dureri de cap, slăbiciune şi săgetături prin corp, grețuri etc. Cel 
mai adesea sunt deocheaţi oamenii. dar și animalele frumoase. Pentru a fi 
ferit de deochi, copilului i se leagă un fir roșu la mână ori la gât, i se face o 
crestătură la poalele cămăşuţei ori un benghi (semn): „moașa ridică piciorul 
drept, cu călcâiul întors îndărăt, în sus și ia cu degetul puţină tină, o frământă 
cu scuipat și apoi îi face cu degetul un benghi în frunte, zicându-i: «Să nu-ţi fie 
de deochi!» și scuipă de trei ori” [C7. I. Evseev, p. 112-113]. 

Diavolul este numele generic pe care îl poartă răul personificat, adversarul 
creştinismului. Adesea este reprezentat ca un om de culoare neagră sau roşie, 
cu coarne și copfte*de tap, aripi de liliac şi coadă. Posedă o viclenie dedsebită 
şi prin tot ceea ce face se străduieşte să-l corupă pe om şi să-l atragă în păcat. 
Adesea este pus în legătură cu vrăjitorii. care, pentru a primi de la el puteri 
dosebite, își vând sufletul. 

Conform unei etimologii mai vechi, numele lui este pus în strânsă legătură 
cu lumea sacrului, fiind reprezentantul marcant al acesteia. Diavol ar fi un 
diminutiv de la rădăcina di» (care a dat şi forma divi/7), având semnificaţia de 
„mic zeu”. În Evul Mediu se considera că acest cuvânt diavol. diabolus vine 
de la dia „duo, doi” şi bolus „muşcătură”, „moarte” — fiindcă Diavolul aduce 
o moarte dublă — a trupului şi a sufletului (A. Olteanu, p. 109). 

Dracul este personificarea răului în mitologia noastră; la origine a fost 
unul dintre creatorii lumii alături de Dumnezeu. Spre deosebire de Diavol care 
personifică mai ales răul creștin, Dracul este o divinitate minoră cu înfăţişare 
şi ocupaţii umane sau zoomorfă. Căderea diavolilor din înaltul cerului s-a 
soldat nu numai cu răspândirea demonismului pe întreg pământul (de atunci se 
spune că s-au răspândit peste tot: în pământ, pe pământ, în păduri și pustietăţi, 
prin peșteri şi locuri necurate etc, de unde se credea că ies adesea în calea 
oamenilor, sub înfățișări diferite). După unele credinţe, prin acest act, dracii 
au luat în posesie câte un teritoriu, devenind ce și-au dorit dintotdeauna — 
stăpâni ai propriei împărăţii (astfel se explică natura demonică a duhurilor 
casei, pădurilor, câmpului, apelor, aerului, minelor, comorilor etc. — care nu 
sunt altceva decât dracii care au nimerit într-un teritoriu pe care şi l-au luat în 
posesie). 

O origine târzie are şi următoarea istorisire. Se zice că Adam s-a sfiit să-i 
spună lui Dumnezeu că are atât de mulţi copii, așa că a ascuns o parte din ei. 
Copiii aceștia ascunși au devenit o forță malefică, stăpâni ai caselor, pădurilor, 
apelor, fiecare rămânând acolo unde le-a poruncit Dumnezeu să trăiască. Alte 
nume: Necuratul, Scaraoţchi, Ucigâni.&inasea etc. (A. Olteanu, p. 118-119). 

Eresuri de noapte sunt duhuri ale nopţii care produc boli, în special 
copiilor scăldaţi cu apa peste care au trecut ele (A. Olteanu, p. 131). 

Fata de pe Mare este un duh al apei reprezentat ca o tânără frumoasă, 
având coadă de peşte. Prin cântecele sale îi ademeneşte pe oameni pentru a-i 
îneca (A. Olteanu, p. 136). 

Fata Pădurii este un duh al pădurii reprezentat de o femeie de culoare 
neagră, cu păr lung până în pământ. despletit. asemănător cu mușchiul brazilor, 
pe care îl piaptănă foarte des; picioarele îi sunt ca suveica sau prevăzute cu 
copite, iar când se deplasează stârnește un vânt puternic. Călătorii prin pădure 
trebuie să-i respecte cântatul și copiii la fel, pentru a nu fi pedepsiţi prin 
pierderea drumului, a vieţii. În multe legende este descrisă venind la fântână 
pentru a se spăla sau a-și spăla copilul. Este prinsă cu ajutorul unei cizme de 
care ea se minunează; neștiind despre ce e vorba, îşi bagă picioarele în cizmă 
şi rămâne prinsă (se spune că ea poartă cizme de lemn). Poate avea relaţii 
sexuale cu oameni sau poate schimba copiii acestora. Uneori este considerată 
a fi fata Mumei Pădurii (A. Olteanu, p. 136-137). 

Feciorii Marțolii sunt duhuri reprezentate jumătate oameni, jumătate 
animale (cu copite şi cozi de cai) care îi pedepsesc pe tinerii şi tinerele care 
petrec în perioadele interzise, mai ales dacă nu și-au terminat treburile (A. 
Olteanu, p. 138). 

Fetele de Apă sunt demoni acvatici consideraţi a fi fiicele Vâlvei Apei. 
Apar descrise jucându-se în apă, plângând sau cântând. Au păr lung, până 
în călcâie, pe care îl spală şi piaptănă des. Erau deţinătoarele meșteșugurilor 
feminine (coseau, brodau ţesăturile după care le ofereau oamenilor). La origine 
sunt fetele care au murit înecate (A. Olteanu, p. 140). 

Frumușelele reprezintă personificarea vârtejului care poate aduce boli 
grele oamenilor. Puteau lua pe sus inul, pânza toarsă, țesută sau spălată în 
momente nepotrivite (A. Olteanu, p. 143). 

Goga este o făptură fabuloasă căreia i se mai spune și Gogoriţă. Tudor 
Pamfile o citează printre ființele mitice din grupul sperietorilor: Băza. Bâca, 
Bau. Baubau, Bolea, Diudiu, Borza. Gota, Caua. Numele ei apare și în jocul 
funcrar Gogiul unde reprezintă sufletul mortului (Romulus Vulcănescu, 
Mitologie română, p. 191) [Cf. I. Evseev, p. 163-164]. 

Hala reprezintă în mitologia slavilor duhurile rele ce provoacă furtunile 
și căderile de grindină. Pe lângă sensul de „duh rău patronând marile furtuni 
uraganice”, prin extinderea sensului, cuvântul Hala a ajuns să semnifice „duh 
rău”, aducător de boală: „Halele sunt nişte spirite cari, dacă intră în om, îi 
pricinuiesc boala numită: ducă-se-pe-pustiu, epilepsia” (Tudor Pamfile, /ucr: 
citată, p. 268) | Cf. I. Evseev, p. 171]. 

Hală sunt spirite alc bolilor (mai ales epilepsie) care atacă oamenii sau 
animalele (A. Olteanu, p. 163). 

lazma (pl. lezme) sunt „zâne rele” care patronează bolile şi provoacă 
moartea: „Iezmele sunt făpturi thanatomitice prin excelență, fără rival în 
mitologia morții, a căror putere este limitată de zâna morții” (Romulus 
Vulcănescu, /ucr. citată, p. 321). Ele sunt înfăţişate ca nişte femei bătrâne, 
cu rânjet înspăimântător şi respiraţie de gheață. Potrivit credințelor populare, 
lazma poate lua forma unor boli ca: holeră, ciumă, brânca etc. Apariţia unei 
asemenea „zâne a morţii” este prevestită prin mai multe „semne”: lătratul 
câinelui la lună, cântatul cocoşește al unei găini, cântecul cucuvelei, spargerea 
unei oglinzi, căderea icoanei din cui, stingerea neașteptată a candelei etc. 
(Artur Gorovei, Credinţi şi superstiții ale poporului român, 1995, p. 146-148) 
[Cf. I. Evseev, p. 178-179]. 

lelele sunt fiinţe feminine supranaturale ce personifică aerul şi apa în 
mitologia noastră. Deşi credinţa în Iele, nişte fecioare zănatice, înzestrate cu 
puteri magice şi mare forță de seducţie, este răspândită pe întregul teritoriu 
daco-roman şi la popoarele vecine, profilul lor mitologic şi însușirile lor 
demonice diferă de la o regiune la alta a țării, iar numirile lor îmbracă o mare 
varietate onomastică. Li se mai spune Dânse, Drăguice. Vâlve. lezme, Irodite, 
Rusalii. Nagode, Vântoase. Toate aceste denumiri au un caracter eufemistic, 
menit să nu atragă după sine apariția acestor duhuri zburdalnice, capricioase 
şi ambivalente. În folclor, Ielele mai sunt numite și prin numeroase epitete 
flatante (encomiastice): Zâne, Zânioare. Domniţe, Măiestre, Frumoase, Sfinte, 
Mândre. Împărătesele văzduhului. Fetele câmpului (codrului). Șoimane, 
Mușate, Miluite etc. Pe lângă numele generic, în unele texte se întâlnesc 
şi nume individuale pentru cele 7 sau 9 Iele care alcătuiesc grupul invocat 
în descântece: Ana, Bugiana, Dumernica, Foiofia, Lacargia. Lemnica. 
Magdalina. Ogrișteuna, Păscuta, Roșia, Rudeana, Ruja etc. 

Ele locuiesc în văzduh, în păduri sau peşteri, pe malurile apelor, 
scăldându-se în izvoarele cu apă pură. Apar mai ales noaptea la lumina 
lunii când organizează „hora Ielelor”. Acolo unde joacă Ielele iarba rămâne 
pârjolită, iar ramurile copacilor din jur sunt pârlite. Ulterior, în aceste locuri 
cresc o mulţime de ciuperci din specia „lingura zânei”. Ele dansează și cântă, 
iar „cântarea lor de frumoasă ce este, nu se poate asemăna cu nicio cântare de 
pe pământ”. (T. Pamfile, Dusmani şi prieteni, p. 261). 

Textele folclorice le reprezintă ca pe niște ființe feminine seducătoare, 
pline de voluptate, capricioase, vindicative şi rele, fără a fi însă structural 

malefice. Sunt năluci imateriale sau fiinţe invizibile ce nu se pot zări decât în 
anumite ore ale nopţii şi de anumiţi oameni. Pedepesesc pe cel ce le-a văzut 
și îl zăpăcesc cu vârtejul horei jucate în jurul lui şi îl pocesc la chip sau îi iau 
minţile. 

Ielele sunt răzbunătoare din fire. Se răzbună pe cei ce dorm sub arborii 
lor, dar mai cu seamă pe bărbaţii și femeile care nu respectă interdicţia de a nu 
lucra în zilele din calendarul popular, dedicate Ielelor: „Ielele beau noaptea apă 
din fântâni și oricine va bea apă după dânsele, rămâne pocit. Pentru aceasta, 
când bea cineva dimineaţa apă dintr-o fântână, să lase vreun semn acolo, ca 
poceala să cadă pe acel semn” (T. Pamfile, op. cir. p. 203) 

Principalele sărbători de peste an consacrate Ielelor sunt: Rusaliile 
(a 50-a zi după Paşti), Sânzienele sau Drăgaicele (23 iunie, ziua Sf. loan 
Botezătorul) și apoi cele ținute“prin nelucrare: cele nouă zile de joi de după 
Paști, Marina, Sf. Foca ș.a. Cine calcă interdicţia de a lucra este pedepsit crunt. 
Aceştia sunt ridicaţi de vârtejuri, chinuiti și „smintiţi”, paralizaţi, schilodiţi, le 
mor vitele, sunt bătuţi de grindină etc. Pentru a-şi păzi gospodăriile şi pentru 
a le preîntâmpina agresiunea, oamenii pun câte un cap de cal într-un par ori 
poartă în sân, la brâu sau la pălărie usturoi sau pelin. Cel „bolnav de Iele” 
se poate vindeca prin descântece speciale sau prin jocul Că/ușarilor (Cf. 1. 
Evseev, p. 179-181). 


Telele (Cele Frumoase, Nemaipomenite, Sfinte) sunt duhuri ale aerului 
care au înfăţişarea unor fete tinere, trei, cinci, şapte, nouă sau douăsprezece 
la număr, de o frumuseţe uimitoare. Uneori au aripi, sunt îmbrăcate în alb, au 
zale pe piept şi clopoței la picioare. Umblă despletite, iar capul lor e împodobit 
cu flori. Într-un descântec, lelele sunt descrise astfel: „Nouă sfinte șoimane,/ 
Cu nouă lopăţele,/ Cu nouă măturele,/ Cu rochii negre-mpodobite,/ Cu sălbi de 
galbeni gătite,/ Cu rochiile rotate,/ Cu iile răurate,/ Cu sălbile pe piept lăsate,/ 
De la apus s-au ridicat,/ La răsărit au plecat...”. 

În calitate de divinităţi eoliene, lelele sunt materializătri ale unor fenomene 
atmosferice, caracterizate prin manifestări auditive și vizuale specifice ( le 
place să cânte şi să danseze, lăsând un urma lor iarba arsă) fiind deosebit de 
periculoase pentru oameni. Dacă unii indivizi sunt martori ai acestor acțiuni, 
ei pot căpăta boli grave (reumatism, epilepsie, paralizie etc). Cine bea apă de 
unde au scuipat ele se alege cu arsuri pe piept ori cu sfârşeală de care nu scapă 
până nu-și descântă. Alt leac ar mai fi jocul Călușarilor (A. Olteanu, p. 185). 

Înătoarea este o personificare a zilei de Ignat în Moldova. Ea este „o 
femeie tare lacomă și urâtă care mănâncă lumea” (Tudor Pamfile, Dusmani şi 

prieteni ai omului, p. 120). Intră pe coş în casele unde femeile n-au terminat 
torsul și le pedepseşte: le opăreşte într-un hârdău cu apă fierbinte și apoi le 
mănâncă. Ca să scape de agresiunea ei, femeile cu pricina trebuie să urce pe 
coșul casei şi să strige de trei ori: „Cucurigu gagu!”. Atunci acest duh rău 
dispare din casă. Etnologii consideră Înătoarca o variantă onomastică locală 
a unor fiinţe mitice precum: Marți-Seara sau Sfânta Vineri [Cf. 1. Evseev, p. 
197]. 

Înecat sunt duhuri ale morților prin înecare, sortiți să bântuie în locul 
respectiv până la împlinirea sorocului. Așa cum se întâmplă și în cazul 
celorlalte personaje demonice, activizarea lor este maximă la lumina lunii, 
când încearcă să-şi găsească înlocuitori. pentru a accede la liniştea veşnică. 
Este reprezentat ca o gâscă sau o rață înotând sau ca un om ce'strigă ajutor, 
încercând să mai înece pe cineva (A. Olteanu, p. 196). .... 

Joimăriţa este un spirit malefic al mitologiei noastre care patronează 
torsul cânepii și al lânii. Numele ci (Joimăriţa sau Joimărica) derivă de la ziua 
de Joi-Mari care este ultima zi de joi înaintea Paștelui, când acest spirit vine 
pe la casele oamenilor pentru a pedepsi femeile sau fetele care n-au terminat 
torsul până în aceasă seară. Apare metamorfozată într-o roată de foc sau sub 
înfăţişarea unei femei voinice, înaltă şi urâtă, „cu gura cât grapa şi dinţii cât 
lopeţile”. Poartă cu ea mai multe obiecte: o găleată cu jăratic, un ciocan de 
fier, un cuţit, un vătrai, un sac de cenușă etc , care îi servesc drept instrumente 
de pedeapsă şi de tortură pentru femeile leneşe care nu şi-au isprăvit torsul şi 
țesutul până în Joia Mare. Acestora li se toacă degetele, li se zdrobesc unghiile 
cu ciocanul, li se ard mâinile în jăratic, iar uneori, li se introduce forțat fusul 
în anus. 

Astăzi, în satul tradiţional românesc, a fost introdus un scenariu ludic al 
Joimăriţei: o femeie sau chiar un bărbat deghizat în femeie, cu însuşirile fiinţei 
demonice amintite, umblă din casă în casă, încercând să pedepsească în mod 
simbolic femeile la care mai găseşte câlți de cânepă. I. Mușlea consideră că 
acest demon malefic este specific culturii noastre tradiționale, fiind inexistent 
în aria culturală a naţiunilor vecine: „Acest demon al torcătoarelor nu e 
găsit în folclorul popoarelor vecine cu noi, nici în acela al naționalităților 
conlocuitoare” (Ion Muşlea, Cercetări de etnografie şi folclor, vol. I1, 1971, p. 
237) [Cf Ivan Evseev, Dicționar, p. 210-212]. 


* 


Joimăriţa este reprezentată ca o femeie foarte urâtă, cu capul mare, 
despletită, cu dinții mari și rânjiţi care îşi are locuinţa în păduri pustii. In casa 
ei se află numai capete de fete care nu au tors cânepa. Se zice că Joimăriţa 

umblă în dimineaţa zilei de Joi a Patimilor în fiecare casă; pedeapsa obișnuită 
pentru fetele leneșe, care nu au tors cânepa până la Joia Mare, consta în arderea 
acesteia, a caierelor netoarse, iar fetei i se puneau mâinile pe jar. Nu erau 
prea multe posibilităţi de a scăpa de demon; nepofiita era scoasă din casă cu 
strigătul: „Ard casele din Dealul Galileului” (unde este localizată casa acestui 
personaj). Aceasta iese din casă. Este momentul mult așteptat: femeia încuie 
ușa, închide ferestrele, întoarce toate obiectele cu susul în jos (A. Olteanu, p. 
201-202). 

Licuriciul (Lampyris noctiluca) este insecta care are mai multe sinonime 
populare: făclieş. fânăraș. focul lui Dumnezeu. lumină de pădure, Scânteiuţă 
etc. În mitologie, el reprezintă metamorfoza unui înger îndrăgostit de o 
pământeană care, nedorind să se întoarcă în cer, a fost prefăcut de Dumnezeu 
în licurici. Într-o altă variantă legendară este considerat întruchiparea unui 
duh malefic al nopţii: „Licuriciul e ochiul Dracului, de aceea nu-l lua în mână 
că te duce” sau „Cine are licurici pe lângă casă, e semn că acela e prietenul 
Dracului”. 

Simbolismul lui a fost valorificat în practica medicinei magice: „Copilul, 
în a cărui scaldă se va pune trup de licurici, acela va fi luminat la minte” iar 
„Orbul, care va avea nouă licurici, își va recăpăta vederea” (Sim. FI. Marian, 
luer. cit.. p. 53) [Cf. I. Evseev, p. 227]. 

Lohoane (Boglodate) sunt duhuri rele ale căror căpetenie este Iuda, care 
atacă nou-născuţii (A. Olteanu, p. 71). 

Lucrul Slab, în mitologia noastră, este personificarea bolii nou-născutului, 
împotriva căruia se dă foc unui obiect din lână neagră, iar copilul şi lăuza sunt 
tot timpul afumati (A. Olteanu, p. 256). 

Mamarca este un duh malefic feminin care locuieşte în Iad şi se crede 
a fi „Mama dracilor”. Se mai numește și Mamarnită şi este considerată 
„nevasta lui Scaraoschi” şi „Stăpâna Iadului”. Ea deţine „liliacul de noapte” 
sau „trandafirul sălbatic roşu” (un măceş căruia i se atribuie însușiri de plantă 
infernală din cauza ţepilor săi). O legendă apocrifă relatează că, după o luptă 
cosmică înverșunată cu Mamarca, Arhanghelul Mihail a înlănțuit-o în Iad 
pentru nelegiuirile ei în faţa tronului lui Satan. Va fi eliberată de Scaraoschi la 
vremea de apoi și va naşte pe Anticrist care va participa la distrugerea lumii şi 
a speciei umane (Ivan Evseev, /ucr: cit. p. 251-252). 

Mamona este totun duhrău, considerat căpetenia dracilor; el întruchipează 
întunericul în mitologia noastră de inspiraţie biblică. Termenul Mamona 
apare în predica lui lisus, când afirmă că „nu puteți să slujiţi lui Dumnezeu 
și lui Mamona”, adică demonului banului, al avariţiei, al egoismului şi al 
posesiunilor materiale. Acest sens a fost generalizat şi în credinţele populare 

unde Mamona este sinonim cu Diavolul, Satan sau Anticrist. Mai mult, are şi 
funcţia de căpetenie a strigoilor: „Prin Ardeal se spune că strigoii se ung întâi 
cu usturoi sau altceva și apoi se duc prin văzduh la un munte, călări pe câte-o 
lopată. Acolo dau de Mamonul lor, căpetenia strigoilor” (Tudor Pamfile, 
Duşmani şi prieteni ai omului, p. 150) [Cf. I. Evseev, Dicţionar, p. 251-252]. 

Marţolea sau Marţiseara este o ființă demonică din mitolgia autohtonă 
care reprezintă personificarea zilei de marţi. Imaginată ca o babă slută, ea 
pătrunde în casele oamenilor în seara zilei de marţi spre miercuri pentru 
pedepsirea femeilor ce lucrează în această zi: le izbeşte de garduri, le paralizează 
degetele, le chinuie sau le omoară copiii. În credința noastră populară, ziua de 
marţi este considerată cea mai rea dintre toate zilele săptămânii (I. Mușlea, 
Cercetări de etnografie și folclor, vol. II, 1971, p. 238). Ea impune mai multe 
interdicții: nu se pleacă la drum, nu se începe aratul, nu se mută în casă nouă, 
nu se toarce și nu se coase (Artur Gorovei, Credinți și superstiții ale poporului 
român, 1995, p. 137). Se crede că ziua are „trei ceasuri rele”. Copilul născut 
în această zi e lipsit de noroc, iar despre cei năpăstuiţi de soartă se spune: 
„parcă-i făcut martea!” (luliu Zanne, Proverbele românilor, vol. Il, 2004, p. 
553). 

În tradiția Bisericii, martea este ziua închinată pomenirii morţilor. 
Marţea apare ca o personificare a acestei zile nefaste, dar şi ca întrupare 
mitică a sufletului strămoșilor. În acest sens, ea are capacitate de metamorfoză 
(poate lua trupul mamei sau bunicii defuncte) şi puteri asupra fenomenelor 
meteorologice, crezându-se că are un sac din care împrăștie grindină. Pentru 
a interzice intrarea ei în casă, toate oalele trebuie întoarse cu fundul în sus; 
în schimb mâţa trebuie oprită în casă, fiind de mare ajutor (Tudor Pamfile, 
Dușmani şi prieteni ai omului, 1960, p. 110-116) [Cf. 1. Evseev, Dicționar, p. 
257-258]. 


Martolea este un duh protector al torsului, personificarea zilei de marți. 
Este o femeie în vârstă, foarte rea, care umblă marţi seara pedepsindu-le pe 
torcătoare sau pe femeile care lucrează în ziua consacrată ci. Interdicţiile 
referitoare la acțiunea de pedepsire întreprinsă de ea, nemulțumirile acestea 
sunt explicate ca având origini diferite. Astfel se spune că pornirile malefice 
ale ei au ca sursă invidia faţă de Sf. Duminică, sărbătorită în ziua consacrată 
ei. După unele informaţii, Marţolea vine în sat în seara de 1 martie la casele cu 
fete, răsplătindu-le pe cele care au mărțișor. Pedeapsa poate fi variată: chinuie 
femeile, le sperie, le tulbură somnul, le înţeapă cu fusul, le orbeşte sau chiar 
le omoară. Uneori, le mănâncă pe femeile care tac leşie martea sau le aruncă 

în apă clocotită. Când este foarte supărată, se poate razbuna pe întreg satul, 
trimițând grindină, pe care o aruncă dintr-un săculeț ce-l poartă cu ea (A. 
Olteanu, p. 274). 

Miazănoapte (Miezul Nopţii) este personificarea miezului nopţii, care îi 
sperie, între orele 12-1, prin înfățișări variate, pe cei care umblă noaptea afară 
(A. Olteanu, p. 253). 

Sf. Miercuri reprezintă înfăţişarea zilei de miercuri reprezentată ca o 
bătrână ursuză, care le pedepsește pe torcătoare sau pe cele care spală în ziua 
consacrată ei (A. Olteanu, p. 253). 

Moartea este simbolul perisabilităţii vieţii, dar ea marchează și un nou 
început, integrându-se în tematica și simbolistica riturilor de trecere. (Arnod 
Van Gennep, Riturile de trecere, Ed. Polirom, laşi, 1996). Toate fabulaţiile 
și speculaţiile arhaice privind moartea şi învierea au ca arhetip Luna care 
moare şi renaşte în decursul a 28 de zile. În decursul timpului, Moartea a fost 
personificată sau asociată cu diferite divinităţi: 

* în societăţile primitive moartea nu era personificată; 

e mai târziu a fost asociată cu o divinitate a răului, cum e zeul Seth la 
vechii egipteni; 

e în multe mitologii este reprezentată ca o bătrână, stăpână a infernului; 

e în credințele mai recente ale popoarelor Europei este personificată 
într-o bătrână cu o coasă în mână ori printr-un schelet sau „hora scheletelor” 
(„hora morții”), iar în carnavalurile populare — printr-o momâie feminină sau 
masculină care se arde pentru a marca sfârşitul iernii; 

e în toate tradiţiile mistice și în societăţile secrete, moartea a fost asociată 
inițierii, constituind un preambul pentru trecerea într-o nouă stare; 

e două teme ale morţii au devenit extrem de productive din punct de 
vedere poetic și filosofic: 

a. moartea ca o călătorie a „dalbului pribeag” pe tărâmurile de dincolo, 
care constituie tema bocetelor şi a cântecelor funerare românești; 

b. moartea ca o „nuntă cerească” (tema Mioriţei); 

* în creștinism moartea este văzută ca o punte de trecere dintre viaţa 
pământească spre viaţa eternă; 

* popoarele lumii au adoptat remedii împotriva morții totale ( a trupului 
şi a sufletului) cum ar fi: dragostea (procreaţia), moartea eroică și creaţia; 

* conform eresurilor şi legendelor noastre populare, moartea este un duh 
invizibil; 

* înainte vreme, ea era văzută și întruchipată într-o femeie hâdă, bătrână 
şi slabă, cu ochii duşi în fundul capului, cu dinţi mari, ieşiţi în afară și cu 
faţa scofâlcită ori smochinită; avea degete lungi și subţiri şi purta o coasă în 

* Dumnezeu a orânduit ca moartea să fie nevăzută, iar oamenii să nu ştie 
ziua şi ceasul morţii lor; 

e totuşi omul trebuie să fie pregătit pentru moarte: „Vai de cel pe care 
Moartea nu-l găsește pregătit!” (T. Pamfile, Dusmani și prieteni, p. 342) [Cf 
Ivan Evseev, Dicţionar, p. 280-282]. 


Moartea apare în mitologia mai multor popoare şi este frecvent descrisă 
ca fiind îmbrăcată în alb, palidă şi slabă, sau ca un schelet într-o haină lungă, 
albă sau neagră. Ea mai poate fi reprezentată ca o bătrână cu păr alb, cărunt, 
cocoşată. Atributele ei indispendabile sunt coasa, secera, mătura. Cehii şi 
ucrainienii cred că Moartea, luând înfățișarea unei pisici, zgârie la fereastră; 
cine o vede şi îi dă drumul în casă va muri în scurt timp. Când urlă câinii se 
crede că aceștia îl văd pe demonul morţii. Uneori este descrisă umblând prin 
lume, alături de Ciumă și personificarea epizootiei (A. Olteanu, Jucer. cit., p. 
287). 

Moroiul este un duh rău, sinonim popular cu vampirul. „Poporul crede 
că în oamenii şi muierile rele, după înmormântare, la trei zile intră diavolul și 
îi aduce pe la casele lor şi ale foştilor prieteni şi-i înspăimântă, ceea ce se zice 
moroi Și ține un an, iar după alții, şapte ani. Moroii nu au putere să facă rău, 
ci doar să provoace frică. În unele sate există datina de a dezgropa la miezul 
nopţii pe cel făcut moroi, bătându-i-se în inimă un cui de sânger și atunci se 
crede că nu se mai face moroi (C. Diaconovich, Enciclopedie română, vol. III, 
p. 332). 

În Bucovina şi în Moldova, cuvântul moroi se referă la strigoii morţi, mai 
ales când e vorba de copiii strigoizaţi: moroi este un copil „mort nebotezat, 
care după credința poporului, s-a făcut strigoi şi vine noaptea de o chinuiește 
pe maică-sa (I. A. Candrea, Gh. Adamescu, Dicţionarul enciclopedic ilustrat, 
1931, p. 801) [I. Evseev, ucr cit., p. 285]. 


În mitologia română, Moroii sunt demoni, suflete ale morților, strigoi 
proveniți din copiii care au murit nebotezaţi, dar mai ales cei născuţi de o tânără 
nemăritată şi uciși sau îngropaţi de vii. Moroii se înmormântează, de regulă, 
separat, într-un colț al cimitirului. les la şapte ani după ce au fost îngropați și 
se arată mai ales când e lună. Uneori, asemeni duhurilor nopţii, îi pot speria 
sau rătăci pe oamenii aflați afară noaptea, luând chipul unor animale (de regulă 

câine). Dacă sunt îngropaţi sub talpa unei case, ieșind din mormintele lor, se 
suie în pod, aleargă peste tot, răstoarnă, hodorogesc, strigă, ţipă, se vaită, nu le 
dau oamenilor pace să doarmă, îi dau jos din paturi, îi ghiontesc, li se pun pe 
piept și vor să îi sufoce, aruncă toate obiectele în mijlocul casei. Moroiul nu 
poate fi potolit decât dacă este botezat, inclus în rândul morţilor obișnuiți (A. 
Olteanu, p, 291). 

Morții nebotezati — în toate mitologiile sunt spirite ale copiilor morți 
înainte de vreme, chiar ucişi de mamele lor, care încearcă să intre în lumea 
morţilor prin obținerea unui simulacru de botez de la călătorii miloși. Dacă 
rugăciunile lor nu sunt ascultate, pot face mult rău (A. Olteanu, p. 292). 

Moşul Codrului — este un duh masculine al pădurii considerat adesea soţ 
al Mumci Pădurii. Are o înfățișare umană monstruoasă şi omoară oamenii pe 
către îi întâlneşte. Poartă şi alte nume: Păduroiul, Tatăl Pădurii (A. Olteanu, 
p. 292). 

Muma-Pădurii este un duh al pădurii reprezentat ca o femeie bătrână, 
neagră la faţă şi foarte urâtă, înaltă cât casa, cu trupul păros, cu păr lung până 
la călcâie și despletit, aproape cât o claie de fân, cu gura cât o şură, cu dinţii 
cât lopeţile, cu unghiile ca furcile şi cu copite de cal la picioare, care umblă 
despuiată, cântând sau bocind prin pădure. Uneori ia chip de călugăriţă, 
alteori apare ca jumătate femeie, jumătate bărbat, sau jumătate trup omenesc 
şi jumătate trunchi de copac ori chiar în întregime ca un copac cu numeroase 
crengi. Locuinţa ei este într-o colibă de lemn, în adâncul codrilor. În calitate de 
protectoare a pădurii, apără copacii de tăieturi peste măsură. Îi atacă mai ales 
pe copii, cărora le fură somnul, pentru a-l potoli astfel pe copiii ei, deosebit 
de neliniştiţi. Credinţa cea mai răspândită este că Muma-Pădurii fură copiii 
oamenilor din leagăn, mai ales pe cei frumoşi şi liniștiți, și pune în locul lor 
pe ai ei, piperniciţi, urâţi și plângâcioși. Copiii aduşi de Muma Pădurii tresar 
din somn, ţipă şi uneori plâng toată noaptea, fără să adoarmă cât de puţin. Pe 
oamenii aflați noaptea în pădure îi poate speria sau rătăci. În general e descrisă 
ca fiind slabă cu duhul , deosebit de naivă şi curioasă. Alte nume: Vidma 
Pădurii. Vâlva Pădurii, Fata Pădurii, Surata din Pădure. Mama Huciului. 
Pădureanca etc. (A. Olteanu, p. 295). 


Muma Pădurii este un spirit malefic feminin al pădurilor. În basme, 
legende şi credinţe apare fie ca o femeie bătrână, fie ca o femeie înaltă cu părul 
lung, „cu ochii cât strachina, cu dinţii cât secera”. Are o mare capacitate de 
metamorfozare luând diferite chipuri: călugăriță, copac, animal impur (iepure, 

cal, bivoliţă, câine etc). Este violentă, rea, fioroasă şi antropofagă (canibală). 
Apare îmbrăcată în zdrenţe sau în muşchi verde. Se deplasează cu ajutorul unui 
cal cu nouă inimi. Apariţia ei sinistră e provocată de bocetul neîncetat care se 
transformă uneori în hohot sau chiot. Are mulţi copii pe care îi adoarme cu 
somnul furat de la copiii pe care îi îmbolnăveşte cu boala ce-i poartă numele 
(|. Evseev, Dicționar, p. 288-289). 

Naiba este numele unui drac mai puţin periculos (A. Olteanu, p. 300). 

Năjit este demonul ce produce otita (A. Olteanu, p. 304). 

Necuratul este numele eufemistic al diavolului (A. Olteanu, p. 306) 

Nefărtatul este numele dracului în legendele cosmogonice românești (A. 
Olteanu, p. 306). 

Noroc: în mitologia română: există credinţe izolate în legătură cu 
reprezentările legate de noroc-(Piaza Bună, Ceasul Bun). În aceste credinţe 
românești, norocul poate fi întâlnit sub două aspecte: ca însoțitor permanent 
al omului sau ca intensitate pozitivă a destinului, realizată în anumite 
momente din viața omului. Ca însoțitor permanent, el îşi preia atribuţiile în 
fiecare dimineaţă. Precum în practicile propițiatorii întreprinse în legătură cu 
Ursitoarele, trebuie pregătită o ofrandă şi pentru Noroc, mai ales la Lăsatul 
Secului, de Postul Paştilor. Nu se strângea masa, ci se lăsa mâncare şi vin, şi 
peste noapte vine Norocul și mănâncă. Meglenoromânii cunosc chiar procedee 
prin care se poate „fura” Norocul cuiva; de aceea ei nu deschid în noaptea 
Crăciunului nimănui uşa şi nu răspund la nicio întrebare ca să nu li se fure 
Norocul (A. Olteanu, p. 316) 

Omu’ Apei este un duh al apei reprezentat ca un om păros, gol, care 
răcneşte ca un taur în apă. Locuiește în păpuriș și în mlaștină. Se spune că nu 
poate vorbi. Uneori se crede că este soțul Fetei Pădurii. La anumite perioade 
de timp iese la suprafață pentru a cere jertfe omenești. Alte nume: Omul de 
Apă (A. Olteanu, p. 326). 

Omul Nopții este un demon reprezentat ca un om îmbrăcat în negru, 
uneori cu un singur picior, de dimensiuni uriaşe care îi sperie sau îi răpește pe 
oamenii găsiţi afară la miezul nopţii. Se spune că este adversarul de temut al 
Fetei Pădurii pe care o frige şi o mănâncă (A. Olteanu, p. 326) 

Omul Pădurii este un duh al pădurii reprezentat ca un om cu copite de 
cal, păros sau ca un vânt puternic. Îi pedepseşte pe oamenii care strică sau fac 
gălăgie noaptea în pădure (A. Olteanu, p. 326). 

Păca, numită și Pafa, este divinitatea tutunului şi a fumatului în mitologia 
inferioară românească, fiind cunoscută mai ales în zonele sudice ale ţării 
(Oltenia), dar şi în Transilvania. Este imaginată ca o babă infernală, neagră 
la faţă şi slută, cu nas coroiat, cu ochii umflaţi, cu coarne în cap, cu colți de 

mistreţ şi gheare, având şi o coadă lungă de vită. Ambele nume sub care este 
cunoscută au origine onomatopeică (de la paf! şi pâc/). Tutunul a fost născocit 
după ce Pafa a ieşit din adâncurile infernului: „Dracii, feciorii săi, voind s-o 
premărească și să-i pomenească numele, au dat naștere unei seminţe, din care, 
semănând-o în pământ, a răsărit o buruiană, numită tutun”, iar lulcaua poartă 
numele alegoric căde/nița Dracului (1. Evseev, Dicționar p. 359). 

Pocitu este un duh malefic feminin din mitologia noastră asemănător 
cu Muma Pădurii, Samca sau Avestiţa. În Moldova de nord și Bucovina i se 
mai spune şi Porca. Trăsătura principală a ei este urâțenia, iar specialitatea o 
constituie pocirea copiilor mici cărora le strâmbă gura ori îi înăbușă cu sângele 
care le curge pe gură, pe nas şi urechi. Pentru preîntâmpinarea agresiunii ei se 
folosesc aceleaşi mijloace ca şi în cazul Avestiţei. 


* 


Pocita este un demon sperietoare, deosebit de urât, care îi face pe copii 
să plângă şi le poceşte gura (A. Olteanu, p. 348). 

Pricoliciul (Priculici, Tricolici). După unele opinii ar face parte din 
categoria strigoilor vii. dar nu are ca însușire obligatorie vampirismul. Născut 
dintr-o împreunare incestuoasă, este imaginat ca un om cu coadă, pipernicit, 
care se deplasează cu mare repeziciune, de preferinţă în timpul nopţii. Se 
dă de trei ori peste cap şi se poate metamorfoza în lup sau în câine. Aduce 
boli şi molime şi se hrănește cu carne de vită sau de om, cu predilecție de 
copii. Pătrunde noaptea în casa oamenilor și se așază pe pieptul celor care 
dorm, chinuindu-i în somn. După propria lor dorință, oamenii pricolici se pot 
transforma în orice animal, cu excepția celor sfinte (miel, arici, cerb, porumbel 
și rândunică). Transformat în câine sau lup „se duce pe câmp și întâlneşte 
mai mulţi lupi; [...] devine conducătorul și întărâtorul răutăţilor lupilor: iese 
în calea oamenilor, se mănâncă cu câinii, omoară caprele și alte vite. Are o 
existenţă limitată: trăiește cât un lup. Dacă este dezdemonizat poate trăi o 
viaţă de om. Împotriva puterii lui demonice se poate folosi o iarbă rozacee, 
numită „coada pricoliciului” care creşte în păduri (I. Evseev, Dicţionar, p. 
387-388). 


* 


Pricolici, în mitologia română, este o variantă a Vârcolacului și reprezintă 
oamenii născuţi în circumstanţe speciale (cu coadă, căiță etc) care se pot 
preface în anumite momente în animale (lup, câine) în urma unui blestem prin 
ursită ( al şaptelea sau al nouălea copil dintr-o familie). Este frecvent motivul 
transformării în lup a soțului, la câmp, care îşi agresează soția. Uneori se 
crede că pricolicii sunt sufletele oamenilor răi, care nu sunt primite pe lumea 

cealaltă, sau copiii morţi nebotezaţi. Demonii pot redeveni oameni dacă li se 
aruncă o bucată de pâine sau dacă sunt răniţi (A. Olteanu, p. 354). 

Rusaliile este denumirea populară a sărbătorii bisericești ce se ține la 50 de 
zile de la Paşti, fiind închinată Sfintei Treimi (Pogorârea Sfântului Duh, Troiţa). 
Cuvântul mai desemnează fiinţele mitologice, spiritele feminine capricioase şi 
rele, asemănătoare sau identice cu Ielele, care sunt deosebit de active în timpul 
sărbătorii. Etnologii şi istoricii sunt aproape unanimi în recunoaşterea stratului 
păgân al acestei sărbători, consacrată cultului strămoşilor, de unde şi numele 
ei de Moșii de Rusalii sau Moșii de vară. Numele ei daco-român, Rosalia, este 
de origine latină (rosalia = rosa = trandafir) şi defineşte o sărbătoare închinată 
pomenirii strămoșilor morţi înainte de vreme; la mormintele lor se aduceau 
coroane şi buchete de trandafiri de primăvară și se organizau ospeţe de 
pomenire. La noi, ca şi la popoarele vecine, se consideră că, începând din ziua 
de Joi-Mari sau din ziua de Paşti și până la Rusalii, „cerul se deschide”, adică 
graniţele dintre lumi dispar şi sufletele morţilor vin pe la casele lor. Duminica 
Rusaliilor este ultima zi în care sufletele strămoşilor sunt tolerate printre cei 
vii. De aceea, majoritatea obiceiurilor şi ritualurilor din săptămâna Rusaliilor 
au drept scop petrecerea spiritelor morţilor din săptămâna Rusaliilor (elele. 
Șoimanele. Zânele, Măiestrele etc.). Lucrul acesta se face prin mijloace de 
îmbunare (pomeni, jocuri, petreceri, dansuri, descântece etc), fie prin mijloace 
„forţate”, prin folosirea unui bogat arsenal de obiecte şi acțiuni apotropaice în 
care locul principal îl ocupă Jocul Că/ușarilor. 

Pentru a se feri de Rusalii, care în toată această săptămână, dar mai ales 
noaptea dinspre sâmbătă spre Duminica Pogorârii Sfântului Duh (Troiţa), 
erau deosebit de periculoase, provocând vătămări fizice şi psihice (, luatul 
din Rusalii”, „pocitul Ielelor”), oamenii puneau pelin, usturoi şi alte plante 
apotropaice (avrămeasă, crestăneasă) la uşi şi la ferestre, nu scoteau niciun 
lucru afară din casă, nu plecau la drum, nu intrau în pădure, ocoleau răscrucile 
de drumuri şi nu se suiau în copaci, evitau să se scalde în apă (S. Mangiuca, 
Călindariu, iunie, 1883) [I. Evseev, Dicţionar, p. 403-404]. 


* 


Rusalii sunt duhuri eoliene care acţionează în perioada sărbătorii cu 
același nume. Reprezentate ca nişte temei în vârstă, urâte, trei sau șapte surori 
(eventual servitoarele lui Alexandru Macedon sau fiicele unui împărat mitic, 
Rusalin). Dansează noaptea la fântână, răspântii şi în luminișurile pădurilor. 
Ele trimit boli și diferite handicapuri oamenilor ce umblă în locuri interzise, 
mai ales noaptea. Ca element de protecţie este recomandat pelinul (A. Olteanu, 
p. 386). 

Samca este o fiinţă malefică asemănătoare cu Avestiţa (Aripa Satanei) 
care chinuie femeile însărcinate și copiii până la patru ani. Poate lua diverse 
înfățișări: „Eu mă fac ogar şi pisică, eu mă fac umbră şi lăcustă, eu mă fac 
păianjen și muscă și toate nălucirile văzute şi nevăzute eu mă fac”. (Lazăr 
Şăineanu, Incercare asupra semasiologiei, 1978, p. 37). Copiilor le dă boala 
numită samcă (rău, spasmă, răutatea copiilor) sau îi omoară în pântecele 
mamelor. Are nouăsprezece nume, întâlnite în textele descântecelor (Avestiţa, 
Nadarca, Salomia, Nacara, Avezuha, Nadarica, Salmona, Paha, Puha, Grapa, 
Zliha, Nernuza, Hamba, Glipina, Humba, Gara, Glapeca, Tisavia, Pilaştia) și 
uneori numărul lor se ridică până la douăzeci și patru. Ele sunt menționate 
în textele unei rugăciuni (Rugăciunea Sfântului Arhanghel Mihail), le poartă 
mamele ori sunt scrise pe pereţii camerei în care se află mama și copilul 
(Tudor Pamfile, Dusmani și prieteni ai omului, 1960,*p237-242) [I. Evseev, 
Dictionar, p. 407-408]. 


Samca este un duh reprezentat ca o femeie dezbrăcată, cu părul despletit 
şi lung până în pământ, cu pieptul mare, aruncat pe umeri, ochi mari, unghii 
ascuțite și încovoiate, scuipând foc. Atacă femeile lăuze și nou-născuţii. Mai 
poate lua şi înfăţişare zoomorfă. Alte nume: Sanca, Avestiţa (A. Olteanu, p. 
373). 

Sântoaderii sunt ființa malefice în folclorul românesc care au formă de 
cai năzdrăvani sau numai atribute cabaline ce apar în seara de Sântoader (17 
februarie) și prezintă pericole, mai ales pentru fete și femei. Este vorba de 
sărbătoarea Sântoaderului, ce se ţine în ajunul Postului Mare sau în prima 
săptămână din post. 

Se crede că în zilele lui Sântoader (numărul lor variază în diferite zone 
ale țării de la 1 la 17 zile) în hotarele socio-cosmosului uman apar nişte ființe 
mitice, imaginate ca nişte cai albi înfocaţi ori ca niște flăcăi frumoși călare pe 
niște cai năzdrăvani, care îi calcă în picioare pe oamenii întâlniți noaptea în 
calea lor „până îi lasă morţi”. Ţinta agresiunilor acestor „centauri autohtoni” 
sunt fetele adunate la şezători precum și fetele sau femeile care torc în seara 
lor: „cine lucrează în acea seară se zice că e călcat în picioare de niște cai 
bălani care vin noaptea şi joacă peste el, de-l îmbolnăvesc” [Cf. I. Evseev, /ucr 
cit., p. 407-408]. 


Sântoaderii sunt demoni reprezentaţi ca nişte bărbați cu copite şi cozi de 
cal, în număr de opt, care îşi fac apariția în prima săptămână a Postului Mare, 

pedepsindu-i pe cei care încalcă interdicțiile de lucru, mai ales în legătură cu 
torsul (A. Olteanu, p. 178). 

Solomonarii sunt personaje ale mitologiei româneşti, cu atribute șamanice, 
capabili să încalece pe balauri, să facă ascensiuni cerești deasupra norilor şi să 
înlăture ori să aducă grindina. Numele (so/omonar, şolomonar) şi puterile lor 
magice se explică prin faptul că sunt succesorii înţelepciunii şi ai însuşirilor 
vrăjitorești ale regelui Solomon, personaj bibilic, dar și erou al poveștilor 
folclorice din Orient. Sunt recrutaţi dintre oameni, aduc a uriaşi sălbatici, au 
chica roșcovană, ochi bulbucaţi, trup păros cu coadă; îmbracă haine albe sau 
umblă modest în haine „numai petice”, poartă traiste cu unelte magice, printre 
care o toporișcă de fier, frâu de mesteacăn, o carte de înțelepciune; de gât au 
atârnată o toacă, iar în mână ţin un toiag; locuiesc în peșteri sau prin păduri, 
în colibe. Despre ei se crede, pe de-o parte, că sunt oameni, „sfenţi” sau, 
dimpotrivă „îs oameni blestemaţi de Dumnezeu”, deoarece îşi vând sufletele 
Necuratului” (T. Gherman, Meteorologia populară, pp. 141-150). 

Ştiinţa acestora, solomonăria (şolomonăria) ei o capătă la o şcoală a lor, 
aflată sub pământ, denumită $o/omanță; învaţă toate limbile ființelor vii, toate 
tainele naturii și toate formulele magice, farmece și vrăji denumite so/omonii. 

Recrutarea la şcoala șolomonărească nu se face la întâmplare, deoarece 
sunt aleşi fie cei care se nasc cu căiță sau „cămașe de piele” (T. Gherman, 
op. cit., p. 143), fie cel mai mic dintre şapte fraţi călugări, care merge la 
şcoala șolomonărească, unde învaţă a citi şi a scrie șolomonărește (T. Pamfile, 
Dușmani şi prieteni, p. 315) [I. Evseev, p. 430-432]. 


Solomonar — om demonizat, în mitologia română, care are proprietatea 
de a stăpâni fenomene meteorologice. Este descris cu ochi roșii, două cozi 
(una în prelungirea coloanei vertebrale şi cea de-a doua din pene, sub braţ), 
îmbrăcat în alb, cu aparență de cerşetor. Scenariul clasic al legendelor cu 
solomonari cuprindea următoarele elemente: iniţierea la şcoala balaurului, 
învăţarea limbilor animalelor şi a tuturor formulelor magice; în școală 
intrau zece ucenici, dar ieşeau numai nouă; existența unui instrument inedit 
— cartea solomonarului de care acesta se folosea pentru a-şi atinge scopul; 
scoaterea balaurului din lac, zborul în nori călare pe balaur, stăpânirea stihiilor 
atmosferice etc. Conform credințelor populare, solmonarii sunt consideraţi a fi 
„călugări”, „oameni sfinţi”, „oameni pioși și învăţaţi” etc., oameni predestinaţi 
să aibă puteri supranaturale. După unii, ei nu sunt oameni curaţi, ci blestemaţi 
de Dumnezeu, căci şi-au vândut sufletul Necuratului, ca să aibă putere asupra 

văzduhului. În Maramureş se crede că cei care intră în şcoala de solmonărie nu 
ajung acolo de bunăvoie, ci un solomonar mai bătrân fură băieţii de pe pământ 
şi îi duce la şcoala, unde îi ține șapte ani închişi sub pământ, fără să vadă razele 
soarelui. Acolo, la „şcoala diavolească”, dascăl e Diavolul însuși. Timpul de 
învăţătură e de trei sau șapte ani. Se crede că dispun de o putere demonică 
timp de şapte ani, după care devin oameni obişnuiţi sau Contrasolomonari (A. 
Olteanu, op. cit., p. 393). 

Spiridușul — numele lui este derivat din latinescul spiritus = „spirit” şi 
semnifică un spirit al casei, de obicei benefic. I se mai spune şi Mititelul și este 
„un fel de drac, drăcuşor sau drăculeț” sprinten și neastâmpărat, cu însuşiri 
năzdrăvane. Se spune că s-a născut dintr-un ou părăsit de o puică neagră, care 
a ouat cu nouă zile înainte de Paște şi a fost clocit de o vrăjitoare la subţioară 
ori de un bărbat sau de un evreu. Apare sub o înfățișare antropomorfă („copilaş 
mic şi negru”) sau una zoomorfă (șarpe, gândac, pasăre, pui de găină etc.) și 
este crescut cu miez de nucă şi miere de albină. Dacă arc ca stăpân o femeic, 
aceasta „trebuie să se culce cu el şi alte plăceri să-i facă”. 

Se crede că există un spiriduş pe lângă fiecare casă. Dacă lipseşte dintr-o 
gospodărie, el poate fi „cumpărat”: „se capătă de la un negustor ce are o 
mulțime de asemenea ființe, ţinute în sticle şi ulcioare” (Ion Mușlea, Ovidiu 
Bârlea, Tipologia folclorului, Editura Minerva, Bucureşti. 1970, p. 105). 

În popor se mai crede că unele babe, vrăjitoare și ţigănci care dau cu 
ghiocul, au ficcare câte un spiriduş: „Cu spiriduşul se fac toate farmecele, 
se aduc călare ibovnicii la iubitele lor, se tămăduiesc boalele”. (Gheorghe 
Ciaușanu, Superstițiile poporului român, în asemănare cu ale altor popoare 
vechi şi noi, 2005, p. 174). Despre oamenii care posedă un spiriduș se spune 
că sunt vânduți Diavolului, iar după moarte trec în stăpânirea lui. Dacă este 
tratat cum se cuvine ar putea face şi treburi casnice: să aducă bani, să ajute 
la descoperirea comorilor ascunse etc. De aceea, la mutarea într-o casă nouă 
trebuie întreprinse nişte ritualuri de înduplecare. În general. se păstrează într-o 
sticlă, unde stă „cât vrea stăpânul” (Tudor Pamfile, Dusmani și prieteni ai 
omului, 1960, p. 85) [I. Evseev, Dicționar, p. 435-436]. 

Siafie — reprezintă duhul unui mort, care rămâne legat de locul unde şi-a 
sfârșit viața, ca un fel de păzitor. 

În întreg arealul sud-est european era răspândită credinţa în obligativitatea 
unei jertfe aduse în momentul ridicării unei construcţii (fie în clipa aşezării 
temeliei acesteia, fie mai târziu, în momentul intrării în locuință). În Grecia 
există credinţa după care primul om care trece pe lângă construcție, după ce 
s-a pus piatra de temelie a acesteia, va muri în decursul acelui an. În alte 
mitologii, jertfa trebuie să fie consacrată, nefiind indiferent cine era sortit să 


www.cimec.ro 


85 


dea viață construcţiei: „Se caută mai cu temei să se ia măsura unui om al 
cărui nume este Oprea sau Stan, sau al femeilor Stanca, căci Oprea opreşte 
duhurile rele de a se apropia de casă”. Ele sperie lumea care întârzie noaptea 
prin locurile acelea unde s-a spânzurat sau s-a înecat vreun om ori unde a 
fost ucis vreun trecător. Fiind un reprezentant al lumii morților, stafia poate 
anunţa, prin apariţia ei nocturnă, moartea unui membru al familiei lângă care 
s-a stabilit. Alte nume: Stahia. Arărare, Nălucă. Vedenie, Mătăhală, Borză, 
Huidumă de Noapte etc. (A. Olteanu, op. cit., p. 396). 

Striga este o divinitate malefică inferioară din mitologia românească, 
asimilată cu sfrigoaica (strigoiul de sex feminin), cu vrăjitoarea sau cu fluturele 
de noapte. Este numită şi „Buha ciumii” şi considerată aducătoare de boli. 
Despre ca se mai crede că reprezintă metamorfoza unui strigoi și, însetată de 
sânge, se cuibăreşte în inima victimelor (îndeosebi :copiii). De aceea, când 
este prinsă, se ţintuieşte cu un ac în grinda casei, la fel cum strigoiul este țintit 
cu un piron în inimă. În textele descântecelor are mai multe însuşiri malefice 
(Tudor Pamfile, Dusmani și prieteni. 1960, p. 93) [I. Evseev, Dicţionar, p. 
443-444]. 

Strigoi morți — sunt duhuri ale morților care după moarte se întorc 
printre cei vii pentru a se răzbuna. Pentru a împiedica întoarcerea acestora, se 
efectuau ritualuri de destrigoire (mutilarea cadavrului, ridicarea unei bariere 
proiectoare în jurul mormântului ş.a.) (A. Olteanu, p. 398). 

Sirigoi vii — este numele generic pentru vrăjitorii înăscuţi, care puteau 
produce sau opri ploile, fura mana câmpului sau laptele animalelor, trimite 
boli oamenilor (A. Olteanu, p. 398). 

Strigoiul. Credinţa în strigoi este răspândită în tot arealul indo-european. 
Ea are la bază convingerea omului arhaic în postexisteța sufletului şi în 
posibilitatea revenirii lui printre cei vii. În mitologia românească, strigoiul 
este un duh necurat de sex masculin sau feminin, care posedă trăsături de 
vampir. El se mai numește și moroi, fiind un duh al morţii ce vine din lumea 
întunericului. 

În vechime se credea că omul posedă două suflete: unul care rămâne 
în corp şi altul care părăseşte corpul în timpul somnului, fiind capabil de 
acte şi gesturi independente. De aici s-a născut credința românilor că există 
două tipuri de strigoi: „strigoi viu” și „strigoi mort”. În prima categorie intră 
„Strigoii în carne şi oase”, adică persoane cu însuşiri demonice şi vrăjitoreşti 
(Vidmele, Pricolicii şi Vârcolacii), iar din categoria a doua fac parte Stafiile şi 
Moroii, „morţii sculați din mormânt”. 

Sunt predispuși să devină strigoi copiii născuţi cu tichie sau căiță pe cap. 
Aceştia au fost plăsmuiţi de o femeie însărcinată care a băut din apa unde 

Dracul şi-a lăsat balele ori care a ieșit noaptea cu capul gol. Mai devin strigoi 
şi copiii nebotezaţi sau cei ucişi de mamele lor. Strigoiul sau strigoaica ies 
din mormânt în nopţile cu lună sau la anumite zile critice ale anului (Sfântul 
Gheorghe, Sfântul Andrei etc). Se mai fac strigoi şi: 

- morții nepăziţi, peste care trece o pisică sau un câine; 

- dacă peste mormânt trece un cocoş; 

- dacă omului i-a fost luată umbra cu trestia și clădită în zid (Artur 
Gorovei, Credinţi și superstiții, 1995, p. 221). 

Ei vin printre cei vii sub diferite chipuri, de la animal impur (pisică, 
câine, lup, cal, berbec, țap, porc) sau pasăre şi săvârșesc anumite fapte 
malefice: iau mana vacilor sau rodul câmpului, opresc ploile, „leagă” bărbaţii, 
sug sângele copiilor ctc. Cea mai activă perioadă a lor este noaptea Sfântului 
Andrei, numită şi „Noaptea strigoilor”, când încearcă să intre în casele 
oamenilor sau ies la răscruci, se adună în grupuri mari și se bat între ei. Cea 
mai bună armă de apărare împotriva lor este usturoiul cu care, în acea seară, 
se ung toate ușile, ferestrele, intrările la grajdul cu vite etc., iar pentru om, 
consumul de usturoi. Se mai pot alunga și cu zgomote de bucium, cu crengi de 
rug, cu leuştean, pelin descântat etc. Un procedeu magic de destrigoizare, cu 
eficacitate maximă, este baterea unui țăruş de lemn sau a unei țepuşe de fier în 
corpul mortului predispus a fi strigoi, pentru fixarea definitivă în mormânt (I. 
Evseev, Dicţionar, p. 444-445). 

Şrima apei este, în mitologia noastră populară, un spirit feminin al apelor. 
Înfățişarea lui diferă de la o zonă etnografică la alta a ţării. În Bucovina este 
reprezentată ca „o femeie albă şi rece, înaltă”. După alţii este o femeie tânără, 
înaltă şi voinică, „cu piepţii mari că-i dă pe spate”. Adesea este imaginată 
jumătate femeie, jumătate pește, cu părul care sclipește ca aurul şi lung până la 
pământ (Tudor Pamfile, Dusmani și prieteni, 1960, p. 284). Textele referitoare 
la ea afirmă că cere, în fiecare noapte, sacrificarea unui cap de om. În amiaza 
zilei, Ştima iese din apă și-i cheamă la ea pe cei care îi vede, ca să-i înece. 
Chemările ei din adâncurile apelor sunt periculoase și irezistibile. Într-o 
poveste răspândită în Moldova se relatează că nişte oameni, care treceau cu 
carele pe lângă un iaz, au auzit un glas din străfundurile apei zicând de trei ori: 
„Ceasul a sosit, omul n-a venit!” Un om care prășea în apropiere şi-a lăsat sapa 
şi a fugit la iaz. Oamenii l-au oprit să se scalde, dar el i-a rugat să-l lase să-și 
bage picioarele în apă. Dar cum le-a băgat, „deodată a lăsat capul pe spate și a 
fost gata” (Elena Niculiţă- Voronca, /ucr citată, p. 211) [I. Evseev, Dicționar, 
p. 454]. 

Ştima banilor este duhul comorilor care are în stăpânire comoara de bani 
şi de lucruri scumpe pe care i-a lăsat-o, prin legământ, cel care a dat ființă 

comorii. Se mai numește Șfima, Scima banilor sau Duhul comorilor. Ea are 
mai multe chipuri. Șfima comorilor bune sau curate este un chip de femeie 
cu îmbrăcăminte albă. Dacă e bărbat are barbă albă, dacă e femeie are cosiţe 
albe. Comorile blestemate sunt vegheate de Stima care are capacitatea de 
metamorfoză. Ea poate apărea în chip de om, vulpe, lup, mâţă, cocoș etc, iar 
apucăturile ei nu se deosebesc de cele ale dracului, denumit în această funcţie 
Cel-de-pe-comoară (|. Evseev, lucr. citată, p. 454). 

Vaca neagră — este un demon reprezentat de o vacă infernală, care-i 
îmbolnăvește pe oameni de epilepsie (A. Olteanu, p. 441). 

Vampirul este un personaj al mitologiei româneşti, sinonim cu strigoiul. 
Credinţa în spirite, care, după moartea lor se întorc printre cei vii, pentru 
a suge sângele oamenilor în somn, există la multe popoare ale lumii. Ele 
erau cunoscute şi la toţi slavii, de unde cuvântul «piri a ajuns, mai întâi în 
Balcani, apoi și în Europa Occidentală, sub forma francezului vampire, care 
l-a completat pe revenant. Aceasta s-a întâmplat la sfârşitul Evului Mediu, 
după toate probabilitățile, nu fără impactul pe care l-au avut primele povestiri 
germane și slave despre Dracula (1. Evseev, ucr: cit., p. 481-482). 


x 


Vampir, în mitologia europeană, este un mort demonizat, care, ieşind 
noaptea din mormânt, adesea având înfățișarea unui liliac, suge sângele 
oamenilor adormiţi, le provoacă coşmare, transormându-i adesea în ființe 
asemănătoare lor. Împotriva acțiunilor sale s-au inventat numeroase practici 
de destrigoire: scoaterea trupului din mormânt și înțeparea lui cu un ţăruș 
în piept, decapitarea vampirului alături de utilizarea amuletelor tradiţionale: 
usturoiul, fier etc. (A. Olteanu, p. 442). 

Vasiliscul este o ființă fabuloasă, comună popoarelor mediteraneene, de 
unde, prin intermediul textelor biblice, a pătruns şi în folclorul nostru. Numele 
lui (Basiliscul) derivă de la cuvântul basileus „rege”, crezându-se că este șarpe 
cu cap de cocoş şi cu trei excrescenţe asemănătoare unei coroane regale. Are 
o înfățișare stranie: posedă aripi de dragon, patru picioare (o pereche de vultur 
şi alta de gâscă) și corpul acoperit de solzi. Este un animal malefic care ucide 
cu privirea tot ce este viu. În vârful cozii are trei ţepi otrăvitori, iar răsuflarea 
lui otrăvitoare arde ca para focului. Pe unde calcă usucă pământul pentru nouă 
ani, până la un stânjen adâncime. Se crede că s-a născut dintr-un ou de cocoș 
năzdrăvan, de culoare neagră şi clocit de o broască țestoasă pe o grămadă de 
gunoi. 

În legende apare ca păzitor al comorilor, iar în creștinism a devenit 
sinonimul lui Satan. Victor Aga menţionează, în Simbolica biblică (p. 406), 


că imaginea lui se află în biserici pe broderii, covoare sau pe postamentul din 

mozaic, unde semnifică ideea că Diavolul a fost călcat în picioare prin puterea 
credintei (I. Evseev, Dictionar, 1998, p. 482). 

Zburătorul este un personaj important în mitologia noastră care reprezintă 
un demon erotic de tipul incubilor, care tulbură noaptea somnul fetelor pubere 
sau al femeilor dornice de dragoste. În popor se mai numeşte și Zmeu, Lipitură, 
Ceasul Rău, Crâsnic (O. Bîrlea, Mică enciclopedie a povestilor româneşti, p. 
448). 

În folclor, Zburătorul e un reprezentant al lumii duhurilor, al haosului 
şi al morţii. Din însoţirea cu Zburătorul nu se naște nici dragostea adevărată, 
nici viață. „Zburătorul chinuieşte toată noaptea pe femeia sau fata care au 
lipitură, căci simte pe corp o mare greutate, mușcătură, ciupeli, gâdilături. 
Femeia măritată naște copilul mort.” (G. Dem. Teodorescu, Poezii populure 
române. 445). Fixaţia erotică de acest tip e considerată în popor o boală grea, l 
denumită Boala Zburătorului sau Lipitură. Ea trebuie izgonită din corpul şi 
mintea omului bolnav prin puterea cuvântului şi a gestului magic. Se crede că 
persoana căreia i-a apărut în vis Lipitura poate scăpa de aceasta dacă povestește 
visul său (O. Bârlea, 450) [C7. I. Evseev, 499-500). 


Zburătorul este o personificare a pasiunii sexuale, demon ce le agresează 
pe tinere şi pe soțiile a căror soţi sunt departe de casă. Ca în cazul strigoilor, 
frecvent se spune că Zburătorul este un mort demonizat, care revine pe pământ 
din cauza unui exces de iubire (din cauza lui sau a perechii rămase în viaţă). 
Alte nume: Zmeu, Al-mai-Rău, Ceasul cel Rău etc. (A. Olteanu, p. 472). 


Aceștia sunt în bună parte acoliţii Sorţii și ființele malefice care luptă 
împotriva existenței umane. Încercând un raport între cele două categorii, 
observăm că forțele demonice potrivnice omului sunt net superioare ca număr 
şi atribuții. Acestea se pot clasifica în mai multe grupări: 

e spirite malefice care acţionează asupra lehuzelor şi a copiilor nebotezaţi 
sau neastâmpăraţi: Avestita, Baba Coja. Borza. Deochiul, Goga, Pocita, 
Samca, Striga etc., fiind gruparea cea mai numeroasă. 

* unele patronează casa și gospodăria: Spiriduşul. Șarpele casei, ori 
deprinderi umane negative: Pâca. 

* altele administrează meşteșugurile: Înătoarea, Joimăriţa, Marțolea, 
provoacă intemperiile naturii: Hala, prevestesc nenorociri şi decese: Cobea, 
Cucuveaua sau patronează bolile şi moartea: Jazma. 

* o altă parte a lor au devenit stăpâni ai unor elemente terestre sau 
cosmice: ai apelor: Stima apei, ai pădurilor: Brehnele, Muma pădurii, ai 
nopţii: Licuriciul, Moroiul, Strigoiul etc. şi ai adâncurilor pământului: Cărelul 
Pământului. 

e ultima grupare şi cea mai periculoasă o reprezintă duhurile diabolice 
care acţionează, prin consecinţe dezastruoase, asupra ființei umane în general: 
Mamarca, Mamona. Al din Baltă etc. 

Împotriva acestor forțe şi spirite malefice, obiceiurile de naștere cuprind 
un număr mare de acte sau practici magice apotropaice. Printre acestea se 
numără arsenalul de mijloace şi modalităţi consfinţite de Biserică: rugăciuni, 
icoane sfinte, crucea şi lemnul crucii, lumânări şi candele aprinse, texte de 
tipul Visul Maicii Domnului, dar şi procedee de apărare magică a lăuzei și a 
pruncului, cum sunt descântecele, obiectele de fier, cercurile şi nodurile magice, 
măturile, plantele apotropaice, fumigaţiile etc. În acest sens, obiceiurile de 
naștere mai cuprind (pe lângă magia stimulării fecundității) o serie de acte 
rituale, credinţe şi datini asociate magiei augurale. 

În final, mai trebuie precizat că o parte din aceste duhuri demonice se 
recrutează, la moarte, din rândul indivizilor cu o structură existențială malefică: 
oameni răi, păcătoşi, vicleni, vrăjitori etc., cu final fatal (înecaţi, spânzurați, 
născuţi cu tichie sau căiță pe cap, copii nebotezaţi ori ucişi de mamele lor). 

Astfel, cunoscând rolul şi finalitatea acţiunii pe care o întreprind, 
pământeanul zilelor noastre își poate lua măsurile necesare de precauţie și de 
apărare. 

HI. PREVESTIREA URSITEI UMANE 


1. Calendarul practicilor magice premaritale 
(ceremonii, descântece, vrăji, farmece de dragoste, 
ursită, măritiş şi noroc) 


Într-un domeniu complet opus, dar legat de Soartă şi de Ursită, se 
situează practicile magice premaritale prin care flăcăul de însurat sau fata 
de măritat vor să-și cunoască anticipat viitorul soț/soţie, cu însuşirile lor 
“umane şi deprinderile familiale, casnice. I. Evseev precizează că practicarea 
acestui tip de ghicit sau de aflare a ursitei/ursitului aparține magiei erotice 
premaritale, fiind specific îndeosebi fetelor ajunse la vârsta măritișului. Ele 
sunt beneficiarele divinaţiei (artei ghicitului) şi oficiantele acestui act magic. 
Cunoscutul exeget mai precizează că timpul prielnic derulării unor asemenea 
predestinări îl constituie serile din preajma marilor sărbători calendaristice. Ele 
sunt legate de ciclul solar şi o bună parte se derulează la solstiţii și echinocţii: 
Sf. Gheorghe (23 aprilie), Sânziene ( 24 iunie), Sf. Dumitru ( 26 octombrie) şi 
Sf. Andrei (30 noiembrie). O altă parte sunt concentrate în intervalul celor 12 
zile dinaintea Anului Nou sau în preajma altor sărbători (Ajunul Crăciunului, 
Boboteaza, Sân-Toader, Ispasul, Sf. Paști etc.). 

În rândurile următoare vom derula, conform bibliografiei parcurse, acest 
calendar în centrul căruia se află dragostea, sentiment major şi fascinant 


A. Dragostea — tema centrală a practicilor magice premaritale 


Mereu cerșim vieții ani mulți. aşa-n neştire 

Ne răzvrătim, ne plângem de piericiunea noastră. 
Și încă nu-nţelegem că fără de iubire 

Se vestejește timpul in noi ca floarea-n glastră. 


(V. Voiculescu, Sonetul CLXXXTII) 


Dragostea, cu toate corolarele ei, reprezintă cel mai înălțător şi răscolitor 
sentiment al existenței umane. În folclorul românesc, dragostea apare deseori 
personificată ca o boală grea, a trupului și a sufeltului, de care nu scapă nicio 
fiinţă omenească: „Câte boale sunt pe lume./ Toate-mi au leacuri și nume,/ 
Numai boala dorului,/ N-o ştie nici doctorii,/ Că și doctorii de dor/ Capătă 

boală şi mor/ Că şi doctorii de drag./ Capătă boală şi zac” (Antologie de 
lirică românească, p. 26). 

|. Evseev subliniază că acest sentiment patetic a îmbrăcat, în cultura 
noastră, forma unui mit (Mitul Erosului) care a generat structuri poetice 
elevate, de mare forță sugestivă. În cadrul acestui complex mitico-simbolic, 
reputatul semiotician şi etnolog distinge patru personificări ale dragostei care 
ilustrează tot atâtea ipostaze ale ei. 

Prima dintre acestea, Dorul, este ipostaza dragostei neîmplinite și a 
„iubirii la distanţă” care generează sentimente de tristeţe copleşitoare, dar și 
de perpetuă speranță. După aprecierea unanimă a folcloriștilor și literaţilor 
noştri, Dorul ilustrează „unul dintre cele mai substanţiale şi mai tulburătoare 
aspecte ale folclorului nostru” (Edgar Papu, Evoluția și formele genului liric, 
p. 132). 

Acestui sentiment răvăşitor și complex („Nicio boală mu-i mai grea/ 
Ca dorul şi dragostea“), cu atâtea nuanţe şi stări sufleteşti încât a devenit 
indefinibil şi intraductibil, poetul Lucian Blaga i-a închinat pagini profunde 
şi nemuritoare între care amintim Antologia de poezie populară (1966) şi 
volumul de versuri La curțile dorului (1938). 

A doua ipostază personificată a dragostei o reprezintă Brumărelul, 
întruchipare a dragostei „tomnatice” sau a iubirii premaritale, care se 
finalizează adesea cu nunta. 

Zburătorul ilustează a treia personificare a dragostei nocturne în forme 
exacerbate, de exaltare şi tulburare psihică, care pot atinge patologicul. 

În sfârşit, Dragostele. a patra formă a acestui sentiment, întruchipează 
personificări ale iubirii, într-o mare varietate și profunzime de sentimente 
umane. Dragostele aşteaptă şi pândesc omul pe toate drumurile vieții (mai 
ales în anii tinereţii), indiferent că sunt poteci bătătorite sau căi alergate. Ele 
pot avea sexe diferite ca în următorul descântec: , Pleacă N.N./ Pe cărare, pe 
cale./ Cu dragostile/ Cu mândruțele,/ Cu mândru. cu drăguțele”. 

Dragostele acestea. „când întâlnesc doi tineri sau un bărbat și o femeie 
pe care vreau să-l îndrăgească unul de altul, le schimbă înfăţişarea şi apoi le 
toarnă în suflet para dragostei. Acei vrăjiți de dragoste nu mai văd pe cei ce-i 
iubesc aşa cum sunt, ci mult mai frumoși” (M. Olinescu, Dragostea, în vol. 
Mitologie românească, p. 216). 

În volumul Mitologie română (1987), Romulus Vulcănescu închină 
un întreg capitol (Erotogonia) acestui complex şi profund sentiment, în 
care semnalează lipsa de erotism în mitul creaţiei cosmogonice, deoarece 
„primele creaturi, care erau androgine, nu ştiau ce este sexualitatea şi 
erotismul.” Erotismul a apărut după separarea sexelor, iar iniţiera erotică 

aparține Nefărtatului (Diavolului). El a încercat să extindă erotismul și în 
rândul divinităților și eroilor, dar acțiunea nu i-a reușit. Fărtatul a dat drumul 
în lume Dragostelor, făpturi mitice feminine, care au devenit Zâne delicate. 
Ele înfrumusetează pe cei ce se iubesc şi sluțesc sau urâțesc pe cei care se 
urăsc. Aşa cum reiese din lirica populară, Dragostele ies în calea „.mândruţilor/ 
cu mândruțele,/ drăgostiţilor/ cu drăgostițele” și-i fac să se placă din priviri 
tandre, alintătoare, din vorbe dulci și gusturi potrivite. 

Aceste zâne îi determină să se întrebe mereu: „dragostea de unde-ncepe?/ 
de la ochi, de la sprâncene,/ de la buze subţirele...” sau „dragostea de un’ se 
naşte?/ de la gâtul cu mărgele,/ de la sâni cu drăgănele...” ori „de la ochii două 
muri,/ de la boi şi de la nuri...”, „de la mersul legănat,/ de la șoapte şi oftat”; 
de la „du-te-ncolo, vino-ncoace/ lasă-mă şi nu-mi da pace”. 

Acelaşi consacrat etnolog precizează că poeziile erotitë deţin: „un loc 
important în lirica română”, surprinzând „toate etapele şi formele erotismului 
popular, de la începutul până la sfârșitul dragostei”, iar în expresia acestui 
sentiment „adoptă o gamă largă de tonuri: grave, solemne, calme, satirice, 
ironice, şăgalnice, de la dulcegării și răsfățuri la ahturi și ură, de la vrăji şi 
farmece, la blesteme şi urgii” (Cf. R. Vulcănescu, Erotogonia. în vol. cit., p. 
286-288). 

După ce am schiţat câteva trăsături definitorii ale dragostei şi am subliniat 
intensitatea fără graniţe a trăirilor, revenim la semioticianul I. Evseev care 
constată că „dragostea este şi un lucru drăcesc”, unde Nefărtatul și-a băgat 
coada printr-un bogat arsenal de vrăji și farmece. De aceea trebuie recurs la 
exorcizări şi Nefărtatul trimis în pustietăți. În acest sens, textele descântecelor 
de dragoste (de Lipitură, de Zburător) interferează adesea cu limbajul 
cântecelor lirice: „Du-te, dor, cu Timișu'/ Nu-mi mai strica sufeltul;/ Du-te, 
dor, cu Târnava/ Nu-mi mai strica inima” — cântă fata dezamagită în dragoste 
(Cf. I. Evseev, Enciclopedia simbolurilor religioase, p. 181-182). 


B. Practici magice premaritale 


E-atåta de bine să ai 
Un suflet care să te iubească, 
Să nu te ofileşti ca un scai, 
Să nu te usuci ca o iască. 
(VP) 


Această incursiune în universul erotic al liricii populare constituie tema 
următoarei secțiuni a lucrării intitulată Practici magice premaritale. Ele 

reprezintă o altă modalitate de scrutare a destinului, de către flăcău sau fată, în 
vederea căsătoriei. 

Cele mai multe dintre practici aveau ca scop aflarea ursitului/ ursitei 
şi a timpului când aceşti tineri se vor căsători. Prin această finalitate, ele se 
înscriu în cadrul actelor de divinatie (ghicire a viitorului) şi includ numeroase 
ceremonii, farmece, descântece, vrăji etc., efectuate în preajma marilor 


sărbători creştine. 
* x 


l. Calendarul practicilor magice premaritale debutează în seara de ajun 
a Anului Nou şi a Sfântului Vasile. O bună parte din aceste ritualuri sunt 
consemnate de Elena D.O. Sevastos, Marcel Olinescu, I. A. Candrea, Sim. 
Florea Marian şi Elena Niculiţă- Voronca. 


e Nu mânca toată ziua nimic, aproape de miezul nopții aşază două 
oglinzi, una în faţa alteia, între ele pui patru lumânări, două de-o parte și două 
de alta; stai la spatele unei oglinzi și te uiţi printre lumânări în cealaltă parte 
fără să clipești. În casă trebuie să fii singură și de la o vreme ai să vezi pe cel 
care are să te ia, sau ceea ce {i se va întâmpla ţi se arată în oglindă. Unii zic că 
trebuie să fii dezbrăcată până la brâu, dar asta e după voie şi putinţă. 

e Te duci la o casă de gospodar cu gloată şi asculti la ușă sau la fereastră; 
de auzi în casă vorbă: „du-te, ce zăboveşti?” sau așa ceva, te măriţi anul acela; 
iar de s-aude în casă: „Unde-o pleci, rămâi!” e semn c-o să mai fetești. 

e Din brâu iai pe ac de nouă ori, pui brâul cu ac cu tot pe prag, baţi peste 
el nouă mătănii fără cruce ȘI zici: 


Urs. ursitorul meu, 
De Dumnezeu dat, 
De oameni lăsat, 
Vină-n vis să te visez, 
Aievea să te văd. 


e Mături casa, lipeşti pe jos, mai tragi brâiele la vatră, până pe aproape 
de cântatul cocoșului, atunci, cu mătura în mână, să te uiţi țintă la ușă şi într-o 
târzie vreme ți se va arăta ursitul în pragul uşii. 

e Înainte de a porni băieții cu Plugușorul se strâng mai multe fete; uneia 
din ele îi leagă ochii cu un testemel (basma, năframă) și ea trebuie să meargă 

la un trunchi, să ridice de jos dintr-o dată un braţ de lemne câte poate duce; le 
duce în casă, fetele le numără și de-s cu soţ, se mărită anul acela, iar dacă nu-s 
cu soţ, ia-ți nădejde de la măritat pentru câtva vreme. 

e În sfârşit, spre Anul Nou, când se deschide cerul, orice fată trebuie să 
fic cu priveghere şi, de-l va vedea deschizându-se, orice ce va cere îi va da 
Dumnezeu. 

Unele abilităţi se reteră la noroc, la belșug sau la bunăstare. 

* Când fetele vreau să știe cum are să le fie norocul. fac următoarea vrajă: 
iau patru străchinuţe, pun în una păr de porc, în alta flori, în a treia beteală 
şi-n a patra pâne, şi le acoperă cu pocrişe (capace de lut) și cheamă fata ce 
vrea să vrăjească; de-şi alege cea cu păr de porc, bărbatu-i va f bătrân şi 
nenorocită viaţă va duce, de se vor nimeri florile, puţine zile bune va petrece, 
de se întâmplă beteala, nimic nu-i va lipsi, lumea 6 va socoti norocită, dar mult 
amar va hrăni inima ei; de ia însă pânea, cu bine își va petrece toată viaţa. 

e Unele au obiceiul de a pune zahăr, pene, bani şi pâne; de ia zahăr, 
ca zahărul îi va fi viața; de se nimeresc pene, cu uşor va trăi pe lume, de se 
întâmplă banii, ca banul de zbucium va fi pe lume; de ia pânea, ca pânea de 
bun îi va fi şi traiul. 

* Pun în două strachini două pahare totuna de pline; a doua zi a cărui pahar 
va fi mai plin, cela pentru care e menit va fi cu noroc şi va avea belșug în toate, 
iar pentru cela, căruia i-a scăzut apa, înseamnă pagubă și viaţă anevoioasă. 

* În ajunul Anului Nou se strâng câteva fete, ia fiecare câte o ceapă, o 
scobeşte bine înăuntru, îi pune sare până la jumătate, le așază pe fereastră unde 
stau până a doua zi; cepele slobod mai multă sau mai puţină apă, și cu cât fata 
găsește ceapa mai plină de apă cu atât norocul îi este mai bun (Cf. Elena D.O. 
Sevastos, Literatura populară, vol. I, p. 136-137). 


e În noaptea de Sf. Vasile fetele pun punți ca să viseze pe tânărul ce-l vor 
lua în căsătorie. Punţile se fac din rămurele de măr dulce, care sunt construite 
din două crăcuțe și se aşază în marginea gârlei sau prin locuri ascunse. De 
ele se leagă busuioc, o para de argint legată cu un fir de arnici roşu, un inel, o 
batistă şi un șir de mărgele. Dacă puntea are chidă (brumă) e semn că fata va 
lua un bărbat bogat, iar de nu are, va fi sărac. 

e În seara de Anul Nou, fetele mari pun pe o vatră arsă două fire de păr 
ursite, unul cu numele fetei și altul cu al tânărului, pe care doreşte fata să-l aibă 
ca soț. Dacă firele de păr, arzând, se împreună, atunci fata va lua în căsătorie 
pe acel tânăr, altfel nu. 

e În alte părti, fetele pun busuioc la ghizdurile fântânei. Dacă a doua zi 
găsesc busuiocul cu promoroacă pe el, tata se va mărita în acea iarnă. 

e În altă parte fetele scriu două bilete, unul cu numele fetei și altul cu 
numele celui ce gândeşte că are să o ia. Amândouă biletele le pun la culcare sub 
pernă. A doua zi dimineaţa bagă mâna sub pernă şi ia un bilet. Dacă nimerește 
pe cel pe care a scris numele băiatului, se va mărita în acel an cu el, dacă nu, 
mai târziu. 

e Mai e şi alt obicei, fata care vrea să ştie dacă se va mărita în cursul 
anului sau în anul viitor ori peste doi, trei ani, merge la cotețul porcilor sau 
în grajdul vitelor şi, dând cu piciorul într-un porc sau într-o vită, zice cu glas 
tare: „hui atimp (anul acesta), hui atimp (anul viitor), hui dincolo de atimp 
(al doilea an).'Dacă porcul grohotește sau vita se mișcă la prima ștrigare, fata 
se mărrta chiar în câşlegile care vin, iar dacă se ridică la â'doua sau a treia 
strigare, atunci se va mărita peste un an sau doi. lar dacă se-ntâmplă să nu se 
mişte deloc, atunci fata mai are să aştepte (Cf. Marcel Olinescu, Calendarul 
vrăjilor. farmecelor de dragoste, ursită şi măritiș de peste an, în vol. Mitologie 
românească, p. 267-268). 


La rândul lui, 1.A. Candrea consemnează mai multe credinţe privitoare la 
aflarea ursitului/ ursitei, a viitorului soț/ soţie care frământă gândul şi sufletul 
fetelor de măritat şi flăcăilor de însurat. 

Deschiderea acestui ritual se face după apusul soarelui printr-o ceremonie 
care impune, la început, purificarea spaţiului de duhurile malefice: fata aprinde 
o lumânare de ceară curată și o lasă să ardă dinaintea icoanelor, ca să poată 
intra norocul în casă. Unge ușorii (părțile laterale ale uşii) și pragul casei cu 
usturoi, întocmai ca în noaptea Sf. Andrei, și tot astfel face la grajduri şi la 
şuri. Unge cu usturoi animalele și pe toţi ai casei în chip de cruce, ca să alunge 
din preajma lor duhurile necurate și strigoaicele care umblă să ia mana de la 
vaci. 

e Prima practică se derulează astfel: într-o casă cu obloanele trase se 
strâng în jurul unei mese mai multe fete și fiecare a depus pe ea câte un 
obiect: un inel, un pieptene, un ban, un cărbune, un cuţit, o pietricică, un fus, 
o oglindă şi o floare. Fiecare obiect e acoperit cu o străchinuţă de una din fete 
fără ca celelalte să vadă unde s-au așezat diferite obiecte. După aceea, pe rând, 
fiecare fată pune mâna pe câte o străchinuţă și scoate obiectul de dedesubtul 
ei. Aceleia care a nimerit inelul i se prorocește că se va logodi curând și că va 
avea parte de un bărbat chipeş, „tras ca prin inel”. Cea care a nimerit banul 

de argint se crede că va avea un bărbat putred de bogat. Fata care a pus mâna 
pe oglindă — spre bucuria ei — va avea parte de un bărbat frumos: cea care 
scoate de sub strachină cărbunele, va avea parte de un bărbat negru la faţă și la 
inimă; fata care a scos pieptenele — va avea un bărbat urât, poate chiar țigan, 
căci ţiganii fabrică piepteni la ţară. Fata care nimerește sub strachină fusul 
se va căsători cu un bărbat zâmbat şi colțat ca fusul, iar cea care pune mâna 
pe cuţitaș, ursitul ei va fi aprig și iute la mânie. Cea care nimereşte pietricica 
înseamnă că va rămâne ca o piatră neurnită de la casa părintească, iar cea care 
găseşte floarea se va ofili tot aşteptând să se mărite. 

* Într-o altă formă se desfășoară această practică a ursitei în Transilvania, 
Bucovina sau Moldova unde obiceiul se numește Vergel sau Vergelar. Acolo 
se pune pe masă un ciubăraș sau alt vas cu apă neîncepută, iar fiecare din cei 
prezenţi, fete şi flăcăi, bărbaţi și femei de vârste diferite, aruncă în apa din 
ciubăr un mic obiect: un inel, un nasture, un cercel, ș.a. Un băieţaș de 12-13 
ani e numit să scoată din vas, rând pe rând, câte unul din obiectele aruncate 
înăuntru. Un om bun de gură, numit Vergelator sau Vestitor de Anul Nou, stă 
lângă băiat cu un betțișor verde de pom în mână. El toacă cu aceste bețișoare 
pe marginea vasului și prinde a ura: „Cine trece şi petrece?/ Erodia Doamne!/ 
Trece Toma cel bogat./ Cu biciu de foc înfocat/ Erodia Doamne!”. Urmează 
mai multe versuri omise de autor după care Vergelatorul rosteşte: „Semnele 
din acest vas/ Să vă [ie tot de tras/ De tras sorţi de bucurie/ Din anul ce o să 
vie/ Scoate-un semn şi-mi spune drept/ Mâine care an să-ncep?”. 

Băiatul vâră mâna în apă, scoate un obiect şi, arătându-l adunării, întreabă: 
„Al cui e anul care începe dimineaţă?”. Proprietarul obiectului răspunde: „Al 
meu este!”. Atunci Vergelatorul urează: „Al tău noroc are să ţi-l Dumnezeu de 
Anul Nou, de Sf. Vasile!”. 

Apoi Vergelatorul repetă versurile de mai înainte, tocând cu beţișoarele 
pe marginea vasului, iar băiatul scoate din apă un alt obiect şi întreabă al 
cui e semnul și, după răspunsul dat de proprietarul obiectului, Vergelatorul 
augurează: „Al tău noroc să ţi-l dea Dumnezeu de Bobotează!” În acet fel se 
continuă până la scoaterea ultimului obiect din ciubăraşul cu apă, Vergelatorul 
urând fiecăruia, în ordinea sărbătorilor şi sfinților din calendar, ziua în care îi 
va da Dumnezeu norocul. 

Această datină pare a fi veche: este pomenită la începutul secolului al 
XVIII-lea de D. Cantemir în Descrierea Moldovei. Originea ei trebuie căutată 
în Orient căci în Europa se găsește numai la slavi și la greci. 

e O altă vrajă este cu plumbul. Fetele iau un vas cu apă neîncepută și 
toarnă înlăuntru plumb topit. După forma pe care o ia metalul când se răcește 
în apă, ele deduc cum va fi ursitul. Dacă forma seamănă cu un om, fata se va 
mărita curând; dacă seamănă cu un cal, ginerele va fi bogat; dacă forma aduce 

a biserică, bărbatul va fi preot, dacă forma seamănă cu o pădure, ursitul va fi 
pădurar; dacă metalul răcit seamănă cu o cruce sau un sicriu e semn de moarte; 
iar daca nu se destinge nicio formă, fata rămâne nemăritată în anul care vine. 

* Alt mijloc de a scruta viitorul: fetele iau două coji de nucă; una dintre 
ele pune în fiecare coajă o lumânărică de ceară aprinsă şi le lasă să plutească 
pe o strachină cu apă. Dacă cojile se apropie una de alta, fata se va mărita în 
cursul anului; dacă nu se întâlnesc, fata va trebui să încerce și la anul. Dacă 
una din lumânărele cade din găoace şi se cufundă în apă e semn de moarte 
pentru persoana căreia i-a fost menită lumânarea. 

e O fată aduce o strachină cu apă proaspătă. Fiecare fată se apropie pe 
rând de strachină şi, după ce face semnul crucii, aruncă de sus, cu putere, un 
bănuţ uşor în strachină, rostind următoarele cuvinte: „Dac-ar fi să sară banul/ 
Să mă mărit pân la anu'!”. 

Dacă banul sare din apă e semn bun, căci o va lua flăcăul la care se 
gândeşte. Dacă bănuţul nu sare din strachină, înseamnă că fata se va mărita, 
probabil, la anu'!. 

e Se aduce o strachină cu apă şi o lumânare de ceară, de regulă una rămasă 
de la Sf. Paşti. Una din fete picură în apă două picături de ceară, menindu-le: 
una pentru fată, alta pentru ursit. Dacă picăturile se apropie una de alta şi se 
unesc, atunci nunta-i aproape; dacă picăturile de ceară o iau razna (în părti 
diferite), fata trebuie să mai aştepte până la măritiş. 

e Tot aşa se face și cu ceară topită, în care se poate ușor cunoaşte chipul 
viitorului sot. 

* Un alt mijloc de a scruta viitorul se desfăşoară în ogradă, unde, un grup 
de fete, cu câte o lumânare aprinsă în mână, se apropie de fântână. Fiecare se 
apleacă pe rând încercând să lumineze fața apei. Dacă îi este dat să se mărite, 
zărește pe luciul apei, ca într-o oglindă, chipul ursitului. Dacă nu, vorba aceea: 
„Mai stai fată la argea,/ La anu’ te-i mărita!”. 

* Un alt obicei se derulează astfel: o fată cu ochii legaţi este dusă de mână 
de altă fată și se apropie amândouă de gard. Fata cu ochii legaţi numără parii 
gardului până la nouă şi pe cel de-al nouălea îl leagă cu o strămătură (fir de 
lână sau de bumbac) roşie. În dimineata următoare fata se va duce să vadă cum 
e parul pe care l-a însemnat. Dacă va fi drept şi neted, ursitul ei va fi tânăr, dar 
sărac. Dacă parul va avea coajă groasă, viitorul ei bărbat va fi om bogat, iar 
dacă va fi scurt şi noduros, va avea parte de un om bătrân și sărac. Dacă parul 
va avea mai multe crăci, ursitul ei va fi văduv şi cu o spuză (mulțime) de copii. 

Deseori, ca oracole sunt consultate şi animalele de la țară care își exprimă 
opinia în graiul lor sau prin gesturi. În acest sens se consultă îndeosebi câinele 
şi pisica, vitele şi oile, cocoşul și ... porcul. 

e Fetele fac nişte turtițe din făină sau din mălai, le pun în casă pe un scaun 
lung, sau pe o scândură, menind sau ursind fiecare turtită uneia din fete care 
vrea să se mărite și cheamă apoi câinele casei. Pe a cărei turtită o apucă câinele 
întâi, fata aceea se va mărita înaintea celorlalte. Apoi, pe rând se vor mărita 
fetele după ordinea în care câinele a mâncat celelalte tuniţe. 

În alte părţi se fac colțunaşi/ găluşte sau se așază pe scândură cocolşi de 
mămăligă ori bucăţi de slănină și se cheamă câinele (pe alocuri şi pisica) să le 
mănânce. 

e Pentru a şti din ce parte vor veni peţitorii sau ursitul fiecăreia, fetele iau 
din casă câte nouă linguri și, ieşind în ogradă, înainte de cântatul cocoşului, se 
suie pe poartă şi ascultă cu luare aminte. Dincotro vor cânta cocoşii întâi sau 
din ce parte vor auzi câinii lătrând, din locul respectiv vor veni peţitorii sau 
ursitul. sită 

e Alteori, fata se duce în întuneric la staul oilor, prinde una dintre ele și o 
leagă cu un fir roşu pe după gât. A doua zi de dimineaţă se duce în staul să vadă 
oaia însemnată. Dacă oaia e tânără atunci și ursitul ei va fi tânăr și frumos. 
Dacă oaia e bătrână, va avea parte de un om bătrân. Dacă firul e legat la gâtul 
unui berbec, atunci... nunta e aproape. 

În afară de aceste datini, mai sunt și o mulţime de practici magice 
privitoare la măritiş din care autorul aminteşte câteva pe care le însumăm și 
noi. 

* În unele părți ale Moldovei se iau două boabe de orz și se aruncă în 
vatra focului. Dacă unul dintre boabe sare în sus e semn că fata se va mărita. 
Dacă boabele doar se învârtesc în foc, fără să sară în sus, fata trebuie să îşi ia 
gândul de la măritiş. 

+ Alte fete aruncă pe rând ciobota sau papucul peste casă. Încotro va 
cădea încălțămintea cu vârful, din acea parte va veni şi ursitul fiecăreia. 

* În Moldova, fata pregătește pe masă două tacâmuri şi bucate făcute 
anume. Când bate miezul nopţii, fata zice: „Poftim la masă!” sau bate la ușă 
zicând: „Urs, Ursitul meu,/ Care-i dat de Dumnezeu/ Vin” de stă cu noi la 
masă!”. Atunci ursitul ei sau umbra lui răsare ca din pământ, se aşază la masă 
şi mănâncă împreună cu dânsa. 

În sfârșit, ultima secvenţă la care se referă I.A. Candrea vizează vrăjile 
pe care le fac fetele în pielea goală sau dezbrăcate până la brâu. 

e La miezul nopții fata se dezbracă în pielea goală și aleargă așa dezbrăcată 
în jurul casei, și ... ori își vede ursitul ori contractează o pneumonie care o 
vindecă pe veci de măritiș. 

e Alteori fata ia o oglindă şi lipeşte în fiecare din cele patru colțuri câte 
o lumânare aprinsă. Apoi se dezbracă până la brâu, îşi despletește părul şi 

ocolește de trei ori masa pe care a așezat oglinda. Apoi se uită în oglindă şi își 
vede ursitul. 

* În alte părţi, fata se duce la trunchiul unde se despică lemnele, se 
dezbracă în pielea goală şi seamănă la trunchi sămânță de cânepă. După aceea 
își ia straiele în mână şi face gesturi ca şi când ar da cu grebla. Se îmbracă 
apoi cu cămaşa și se duce în casă de se culcă punând celelalte straie sub pernă. 
Peste noapte, fata își visează ursitul. 

* În Bucovina se spune că e de ajuns ca fata, când se culcă, să-și pună 
straiele pe masă, ca să-şi viseze ursitul (Cf. I.A. Candrea, Vrăjile de ursită de 
Anul Nou, în vol. Graiul. datini şi credințe, p. 83-96). 


* 


Magia premaritală, cu practicile pe care le derulează, este prezentă şi la 
Sim. FI. Marian. 

e După ce au perindat toți parii şi au constatat cum sunt, iau o mână de 
grâu şi se duc la produul (coca) ce l-au făcut decuseară sau la alt produu ori la 
o fântână şi îl aruncă în apă. Dacă tot grâul aruncat se cufundă în apă, atunci 
au speranţă bună că se vor mărita la câșlegile de iarnă (înaintea Crăciunului, 
când se mănâncă de dulce). 

În caz când uneia sau alteia din fete nu i s-a arătat nici ursitul sau că se 
va putea mărita la câşlegile de iarnă, atunci reiau diferite vrăji și farmece ca 
ŞI în Ajun. 

* În unele părți ale Transilvaniei, fetele se duc dis-de-dimineaţă până la 
râu, taie un produh (copcă) în gheață şi umplându-şi vasele cu apă zic: Sån- 
Văsii tărcat./ Doamne, dă-mi bărbat./ Fie cât de blăstămat/ Numai s-aibă clop 
în cap. 

e Fetele din unele părţi ale Bucovinei merg în ziua de Sf. Vasile până la 
fântână, scot patru ciuturi de apă și dintr-a patra ciutură beau nouă guri de apă, 
în credința că numărul de oameni care vor veni în ziua de Anul Nou la fântâna 
respectivă va fi egal cu numărul peţitorilor ce le vor veni și lor. 

e Acele fete, tot din Bucovina, care doresc să fie iubite şi jucate de feciori, 
se scoală în ziua de Anul Nou dis-de-dimineaţă, iau câte o bucăţică de pâine 
ŞI sare, se duc la o fântână sau la un râu şi, aruncându-le în apă, spun: Bună 
dimineața apă albastră!/ Fă-mă mândră şi frumoasă/ Ca sfântul soare/ Când 
răsare,/ Ca garoafa când înfloare./ Ca struțul flăcăilor/ Și ca jocul fetelor! 

e Tot atunci, unele dintre ele pun busuioc în troaca sau halăul din care 
beau vitele apă pentru a atrage feciorii la ele, cum trag și vitele la apă. Fata 
ce-a făcut aceasta, ducându-se după amiază la joc, feciorul care o cheamă 


primul la joc şi o joacă, se crede că acela îi va fi partea. 

+ Fetele din unele părți ale Moldovei, când se duc în această dimineaţă 
(de Anul Nou) la muls vacile, iau apă din doniță și, spălându-se, rostesc: Apă 
albă pomiroasă,/ Mă spală. mă fă frumoasă,/ Să le plac flăcăilor/ Ca vinul 
boierilor./ Să fiu ca sfântul soare/ Când răsare./ Ca și mărul plin de floare./ 
Ca o capră bourată,/ De toată lumea lăudată! 

După ce s-au spălat şi au rostit de trei ori aceste cuvinte, în timpul spălării, 
încep să mulgă vacile. 

e Alte fete din Moldova, stând în picioare când răsare soarele, cu mâinile 
la piept şi cu faţa la răsărit spun: -Soare. soare/ Frățioare!/ Ochii mei de 
mierloşiță,/ Limba mea de brănduşită./ Limba mea de glas de cuc./ Soare/ 
soare,/ Frățioare!/ Nu răsări/ Pe munți, pe codri./ Pe curți zugrăvite,/ Pe 
movili clădite./ Răsai pe satul meu/ Și fă frumos trupul meu,/ Să vadă. să ştie/ 
Lumea şi norodu;/ Să stai în gura mea/ Cum stă lumea şi ascultă cucu/ Când 
cântă în mijlocul codrului/ Și telegarii din fundul grajdului. 

e O persoană care dorește să-şi cunoască viitorul soț sau soţie se așază 
în fața unei oglinzi şi cu ochii pironiți asupra propriului chip, iar cu mintea la 
persoanele pe care le iubeşte, stă ore întregi. Dacă vede o câmpie verde sau un 
peisaj frumos înseamnă că e spre bine; în schimb, dacă vede un loc prăpăstios, 
o apă furtunoasă, vreun monstru sau mort etc, acestea îi prevestesc un viitor 
trist. 

e Se strâng, mai multe fete şi fac chiroşte (plăcintă — colțunași umplut cu 
carne sau marmeladă). După ce le-au fiert pun fiecăreia un nume de fală, astfel 
încât toate fetele adunate să aibă o chiroşcă. Apoi le așază afară, sub perete și 
cheamă mâţa de i le arată. Pisica mănâncă una sau mai multe chiroşte; fetele 
privind înţeleg că pe a cărei chiroșcă a mâncat-o mâţa mai întâi, acea fată se 
va mărita prima ș.a.m.d. Dacă mâţa nu mănâncă nicio chiroşcă înseamnă că 
nicio fată nu se va mărita în acel an. 

e La vremea culcării, unele fete, fără a-şi face cruce, bat nouă metanii şi 
spun: „Maica Domnului, fă să-mi visez ursitul!”. Apoi se culcă și peste noapte 
li se împlineşte dorinţa. 

e O variantă a datinei Vergel este consemnată şi de Sim. FI. Marian: „O 
femeie bătrână, fără să fie văzută de fete şi flăcăii adunaţi în casă, pune pâne, 
piepteni, sare, cuțite, cărbuni, păr sub talgere pe o masă. Apoi ia de mână câte 
un fecior sau o fată, ce așteaptă în altă odaie, și-i duce la masă. Flăcăul sau 
fata ridică la întâmplare un talger (blid), iar bătrâna le prorocește ursita după 
obiectul ce-l va găsi. Dacă a găsit sare va fi norocos, dacă va găsi pâine, atunci 
soţul sau soţia va fi harnică şi bună. Cărbunele înseamnă un soț urât şi negru 
la față. Cuţitul înseamnă că viitorul soţ sau soție va fi rea de gură. Părul arată 
că soții vor fi norocoşi la vite.” 

Aceasta este a doua variantă a obiceiului, după cea prezentată de I.A. 
Candrea. De altfel, Sim. Fl. Marian consemnează, cu lux de amănunte, mai 
multe forme de Vergel (Sărbătorile, 1, pp. 44-70). Cea mai recentă rămâne 
însă varianta lui I. Ghinoiu, care are în vedere două tipuri: vergelul fetelor și 
vergelul feciorilor. Forma consacrată are însă următoarea desfăşurare: numele 
obiceiului vine de la vergel, o nuia cu coajă verde care devine un substitut 
divin ce prevesteşte căsătoria fetelor și feciorilor în serile şi nopţile marilor 
sărbători calendaristice. 

În seara Anului Nou, la sunetul buciumului sau al trâmbiţei, se strângeau 
fetele şi feciorii, tinerii și bătrânii la o gospodărie dinainte aleasă. După cinstirea 
oaspeţilor, Vergelatorul așeza pe masă un ciubăr cu apă neîncepultă în care 
participanţii aruncau câte un semn (inel, cercel, nasture etc) iar Vergelatorul 
bătea cu vergelele în marginea ciubărului precum toaca la biserică și recita un 
colind-urare de bunăstare în noul an. 

Un băiat neprihănit (10-13 ani) scotea din ciubăr câte un obiect care, după 
ce era recunoscut de proprietarul său, Vergelatorul sau Vestitorul de Anul Nou 
îi prorocea că norocul i-l va aduce în ziua de Sf. Vasile, la Anul Nou, primul 
sfânt al calendarului. Operaţiunea se repeta până se scoteau toate obiectele din 
apă şi se terminau sfinţii aducători de noroc din calendarul popular. 

Obiceiul este atestat sub diferite forme în Moldova, Bucovina, 
Transilvania, Banat şi supraviețuiește astăzi în noaptea de Revelion sub forma 
jocurilor de noroc (cărți, zaruri, table, ruletă etc), a plăcintelor cu surprize ş.a. 
(. Ghinoiu, Sărbători și obiceiuri românești, p. 163-164). 

Datina are mai multe forme de desfăşurare, se practică îndeosebi la Anul 
Nou, dar şi la Crăciun și chiar Bobotează ( A. Fochi, Datini și eresuri populare 
de la sfărșitul secolului al XIX-lea, p. 361) şi are o vechime îndelungată, 
fiind amintită în Moldova şi prezentată de Dimitrie Cantemir în Descriptio 
Moldaviae (p. 345) care-i precizează caracterul divinator. 


Alte practici premaritale de la sărbătoarea Anului Nou şi a Sf. Vasile sunt 
consemnate de Artur Gorovei: 

e Flăcăul sau fata care dorește să știe care-i va fi ursita, să ieie în sara 
Anului Nou obielele sau colțunii și să le puie sub cap, şi apoi se crede că va 
vedea, în acea noapte, partea sa în vis. 

e În seara de ajunul Sf. Vasile, când se pun fetele la masă, întâia bucătură 
o mestecă și o pun jos. Cam pe la mijlocul mesei mai pun una, și la sfârşit 
alta. După masă le ia și le pune pe fereastră, afară, ca să le ureze băieţii cu 

Plugușorul, iar ursita lor să vie în vis, şi să li se spuie dacă cel la care se 
gândesc le-a lua sau ba. 

e În seara lui Sf. Vasile, băiatul sau fata punând prima bucată ce voiesc a 
o mânca pe mânecă, să iasă afară şi dincotro vor auzi câni lătrând, dintr-acolo 
îşi vor lua soția sau soțul. 

e La vrăjitori, în seara lui Sf. Vasile, cine nimereşte oglinda, ia bărbat 
sau soţie frumoasă şi fudulă. Cine nimereşte cărbune ia negru; cine nimereşte 
ghem ia bărbat guşat, cine nimereşte porumb îl ia bogat; cine făină sau sare 
iar bogat. Sau ducându-se la parii gardului si numărându-i din şapte în şapte și 
nimerind un par nejupuit ia bărbat bogat, dacă parul e jupuit, ia bărbat sărac, 
daca parul e strâmb îl ia cocoșal. 

(A. Gorovei, Credinţi şi superstiții ale poporului român, p. 247-248) 


În fine, câteva „Vrăji” consemnate de Elena Niculiţă- Voronca încheie 
grupajul practicilor premaritale de Anul Nou. 

e În ziua de Anul Nou e bine ca fetele să deschidă poarta de-cu-noapte, 
că se mărită. 

e În Mihalcea, spre Anul Nou, la miezul nopții, pune fata cămașa pe uşă, 
aleargă de trei ori dezbrăcată în jurul casei şi când vine a treia oară își vede 
ursitoriul. 

* În Broscăuţi, spre Anul Nou, sara, când se culcă, fetele pun straiele pe 
masă și visează ursitoriul. 

* În Botoşani, spre Anul Nou se pregătesc două tacâmuri şi se pun bucate 
pe masă. Când sunt drept 12 ore (orele 12) zice fata: „Poftim la masă!” Atunci 
acel ce are să o ia — umbra lui — vine şi se pune și mănâncă cu dânsa. 

e În Moldova, spre Sfântul Vasile se face „plăcinta cu sorți”. Fac o 
plăcintă de foi subțiri de aluat puse una peste alta și printre foi se presură carne 
hăcuită, prăjită amestecând sorții tipăriți sau scrişi care se află şi la bomboane. 
Seara, când se pun la masă, scoate fiecare partea sa și peste ce sort nimereşte 
acela îi va fi menit. 

(Elena Niculiţă- Voronca, Datinile și credintele poporului român, 
l, p. 95-96) 


** 


II. A doua grupare de practici divinatorii se centrează în jurul Sf. Botez 
(Boboteaza). In menționarea lor respectăm ordinea de la sărbătoarea Anului 
Nou. In acest sens, Elena D.O. Sevastos inventariază următoarele credințe. 

* Scara, fără să-ți faci cruce, baţi nouă mătănii și zici: „Maica Domnului, 
fă să-mi visez ursitorul”; şi fără să vorbeşti cu nimeni un cuvânt te culci şi 
peste noapte ai să-ţi vezi partea. 

e De dimineaţă strânge cea întâi îmbucătură, leag-o în colţul batistei sau 
al testemeluiui, ș-o poartă toată ziulica în sân, peste zi nu mânca nimic până-n 
seară; când ai să te culci pătureşte-ți straiele, aşază-ţi-le sub cap, mănâncă 
îmbucătura cea de dimineaţă, nu vorbi nimănui un cuvânt şi peste noapte o 
să-ţi vezi ursitorul. 

e la tort de învăţătură, sau din fuiorul de la cruce, pune-l în trei pentru 
feștilă şi întinde pe el o lumânărică de ceară; nu mânca nimic toată ziua, seara 
înainte de culcare aprinde-ţi lumânărica, închină-te, bate mătănii, bucăţica de 
lumânare ce ţi-a mai rămas pune-o sub cap și în somn îţi vei vedea ursitul. 

e De vrei să ştii cum are să-ți fie ursitorul, ia din fuiorul preotului câteva 
fire de cânepă ş-o crenguţă de busuioc de dragoste, apoi o bucăţică de iarbă 
mare şi năvalnic, petrece firele de cânepă peste toate şi pune-le pe o şiră de 
paie, pe un pătul sau pe un porumbar, într-un loc, unde socoteşti că nu va 
umbla nimeni; a doua zi, de găseşti lucrurile încărcate cu fulgi de zăpadă, cu 
țurțuri sau promoroacă, ursitorul ţi-e bogat, iar de le iei precum le-ai pus, e 
semn că ursitorul îţi va fi ca degetul. 

* la un meleșteu sau un sucitor, cotrobăieşte prin foc zicând: „cum sar 
scânteile din jăratic, așa să scânteie inima lui, şi nu înteţesc focul, ci-ntețesc 
inima lui”. Când te culci, pune sucitorul sub cap şi peste noapte aidoma ai să-ți 
visezi ursitul. 

* În ziua de Bobotează, când iese preotul cu Iordanul, fetele s-aţin să 
vadă flăcăii când or trece; de găseşte unul călare pe un cal alb, de bună seamă 
se mărită în câșlegile de iarnă (timpul când nu se posteşte) şi de nu vede cal 
alb, atunci numără flăcăii, și de-s cu soț îi va merge bine. 

e Fă un omușor de ceară, meneşte-l pe cine ţi-e drag, pune-l lângă foc, 
lasă-l să se încălzească și să se topească pe-ncetul, zicând: „Cum se topeşte 
omănașul acesta de ceară la fața focului, aşa să se topească inima dragului 
meu după mine”. 

(Elena D.O. Sevastos, /ucr cit., p. 137-138) 


x 


Legate de Bobotează și ajunul ei, alte datini sunt consemnate de Marcel 
Olinescu. 

* Fetele mari pun mărgelele, pe care le poartă la gât, pe pragul ușii, ca să 
treacă preotul peste ele, când vine cu crucea, apoi le ia și le pun la gât, ca să 

e Ja busuioc de la crucea popii și seara, când se culcă, pune stebla (ramura) 
de busuioc sub perna pe care doarme, ca să i se arate în vis scrisul (ursitul ei). 

+ Fetele nemăritate nu mănâncă nimic în ajunul Bobotezei, ca să aibă 
noroc, să se mărite curând şi bine. 

e Fetele și femeile — care au curajul — se duc noaptea să se scalde în gârlă 
ca să fie sănătoase, frumoase și plăcute tot anul. 

e În ziua de Bobotează se repetă aceleaşi datini ca și la Anul Nou, pentru 
că se crede că și în noaptea aceasta, ca şi în noaptea Sfântului Vasile, cerul 
se deschide și harul Domnului se revarsă asupra tuturor și toate vrăjile se vor 
împlini. 

e Dacă o fată cade pe gheaţă pe neştiute, atunci sigur se va mărita repede. 


(M. Olinescu. ucr. cit., p. 268) 


O bună parte din obiceiurile premaritale ale Bobotezei sunt menţionate 
de Sim. FI. Marian. 

e Fetele din unele părți ale Bucovinei, sculându-se în ziua de Ajunul 
Bobotezei, dis-de-dimineaţă, se spală şi se roagă lui Dumnezeu. După aceasta, 
pregătind mama masa pentru preot, fata vine pe furiș şi luând o plăcintă de pe 
masă, o bagă şi o ascunde sub fața de masă. După ce vine şi merge preotul, ia 
plăcinta de sub faţa mesei şi o ține ascunsă până seara. Seara, mănâncă plăcinta 
însă nu bea apă, iar apoi se culcă. Dormind ea însetată, vede un fecior care o 
îmbie cu apă ca să bea. Acela care îi dă apă de băut este viitorul ei bărbat. 

e Fetele din Bucovina, cari voiesc să fie căutate, iubite și jucate de feciori, 
se duc seara spre Bobotează și aduc apă neîncepută de la fântână. După ce au 
adus-o pun în ea câteva fire de busuioc și apoi o aşază într-un loc s-o bată 
soarele, când va răsări a doua zi dimineaţa. 

A doua zi dimineaţă, adică în ziua de Bobotează, cum se scoală încep a 
descânta apa aceasta în următorul mod: 


Dimineaţa m-am sculat, Nici pasărea sculată-n cuibar. 
Pe obraz că m-am spălat, Pe bură nescuturată 

La biserică m-am gătat, Și pe cale necălcată. 

La icoane m-am închinat, Cum am mers şi cum m-am dus, 
Lui Dumnezeu m-am rugat; La biseric-am ajuns, 

Iar după ce m-am rugat La biseric-am intrat, 

La biseric-am plecat La icoane m-am închinat. 

Pân nu era popa-n altar Bărbații cum m-or zărit 

Unul l-altul o ochit 
Femeile s-o cotit, 

Toţi de mine rău or grăit. 
Eu tare m-am scârbit 

Și de acolo am ieşit, 
Jelindu-mă și văitându-mă. 
Nimeni nu m-o auzit. 
Nimeni nu m-o văzut 
Numa Maica Domnului 
Sus din poarta cerului, 
Numa ea m-o auzit. 

Numa ea m-o văzut 

Și pe scară 

De ceară 

S-o scoborâr 

Și la mine o venit 

Și pe mine im-o-ntrebat 

Și din gur-o cuvântat: 

- N, ce te vaieți, 

Ce te cânţi? 

- Da cum nu m-oi văita 

Și cum nu m-oi cânta, 

Că de dimineaţă m-am sculat, 
Pe obraz m-am spălat, 

La icoane m-am închinat, 
Lui Dumnezeu m-am rugat. 
La biserică m-am gătal. 

Și după ce m-am rugat, 

La biseric-am plecat 

Pân nu era popa-n altar, 
Nici pasărea sculată-n cuibar 
Pe bură nesculurată 

Și pe cale necălcată 

Cum am mers şi cum m-am dus, 
La biseric-am ajuns. 


Toţi de mine rău or grăit 
Eu tare că m-am scârbit 

Și d-acolo am ieșit, 
Jelindu-mă 

Și văitându-mă! 

Maica Domnului i-a răspuns 
Și din gur-așa i-a zis: 

- Taci N., nu te cânta. 

Nu te văita, 

Că eu cu mine te-oi lua, 

În apa lui Iordan te-oi spăla 
Cu cămeșă de dragoste 
Te-oi îmbrăca 

Cu brâu de dragoste 

Te-oi încinge, 


Coroană de aur în cap ți-oi pune. 


Mândru mi te voi clăti, 
Mândru te voi limpezi, 

Ca argintul strecurat 

Ca maica ce te-a dat, 

Ca soarele când răsare 

Ca busuiocul cu floare... 
Răsari soare, fiățioare 

Cu nouă răzişoare! 

Nu ştiu soarele-o răsărit 
Ori un crai o ieșit? 

Ba nici crai nu-i, nici crăiasă, 
Ci-i N.N. cea frumoasă 
Dintre toate fete mai aleasă! 
Când la joc o ajuns 

Toți flăcăii nainte i-o ieşit 
Cu cușmele în mână, 

Cu paharele pline, 

Toți la dânsa au cinstit, 

Toți la joc-o au poftit, 

Toţi cu dânsa or vorbit. 

După ce rostesc cuvintele aceste, se spală cu apa în care se află busuiocul 
şi care a fost astfel descântată. Apoi se îmbracă frumos, se duc la biserică și 
după-amiază la joc. 


e Fetele din unele părți ale Transilvaniei se duc în ziua de Bobotează, 
des-dimineaţă, până a nu răsări soarele, la fântână şi zic: 


- Bună dimineata. 


Apă mândră leuroasă! De picioare-mpiedicată 

- Sănătate bună. Si-n ură până-n grumaz băgată! 
Fată mândră și frumoasă! -Nu te teme. 

- Eu am venit la tine. Fata mândră și frumoasă 

Apă mândră leuroasă. De ochi dezrobi-te-oi. 

Să mă faci mândră şi frumoasă, De urechi dezsurzi-te-oi, 

Că m-am aflat de ochi orbită, De gură dezamuţi-te-oi. 

De urechi asurzită De mânuri dezlega-te-oi, 

De gură amuţită. De picioare despiedeca-te-oi, 
De mânuri legată Cu apa Iordanului spăla-te-oi, 


Mândră şi frumoasă Jace-te-oi, 
La toți feciorii arăta-te-oi. 


e Româncele din unele părţi ale Banatului, „cari voiesc ca feciorii şi 
fetele lor să fie văzuţi”, se duc în ziua de Botez, înainte de ce a pocnit piva 
(treascul) cea dintâi, des-dimineaţă, şi „pun acolo unde zace ca spre pocnire 
puțină unsoare și la punere zic: -Cum pocneşte piva și s-aude de toţi și vorbesc 
de ea, aşa să se pocnească și să se vestească numele lui N. În tot locul!” 

* Tot în Banat este datina, ca în ziua de Bobotează, mama care voiește 
ca feciorul său, dar mai ales fiica sa, când vor ieşi în lume, să fie bine văzuți, 
să fie iubiţi şi căutaţi de toată lumea, cu un cuvânt să fie tuturor dragi, luând 
unsoare, se duce şi o pune sub piva ce va pocni prima dată la începerea slujbei 
mari (leturghie) zicând: 


Cum se vesteşte. Prin oboare, 

Cum răsună şi pocnește Prin ogoare, 

Astă pivă Pe la joc, 

Așa să fie N. vestită, Peste apă, peste foc 
Să se pocnească-n lume despre dânsa Peste țări 

În toate casele. Și peste mări. 


La toate mesele, 

După ce piva a pocnit, se ia unsoarea şi se păstrează până la Paști. Pe 
scara de Paşti, legându-se în cârpşoară, se leagă sub aripa cocoșului din curte 
ŞI se zice: 


Cum cocoșul din aripi o pălpăi Și cu toți s-or veseli 
Lumii Paştile-o vesti, Așa să fie N. vestită. 
Din somn toți s-or pomeni De toată lumea iubită. 


La biseric-or veni 


Dimineaţa, luându-se de sub aripa cocoşului, se pune la brâu şi, mergând, 
ocoleşte biserica la Înviere. 

Această unsoare apoi se păstrează în casă peste întreg anul, ungându-se 
cel ce voiește a fi iubit şi văzut când merge la joc ori locuri publice, din ea pe 
sprâncene, pe dosul mâinilor și, dacă tocmai fata a pus pe cineva ochiul, de 
se poate să-i ungă respectivului o haină cu această unsoare, care nu se spală. 

e La Bobotează se deschide cerul şi îngerul păzitor îi spune celui de 
însurat sau celei de măritat încotro îi va fi norocul. 

e Dacă în ziua de Bobotează, dimineaţa înainte de sfinţirea apei, un flăcău 
sau o fată alunecă şi cade, se crede că respectivul sau respectiva se vor însura 
sau mărita în acel an. 

* Cele mai multe fete merg în ziua de Bobotează la biserică, mai cu 
seamă de aceea ca să calce în urma preotului, când iese acesta cu procesiunea 
spre a sfinţi apa, crezând că, dacă vor călca în urma lui, atunci se vor mărita 
mai degrabă. 

(Sim. FI. Marian, ucr. cit., vol. I, pp. 138-139; 142,144) 


e Fetele de măritat, când se ridică de pe scaun, îl clătesc, ca să-și clătească 
„data”. 

e Cu busuioc de la popă se culcă fetele sub perină, ca să viseze pe ursit. 

e La Botez, când umblă preotul cu crucea, fetele şi feciorii care nu 
mănâncă și nu beau nimic până ce ies stelele pe cer, și atunci numai o pogăciță 
cât fundul olului, tare sărată, își văd „data” în vis, îmbiindu-i cu apă rece. 


(A. Gorovei, /ucr. cit., Ursită, p. 247-248) 


WwWwW.cimec.ro 


108 


xk 


III. A treia clasă de credinţe premaritale se ordonează în jurul sărbătorii de 
Sân-Toader şi ele sunt conturate numai de Sim. FI. Marian şi Marcel Olinescu. 

+ Fetele din Moldova fac spre Sân-Toader diverse vrăji. De pildă, pun 
într-o strachină apă curată ori descântată de o femeie, apoi busuioc, păr din 
cap și pieptenelc cu care s-au pieptănat. După aceea, pun strachina cu obiectele 
respective sub pat, în locul unde dorm cu capul, ca să le crească părul frumos 
Şi să-şi viseze peţitorii. 

e Tot în ajunul Sf. Toader, fetele pun în buzunar sau în sân câteva grăunțe 
de grâu din care s-au făcut cinci pâini, ca după ce se vor culca cu grăunțele 
asupra lor, peste noapte să-și viseze fiecare ursitul ei. 

e Grâul (de la colivă sau parastas), după ce este împărțit publicului din 
biserică, restul rămas se aruncă pe pardoseala bisericii și se adună de către 
tineri (fete şi flăcăi) cu următorul scop: cine vrea să știe care-i va fi viitoarea 
consoartă sau viitorul soț, trebuie să „fure” puţină făină din trei case unde s-a 
serbat numele Teodor şi din această făină să facă un colac. Fiecare dintre cei 
care au adunat grâu din ajunul Sf. Toader să pună câte o bucăţică din acest 
colac în sân. Seara, când se culcă, restul colacului, împreună cu grâul adunat 
în acea zi şi cu un ulcior cu apă, se pun sub pernă. 

În somn, se crede că i se va arăta fata sau flăcăul cu care se va căsători. 
Ulciorul cu apă, grâul şi colacul sunt simbolul îmbelşugării prin care fata sau 
flăcăul caută să atragă pe iubitul sau iubita sa. 

e Fetele mari şi nevestele tinere din Banat, dimpotrivă, luând câte nouă 
grăunţe de grâu din coliva ce se aduce în această zi la biserică, pregătesc mai 
multe farmece ca să fie sănătoase şi frumoase. 

* Fetele din unele părți ale Bucovinei fac în această zi nouă turte umplute 
cu miere şi le dau pisicii să le mănânce. Dacă mâţa le mănâncă pe toate nouă, 
se crede că în câșlegile ce urmează (timpul când nu se posteşte) se vor mărita. 

e După Sân-Toader, mamele lasă puţină miere din care au uns pogacele 
membrilor familiei, sâmbătă, la Calul cel Mare, ung fetele în frunte, pe piept, 
pe mâini, pe genunchi atunci când se duc la această petrecere. 

În această miere pun puţină făină de la două case, așezate una în faţa 
alteia și, mestecate cu o bucată de sare ce s-a purtat la poale (cingătoare) de 
marți până altă marţi (o săptămână), fac o turtă din care mănâncă fetele și zic: 
- Precum turta asta-i dulce şi-o mănâncă toată lumea cu drag, așa şi eu să fiu 
dulce şi văzută la cine mă priveşte, cu cine vorbesc, unde șed şi lucrez! 

Din turta aceasta pun bucățele mici soacrei şi bărbatului în mâncare. 


(Sim. FI. Marian, /ucr. cit., |, p. 277-278) 

+ Fetele au obiceiul în noaptea de Sân-Toader, să se spele pe cap şi să se 
pieptene, trăgând cu pieptănul ca să le crească părul mare. În apa cu care se 
laie (spală), se pune iarbă mare, busuioc, izmă şi alte flori mirositoare, ca să 
fie drăguţe ca florile şi iubite ca ele. După ce s-au lăiat, pun albia sau vasul în 
care s-au spălat sub pat, iar pieptănul sub perna pe care dorm, ca să-și viseze 
ursitul. În afară de florile bine mirositoare, unele fete mai pun ogrinji (resturi 
de fân, paie) din ieselea vitelor şi păr din coada mânjilor şi, în timp ce se spală, 
spun: „Toadere, Sân-Toadere, îți dau coada fetei, să-mi dai coada iepei” și 
atunci vor căpăta păr trumos. 

(M. Olinescu, /ucr: cit., p.269) 


* 


De la Sân-Toader până la Sf. Paşti, practici premaritale se mai fac doar 
sporadic şi ele sunt notificate de ultimii doi autori (Sim. FI. Marian și Marcel 
Olinescu): 

Astfel, pentru Sim. FI. Marian, noaptea ultimă a câşlegilor de iarnă 
(înainte de începerea postului Sf. Paşti) reprezintă „timpul farmecelor şi al 
vrăjilor de dragoste” prin datul cu bobii. 

e Fetele care doresc să vadă pe viitorul lor soţ, se duc în această noapte cu 
lumânări aprinse la o apă curgătoare şi, pe când aruncă în tăcere usturoi şi bob 
în apă, se pleacă ele adânc cu lumânarea peste faţa apei și văd atunci chipul 
aceluia care le va fi odinioară soţ. 

* În această noapte își taie și vrăjitoarele nuielele de alun, cu care pot 
aduce apoi, prin farmece şi vrăji, pe cei amorezaţi. O nuia de alun serveşte 
celui fermecat drept cal, care-l duce prin aer la iubita sa. 

e Tineretul se ocupă în această noapte cu așa-numitul oracul de bob sau 
cu bobii la care procedura cea mai simplă este următoarea: se trage cu un 
cărbune de pământ un cerc mic şi se aruncă în cerc de către o fată, dintr-o 
depărtare anumită, zece bobi şi, după cum cad mai mulți sau mai puţini bobi în 
cerc sau afară de cerc, se hotărăște apoi de este amorul norocit sau nenorocit, 
precum zice şi cântecul: 


Trage. mândro. cu bobii De-a cădea bobii în doi, 

Nu-ţi mai lăcrima ochii. Să ştii că sosesc la voi, 

De-a cădea bobii în zece, Să ne iubim amândoi. 

Să știi că dorul nu-mi trece Iar de-a mai rămâne un, 

De-or cădea bobii în opt, Să știi că eu vin nebun 

Să știi că mi-e dor de tot. Pe-o prăjină de alun. 

De-or cădea bobii în cinci, 

Să știi că eu sunt pe-aici SR Sim. Fl. Marian, ucr. cit., |, p. 218-219) 

La rândul lui, M. Olinescu indică patru datini premaritale în ordinea 
derulării lor până la Sângeorz: 

* În ziua de zăpostit sau de lăsat de sec, fetele mai bătrioare, care au 
rămas nemărilate, postesc toată ziua post negru, nemâncând şi nici bând nimic 
până seara târziu, crezând, astfel, că se vor mărita după Paști. 

e 24 februarie e cea mai bună zi de făcut de dată, de ursită și de dragoste, 
pentru că Dragobetele e cap de primăvară și primăvara e a dragostei. 

De aceea se strâng mai multe fete şi pornesc prin luncă să culeagă 
tămâioară și alte flori bune de dragoste și de ursită. 

e La 1 martie, cu apa de zăpadă din ziua aceasta se spală fetele, ca să 
rămâie tinere și frumoase. 

e La miezul păresimii, fetele sc spală pe faţă cu apă curgătoare, la râu ori 
la pârâu, în timpul când se trag clopotele la biserică, pentru ca să fie frumoase, 
drăgăstoase şi plăcute flăcăilor. 

(Marcel Olinescu, /ucr: cit., pp. 268-270) 

IV. Sfintele Paşti reprezintă sărbătoarea centrală a calendarului creştin 
ortodox care îi oferă prilejul lui Sim. FI. Marian să concentreze mai multe 
vrăji şi farmece de ursită, unele de dimensiuni impresionante. 

+ În vremurile trecute — afirmă autorul — fiecare fată din sat se îngrijea să 
își coase o camașă nouă de Sf. Paști. Sosind sărbătoarea, fata care și-a cusut 
o astfel de cămaşă lua o cofă sau un canceu (cană) şi trei fire de busuioc şi 
mergea cu obiectele respective la un râu care curgea prin apropiere, umplea 
cofa cu apă, o punea pe cap și apoi se întorcea spre casă rostind: 


„O stea. steluța mea! Până-n cântători: 

Eu oi durmi, La-mpărați cu împărătese, 
Tu nu-i durmi. La crai cu crăiese. 

Eu m-oi culca. La maiori cu maiorese, 
Tu nu te-i culca! La preoți cu preotese 
Eu m-oi odihni Si la generari, 

Tu nu ti-i odihni! Cari a fi mai mari, 

Și deseară, La toți căpitanii 

Cât e vară, Și la toți hafmanii. 

Să te duci mereu De la-mpărăţie 

Spre norocul meu, Pân 'la birăie, 

Și în sărbători De la vlădicie 

Până la popie 
Perindează-i toți, 
Fă tu tot ce poți. 
Si-apoi ie-le lor, 
Dragostele lor. 
Toată vâlfa lor; 
Omenia lor, 

Toată cinstea lor 
Si frumusetea lor. 
Te du la vaci cu viței 
Si la oițte cu miei. 
La capre cu iezi. 
Colo prin livezi, 

La toate dughenele. 
Lu toate șetrele, 

La toate fluierele, 
La toate bănzile. 

Și apoi ie-le lor 

Din dragostea lor. 
Din cinstea lor, 

Din vâlfa lor. 

Toate mi le adună 
Când e vreme bună 

Și le pune de cu seară 
Cât e vară. 

Până-n zori 

Și cântători, 

În canceul ăst cu flori. 
Cum din apa-i m-oi spăla. 
Tofi feciorii m-or juca. 
Fir de busuioc 

Eu oi intra în joc 

Tu să-mi dai noroc!” 


Ajungând la uşa casei, bea de trei ori apă din cofă sau canceu și apoi 


încheie zicând: 


Cum nu poate popa face agheasmă 


Făr 'de busuioc. 


Aşa să nu poată începe feciorii 
Făr "de mine niciun joc! 


A doua zi de dimineaţă, adecă în ziua de Paști, pe când cântă cocoşii a 
treia oară, iese din casă afară şi, ducându-se în partea de către răsărit, șoptește 


următoarele: 


Sinecai, 
Mânecai, 
Dimineaţa mă sculai 


Înaintea cântătorilor: 


Înaintea zorilor. 
Înaintea bouarilor 
Înaintea clopotelor. 
Înaintea toacelor, 
Înaintea fetelor. 
Înaintea nevestelor. 
Pe roua nestrecurată 


Pe cărarea neumblată, 

La râul lordan am alergat, 
Apă de dragoste mi-am luat. 
La râul de râu. 

Cu stropii de mir. 

Cu unda de vin, 

Cu bicăşeii de tămâie, 

Cu țărmurii de hârtie, 

Apă de dragoste mi-am luat, 
Înapoi m-am înturnat: 
Voioasă, 

Sănătoasă, 
De toți jucată 
De toți lăudată. 


Când am fost la miez de cale 


De cărare, 
Inainte mi-au ieșit, 
Pe loc m-au oprit: 


Nouăzeci şi nouă merişoare. 
Nouăzeci şi nouă frunzişoare, 


Nouăzeci şi nouă rondunele 
Nouăzeci şi nouă păsărele. 
Mândru cânta, 

Mândru salta. 

Mândru ciripea 
Dragostea mea, 
Dragostele mele, 

Jocurile mele. 

Jar când m-am uitat inapoi 
M-am văzut rău îmbotită 
Și rău gârbovită. 

De picioare-mpiedecată. 
De gură legată, 

De nas cârnită, 

De urechi asurzăâtă. 

De ochi înholbată. 

De păr înodată, 

Butuc făcută, 

Jos căzută... 

Începui a mă cânta 

Cu glas mare până-n ceri, 
Cu lacrimi până-n pământ: 
Cine m-auzi 

Doar mi-a folosi! 

Nimeni nu m-aude 

Toate parcă-s surde, 
Numai Maica Domnului, 
Sus din poarta ceriului, 
De cât loc m-a auzit. 
Înainte mi-a ieşit, 

Haine albe — ntinsu-mi-o 


Și calea cuprinsu-mi-o: 

- O, copila mea frumoasă, 
Tu Săftică drăgăstoasă! 
Nu te cânta, nu te văieta. 
Că curând înapoi m-oi Înturna. 
Un canceu cu flori în mână oi lua 
Și mândru te-oi descânta, 
Si mândru te-oi înturna. 
În dragoste te-oi băga! 
Cuc viu în cap 

Scrie-ți-oi 

Și pune-ți-oi 

Pe umerele 

Două luceferele. 
Scrie-ţi-oi 

Și pune-ţi-oi 

În haine stele 

Mărunţele, 

Scrie-ţi-oi 

Și pune-ți-oi, 

În cosita Ilenei 
Cosinzenei 

Sui-te-oi... 

Pe ulița satului fe-oi lua, 
Calul s-a sumuţa, 

Cucu viu din cap va cânta, 
Pe toți feciorii vei deștepta, 
Pe garduri s-or aburca. 
Pe coteţe s-or înălța. 

Toți la tine s-or uita, 

Toţi or intreba: 

Ce doamnă? 

Ce crăiasă? 

Nu-i doamnă, 

Nici crăiasă, 

Că-i Săftica cea frumoasă. 
Aid, feciori, să o luăm, 
Aideţi toți să o jucăm. 
Înaintea danţului 

După aceasta îşi face de câteva ori cruce şi începe a recita următoarele: 


- Cum e mai ales grâul de sămânță din toate buruienile, aşa să fiu eu mai 
aleasă şi mai frumoasă decât toate fetele! 

- Cum e mai ales păunul decât toate paserile, aşa să fiu eu mai aleasă şi 
mai frumoasă decât toate fetele! 

- Cum nu poate popa face agheasmă făr-de busuioc. așa să nu poată 
începe feciorii fără de mine niciun joc! 


Apoi își face din nou cruce, se închină spre răsărit, și merge iarăşi la râul 
la care a fost de cu seară, ia cu mâna dreaptă apă şi o aruncă peste cap, recitând 
următorul farmec: 


Cu bucinul bucinând. 
Toate doamnele, 

Toate crăiesele 

Copiii în scaldă şi-au lăsat 
Și la mine-au alergat 

Și din gur-au cuvântat: 


Mă uitai pe râu în Sus, 
Nu văzui nimic: 

Mă uitai de râu în jos. 
Nu văzui nimic; 

Văzui trei sori. 

Trei surori 


A sântului soare. 

De cât loc m-au văzut, 

De cât loc m-au auzit, 

La mine au alergat, 

În sfântă haină m-a îmbrăcat, 
În scaun de aur m-a înălțat. 


- Ce doamnă, ce crâiasă? 

- Nu-i doamnă, nu-i crăiasă 
Ci-i Săftica cea frumoasă! 
La casa jocului am stat, 
Din trâmbiță am trâmbitat, 
Din bucin am bucinat. 


Toți feciorii m-au luat, 
Toți m-au jucat, 

Tot în fruntea jocului, 
Tot în fruntea danțului! 


În cosiță fir de-argint pusu-mi-a, 
În dreapta bucin de aur pusu-mi-a, 
În mâna stângă trâmbiță 

Și m-am luat pe uliţă, 

Cu trâmbița trâmbițând. 


După acestea, umplându-şi cofa cu apă proaspătă, neîncepută, se întoarce 
acasă ca să n-o vadă nimeni, precum a făcut şi când a mers la râu. 

Ajungând acasă, ia o strachină mare, nouă, toarnă apă înti-însa, ia apoi 
cele trei fire de busuioc, cu cari a fost de cu seară la râu, le pune şi pre acelea 
în strachina cu apă dimpreună cu un ou roşu şi vro câteva monede de argint 
sau de aur şi apoi începe a se spăla pe obraz, învârtind în același timp oul în 
umerii obrazului, anume ca să fie sănătoasă și roșie la față ca oul; plăcută, 
iubită şi atrăgătoare ca busuiocul; curată ca argintul sau ca aurul; să aibă bani 
mulți peste an; să fie jucată în duminicile și sărbătorile ce urmează, și să se 


poată în curând mărita. 

După ce s-a spălat şi închinat și după ce a spus rugăciunile, se schimbă în 
cămaşa cea nouă, care a cusut-o înainte de Paşti, se îmbracă apoi şi în celelalte 
haine, care le are mai noi, mai bune şi mai preţioase. 

Înainte însă de a se schimba în cămaşa cea nouă. petrece prin ca un 
cărbune aprins zicând: 


- Precum este cărbunele acesta aprins și viu, tot așa să fiu și eu sprintenă, 
și precum pică cărbunele de iute şi nu se opreşte în haină. tot aşa să fiu și eu 
văzută şi băgată în seamă de toți! 


O seamă de fete însă, în loc de cărbune aprins, petrec prin cămașă lumina 
de la Înviere, asemenea aprinsă, zicând: ©- ~ 


Cum a fost Ziua-nvierii Așa să vină 
De văzută, Și să tragă 
Luminală. Și la mine 
Prețuită Orişicine. 

Și iubită. Să fiu văzută, 
Cum au tras oamenii-atunci Prețuită 

La biserică. Și iubită 


Și eu în toată vremea! 


Fata ce face aceasta e sigură că în sărbătorile ce urmează de bună seamă 
va fi iubită şi stimată de toţi, va fi bine văzută și jucată de feciori și că în scurt 
timp se va putea chiar și mărita. 

Însă ea nu se mulțumește numai cu atâta, ci stând după Înviere la masă, 
dimpreună cu ceilalți căseni, când se scoală de la masă şi dă să iasă din casă 
afară, își face cruce și zice: 


Sunt în paus! Cu vorbe bune. 

Înaintea mea vă duceți. Cu cuvinte bune. 

La toți feciorii umblați. Niciunul să nu poată păși 
Pe umărul drept îi călcaţi, Pân la mine n-a veni. 

La inima lor vă băgati, De mâna dreaptă m-or lua, 
Pe toți îi înturnaţi În fruntea jocului m-or juca. 


După ce a ieşit din casă afară și a păşit trei paşi de la pragul casei, își 
desprinde puţin catrinţa și apoi, prinzând-o iarăși şi uitându-se la soare, zice: 


WwWwW.cimec.ro 


Sfinte Soare 

Sfânt domn mare! 
Eu nu rădic vânt 
De la pământ, 

Ci cercul tău 

În capul meu, 


Sfinte Soare 

Sfânt domn mare! 

Ai 44 de răzişoare. 
Patru mi le dă mie 
Și patru ține-le ţie, 
Două să mi le pun 

Razele tale În sprâncenele mele 

În genele mele. Și două în umerii obrazului, 
La toți feciorii să le par 
Cireş de munte înflorit 
Cu mărgăritar îngrădit! 


~ Rostind aceste cuvinte, se duce apoi la adunarea sau petrecerea unde se 
află teciorii şi celelalte fete de seama ei. 


* E de insemnat aicea încă şi aceea, că fiecare fată mare, nu numai în 
ziua de Paști. ci şi mai pe urmă, pregătindu-și hainele pentru joc, are datina, 
după ce le-a scos din locul unde au fost păstrate, să le acaţe pe uşă, pentru că, 
precum este ușa umblătoare şi fiecare care vrea să intre în chilie (casă) trebuie 
s-o atingă, tot aşa şi fata văzută, căutată de feciori, neîntrecând-o nimeni cu 
vederea. 

e Înainte de a pleca la joc, cele mai multe fete au datina de a-și freca 
mâinile și toate hainele cu busuioc, pentru ca să fie plăcute şi să fie intocmai 
ca busuiocul de căutate de toți feciorii și parte ca să miroase. 

* O seamă de fete însă îşi fac în ziua de Paşti de dragoste nu numai după 
cum s-a arătat până aici, ci totodată şi prin legături de flori, numite flori de 
dragoste și culese din patru dealuri ori patru câmpuri, care caută față în față. 

e Afară de aceasta îşi mai fac încă şi pe parte sau pe ursită, şi anume nu 
numai ele singure, ci şi prin fermecătoare sau vrăjitoare, și în acelaşi timp își 
dezleagă drumul spre căsătorie cu tort tors de o fetiţă de şapte ani. 

e Pe lângă cele înşirate până aici, o seamă de fete mai îndătinează, când 
merg, în ziua de Paști la biserică, de a-și pune un ou roșu în sân, ca să fie 
totdeauna roșii. 

e lar peste zi, tot în ziua de Paşti, lipesc găoci de ouă roșii la ușile caselor 
lor, anume ca să le vie mai degrabă peţitorii. 


(Sim. FI. Marian, Sărbătorile, II, pp. 190-194) 


e Tot la Paști, în preziua sărbătorii, fetele se scaldă la râu ca să fie curate 
de Sf. Paști și, deopotrivă, îşi fac de dragoste și de ursită. Astfel, cum ajung la 
apă, se scaldă sau se spală în mare grabă, rostind următoarele cuvinte: 

Duminică dimineață. 
M-am sculat, 

Duminică dimineaţă 
M-am suliminicat 

Și m-am dus la o apă 
Mândră și curată, 

Care curge 

Din creierul munţilor: 
C-am auzit 

Că e bună de folos, 

Și m-am plecat 

Și m-am rugat 

La Maica Preacurată. 

Și Maica Preacurată 
M-a ascultat 

Și m-a întrebat: 

- Ce te plângi N.. 

Ce te vaieri? 

- Da eu cum nu m-oi văiera 
Dacă-s de picioare-mpiedecată 
Și de mânuri sunt legată. 
Cu ochii nimic nu văd, 
Cu urechile n-aud, 

Cu nasul nu pot sufla, 
Cu gura nu pot grăi! 
Maica Domnului 

Din poarta ceriului 

M-a auzit. 

Scară de aur a făcut 

La mine s-a coborât, 


De cămeşă neagră 

M-a dezbrăcat. 

De mâna dreaptă 

M-a luat, 

În apa Garaleului 

De trei ori m-a cufundat, 

De tot urâtul m-a spălat, 

De picioare m-a deschiedecat, 
De mânuri m-a dezlegat. 
Viderile mi le-a dat. 

Cu ochii văd, 

Cu urechile aud, 

Cu nasul pot sufla ».». 

Și cu gura pot grăi. 

Si-am rămas mai curată 

Și mai luminată 

Ca de Maica Domnului lăsată. 
- Bună dimineața, mieru de râu 
Cu prundu de grâu. 

Cu țimorma de busuioc. 
Să-mi dăruieşti noroc. 

Să fiu de-acuma mai văzută 
Și cu mult mai căutată 

Ca firu de grâu, 

Ca vinu, ca auru 

Și ca argintu 

Între tot norodu. 


* În Transilvania şi Banat este datina ca feciorii si fetele să se ducă în 
ziua de Paști, dis-de-dimineaţă, la un râu ca să se scalde ori să se spele cu apă 
neîncepută. 

Deosebirea între aceste două ţinuturi este aceea că tinerii din Banat se 
duc când trage clopotul la biserică, iar cei din Transilvania când aud toaca 
întâia oară la biserică. Dacă nu curge râu sau pârâu prin satul lor, merg la un 
pârâu de pe hotar. Acolo, la primul sunet de clopot, feciorul sau fata își face de 
trei ori semnul crucii apoi zice: 

Bună dimineața 
Râu mare 
Domn mare! 


Apoi, el sau ea răspunde: 
- Să fii sănătos 

N, nume frumos 

Dar ce te-ai sculat 

Și ai mânecat 

Așa de dimineață 

Pe rouă, pe ceață? 

- Că eu m-am sculat 


Și am mânecat, 
Că Maica Maria. 

M-a îndemnat 

Să mă curățească 

Să mă limpezească 

De făcături, 

De aruncături. 

De minciuni 

Si de uriciuni. 

Să fiu mândru şi curat, 

Cum Maica Maria m-a lăsat! 


După aceea, luând apă cu pumnii de trei ori şi aruncând-o pe obraz zice: 


Cum e de plăcut 
Si de ascultat 
Sunetul arangului. 
Asa să fiu şi eu 
De plăcut 


Și ascultat 
(De plăcută 
Si ascultată) 
Preste sar 
Preste Banat! 


Tot cu mâna aruncă apă de trei ori peste umărul drept şi cel stâng și zice: 


Nu leapăd apa. 
Ci eu leapăd de pe mine 
Toate făcăturile, 


Fărmăcăturile 
Si uriciunile!... 


e Dacă fata sau junele care se spală la râu se consideră fermecaţi cu 
diverse uriciuni de la dușmanii lor, atunci pomenesc și numele aceluia când 
aruncă apa peste umeri. La urmă aruncă câteva boabe de cucuruz ori de grâu 
în râu, pentru leac. După aceea fac iarăşi semnul crucii şi pornesc spre casă. 

e Pe lângă scăldat ori spălat, o seamă de fete din Bucovina îndătinează să 
meargă în noaptea spre Paşti în clopotniţa bisericii pentru a spăla clopotul cu 
apă neîncepută. Cu aceeaşi apă, ele se spală în ziua de Paşti, dis-de-dimineaţă, 
pe faţă ca să fie frumoase în decursul anului şi, precum aleargă oamenii la 
Înviere, când se trag clopotele la biserică, aşa să alerge și feciorii la ele. 


(Sim. FI. Marian, Sărbătorile, Il, Scăldarul, pp. 160-164) 

O altă serie de credinţe și practici premaritale săvârşite în postul Sf. Paști 
ori în zilele acestei sărbători sunt prezentate de A. Gorovei și Elena Sevastos. 


* În ziua de Paști, dis-de-dimineaţă, înainte de a merge la biserică, se 
spală sătenii cu un ban de argint, ca să fie albi ca argintul şi să aibe bani peste 
an, şi cu un ou roșu, ca să fie roşii ca oul cel roşu. 

e Când vii de la Paşti, e bine să intri în casă pe brazdă verde că e bună 
de sănătate, și s-o iei în ziua de Sf. Gheorghe, că e bună de vite, când li se 
împietreşte ugerul. E bine să se ia cu capul şi pielea goală. 

* Lumânările ce rămân de la Paşti să le aprinzi când pleacă dănacii 
(flăcăii) și fetele mari la horă şi să treacă printre ele, ca să se uite lumea la ei 
ca la Domnul Hristos. 

e Când vin dănacii și fetele mari. la Paşti, de la biserică, să se uite în 
fântână, ca să fie ca apa de frumoşi, tot anul. 


(A. Gorovei, ucr. cit., pp. 192-198) 


e Când dau fetele în postul mare, postesc în întâia săptămână luni, în a 
doua marţi, în a treia miercuri şi tot aşa înainte până-n săptămâna din urmă. 
În Joia Patimilor merg la biserică de ascultă cele 12 evanghelii și când preotul 
mântuie fiecare evanghelie de citit, fata face un nod într-o sforicică; după ce 
s-au mântuit evangheliile, vine acasă, pune sfoara sub cap şi-n vis își vede 
partea ce-i lăsată de Dumnezeu. 

e Tot în postul mare fata toarce omenesc (străin) şi cu paralele acelea dă 
de leturghie și-și scoate părticică care o mănâncă în ziua de Paşti, când iese 
cu Învierea; atunci, de bună seamă, Maica Domnului, are să-i trimeată bărbat 
bun şi gospodar. 

e De Paşti face o păscuţă și dedesubt lipeşte două paie de grâu, menindu- 
le unul pentru ea și altul pentru cela ce i drag; pune păscuţa în cuptor şi când 
o scoate se uită să vadă, de sunt paiele o va lua cel numit, iar de s-au desprins, 
nu mai poate trage nădejde. 

(Elena Sevastos, /ucr. cit., p. 138) 

V. A cincea categorie de practici premaritale este statornicită în jurul 
sărbătorii de Sf. Gheorghe (Sângeorz) și ele sunt însumate de Elena Sevastos, 
Sim. FI. Marian, Ion Ghinoiu și Marcel Olinescu. 


* La fiecare casă de gospodar, unde este fată mare, trebuie să se găsească 
busuioc de dragoste. În ziua de Sf. Gheorghe, înainte de a răsări soarele, fata 
seamănă busuiocul cu gura, și tot până a nu răsări soarele, îl udă din gură cu 
apă neîncepută şi tot din gură-l udă până ce răsare; acest busuioc e socotit că 
are putere să tacă fata drăgălaşă, căci se zice „să tragă unul cu altul, cum trage 
busuiocul cu dragostea”. Fata românului, în zile de sărbătoare numaidecât să 
aibă-n brâu busuioc de dragoste și de vreo una mai îndrăzneață izbuteşte să 
puie unui flăcău în brâu sau în păr o crenguţă din acest busuioc, de bunăseamă 
c-are s-o îndrăgească. 

e Unii vin pe lume cu cămeşă; aceasă cămeşă țărăncile noastre o întind pe 
steble de busuioc de dragoste, ca să le fie copilul norocos; şi când o fată capătă 
o asemenea cămeşă o poartă cusută-n hainele ei, având credinţă nestrămutată 
ca va alunga faptul de la ca, şi-i va aduce noroc şi bărbat bun. 

e Dacă într-o zi de sărbătoare te duci la pădure încă până a nu se scutura 
roua şi de găseşti mătrăgună şi năvalnic (ferigă) adă-l acasă, pune-l în pod sau 
vâră-l în streaşina casei, căci are putere de a atrage belșug și peţitori buni şi 
cuprinşi la casă. 

e O fată bătrână, de vrea să se mărite, să se ducă la stână, băgând de 
seamă să nu hărţuiască câinii, să ceară la cioban o lărămătură din drobul de 
sare din târla oilor. A doua zi cu sarea aceea să-şi săreze mâncarea foarte tare, 
să mai puie în ea și usturoi păzit în seara Sfântului Andrei, să stea toată ziulica 
culcată la soare şi nu cumva să bea apă, şi peste noapte va vedea ursitorul 
aducându-i apă, şi care în curând o va lua. 


(Cf. Elena D.O. Sevastos, Jucr cit., p. 138) 
kod 


e Fetele din unele părți ale Bucovinei se uită, în noaptea spre Sf. 
Gheorghe, în cofa cu apă ca să-şi vadă ursita. Dacă în apă se arată vreun chip 
de fecior, acela le va fi ursitul, iar în anul acela le vor sosi peţitori şi se vor 
mărita. 

e În ziua de Sf. Gheorghe, înainte de a răsări soarele, cele mai multe fete 
din Bucovina iau câte o brazdă și o pun în drum, pe unde vor trece feciorii care 
le plac și zic: 

„Dacă N.N. va călca Jar dacă nu v-a călca 
Pe brazdă nu m-a lua Atunci mă va lua! 


Apoi strâng bucăţile de brazdă şi le întrebuinţează peste an ca leac 
împotriva unor boli, îndeosebi contra sclintiturii (luxaţiilor). 

e Tot în Bucovina, în ziua de Sf. Gheorghe fetele seamănă dis-de- 
dimineaţă usturoi pe care, după ce se coace, îl strâng și-l păstrează până anul 
viitor în ziua de Sf. Gheorghe; atunci îl mănâncă în credinţa că vor primi toate 
darurile din lume și în acest an se vor mărita. 

e Fetele din Moldova, în general, în aceeaşi zi de sărbătoare, seamănă, 
înainte de a răsări soarele, seminţe de flori cu gura, mai ales busuioc şi îl udă 
din gură cu apă neîncepută, în fiecare dimineaţă, până ce răsare. Se crede 
că acest busuioc wa face fetele drăgăstoase, cu lipici, spunându-se: „Să tragă 
unul la altul, cum trage busuiocul cu dragostea”. Pentru aceasta, ele trebuie să 
poarte busuiocul la brâu ori la cap, în zilele de sărbătoare, pentru că, dacă un 
flăcău va rupe o crenguţă, se va îndrăgosti de fata ce-l poartă. 

* În Banat, fata sau feciorul care vor să-şi facă de dragoste, în dimineaţa 
de Sf. Gheorghe, ia o sticlă şi dis-de-dimineaţă merge într-un loc, unde se 
îmbină două ape, şi pune trei linguri de apă în sticlă, apoi trei linguri dintr-un 
loc unde se întoarce apa, şi trei linguri dintr-un vas scos în curte la amiază. 
Apoi, uitându-se prin acel vas ca să vadă soarele, spune: „Cum văd soarele așa 
să fiu văzută și cum luceşte pe cer soarele, așa să lucesc și eu lui N.”. 

Apa din sticlă o pune într-un blid în care mai așază trei flori curate din 
trei grădini şi trei ramuri de salcă care, fiind aplecate, au fost legănate de apă, 
în credinţa că aşa cum s-au învârtejit ramurile în apă, aşa şi N. să se bată după 
N. 

În blid se mai pune și puţină sare, pită şi când clopotul trage pentru prima 
dată la liturghie, luând din blid florile și ramurile, le descântă: 


Cum trage mărținosul la sare, Ziua, noaptea, 

Flămândul la mâncare, Cum au înflorit aste flori în grădină 
Setosul la apă. Așa să tragă N., să nu poată 

Cum nu poate lumea Fi făr-de mine N.! 

Fără pită, fără sare, Și să fiu la N. 

Făr ' lumină, făr mâncare, Și la toată lumea văzută. 

Cum s-au bătut jorzile în apă Înflorită,/ Frumoasă,/ şi drăgăstoasă! 


După aceasta, „Se pune apa din nou în glajă cu toate agredienţile 
(ingredienţii) şi se păstrează vreo câteva zile” şi în fiecare dimineaţă cel ce 

voieşte a fi iubit și văzut se spală cu apă de aceasta pe faţă, „stropind şi casa 
proprie înlăuntru şi din afară”. 

* „Fetele cele mari” din Moldova mai îndătinează de a se duce în pădure 
până nu apucă a se scutura roua, „și de găsesc mătrăgună și năvalnic, îl strâng, 
îl aduc acasă, și-l pun în pod, sub streaşina casei, ca să steie, căci aceste 
plante au” după credinţa lor, putere mare de a aduce în casă pețitori bogaţi şi 
gospodăroşi. 

e Fetele din Muntenia, pun ca şi la Bobotează, în ajunul Sf. Gheorghe 
câte un fir de busuioc afară, la pătul sau la coşar, ca să-şi încerce norocul, au 
însă grijă să-l ascundă bine spre a nu putea fi găsit de flăcăi. care umblă după 
asemenea lucruri, ca să ia mai pe urmă bani de la fete, căci sunt nevoite să-și 
răscumpere busuiocul cu bani, numai să nu piardă norocul. 

Cea dintâi grijă a fiecărei fete, când se scoală dimineaţa, este să vază ce 
s-a întâmplat cu busuiocul. Dacă busuiocul a scăpat negăsit de flăcăi, şi plin de 
rouă, este semn că se mărită, iar dacă nu e plin, e semn că nu i-a venit timpul. 

+ Dar nici flăcăii nu se lasă mai prejos. Îndată ce lumea s-a culcat, se 
strâng în cete de câte 10-12 şi se duc acolo, unde este vreo dumbravă sau 
niscaiva tufe, purtând fiecare câte un vas cu apă curată și neîncepută. Aceste 
vase le pun într-un loc ascuns și se retrag în tăcere, zicând fiecare numele fetei. 
pe care şi-a propus să o i-a de soţie. 

După ce flăcăii merg până la un loc hotărât mai dinainte, se opresc, fac 
horă şi cântă din fluier, din gură, în frunză, spun poveşti, cimilituri, și care ştie 
mai multe de acestea, acela este socotit cel mai isteţ. În acest chip. ei petrec 
toată noaptea. lar când se crapă de ziuă, atunci pleacă cu toții la vasele cu apă. 

Dacă se găsește în vasul unui flăcău un fir de iarbă verde sau o floare, este 
semn că se însoară, trăieşte mult până la adânci bătrâneţi. Dacă se găseşte vreo 
floare uscată sau pălită, se zice că nu se însoară în anul acela, iar dacă găsește 
pământ, se zice că acela în curând moare. 

Cei ce li s-a prevestit bine aruncă apa din vas spre răsărit, ca să-i crească 
norocirea împreună cu răsărirea soarelui; iar aceia cărora li s-a prevestit rău, 
aruncă apa spre apus, ca să dispară nenorocul cu apunerea soarelui acelei zile. 

Autorul continua notificarea unor practici premaritale, executate 
îndeosebi de fete și în capitolul următor intitulat Împrouratul (udatul) de SF 
Gheorghe (pp. 307-309). 


(Cf. Sim. FI. Marian, lucr. cit. II, pp. 303-306) 

e O practică foarte obişnuită era semănatul ritual al busuiocului care 
urma să crească mai frumos şi să aibă un miros mai plăcut decât busuiocul 
semănat în alte zile. Busuiocul, plantă ierboasă din familia Labiatae, originară 
din India şi China, cu miros caracteristic şi foarte puternic, era semănat de 
fete și femei în ziua de Sângeorz. El cra folosit în medicina populară (având 
proprietăți febrifuge, diuretice, antispasmodice) în practicile cultice creştine, 
în obiceiurile din ciclul familial și ciclul calendaristic. Conform tradiţiei, planta 
s-ar fi născut pe mormântul unei fete, udat de lacrimile iubitului său, numit 
Busuioc. Pentru a câştiga calităţi tămăduitoare şi puteri divinatorii, busuiocul 
trebuia semănat în dimineaţa de Sf. Gheorghe și apoi plivit, udat, cules și 
păstrat după anumite reguli. Se credea că numai acest busuioc este înzestrat 
cu putere miraculoasă: ajută fetele să afle cum le va fi ursitul (tânăr sau bătrân, 
frumos sau urât), să fie drăgăstoase și atrăgătoare flăcăilor, precum în zicala 
populară: „4 trage unul la altul. cum trage dragostea la busuioc”. Fata care 
purta busuiocul la brâu, în sân, în păr sau îl punca sub pernă în ajunul marilor 
sărbători calendaristice, îşi visa ursitul, avea noroc în dragoste şi căsătorie, era 
plăcută şi atrăgătoare (Cf. I. Ghinoiu, Practici divinatorii, în vol. Sărbători și 
obiceiuri româneşti, p. 293-294). 


e De Sânjorz, mamele care au fete de măritat, pun leuştean sub pragul 
uşii de la biserică, îl duc acasă și stropesc cu el și cu agheasmă, adusă de la 
biserică, fetele, pentru ca să fie norocoase în măritiş (M. Olinescu, lucer. cit., 
p. 270). 


kk 


VI. Următoarea categorie de practici divinatorii este destinată sărbătorii 
Sf. Andrei şi ele sunt precizate de Elena Sevastos, Marcel Olinescu și Tudor 
Pamfile. 


* Fetele pentru a-şi vedea ursitul se vrăjesc de Sf. Andrei; atunci mai multe 
fete şi flăcăi se adună la o casă, pe masă aşează mai multe căciulii de usturoi, 
pun împrejurul lor tămâie, smirnă și aprind câteva lumânări de la Paști; aduc 
în masă plachie, meşniță, chițimani și mălai ori pâne și cu toţii se aşează roată 
în jurul mesei și mănâncă, vorbesc și râd până înspre ziuă, când se împrăștie. 
Fetele împărțesc usturoiul între ele; a doua zi îl duc la biserică învelit în basma 
de-l sfințește preotul; când s-au întors acasă îl pun pe policioara de la icoane, 


păzindu-l bine căci e bun de făcut de dragoste. 

e Tot spre Sfântul Andrei, se duce fata la fântână, ţinând în mână o 
lumânare de ceară de la Paşti, se pleacă pe ghizdele, şi uitându-se pe faţa apei 
zice: „Sfinte Andrei, scoate-i chipu-n fața apei, ca-n vis să-l visez, ca aievea 
să-l văd. Apa din fântână se tulbură, apoi se linişteşte şi vede chipul celui ce 
are s-o ia”. 

e Unele fete, dacă pot căpăta o strună de sârmă de la scripcă, ce-i socotită 
că are putere să moaie inima omului și că prin urmare, stă în strânsă legătură 
cu inima lui, învălătuceşte struna pe deget şi o face ghemuşor, pe urmă o coase 
în bata fustii ce o poartă şi zice de trei ori pe zi câte de trei ori: „cum îi învârtită 
sârmușoara asta, așa să se învârtească mintea şi inima lui după mine”. 

e Spre Sf. Andrei, când mai multe fete vor să știe, care dintre ele se va 
mărita cea dintâi, cu toate merg la fântână, iau apa-n gură şi pe drum nu râd, 
ca nu cumva să le curgă apa, căci atunci ni'înai este de leac. Fiecare fată face 
o turtiță cu apa ce-a adus-o și cu usturoiul păzit înspre Sfântul Andrei; aşază 
turtiţele pe rând după cum fiecare le-a mântuit de făcut, cheamă un câine şi pe 
a cărei fată o mănâncă întâi, aceea se va mărita mai curând. 


(Elena D.O. Sevastos, Jucer. cit. , p. 134-135) 


e În seara de Sfântul Andrei, fetele măsoară nouă ceșcuţe cu apă, 
umplute cu vârf și le toarnă într-o strachină, care se pune sub icoane. A doua 
zi, dimineaţa, se măsoară din nou cu aceeași ceşcuţă apa din strachină. Daca 
va mai rămâne pe fundul strachinii, cât de puţină apă, chiar câteva picături, 
atunci va avea noroc. lar din contră, dacă ultima ceșcuţă va rămâne neumplută 
cum trebuie, atunci nu va avea noroc şi nu se va mărita. 

e În noaptea de Sfântul Andrei, ca să-şi viseze ursitul, fata își pune sub 
cap 41 de boabe de grâu și dacă visează că-i ia cineva grâul, se va mărita. 


(Cf. M. Olinescu, /ucr cit., p. 271) 


În scara de Sf. Andrei, fetele și văduvele îşi fac „pe ursită”, vrăjind 
de peţire, de dragoste, căutându-și de noroc sau făcând farmece de răutate, 
care trebuie să se lipească de dușmani și de casele lor. Ca vrăji de dragoste, 
pomenim următoarele: 


WwWwW.cimec.ro 


124 


e Prin Transilvania, com. Râpa de Jos, se rostesc de nouă ori în şir 


următoarele versuri: 


Descântecul de la mine. 

Leacul de la Dumnezeu. 

A plecat Începutul 

De la casa lui. 

De la masa lui, 

Sănătos, 

Voios, 

Și-a luat-o pe cale 

Pe cărare. 

Când a fost la miez de 

miez de cale, 

L-a întâlnit. 

L-a întâmpinat, 

Nouă urcoi, 

nouă urcouie, 

Nouă moroi. nouă moroaie, 

Nouă strgoi. nouă strigoaie. 

Nouă diavoli, nouă diavoloaie, 

Nouă lei, nouă leoaie, 

Nouă pocitori, nouă pocitoare, 

Nouă ursitori, nouă ursitoare, 

Nouă făcători, nouă făcătoare. 

Nouă mirălori, nouă mirătoare, 

Nouă mâncători, nouă mâncătoare, 

Nouă zâni. de la nouă stâni. 

Nouă vânturi de vânt 

De pe pământ, 

Toate s-au strâns şi s-au adunat, 

Grozav l-au încurcat 

Si-n pat de moarte l-au lăsat. 

S-a stârnit Începutul cu glas 
mare până-n cer, 

Cu lacrimi lungi până-n pământ! 

Nimeni nu-l aude 

Fără Maica Domnului 


Din poarta cerului. 
Ea din grai așa-a grăit: 
- Începutule, ce plângi cu glas mare 
până-n cer? 
Cu lacrimi lungi până-n pământ? 
- O, Maica Domnului, 
Din poarta cerului 
Cum n-aş plânge cu glas mare 
până-n cer, 
Cu lacrimi lungi până-n pământ! 
Am plecat 
De la casa mea 
Sănătos, 
Voios, 
M-am luat pe cale, pe cărare. 
Când am fost la miez de cale 
M-au întâlnit! M-au întâmpinal. 
Nouă urcoi, nouă urcoaie, 
Nouă moroi, nouă moroaie, 
Nouă strigoi. nouă strigoaie. 
Nouă draci, nouă drăcoaie, 
Nouă diavoli, nouă diavolaie. 
Nouă lei. nouă leoaie, 
Nouă zmei, nouă 2meoaie, 
Nouă pocitori. nouă pocitoare. 
Nouă ursitori, nouă ursitoare, 
Nouă făcători, nouă făcătoare, 
Nouă mirători. nouă mirătoare. 
Nouă mâncători, 
nouă mâncătoare, 
Nouă Zâni 
De la nouă stâni. 
Nouă vânturi de vânt 
De pe pământ. 
Toate s-au strâns 

Grozav s-au încurcat 

Și în pat de moarte m-au lăsat 
- Nu gândi nimica. Începutule! 
Pe scară de aur m-oi scobori 
Poale albe oi întinde. 

Pe tine te-oi cuprinde. 

Cutit de zână, 

Din teacă de zână. 

Cu mâna dreaptă oi apuca, 

Și bine ți-oi alege. 

Bine ți-oi culege. 

De-s urcoi, de-s urcoaie, 

De-s strigoi, de-s strigoaie 
De-s moroi, de-s moroaie, 
De-s drăcoi, de-s drăcoaie, 
De-s diavoli. de-s diavolaice, 
De-s lei, de-s lvoaie, 

De-s zmei. de-s zmeoaie. 

De-s ur'sitori. de-s ursiloare 
De-s pocitori, de-s pocitoare, 
De-s făcători. de-s făcătoare. 
De-s mirători. de-s mirătoare. 

De-s nouă záni, 

De la nouă stâni, 

De-s nouă vânturi de vânt 
De pe pământ. 

Crăpe-le inima-n patru, 
Cum crapă păsatul. 
Pice-le cosițele, 

Curgă-le țățele, 

Să piară. 

Să răspiară 

Cu scuipatu-n cale, 

Ca roua de soare, 
Începutul să rămâăie curat, 
Luminat, 

Cum Dumnezeu l-a dat 

Și Maica Sfântă l-a lăsat. 
Sănătos. 

Voios, 

Si veselos. 


De-s mâncători, de-s mâncătoare, 


* Prin judeţul Covurlui, fetele mari — astăzi şi cele mici — cari se adună 
la casa uneia pentru facerea turtei de Andrei, aduc apă cu gura. Pentru colacul 
de Andrei, aduc apă neîncepută. La turtă se pun în aceeași măsură apa, sarea și 
făina, măsurându-se aceasta cu o coajă de nucă. Fiecare fată îşi coace turta sa 
pe vatră şi apoi o mănâncă, aşteptând peste noapte voinicul care va veni să-i 
dea apă pentru astâmpărarea setei ce-i pricinuieşte turta, în vis, şi acela este 
ursitorul. 

Colacul îl face din pâne dospită, punând în mijlocul lui câte un căţel de 
usturoi. Dus acasă, colacul este așezat într-un loc călduros, unde este lăsat 
vreme de o săptămână. Dacă răsare usturoiul din mijlocul colacului, fata 
cunoaște că va fi cu noroc. Dacă nu răsare, fata se întristează și spune că va fi 
lipsită de noroc. 


* Prin alte părţi, fetele merg în această noapte la fântână, aprind acolo o 
lumânare de la Paști și o afundă, cu ajutorul ciuturei sau lumânăricii până când 

Sfinte Andrei, 

Scoate-i chipul în fața apei. 
Ca în vis să-l visez, 

Ca aievea să-l văz! 


Atunci apa din fântână se tulbură și fata îşi vede, se spune, chipul ursitului 
ei. 


e Alte fete vrăjesc cu oglinzile. Se pune o fată pe un scaun, având înaintea 
ei o oglindă, în spate alta, iar la dreapta şi la stânga câte două sau patru 
lumânări. Dacă fetei i se arată ceva în oglindă, ca îşi va face câteva socotințe 
cu privire la viitorul ei. Astfel, de pildă, dacă-i se va părea că vede un mort, va 
zice că bărbatul pe care-l va lua va muri peste puţin timp de la căsătorie. 

+ Alte fete, cari doresc să se ibovnicească cu anumiţi flăcăi, caută în 
această seară câte o sârmă de scripcă — instrumentul ce se socoteşte că are 
puterea minunată de a înmuia sau potoli inima omului — pe care o pun la gât, 
zicând de trei ori: — Cum îi învărtită sârmşoara asta, aşa să se învărtească 
inima lui N. după mine! 

e Alte fete vrăjesc în foc cu câte un resteu furat de la casele unde bărbatul 
este însurat a doua oară, dar nu este cununat. 

e Pentru a ști din ce parte vor veni peţitorii, alte fete iau din casă câte 
nouă linguri, şi ieşind afară, înainte de cântatul cocoșşilor, se suie pe poarta 
ogrăzii, unde ascultă: încotro vor cânta cocoşii întâi, din partea aceia cred că 
le vor venii peţitorii, și se înțelege, se pot gândi la cei ce sunt într-acea parte. 

e Prin Bucovina, în unele părți, fetele, ca să-și vadă ursitorul, pun sub 
căpătâi, înspre Sf. Andrei, 41 de fire de grâu, menindu-le în chipul următor: 


- Voi, 41 de fire de grâu, 

Eu voi adormi 

Și voi hodini. 

Dar eu mă rog lui Dumnezeu, 
Să-mi trimită îngerul meu, 
Să-mi arate pe ursitorul meu, 
Cel ce mi-i dat de Dumnezeu! 


Peste noapte, fetele cred că-și vor vedea ursitorul în vis, arătându-li-se. 
e Alte fete, și tot prin aceste părţi, samănă în această noapte, la trunchiul 
unde taie lemnele, cânepă, pe care o grapă cu cămașa, ca să le vie ursitorul. 

e Prin alte părti se face de ursită în această seară cu nouă potcoave, nouă 
fuse, nouă ace, trei cuțite şi o coasă, toate înfierbântate în foc. După ce s-au 
înroşit, se scot afară, se sting în apă şi apoi se descântă. 

e Ursitele, pe la Sf. Andrei, umblu şi vin de cearcă fetele și le întreabă 
prin somn: 


- Dormi? 

- Dorm și nu prea, îi zici. 

- Vrei să te măriți, că eu îti trimit pe cutare şi pe cutare; 

Dacă vrei. să-ți alegi... Cap am, dar bani n-am. - răspunde ursita; 


* “Atunci să răspunzi: 


- Na-ți brâul meu. să-l pui în capul tău. Dar dacă vrei pe cineva, îi spui 
anume în capul cui să-l pună. 


* Tot prin Bucovina, fetele fac în această seară hapucele de câlţişori pe 
care apoi le aprind. Dacă cenuşa unui astfel de hapucel se suie în sus, atunci 
se crede că fata care l-a făcut, și l-a aprins, se va mărita în acel an. Dacă însă 
cenușa rămâne jos, se zice că acea fată mai are de aşteptat. 

* Prin Basarabia, unele fete umblă cu picioarele goale. Aceca care se va 
înţepa, se va mărita mai curând, aceea care va călca peste o surcea uscată, va 
avea un bărbat bătrân. 

e Prin unele părți din jud. Botoşani, unele fete fură crupe, uruială de la o 
vecină, le fierbe şi seara iese afară cu strachina de uruială, şi apoi bate de trei 
ori cu lingura în drugul porții. După ce mănâncă trei linguri și bate astfel de 
nouă ori, ascultă. Dincotro va auzi întâi lătrat de câne, dintr-acolo îi vor veni 
peţitorii. 

e La târgul din Găina, care seamănă cu nedeile din Ţara Hațegului sau mai 
bine zis cu târgul fetei ce se ține la Bobotează la Recea din Ţara Făgăraşului, 
sau cu cel de la Sântă Măria din Teiuş, de pe valea Mureşului, ori cu cel de 
la Ispas din Blaj, se fac, ca de obicei, cunoştine între feciori și fete, din care 
rezultă şi câte o căsătorie între un crişan cu o moaţă, niciodată între un moţ cu 
o crişană, fiindcă crișencele nu sunt aşa de frumoase ca moaţele. Cununia însă 
se celebrează cu toată cuviinţa acasă în sat, înaintea altarului bisericii, iar nu 
în munte, unde se zice că ar fi pustnici sau călugări, cari în țara moților n-au 
existat de când e lumea. 

( T. Pamfile, Sărbătorile, p. 102, 225-229) 

XX 


VII. În fine, ultima categorie de practici premaritale sunt cele săvârşite 
în Ajunul Crăciunului; ele sunt reliefate de Sim. FI. Marian, Marcel Olinescu, 
Elena Sevastos, T. Pamfile, Elena Niculiţă- Voronca şi Gh. F. Ciauşanu. 


e Când sosesc câşlegile de iarnă, fiecare fată, când mătură casa, începe 
mereu de la prag, crezând că făcând așa, îi vor sosi mai curând pețitorii. 

e Cum au sosit câșlegile, încep şi feciorii, care vor să se însoare, a merge 
în pețit, aşa că până la Bobotează cei mai mulți inși sunt deja logodiți şi timpul 
serbării nunţii lor hotărât, ceea ce se poate vedea și din următoarea doină din 
Transilvania: 


Coleu-n postul lui Crăciun. Și din grai aşa grăiește: 
Toate fetele-s de rând. - O! amar: maică, de mine, 
Cându-i pe la Bobotează. Că iară rămân cu tine. 

Se vede care-i vitează Niciun pețitor nu vine. 


Că se uită pe fereastă. 


Aceeaşi idee reiese şi dintr-o variantă a acestei doine: 


Căru-i Postul lui Crăciun, Se tot uită pe fereastă: 
Toate fetele se țin: - Vai de mine, vai de mine, 
Cându-i pe la Bobotează Că la noi nu vine nime! 


(Sim. FI. Marian, Sărbătorile, 1, p. 137-138) 
* 


e În ziua de Ajun (24 decembrie) fata mare pune toate lingurile cu care a 
mâncat la masă, așa nespălate, sub perina pe care doarme și își va visa ursitul. 

e Fata, după ce s-a lăut(spălat), își pune săpunul și pieptănul sub pernă, 
tot ca să-şi viseze ursitul. 

e De la Ajun şi până la Iordan se mătură casa de la prag spre răsărit, spre 
icoane, ca să vie peţitorii la casa cu fete mari. 

e Tot aşa, în acest timp, nu se toarce, pentru același motiv. Tot în Ajun, 
când fata mare face colaci, ia seama ca să nu greșească, ca să iasă frumoși din 
cuptor, căci de vor fi frumoși şi viitorul bărbat va fi frumos; 

e După ce i-a copt, taie o bucată dintr-un colac și o dă câinelui şi încotro 
va porni câinele cu colacul în gură, dintr-acea parte îi va veni alesul. 

e În ajunul Crăciunului, de cum s-a-nserat, [ata mare se duce afară, ia un 
braţ de lemne tăiate mărunt sau de așchii şi le pune sub masă. După ce au stat 
cu toţii la masă și au mâncat, le numără și de vor fi cu soţ, atunci chiar în acel 
an se va mărita. 

e În ajun, la masă, fata nu şade la colţul mesei, pentru că nu se va mărita 
niciodată sau chiar dacă se va mărita, va lua un văduvoi. 

e În seara de Crăciun, fata nu se culcă, iar la miezul nopţii aşterne o față 
de masă albă pe masă, şi după ce pleacă toţi ai casei la biserică (pentru că la 
țară se începe slujba după ora 2 noaptea), iese în curte, înconjoară casa de trei 
ori şi se uită pe fereastră în casă şi de va vedea faţa unui om, acela va fi scrisul 
ei. 

e Fata mare iese în grădină, când aude clopotul la biserică, începe să 
scuture pomii din grădină, pe rând, până încetează clopotele; după 'ăceea 
numără pomii şi de vor fi cu pereche, atunci se va mărita în anul acela. 

Până la aceste credințe din ajunul Crăciunului, Marcel Olinescu 
inventariază toate prescripțiile divinatorii care urmează după Sângiorz. 

e La 1 mai, fetele și nevestele tinere se scoală dis-de-dimineaţă ca să se 
spele înainte de a răsări soarele, pe mâini şi pe faţă cu roua ce cade noaptea pe 
iarbă şi flori, ca să fie curate la față, plăcute şi drăgăstoase. 

e La Todorusale, fetele mari, ca să se mărite mai repede, sacrifică un 
cocoș, pe care îl bagă de viu în cuptoru! încins. 

* În noaptea de Ispas se duc feciorii şi fetele în aluniş ca să culeagă flori 
de alun, care sunt bune de leac şi de dragoste. Tot în noaptea aceasta, adună și 
vrăjitoarele şi femeile pricepute vărguţe de alun, cu care fac de dată şi cu care 
aduc ursita. 

e La Sânziene (24 iunie) se fac cununi de sânziene ori de sulfină galbenă 
şi se aruncă pe casă. Dacă a doua zi cununa este cu rouă, acela care a aruncat-o 
se va însura sau se va mărita peste an și va fi cu noroc. 

e La 14 septembrie se strânge mătrăgună și năvalnic, cu care fac, fetele și 
nevestele, de măritat şi de dragoste. 

e În 13 noiembrie femeile și fetele duc lumânări la biserică şi le aprind 
de la capătul cu care se pun în sfeşnice, pentru a întoarce inima celui iubit spre 
ele, asemenea şi inimile dușmanilor. 

* De ziua Sfintei Varvara (4 decembrie) fetele postesc pentru a se mărita 
mai curând. Tot în această zi se face turta de dragoste. 

° Fetele se roagă de Sfântul Nicolae (6 decembrie) ca să le dea noroc și 
măritiș bun. Și în această zi se face turta dragostei. 


(Marcel Olinescu, luer. cit., p. 270-271) 

e De mai multe fete vreau să se vrăjească, iau o pâine şi o taie în atâtea 
bucăţi câte fete sunt, pun bucăţile ce-s toate una şi una prin colţurile casei, în 
aceeaşi depărtare una de alta, iau apoi o mâţă și-i dau drumul jos cu spatele 
spre pământ; mâţa cade drept în picioare, fuge de ia o bucată de pâine și pe-a 
cărei fete a luat-o, aceea se va mărita cea dintâi. 

e Decu vreme să facă o lumânărică de ceară cât degetul cel mic în lungime 
şi grosime; când vine vremea de culcare, să se roage la Maica Domnului, să- 
și aprindă lumânărica şi trebuie să bată atâtea mătănii până se va trece, şi în 
somn de bună seamă, va vedea partea ei, ce i-o va trimite Maica Domnului. 

e O fată de vrea să se mărite, să tacă aluat pentru vărzări: (plăcinte cu 
varză)în ajunul Crăciunului și din el să rupă o bucăţică pentru:o vărzare, s-o 
întindă şi după ce a umplut-o cu mac, s-o puie pe aceea întâi în cuptor, iar 
când a fi la scos, tot pe ca s-o scoată cea dintâi; s-o rupă în două, jumătate s-o 
mănânce, iar jumătate s-o strângă-n plămida lăzii şi cine va face această vrajă, 
de bunăseamă se va mărita în iama aceea. 

e Presară grâu pe laiţă sau pe pat, unde socoteşti că va şedea preotul şi 
de se nimereşte ca preotul să se așeze tocmai acolo, atunci în câșlegile de iarnă 
fata noastră face nuntă. 

Pe lângă aceste practici, Elena Didia Odorica Sevastos consemnează și 
câteva vrăji și descântece de dragoste şi de ursită. 


Vrajă de dragoste 


Spusă de Catinca Bechet, satul Iacobeni, județul Botoșani 


M-am mânecat, m-am mânecat, Cozile mi-am netezit, 

Duminecă dimineaţa m-am sculat, Cu tulpan bun m-am îmbrobodit, 
Când toaca-ntăi a tocat, Lumânare de ceară albă în mână 
Eu cofa-n mână am luat, am luat 
La fântână-am alergat, Și la sfânta biseric-am plecat. 
Apă limpede și curată am luat, Când pe cale. 

Faţă albă și frumoasă mi-am spălat. Pe cărare, 

La icoane m-am închinat. La jumătate de punte, 

Cu cămeşă albă m-am schimbat, Mi-au ieșit înainte 

Cu colțuni albi m-am încălțat, Negurele poporane, 

Cu rochie bună m-am îmbrăcat, Fete fermecătoare. 

Caţeveică în spate am luat, Inainte mi-a ieșit 

Straiele de pe mine-au rupt, 

În picioare m-au călcat, 

De mână m-au luat, 

De gură m-au amuţit. 

Ochii mi-au păienjenil, 

Fața mi-au negrit, 

Urechile mi-au astupat, 
Dragostile mi-au luat, 

Creierii mi-au tulburat, 

Cozile mi-au drăpănat, 

Cămesă de urât m-a-mbrăcat. 
Cu brâu de măceş m-a-ncins, 
Colțuni de pele de șarpe mi-au pus, 
Tulpan de buruieni m-au imbrobodit. 
Eu am {ipat 

Și m-am văicărat, 

Nime-n lume nu m-a auzit. 
Numai Maica Precista, 

Din portița raiului, 

Pe scări de aur s-a coborăl, 

În raze de argint s-a rezemat, 

Și lu mine-a alergat: 

Nu te teme, nu te tângui. 

Nu te mișeli, nici în seamă nu băga. 
Că eu de mâna dreaptă te-oi lua, 
Și te-oi porni pe calea lui Adam, 
La fântâna lui lordan, 

Cruce de aur în mână ți-oi pune, 
În fântână te-oi cufunda, 
Straiele ast-rele le-oi lepăda, 

De picioare te-oi desculța, 

Și de mână te-oi dezlega. 

Și de gură te-oi dezmulți, 

Fata ţ-oi desnegri, 

Urechile ţi-oi destupa, 

Ochii ți-oi despăienjeni, 

Creierii ţi-oi limpezi. 

Cozile ţi-oi netezi. 

Dragostile ți-oi înapoii. 

De trei ori în fântână te-oi cufunda, 
Și cu apă te-oi spăla, 
În părăâu te-oi așeza, 
Faptul cu busuioc l-oi alunga, 
Cu păunul l-oi sufla, 
De tine l-oi depărta, 
Pe lespide de piatră albă, 
Pe tine din apă te-oi scoate, 
Coroană de aur pe cap ţi-oi pune, 
Cu cămeşă de iubire te-oi îmbrăca, 
Cu rochie de dragoste 
fe-oi împodobi, 
Cațaveică de cutnie-n spate 
fi-oi pune. 
Coltuni de mătase te-oi îmbrăca, 
Cu papuci de saftian te-oi încălța, 
Cu tulpan de borangic 
te-oi îmbrobodi, 
Cu mărgele la gât te-oi găti, 
Lumânare albă de ceară în mână 
fi-oi pune 
Și la sânta biserică te-oi porni, 
Cu trupul de porumbiță, 
Cu gura de vrăbiuţă. 
Când în biserică-i intra, 
Toaca singur-a toca, 
Clopotul singur a trage, 
Cei tineri în brațe te-or lua, 
În fată te-or săruta. 
Cei bătriini te-or dezmierda. 
Cuvinte bune ti-or da, 
Cu pahare pline te-or cinsti 
Și cu toții te-or iubi. 

Vrajă de ursită 


Auzită de la mama Nica din Sauciniţa, jud. Dorohoi 


Murgule, Să-l plesneşti. 

Intră murgule, Cu biciu de foc, 

Na-ți brâul meu. Să nu poată sta-n loc 
Frâu calului tău, La mine să-l pornești, 
Mergi de cată ursitorul meu, La mine să-l grăbești, 
Care-i dat de Dumnezeu. La mine să sosească, 
De-a fi aice-n sal, La mine să gândească. 
De-a fi în altu sat, L-ăi găsi la masă, 
De-a fi în al treilea sat, Dă-l sub masă, 

De-a fi în al patrulea sat. L-ăi găsi înpal °"? 
De-a fi în al cincilea sat, Dă-l sub pat. 

De-a fi în al şaselea sat. A visa, să-l visez. 

De-a fi în al șaptelea sat. Aievea să-l văz. 

De-a fi în al optulea sat, Să vie în pas ca vântul, 
De-a fi în al nouălea sat, În mers ca gândul. 
De-a fi peste nouăzeci şi nouă de mări, Să nu poată sta 

De-a fi peste nouăzeci și nouă de țări, Nici cu văduve grase, 
Unde l-ăi întâlni, Nici cu fete frumoase 
Unde l-ăi găsi, Pân la mine n-a gândi 
Să-l iuşnesti, Pân 'la mine n-a veni. 


Descântec de dragoste 


apud. Teodorescu, Poezii populare, p. 376 


Tu șarpe balaur: Cu maică-sa, 

Cu solzii de aur; Cu frate-său, 

Cu nouă limbi împungătoare, Cu prietenul său 

Cu nouă cozi izbitoare, Sau cu ibovnicul: 

Să te duci la (cutare) Culcată sau sculată, 

Și fu să o cauţi unde vei afla-o. Tu să nu o laşi: 

De-i afla-o-n casă, Pân-oi ce ea cu mine s-o întâlni 
De-i afla-o afară. Și n-o vorbi. 

De-i afla-o vorbind, Tu să nu-i dai stare, 

Cu tală-său. Aşezare, 


Ca unui paros de foc. 

în Rev. pt. ist. arch. și fil., anul II, 1884, vol. I, p. 886 


Frunză verde de alun 

Să vie (cutare) nebun, 

Frunză verde lemn de fag 
(Cutare) să moară de-al tău drag; 
Frunză verde lemn de sânger 

Să vie (cutare) ca un înger 
(Cutare), nu zăbovi, 
Scoală-te nu mai dormi, , 
Vin'de grab 'că te-oi iubi. 
Frunză verde dirmotin 


Vrajă de ursită 


(Cutare) vin 'să ne iubim. 

Foaie verde mărgărit, 

Pentru tine m-am gătit. 

Hai (cutare) pui boboc, 

Nebum să vii la acest loc. 

Nu scutur gardul, ci tulbur lacul, 
Să iasă dracul, 

Ce l-am fermecat. 

Să-mi aducă, 

Pe cel drag, 


Apud Teodorescu. Poezii populare, p. 377 


Brâne, brânişorul meu, 

Fă-te şarpe laur. 

Șarpe balaur. 

Cu solzii de aur. 

Cu totul de aur. 

Cu douăzeci şi patru picioare, 
Mergătoare, 

Cu douăzeci și patru limbi împungătoare, 
Cu douăzeci și patru aripi zburătoare: 
Brâne, brânişorul meu, 

Pas la ursitorul meu. 

De a fi aici în sat, 

De a fi la al doilea, 

De a fi la al treilea, 

De a fi la al patrulea, 

De a fi la al cincilea, 

De a fi la al șaselea, 

De-a a fi la al șaptelea 


De a fi la al optulea. 

De a fi la al nouălea. 
De ar fi ori și unde ar fi, 
Cu limbile să-l împungi, 
La inimă să-l străpungi 
Și la mine să-l aduci. 

Și cu solzii să-l solzeşti 
Și la mine să-l porneşti. 
Eu nu strâng aicea 
Brâul meu colac, 

Ci aduc ursitorul 

Cu cai de olac, 

Prin târg, fără rușine, 
Prin codru. fără de sine; 
Eu nu înfig aicea 

Acu-n brâul meu, 

Ci o săgeată-n inima 
Ursitorului meu. 


(Cf. Elena D.O. Sevastos, /ucr. cit., pp. 185-186, 139-145) 

* 


O altă practică de scrutare a destinului și prefigurare a viitorului soț/ soţie 
de către fată ori flăcău o reprezintă vrăjile la stele. O bună parte dintre acestea 


sunt relevate de Tudor Pamfile. 


e Astfel, prin Bucovina, fetele care doresc să se mărite mai devreme ies 
afară spre noaptea de Sf. Vasile şi, privind o stea strălucitoare, zic: 


Săriți săteni. 

Săriți poporăni 

Că arde înaltul cerului! 
Da nu arde 

Înaltul cerului. 

Ci arde cușma ursitorului meu, 
Cel ales de Dumnezeu: 
Cu$ma-n capul său 

Și cămeșa pe dânsul 

Si inima-n-trânsul. 
Stea frumoasă 

Și luminoasă, 

Eu voi dormi. 

Dar tu nu dormi, 

Ci te du-n lume, 

Peste lume, 

La ursitorul meu anume, 
Și de l-ăi afla 

C-a sta la mese-ntinse, 
La făclii aprinse. 

Cu neveste grase 

Și copile frumoase, 
Fă-l să-i pară 

Cățele viermănoase. 


Numai eu să-i fiu mai frumoasă. 


Și mi-l adă 

Prin pădure, prin desime, 

Și prin sat fără ruşine. 

Și prin câmp fără de drum 

Și peste ape fără pod 

Și peste gard fără de pårlaz... 


M-am uitat la răsărit 

Și n-am văzut nimic: 

M-am uitat la asfințit 
Si-am văzut: 

Pajură pajurată 

Și cu foc înfocată. 

- Un-te duci așa-nfocată? 

- Mă duc codrii să-i pălesc, 
De verdeață să-i gătesc 

Și văile să le sec 

Și pietrile să le crep! 

- Lasă codrii Să-nfrunzească 
Si văile să-nverzească 

Și pietrile ca să crească. 
Da te du mai bine 

În lume, 

Peste lume, 

La ursitorul meu anume; 
Cu foc îl încinge, 

Cu foc îl aprinde, 

Foc în gura cămeșşii îi bagă, 
La inimă îi așază, 

Să ardă cămeșa pe dânsul 
Și inima într-însul. 

Să nu poată dormi. 

Să nu poată hodeni 

Pân 'la noi n-a veni 

La părinți a mă peți. 

Apoi priveşte steaua, se bucură dacă o vede luminoasă ori se întristează 


dacă i se pare mai întunecoasă. 


* Prin Suceava, fetele menesc stelele să le aducă ursitul astfel: 


„Sfântă stea, 
Te mulțămesc cu sfinte metanii 
Să-mi trimiti pe ursitorul 


Ursitorul meu, 
În vis să-l văz, 
- Aievea să-l visez ” 


* În oraşul Turnul Măgurele, fetele se pun în genunchi duminică seara, 
când ceru-i senin şi lună plină și, privind către steaua cea mai strălucitoare, 


repetă d trei ori, cu încredere, următorul text: 


„O, tu, stea 

Steluta mea, 

Toate stele să stea, 

Steaua mea să nu mai stea, 

Să umble în lung şi-n lat, 

Să se ducă şi la scrisul meu în sat. 


Nici bere a bea, 

Nici somn a dormi 

Până va veni să mă ia: 

Să treacă prin apă fără vad, 
Pe câini fără ciomug. 

Prin văduve grase, 


De la Dumnezeu şi Maica Domnului îndreptat, Să i se pară broaște țestoase 


Să nu-i dea odihnă a odihni 
Nici stare a sta, 
Nici mâncare a mânca, 


Prin fete frumoase, 
Să i se pară cățele râioase. 
Numai eu stea luminoasă. ” 


* Tot prin aceste târguri se rosteşte următorul descântec pentru fata dorită: 


„O, tu, stea 

Steluţa mea, 

Toate stele să stea. 

Şi tu să te faci năpârcă viforită, 
Din-naltul cerului coborâtă. 

Cu patruzeci şi patru ciocuri de oțel, 
Cu patruzeci și patru ciocuri de fier. 
Să te duci la ursita mea ur'sită. 

De la bunul Dumnezeu dată, 

Să te duci necontenit 

Printr-un Sat neumblat, 

De câini nelătrat. 

Pe cine vei întreba 

La mine te va îndrepta. 
Pe cine vei întâlni, 

La mine te va porni. 

Cu coada ca să lovești, 
La min- ca s-o porneşti, 
Cu ciocul s-o ciocăneşti, 
La mine ca s-o porneşti. 
Tot omul frumos, 

Orice băiat fălos, 

Să se facă uricios, 
Numai eu băiat frumos. 
Să nu poată să mai stea 
Pe mine fără a mă vedea. ' 


EI 


* În alte judeţe, menirea la stea are drept scop ca fata sau flăcăul să-şi vadă 
ursitul, ursita în vis și, în acest sens, procedază astfel: miercurea sau, dacă nu 
sunt stele pe cer, sâmbătă seara, vrăjitoarea se dezbracă în pielea goală, apoi 
cu o batistă luată de la cel căruia îi descântă, merge în pragul uşii și rostește de 
trei ori următorul descântec, fluturând batista în vânt, în direcţia stelei: 


„ Tu, stea, 

Logostea, 

Toate stelele să stea, 
Numai tu să nu stai, 
Să umbli-n lung şi lat 
Şi la noi în sat, 

Până unde-i găsi 
Scrisa lui N. 

La ea să te duci, 

Cu biciu să plesnești, 
Din somn s-o trezeşti, 
La mine s-o trimifi, 


În vis s-o visez, 
Aievea s-o văz, 

Și unde oi vedea-o 
S-o cunosc: 

Cu biciu s-o baţi 
La mine s-o abati; 


. «e Gu biciu de foc. 


Să nu-i vie a sta pe loc: 
Cu biciu de curea, 

Să nu-i vie a sta, 

Să nu-i vie a dormi; 
Nici a odihni 


Pân la mine n-o veni”! 


După terminarea descântecului, vrăjitoarea se îmbracă, pune batista pe o 
perină şi se culcă pe ea, pe partea dreaptă. Peste noapte visează pe acela/aceea 
care-i va fi ursita pentru care se descântă. 


e Alteori, stelele sunt vrăjite ca să adune frumusețile altora pentru ca 
aceea care vrăjeşte să fie cât mai plăcută feciorilor: 


O stea, gostea, 
Două stele. gostele, 
Trei stele. gostele, 
Patru stele, gostele, 
Cinci stele, gostele, 
Șase stele, gostele, 
Șaple stele, gostele, 
Opt stele, gostele. 
Nouă stele, gostele, 
Eu ma culc, mă odihnesc. 
Voi ve-fi porni 


La împărat cu împărăteasă, 
La primar cu primăriță. 

La vătav cu vătăviță, 

La sătean, 

La poporan. 

La mire cu mireasă. 
Dragostele, gogostele 

În apa asta iți las (sic). 
Care s-a spăla, 

S-a curăți. s-a lumina. ” 


In alte zone, într-o vrajă de dragoste mai mare, rugăciunea către trei 


dintre cele mai strălucite stele pe c 


are fata le priveşte, se derulează astfel: 

Trei stele. 

Gogostele, 

Duce-vă-ţi 

La-mpărat, 
La-mpărăteasă: 

Dragostea i-o furaţi 

Și o aduceţi la mine în cană 
Și-o lăsați. 

Trei stele, 

Gogostele 

Duce-vă-ţi 

La zăna cerului. 
Frumuseţea i-o luaţi 

Și-o aduceţi la mine-n cană 
Și-o lăsați. 

Trei stele. 

Gogostele. 

Duce-ţi-vă la rege și la regină: 
Dragostea le-o furați. 

Mândria i-o apucați 

Și-o aduceți la mine-n cană 

Și-o lăsați. 

Cele trei stele. 

Gogostele, 

Duce-ţi-vă la împărații și împărătesele, 
Regii și reginele, principii și printesele, 
La toate zânele lumii 

Și tor ce-i bun culegeti, 


La mine cu brațul aduceţi 


In cană puneţi. 
Peste cap mi-aruncaţi! ” 


(Cf. Tudor Pamfile, Mitologia poporului român, p. 289-292) 


* 


Un alt descântec la stea, tăcut „pe scrisă”, adică de dragoste, este 


înregistrat de Gh. F. Ciauşanu şi se desfăşoară astfel: se ia o batistă, mărgele 
ori betele (cingătoarele) unei fete sau ale unui băiat care vrea să i se facă 
pe „.scrisă” şi se ameninţă cu ele spre o stea luminoasă dinspre răsărit. Dacă 
steaua nu se mișcă din loc, se zice că moare ursita; iar dacă steaua se mişcă e 
bine: cel îndrăgostit se însoară (mărită) repede. Apoi se face batista colac şi se 
pune sub căpătâiul îndrăgostitului după care se rosteşte următorul descântec: 


„Stea, steluța mea. 

Totate stelele să stea. 
Numai tu să nu stai, 

Să umbli în sus ca gândul, 
Jos ca vântul. 

Să umbli din casă-n casă, 
Din masă în masă. 


Pân la ursitul (cutare) acasă. 


La masă să-l găseşti, 
Cu coada să-l izbeşti, 


La (cutare) să-l porneşti, 
Să vie cu gura căscată, 
Cu limba băşicată, 

Să nu-i vie u sta, 

Să nu-i vie a mânca. 

Pân la cutare n-o da. 

În vis să-l visez, 

Aievea să-l văz. 

Mâine-n zori să-l cunosc 
Și cu el să vorbesc. ” 


(apud. Gr. Tocilescu, Marerialuri folkloristice, tom. 1, p. 687) 

Acelaşi autor consemnează și două practici premaritale: 


e Fetele care doresc să-și vadă ursitul, iau pământ de la un mormânt uitat 
şi-l pun, pe furiș, sub căpătâi, descântând ceva. Se crede că ele îşi visează 
astfel ursitul lor. 

e Inelul mortului slujește și el la descântece de iubire. Fata care a purtat 
un inel de la un mort, - este de preferat inelul de la mâna dreapă — privește 
prin el la flăcăul care-i „cade cu tronc” şi prin această acţiune magică crede 
că-l face să-i ardă călcâiele după ea și că în curând are să vină la ea cu inele și 
daruri de logodnă. 

(Cf. Gh.F. Ciauşanu, Superstițile poporului român, pp. 95-126) 


Ultimele practici divinatorii sunt inventariate, în cercetarea noastră, 
de Elena Niculiţă- Voronca și au caracter general, nefiind legate de o anume 
sărbătoare. Ele se încheie cu portretul Ursitelor şi cu rolul lor. 


Calul. Ursita 


e Cal de visează fata e ursitor; cum va fi coloarea calului, așa va fi şi acela 
ce o va lua. 

e Cal de visează fata că-i înhămat la căruță, îi e ursitoriul însurat şi o va 
lua văduvoi. 

e Cu căruţa de te visezi, de eşti fată te măriţi. 

e Când se face de ursită, dacă ti se arată cal, e bărbat însurat; dacă câne, 
e holtei. 

+ De dragoste, ursită, se descântă, când vezi crai-nou: 


Crai-nou, mire tânăr! De-l vei găsi pe pat, 
Na-ţi brâuţul meu, Dă-l sub pat, 

Frâu la calul tău, De-l vei găsi pe laifă, 
Du-te la cel mi-i drag mie. Dă-l sub laiță, 

Să te duci la mă-sa, De-l vei găsi pe cuptori, 
Să te duci la tatăl-său, Dă-l în cuptori, 

La sora-sa, Inima Să-i ardă, 

La frate-său. Gândul să-i ardă, 

La tot neamul lui, La mine să-l porneşti, 
De unde va fi, de acolo să mi-l aduci, Tare ca vântul, 

În vis să-l visez Iute ca gândul. 


Ș-aievea să-l văz. 

Dragostea. Pânza 


* Când ţi se dezleagă straiul, se descinge, te dorește cineva; 

e Când se dezleagă mărgelele sau cămeșa de la gât, la fată, au să-i vie 
pețitori; 

+ De pestelca (catrinţa, șorțul) unei femei dacă te ștergi, ești nebun după 
ea; 

* Cu aţă sau scamă din strai, se poate face de dragoste cuiva sau de ură; 


De dragoste și de ursită (descântec) 


Descântec la soc, la alun şi la măr dulce. Mergi şi tai trei mlade (mlădiţe) 
de soc, trei de alun şi trei de măr dulce. Descânţi la fiecare pom Și beţele le pui 
sub cap, de visezi ursitoriul — şi vine: 


Soc Solomon! Soc Solomon! 
Eu cu soc te solomonesc, 
Cu inimă bună şi mare dragoste 
La mine te îndoiesc. 

Eu cu alun adun 

Omul cel bun. 

Eu cu alun te-adun 

Și cu măr dulce te-ndulcesc 
Și la mine te pornesc. 

La mine te sosesc. 

Vii? Vin! 

Vii? Vin! 


Inima din tine pe loc a crăpa. 
Iute şi de grabă să porneşti, 
La mine să sosești! 
Eu când la tine am gândit. 
Mie noaptea mi-a părut 
Că ești un câne jupit. 
Și tu când ai gândit la mine. 
Ti s-a părut că sunt o cățea buhoasă. 
Dar eu mai tare fie să-ți par 
mai frumoasă. 
Da 'cum să-ți par eu fie? 
Tie să-ți pară că tu eşti 


Dar de nu-i veni şi nu-i veni, 
Inima din tine pe loc a plesni. 
Dar de nu-i pleca şi nu-i pleca. 


Intr-o casă de aur îmbrăcată 
Și cu mine te-ai sărutat 
Și cu mine te-ai dezmierdat. 


* 


Ursitele sunt nouă femei; ele mărită fetele, fac să moară nevestele — când 
cineva face anume pe ursită și le cheamă cu descântece. Acela ce face, de-i 
femeie ori bărbat, pe dânsele le trimite. Ele tot una torc şi destorc; mă rog, 
lumea-i mare, pentru fiecare ele lucră, să-i vie partea, torc zilele omului, viața 
— şi destorc şi deapănă. Pe cine vreau îl înzilesc, pe cine vreau îl omor. 


(Elena Niculiţă- Voronca, Datinile și credințele, 
vol. 2, p. 138-139; 335; 348; 416) 

Considerăm că Ursifele este încheierea cea mai potrivită pentru acest 
lung periplu al practicilor magice premaritale. Ele vin să întregească, marea, 
profunda şi eterna dorință de împlinire şi fericire a ființei umae. 


2. Ursitele și Zodiacul 
A. Zodiacul uman și ciclul zodiacal 


În finalul demersului nostru teoretic despre Soartă, ursită sau predestinare, 
vom zăbovi asupra horoscopului. Căci încă din timpurile străvechi (cu peste 
4000 de ani în urmă) ființa umană a încercat să-și desluşcască Soarta, cu 

«e «etapele vieţii şi evoluţia lor, care se desprind din multitudinea de semnificații 
(individuale și macrocosmice) ale zodiacului, numit și roată a vieții. 

Prin horoscop ori zodiac se înțelege prezicerea destinului unei persoane 
după configurația de simboluri pe care acesta le relevă în ziua naşterii sale. La 
întocmirea unui horoscop, astrologii sau zodierii iau în consideraţie mai multe 
corespondențe şi asocieri de ordin simbolic pentru a întocmi zodiacul, un 
semn complex cu multiple semnificaţii, ce derivă din simbolistica elementelor 
componente: planetele, constelațiile, cercul, numerele de ordine și numele 
figurilor de animale sau umane etc. 

Dacă predestinarea umană, realizată de Ursitoare, nu poate fi modificată 
în părţile ei esenţiale (alegerea soției/ soțului, numărul copiilor, felul morții 
etc.) nici de Providența divină, „anecdotica” ei (faptele mai puțin cunoscute) 
poate depinde însă de cele 12 constelații ale zodiacului uman, numite și zodii. 


x 


Mostenirea artistică veche și foarte dezvoltată a Europei atinge numeroase 
aspecte ale vieții cotidiene, ale credinței spirituale și ale gândirii ezoterice. 
Moștenirea culturală a Greciei și a Romei Antice, reluată în Renaștere, a fost 
hotărâtoare în formarea artei europene, unde a furnizat modele simbolice pentru 
reprezentarea unor concepte sacre şi ilustrarea unui vocabular vizual. Ele au 
avut o contribuţie importantă în dezvoltarea sistemelor heraldice, simbolice şi 
alegorice, precum şi a temelor care ne ajută să înțelegem lumea. La rândul lor, 
subiectele şi simbourile creştine au dominat arta europeană, dar şi acţiunea 
influențelor păgâne, trainic înrădăcinate, a creat stiluri unice, bogate în 
simboluri. lar zodiacul face parte din acest sistem de simboluri, cu o vechime 
îndelungată și perpetuată până în zilele noastre. Cele 12 semne ale zodiacului 
european, ce reprezintă anul solar, au o vechime milenară. Ele încorporează 
elemente telurice și cosmice care au o semnificație macrocosmică. 

Termenul „zodiac” derivă din grecescul zodiukos care înseamnă „cercul 
fiinţelor vii”. În lumea europeană, el descrie cele 12 constelații prin care trece 
soarele în fiecare an. 

Derivate din constelaţiile mesopotamiene, zodiile utilizate de astrologia 
clasică și târzie egipteană, sunt folosite şi în zilele noastre. Creștinismul a 
asociat zodiacul clasic cu muncile lunilor, în timp ce împărţirea sa în 12 
făcea trimitere la cei doisprezece apostoli (Cf. Clare Gibson, Cum să citim 
simbolurile. Introducere în semnificația simbolurilor în artă, p. 163). 

În cultura noastră tradițională am întâlnit două variante de zodiac. Prima, 
care aparține secolului al 19-lea, reprezintă imaginea legendară a acestui 
horoscop şi a fost creionată de Marcel Olinescu în volumul Mitologie română 
(p. 183-184). O reproducem în rândurile următoare. 

Zodiile sunt nişte stele care întruchipează nişte fiinţe cu înfățișarea 
numelui ce-l poartă. Ele ţin în mâinile lor soarta oamenilor. Fiecare om își are 
o soartă după zodia în care s-a născut, iar cei care se pricep la vrăji, pot ghici 
soarta şi, deci, viitorul oamenilor după zodia respectivă. Ele sunt în număr de 
douăsprezece, după câte luni sunt într-un an și se numesc: Peștii, Berbecul, 
Taurul, Gemenii, Racul, Calul (Leul), Fecioara, Balanța, Scorpia, Arcașul 
(Săgetător), Tapul (Capricorn), Vărsător. 

Peștii sau Crabii sunt cei doi peşti cu care a nutrit Hristos cele cinci mii 
de oameni. Berbecul, din care nu se văd decât coarnele, a fost dus de către om 
în călătoria lui la Dumnezeu și a rămas acolo, de când cu lupta lui cu Diavolul. 
Taurul sau Gonitoru a rămas tot de atunci. Gemenii sau Fraţii nu sunt alţii 
decât strămoșii noştri Romul şi Rem, pe care Dumnezeu i-a pus pe cer, ca să 
ne cunoaștem obârşia. Racul a fost pus acolo în amintirea faptei bune, care a 
făcut-o racul, furând pironul cel mare, pe când îl răstigneau pe lisus Hristos. 
Calul e tovarăşul omului pornit să ceară îndurarea lui Dumnezeu. Fecioara 
reprezintă pe Fecioara Maria pe care Dumnezeu a înălțat-o la cer şi a pus-o 
între stele ca o regină a cerului, ca să se adeverească vorbele sfinte: „precun: în 
cer așa şi pre pământ”. Steaua, spicul, prin albeaţa lucirii ei arată inima curată a 
fecioarei. Balanța sau cântarul reprezintă faptele oamenilor. Scorpia, cu ochiul 
ei de sânge şi cu ghearele întinse, a rămas așa cum a aruncat-o Diavolul ca să 
înspăimânte pe om în lupta lor de pe câmpiile cerului.. Arcașul e un luptător 
roman Și unii zic că ar fi chiar Traian, care stă acolo de pază soartei poporului 
românesc. Ţapul sau Cornul Caprei, pentru că numai un corn se vede, e țapul 
omului ce s-a luptat cu Diavolul. Vărsătorul e ciobanul gospodar care vroind 
să lupte cu nagodiile Diavoului și-a vărsat vedrele cu lapte, când a aruncat cu 
cobilița în balaur. Rar sunt acei care le pot cunoaşte pe toate, dar aceia știu 
multe şi cele viitoare nu le sunt acunse. 

Aceasta a fost o imagine fabuloasă a zodiacului, cu numeroase reflexe în 
credinţele şi „miturile” creştine şi, deopotrivă, în istoria faimoasă a strămoşilor 
noştri. 

O prezentare ştiinţifică a zodiacului, cu istoricul lui, structura şi 
semnificațiile fiecărei zodii, realizează semioticianul și etnologul I. Evsecv. 

Zodiacul este unul din semnele simbolice extrem de complexe și dintre cele 
mai răspândite în lume. Complexitatea lui rezultă din semnificaţia globală de 
„roată a vieţii”, dar şi din sensurile sale particulare din care derivă simbolistica 
elementelor componente: cercul, planetele, constelațiile. numerele de ordine 
şi numele figurilor animale sau umane folosite pentru configurarea acestui 
cerc miraculos, înzestra! cu toate atributele numinosului și ale sacrului. 

Numele zodiacului este de origine grecească: zoe „viață? + diakos 
„roată”. Arhetipul unei asemenea „roţi a vieţii” este ouroborosul.„—şarpele ce 
îşi muşcă coada, „cercul viu” și dinamic la vechii indieni. 

Ca structură, zodiacul are forma unui cerc, împărțit în 12 segmente; 
fiecărei porțiuni îi corespunde un semn reprezentând, iconic sau convenţional, 
o figură umană, un animal sau un obiect simbolic. Imaginea lui împodobește 
pereții stâncilor și ai incintelor sacre. El face parte din ornamentica vitraliilor, 
în bisericile catolice şi din motivele frescelor, în bisericile creștine. Aproape 
niciun suveran sau un alt demnitar din trecut nu au renunţat la serviciile 
astrologilor şi ale zodierilor. De pildă, domnitorul Constantin Brâncoveanu 
avea la curte un astrolog care-i prezicea momentul când se va prăbuşi Imperiul 
Otoman (V. Simion, Imagine și legendă, p. 103). 

Semnificaţia profundă a zodiacului, analizată în detalii de M. Senard 
(Le zodiaque, Lausanne, 1948), e legată de credinţa în existenţa unei energii 
cosmice şi a legăturilor dintre diversele nivele ale vieții. Dacă este fecundată 
de un anumit principiu, energia cosmică se transformă din potentialitate în 
realitate; unul nediferenţiat tinde spre diferențiere și multitudine; formele 
inferioare evoluează spre cele superioare, iar materia devine spirit. Un astfel 
de drum se poate reface și în sens invers, iar acesta a fost efortul tuturor 
înțelepților, iluminaţilor şi nemuritorilor lumii. Astfel, zodiacul este, înainte 
de toate, o „roată” a universului, dar și un drum parcurs de fiecare om, de la 
naştere până la moarte. 


Istoric şi Structură 


Acest drum arhetipal al omului era cândva identificat cu evoluţia Lunii, 
patroana nașterilor, a creşterilor, a morţii şi a învierii planetelor, animalelor și 
oamenilor, la vechii agricultori din neolitic. Până în zilele noastre, zodiacul 

unor popoare, precum chinezii ori japonezii, este unul lunar și nu solar. Chiar 
şi atunci când punctul de referință al zodiacului devine Soarele, se păstrează 
diviziunea în douăsprezece cicluri ale roții zodiacale, iar începutul anului 
zodiacal coincide cu începerea anului calendaristic lunar, primăvara. Astfel, 
primul semn al zodiacului este Berbecul care începe la 21 martie și se termină 
la 19 aprilie. 

Urmele cultului lunar în zodiac se manifestă și în faptul că întregul ciclu 
zodiacal se împarte în două faze opuse, corespunzătoare creşterii şi descreşterii 
astrului nopții: semiciclul involuţiei (Berbec — Fecioară) şi cel al evoluţiei 
(Balanţă — Peşti) . 

Toate zodiacele, de la cele mai vechi (apărute la asirobabilonieni cu 4000 
de ani în urmă) şi până la cele noi (cu un simbolism amplificat), de; la cele 
existente “fi? Extremul Orient, în Babilon, Egipt, America precolumbiană și 
până la zodiacele grecilor sau ale celților din Europa, toate păstrează diviziunea 
în cele 12 sectoare ale roții zodiacale. 

În zilele noastre, zodiacul european este unul solar; el are în vedere 
evoluţia anuală precum şi una, pe cicluri mai mari, a astrului zilei pe volta 
cerului. Zodiacul cuprinde o fâşie de cer, lată de 8 grade şi aşezată de-a lungul 
elipticii Soarelui. Acest brâu zodiacal se intersectează cu orbitele Lunii şi a 
altor planete, excluzând planeta Pluto. 

În anul 150 î.Hr. , astronomul grec Hipparchos a împărțit zodiacul în 
12 zone, fiecare din ele ocupând 30° (360:12=30). Aceste zone sau „căsuțe 
ale Soarelui” au primit fiecare câte un nume, în funcţie de constelația la care 
se raportează fâșia respectivă. Deoarece, din străvechime, constelaţiile aveau 
numele unor animale reale sau imaginare, majoritatea semnelor zodiacale sunt 
de tip zoomorf: Berbec. Taur, Rac. Leu, Scorpion, Capricorn, Peşti. Trei dintre 
ele reprezintă simboluri antropomorfe: Gemeni, Fecioară, Vărsător. Zodia 
Balanței e reprezentată prin cântar (cumpănă), simbol străvechi al echilibrului, 
iar Săgetătorul e o figură mixantropică, având ca prototip Centaurul grecilor. 

Astrologia apuseană pleacă tocmai de la aceste corespondențe dintre 
poziţia Soarelui, în cursa lui anuală, cu cele 12 constelații şi cu orbitele 
planetelor ce intersectează fâşia de cer a zodiacului. 


Semnificaţii şi corelaţii ale semnelor zodiacale 


La corelaţiile anterioare se iau în considerare şi alţi factori care se adaugă 
la întocmirea horoscoapelor (horoscop — gr. hora + scop „persoană”). La noi, 
horoscopul se numea rojdanic (din rădăcina slavă care înseamnă naştere). 


Primul rojdanic a fost copiat după o sursă străină, în anul 1620, de popa Ion 

Românul din Sânpetru (Ardeal) şi se păstrează la un loc cu Alexandria şi cu 
Floarea darurilor (Fiore de virtu) în Codex-ul Neagoneanus din Biblioteca 
Academiei Române (N. Cartojan, /sforia literaturii române vechi, p. 139). 

Dar Soarele, planetele şi constelaţiile își modifică poziţia lor în raport cu 
pământul la anumite intervale mai mici sau mai mari. Cum granițele zonelor 
zodiacale au fost stabilite cu două mii şi ceva de ani în urmă, ele nu mai 
corespund acum constelaţilor ce au servit la denumirea lor. De pildă, semnul 
Berbecului corespunde constelaţiei Peştilor şi abia peste 24.000 de mii de ani 
el va reveni la locul său iniţial. Diviziunile în interiorul zodiacului depind și 
de datele solstiţiilor şi ale echinocţiilor, dar şi acestea se modifică cu un semn 
(cu 30°) la fiecare 2160 de ani. Există şi cicluri mari astrologice care durează 
25.920 de ani. 


Semnificaţia semnelor zodiacale 


În afară de aceşti factori de natură astrologică, în întocmirea unui 
horoscop, zodierii iau în considerare şi alte corespondențe şi asocieri de ordin 
simbolic. Este vorba, mai întâi, de punerea în acord a semnelor zodiacale cu cele 
patru elemente sau stihii ale naturii, care, în vechiile cosmologii, guvernează 
lumea: apa, focul, aerul, pământul. Semnele zodiacale de tip „.acvatic” 
(Racul, Scorpionul, Peştii) sunt caracterizate prin emotivitate şi senzualitate. 
Cele „ignice” (Leul, Berbecul, Săgctătorul) se asociază unor caractere 
ardente, impulsive, energice. Zodiile „eterice” (Gemenii, Balanța, Vărsătorul) 
se asociază intelectului, caracterelor cumpănite și unor abilitați practice. 
Semnele zodiacale de esenţă „htoniană” (Taurul, Fecioara, Capricornul) sunt 
puse în corespondenţă cu asemenea însușiri psihice şi caracterologice precum 
consecvenţa, stabilitatea, spiritul practic. 

O altă însușire a zodiei rezultă din raportarea ei la binomul „masculin” — 
„feminin”, esenţial sub aspect simbolic şi axiologic în toate civilizațiile arhaice 
şi în toate culturile tradiționale. Semnele zodiacale „masculine” (Berbecul, 
Leul, Gemenii, Balanța, Săgetătorul și Vărsătorul) poartă în sine un simbolism 
preponderent benefic, activ şi constructiv. Zodiile „feminine” (Taurul, Racul, 
Fecioara, Scorpionul, Capricornul, Peştii) se află sub influența maleficului, a 
pasivităţii, a haoticului și deconstructivului. 

Mai există şi o diviziune tripartită a semnelor zodiacale care are în vedere 
un gen de ierarhie calitativă: semnele cardinale (Berbecul, Racul, Balanța, 
Capricornul) sunt asociate spiritului de iniţiativă (aceasta nu este dusă până la 
capăt), semnele constante (Taurul, Leul, Scorpionul, Vărsătorul) sunt atribuite 
persoanlor echilibrate şi calculate, în timp ce semnele inconstante conotează 

plasticitatea, maleabilitatea, adaptabilitatea la mediu și la circumstanţe 
(Gemenii, Fecioara, Săgetătorul, Peştii). 

Zodiacele, care constituie o adevărată modă a zilelor noastre, tin adesea 
seama şi de „compatibilităţile” şi de „incompatibilităţile” dintre diferite 
semne. Pc baza lor se elaborează diferite rețete pentru cupluri ideale de tip 
familial, erotic sau profesional. Ele sunt sugerate de o veche tradiţie privind 
interacțiunea elementelor din filosofia chineză, din metafizica hindusă, din 
speculaţiile alchimiştilor, dar şi de unele realizări ale psihologiei moderne. 

Există şi alte axe de determinare și de proiecţie cultural simbolică a naturii 
unui semn zodiacal. Amintim aici diferite determinări numerice, rezultând 
din locul semnului în roata zodiacală, de anul și de nașterea beneficiarului 
unui horoscop (numere cu soț, numere fără soţ). Nu lipsesc din știința și 
din arta zodiacului nici raportările la tipologia temperamentelor (sanevinic, 
coleric, flegmatic, melancolic) sau la caracterele lui C.G. Jung (introvertit — 
cxtrovertit). 

Adesea semnele zodiacale se pun în corespondenţă cu simbolica pietrelor 
prețioase sau cu cea a culorilor. În zodiacul druizilor nordici, un rol însemnat îl 
au plantele, deoarece fiecare arbore, pom sau arbust are o bogată mitologie şi 
o simbolică care provine din religiile şi credinţele de tip dendrolatric. 

Pentru specialiștii în antropologie şi în istoria culturii, zodiacul și 
calendarul reprezintă adevărate „.noduri” sau puncte de intersecţie ale liniilor 
de forță, urmate de gândirea umană de-a lungul secolelor și mileniilor 
istoriei sale. Ele sunt dovezi grăitoare ale căutărilor şi eforturilor de integrare 
ale individului în simfonia vieții cosmice. Chiar şi pentru cei ce nu cred în 
predestinare, lectura unui zodiac sau consultarea unui horoscop e utilă pentru 
o mai bună cunoaștere a propriei persoane și pentru înțelegerea multiplelor 
fire culturale ce îi leagă de lumea înconjurătoare. 


Zodiacul şi zodiile umane 


Deși originile zodiacului se află în Mesopotamia, cei care au dezvoltat 
sistemul astrologic din zilele noastre sunt vechii greci. De aceea cuvântul 
zodiac derivă din grecescul zodiakos care înseamnă „cercul vieţii” sau „cercul 
ființelor vii”. El descrie cele 12 constelații prin care trece Soarele în fiecare 
an, iar poziţia astrului pe acest itinerariu influenţează viața şi evenimentele de 
pe pământ. 

Reflectând anul solar, ciclul zodiacal începe în perioada echinocţiului de 
primăvară cu Berbecul, prima din cele 12 constelații sau semne ale zodiacului, 
urmate la intervale de aproximativ o lună de Taur, Gemeni, Rac, Leu, Fecioară, 
Balanţă, Scorpion, Săgetător, Capricorn, Vărsător şi Peşti. 

În artă, fiecare din aceste zodii poate [i simbolizată prin imaginea sa 
figurativă. 

În alchimie, zodiacul reprezintă diferite stadii ale Muncii, începând cu 
zodia Berbecului, iar în zodiacul chinezesc, cele douăsprezece zone astrologice 
sunt reprezentate de următoarele animale: şobolan, bou, tigru, iepure, dragon, 
șarpe, cal, capră, maimuţă, cocoș, câine şi porc. 

În rândurile următoare vom prezenta cele douăsprezece zodii, aşa cum 
sunt descrise de I. Evseev, pe care le completăm cu date sau referințe din 
bibliografia parcursă. 


Berbecul (Aries); 21 martie — 19/20 aprilie P 


Astronomii încep anu! la echinocțiul de primăvară (21 martie), când 
soarele intră pentru prima dată în Berbec, conform zodiacului tropical. Este 
o zodic de foc, de element masculin şi de semn cardinal pus sub incidența 
planetei Marte. 

Berbecul este prezentat uneori alergând înainte, dar privind înapoi, fapt 
ce sugerează mişcarea sa impetuoasă spre noul an, în timp ce priveşte încă 
înapoi spre anul trecut. Simbolul său reprezintă coarnele unui berbec sau forța 
unui izvor. 

Berbecul este un vechi simbol zoomori. Imaginea lui ocupă 7% din 
totalul reprezentărilor animale din arta paleoliticului şi a neoliticului. În 
mitologia greacă, numele acestei constelații din emisfera boreală se leagă de 
celebrul berbec care i-a salvat pe cei doi copii ai zeiţei Nephele și ai regelui 
Aphamant, Friscus şi Hella, pe care mama lor vitregă Ino, doarea să-i piardă. 
În timp ce acest berbec cu lâna de aur îi ducea în ţinuturile Colhidei, Hella 
cade în apele strâmtorii marine, care de atunci poartă numele de Hellespont 
(Dardanele). Friscus îi aduce lui Zeus drept jertfă acest berbec, iar stăpânul 
Olimpului îl urcă în cer. Blana cu lâna de aur a acestui berbec miraculos a 
fost ţinta expediției Argonauţilor. Este semnul zodiacal al descoperirilor şi al 
luptătorilor. 

Din punct de vedere anatomic, Berbecul este asociat cu capul. Condus de 
Marte, elementul său este focul cardinal, iar piatra sa prețioasă este diamantul. 
Este asociat cu zeii egipteni Osiris, Amon şi Khnum, cu zeița greacă Minerva 
şi cu Sf. Petru. 

Cei născuţi în zodia Berbecului sunt curajoși, energici, încrezători în 
forţele lor, impulsivi și idealiști; dintre ei se recrutează adepţii dragostei libere. 
Se caracterizează prin mândrie exacerbată, prin nerăbdare, prin tendința de 
dominare. Manifestă deseori intoleranță față de alţii și sunt extrem de geloşi. 

In alchimie, Berbecul indică adesea începutul Muncii: echinocțiul de 
primăvară este considerat cel mai bun moment pentru începutul muncii şi al 
căutării după prima materia. 


Taurul (Taurus); 20/ 21 aprilie -20/ 21 mai lei 


Este o zodie legată de pământ, de principiul feminin și de planeta Venus. 
Simbolul taurului întruchipează capul unui taur. El reprezintă de asemenea 
luna plină și semiluna care se ridică în taur. Semnul său este guvernat de 
Venus, iar piatra sa este smaraldul. 

Taurul guvernează gâtul și urechile. Este asociat cu zeiţa egipteană antică 
Hathor (care are cap de vacă) şi cu mitul greco-roman al răpirii Europei de 
către Jupiter, deghizat în taur. Elementul său este pământul. 

Ca și Berbecul, e un semn ce reflectă un cult agropastoral, fiind unul 
dintre cele mai vechi semne ale zodiacului. După greci, constelația aceasta 
aminteşte de capul taurului. E vorba de taurul alb în care se transformă Zeus 
pentru a o răpi pe Europa, prinţesa feniciană, pe care o duce în insula Creta, 
unde ea va deveni mama viitorului rege Minos. 

Cei născuţi în zodia aurului sunt prietenoși, devotați, răbdători, 
generoşi. Sunt spirite constructive. înzestrate cu voinţă și cu simţ practic. 
Sunt firi conservatoare, încăpăţânate şi greu de înduplecat. Pot fi săcâitori, 
se cramponcază de ideile lor şi au slăbiciune pentru valorile materiale. Pot fi 
generoşi în dragoste. Sunt însă, în general, lipsiţi de fantezie. 


Gemenii (Gemini): 21/22 mai-2] iunie [] 


Este semnul guvernat de planeta Mercur, iar dintre elemente i se asociază 
aerul (eterul). Simbolul Gemenilor poate reprezenta numărul II sau o poartă; 
Soarele intră prin poarta solstițiului de vară la sfârşitul Gemenilor. Zodia 
Gemeni este condusă de Mercur, elementul său este aerul, iar piatra agata. 
Este asociată cu braţele, mâinile și plămânii. De asemenea, zodia este părtașă 
cu Horus cel Tânăr și Horus cel Bătrân, Shu şi Tefnut, şi Castor şi Polux. 

Cei născuţi în această zodie sunt dominați de principiul feminin (Anima). 
Este un semn zodiacal extrem de arhaic, legat de străvechiul cult al gemenilor 
divini, de tipul Aşvinilor din mitologia indiană, al Dioscurilor grecești sau al 
legendarilor Romulus și Remus ai romanilor. În mitul grecesc se povesteşte 
că cei doi Dioscuri, Castor și Pollux, erau fii lui Zeus. După ce Castor a fost 
ucis, Pollux, care era nemuritor, îl roagă pe părintele său divin să-l facă şi pe 
el un simbol muritor ca să-l urmeze pe fratele său geamăn. Amândoi au fost 

proiectaţi în cer sub forma unei constelații în emisfera boreală, compusă din 
două stele mari şi o puzderie de stele mărunte. 

Persoanele născute sub zodia Gemenilor sunt generoase, comunicative, 
pline de inventivitate şi idealism. Au un caracter vioi și sunt curioşi din fire. 
Îi caracterizează totuşi și inconsecvenţa faptelor şi a vorbelor, un gen de 
superficialitate şi infantilism. Sunt inconstanţi în dragoste, ca şi în ură. Au 
neajunsul contrazicerii altor persoane. 


Racul (Cancer) 22 iunie — 22/23 iulie 95 


E guvernat de Lună. Are caracter acvatic şi feminin. Conform mitului 
grecesc, acest crustaceu e legat de isprăvile lui Hercule. Când marele şi 
îndrăgitul erou al grecilor antici lupta cu Hidra, monstrul cu mai multe capete, 
un rac l-a apucat cu cleștele sale de picior. Hera, care îl ura cumplit pe Hercule, 
drept răsplată proiectează acest animal pe cer sub forma unei constelații. 

Zodia Racului începe cu solstițiul de vară, când, după ce răsare şi se aşază 
tot mai la nord, în fiecare zi, Soarele își schimbă direcţia ca un rac. Simbolul 
său poate fi asemuit cu cleştii unui rac sau poate simboliza luna care creşte şi 
descrește. Vechiul simbol al zodiei racului era unul de tip iconic; astăzi el are 
o formă convenţională care unora le sugerează cleștele racului, iar altora doi 
spermatozoizi reprezentând complementaritatea „masculin — feminin ”. 

Zodia fiind condusă de Lună, elementul său este apa cardinală, iar piatra 
sa este Adularul (Piatra Lunii). Este asociată cu pieptul, sânii şi stomacul. 
Din punct de vedere alchimic, Racul are legătură cu apele primordiale şi cu 
maternitatea; protejându-și emoţiile în carapacea sa, dispoziția Racului se 
schimbă la fel ca mareele care cresc sau descresc. El reprezintă visarea, intuiţia 
şi memoria. A fost asociat cu zeii egipteni Khepri și Nepthys. 

Cei născuţi în zodia Racului sunt deosebit de sensibili, cu o bogată 
fantezie. Sunt firi romantice, comunicative şi inteligente. Prevăzători, intuiesc 
bine toate situaţiile viitoare, au un simţ practic dezvoltat. Sunt buni familişti 
şi gospodari, înzestrați cu mult bun gust. Dau însă dovadă de timiditate și 
sfială, sunt exagerat de precauți și prea încrezuţi în sine pentru a ține seama de 
părerile celor din jur. Au o slăbiciune pentru acapararea bunurilor materiale şi 
depind mult de starea lor momentană. 


Leul (Leo) 23/ 24 iulie — 22/ 23 august o9) 


Este un semn zodiacal guvernat de astrul zilei, iar persoanelor născute în 
această zodie li se atribuie un caracter „solar”, predominant benefic. Ele sunt 


legate, în mod simbolic, de stihia focului şi de precumpănirea principiului 

masculin (Animus). Apariţia acestei constelații zodiacale se leagă tot de 
faptele lui Hercule (Herakles); se spune că, lângă oraşul Nemeea a apărut un 
leu fioros, ce era invulnerabil pentru săgeți. Hercule a fost nevoit să-l omoare, 
sugrumându-l cu puterea braţelor sale. Este prima dintre cele 12 isprăvi eroice 
înfăptuite de el. Marele erou va purta toată viaţa, ca podoabă și pavăză, pielea 
lui, iar figura acestui animal divin şi regal va fi proiectată pe cerul înstelat. 

Se spune uneori că simbolismul său ar fi sugerat de coada lui condusă de 
Soare, elementul acestei zodii este focul fix — o descriere potrivită pentru cea 
mai fierbinte parte a verii din emisfera nordică. În alchimie, Leul reprezintă 
un foc controlat. Piatra sa este rubinul, iar organul guvernat de ea este inima. 

Cei născuţi în zodia Leului sunt puternici, extrem de curajoşi, plini de 
generozitate și se bazează întotdeauna pe propriile forţe; au foarte dezvoltat 
sentimentul demnităţii, sunt deschişi spre âlteritate şi capabili de fapte mari, 
fiind gata oricând să sară în ajutorul altora. Le place să primească oaspeţi. Dar 
gesturile şi faptele lor nu sunt lipsite de o anumită ostentaţie, deoarece sunt, de 
regulă, vanitoşi, prea încrezători în sine şi nu prea ţin seama de părerile altora. 

Egiptenii antici asociau zodia cu Ra, Herakhty-Ra și Horus combinaţi ca 
zeul Soarelui. În China, constelația aceasta este cunoscută ca și calul sau (cu 
mai multe stele) dragonul galben, în timp ce o secţiune a sa a purtat numele de 
Palataul celor cinci împărați. 

Creștinii asociază Leul cu Sf. Marcu. 


Fecioara (Virgo); 23/24 august — 22/ 23 septembrie MWM 


Este un semn htonian, feminin şi inconstant, guvernat de planeta Mercur. 
Semnul zodiacal al Fecioarei poartă în sine elementele cultului Marilor Zeiţe 
ale naturii, care patronau dragostea, naşterile şi creşterile, aidoma Persephonei 
sau Demetrei. În inconografia astrologică a Evului Mediu, era reprezentată de 
o fecioară ținând în mână un mănunchi de flori, iar pe cap o coroniță. Semnul 
convenţional al zodiacului reprezintă azi o monogramă formată din inițialele 
Fecioarei Maria — Maria Virgo. 

Astrologia arabă reprezenta constelația ca pe un snop de porumb — 
datorită stelei Spica, cea mai strălucitoare stea din Fecioară, care este redată 
adesea ținând în mână un snop de porumb și o seceră. 

Fecioara a fost asociată cu cele mai mutlte zeități feminine din Occident, 
printre care Iștar, Geb, Hathor, Isis, Demetra, Persephona, Rhea, Afrodita, 
Astarateea, Dike (zeița romană a justiţiei) și Fecioara Maria. Anul chinezesc 
începe când luna plină e în Fecioară, din care un sector se consideră că face 
parte dintr-un mare Dragon care ajunge până la Săgetător. 

Zodia a fost asociată cu intestinele, splina și plexul solar, condusă de 
Mercur. Elementul său este Pământul, iar piatra sa este carneolul. 

Cei născuţi în zodia Fecioarei sunt caracterizați prin înclinația lor spre 
ordine şi armonie; sunt firi practice, pline de hărnicie și punctualitate. Au o 
minte pătrunzătoare şi elastică. Îi caracterizează o anumită grație în gândire şi 
comportament. Sunt însă prea mândri, cu multe ifose şi plini de sentințe luate 
din cărţile citite. Au un spirit critic dezvoltat, iar uneori pot fi răzbunători. 


Balanța (Libra); 23/24 septembrie — 23 octombrie AL 


Este cel de-al şaptelea semn zodiacal și face parte din zodiile cardinale. 
Se asociază stihiei aerului, este- de esență masculină, se află însă sub incidența 
planetei Venus. Reprezintă singurul semn zodiacal de esență obiectuală, 
deşi vechii greci vedeau în el prelungirea cleştilor Racului, aflat în imediata 
apropiere de Balanţă. Se presupune că semnul poartă această denumire doar 
din primii ani ai creştinismului, deoarece, în acele secole, echinocțiul de 
primăvară, când ziua şi noaptea sunt egale, coincidea cu această constelație, 
iar apoi s-a mutat spre zodia Fecioarei. Uneori, iconografia astrologică 
înfăţişează „balanta echităţii” ca atribut al Fecioarei, întrucât aceasta o ţine 
în mâna ei dreaptă. Semnul convenţional al zodiei este o ieroglifă egipteană, 
reprezentând Soarele ce se ascunde dincolo de linia orizontului. 

În astrologia greco-romană, Balanța reprezenta carul care o purta pe 
Persefona (Fecioara) în Infern: ea marca echinocțiul de toamnă, când sosea 
iarna și Persefona se retrăgea din lume. 

Multe civilizaţii au asociat Balanța cu un cântar, deoarece zilele și nopţile 
sunt adesea la fel de lungi la echinocţiu. Chinezii o numesc Tien Jing („Balanța 
cerească”) iar indienii, Tula („Balanţa”). Talerele Balanţei sunt asociate cu 
talerele Justiţiei. 

Asociată cu rinichii şi cu ficatul și condusă de Venus, elementul său este 
aerul, iar piatra sa este safirul. 

Persoanele născute în zodia Balanţei sunt politicoase, delicate, au 
înclinații artistice, sunt firi paşnice şi binevoitoare, gata să-i ajute pe alții. 
lubesc ordinea şi se adaptează uşor la mediu. Nu sunt lipsite de o doză de 
idealism, în schimb, adesea le lipseşte simţul practic și sunt nehotărâte, 
deoarece nu se implică prea mult în viaţă, din lene sau indiferență. Eleganta 
lor face casă bună cu frivolitatea şi sunt firi extrem de influenţabile la părerile 
altora, deşi, de regulă, sunt oameni vanitoși. 

Scorpionul (Scorpio): 24 octombrie — 21/ 22 noiembrie N 


Este predominant feminin și acvatic. Cândva se afla sub incidenţa planetei 
Marte, iar astăzi se consideră că este influențat de planeta Pluto, cea mai 
îndepărtată de Soare. Conform mitului grecesc, atunci când vânătorul Orion a 
supărat-o pe zeiţa Artemis, aceasta a trezit un scorpion care l-a înţepat mortal. 
Amândoi protagoniștii acestei drame au fost proiectaţi pe cerul înstelat, sub 
formă de constelații. 

Scorpionul, reprezentat de simbolul M, asociat adesea cu moartea, 
marchează toamna, timpul morţii dinainte de iarnă. Pentru maiaşi, era semnul 
zeului morţii, în timp ce egiptenii antici îl asociau cu Anubis, paznicul 
necropolei. Se credea că este Scorpionul trimis să îl ucidă pe vânătorul grec 
antic Orion (pe care egipentii antici îl asociau cu Osiris) a cărui constelație 
se află în apropiere. O cometă în Scorpion semnala sosirea unei molime. 
Constelaţia guvernează coapsele, organele de excreţie şi regiunea pelviană. 
Condusă de Marte și Pluto, elementul său este apa, iar piatra este opalul. În 
legătură cu semnul convenţional al zodiei, având torma literei M, terminat cu 
o coadă țepoasă, există mai multe interpretări printre astrologi. Unii cred că 
e un simbol al picioarelor şi al acului Scorpionului. Alţii văd în acest desen o 
aluzie la organele genitale masculine, asupra cărora are influență zodia. Mai 
curând, e vorba de o moştenire din simbolistica Egiptului Antic unde exista o 
ieroglifă ce semăna cu o șopârlă a cărei coadă se termina cu o săgeată. 

Sub aspect zodiacal, Scorpionul este un semn puternic. Cei ce s-au născut 
în această zodie, au o viaţă emoţională extrem de intensă şi posedă un gen de 
magnetism psihic. Sunt firi energice, hotărâte şi perseverente. Sunt luptători 
din fire și le place orice competiţie. Nu sunt lipsiţi de inteligență nativă. de 
spirit critic şi de inventivitate. În dragoste pun mult suflet, dar sunt geloşi ȘI 
posesivi. Au vădite înclinații egocentriste și pot fi nedrepţi și chiar grosolani 
cu alţii. Sunt neîncrezători, suspicioşi și răzbunători, până la neîndurare. În 
același timp, sunt fiinţe uşor manevrabile de către cei din jur. 


Săgetătorul (Sagittarius); 22/ 23 noiembrie — 21 decembrie R 


Este un semn zodiacal de factură masculină și ignică, aflat sub incidența 
planetei Jupiter. Provine din astrologia babiloniană, unde cel de-al nouălea 
semn zodiacal şi cea de-a zecea constelație erau figurate de un călăreț cu arcul 
întins. În astrologia și în mitologia greacă a fost asociat cu centaurul Chiron, 
ucis de săgeata otrăvită a lui Hercule. Prin voinţa lui Zeus, acest centaur a fost 

urcat în cer, unde îşi îndreaptă săgeata împotriva Scorpionului. Săgetătorul 
este arcașul, iar simbolul său, reprezintă o săgeată. Grecii antici credau că 
centaurul Chiron a fost primul care a trasat imagini, inclusiv pe a sa, în 
constelații, oferindu-le oamenilor posibilitatea de a citi în stele. 

Condus de Jupiter, elementul Săgctătorului este focul mutabil, iar piatra 
sa este topazul. El guvernează coapsele și regiunea pelviană. A fost asociat cu 
Neith, una din cele mai vechi zeițe egiptene şi cu Sf. lacob/ Iacov Apostolul. 
O parte din Săgetător a fost asociată de către astrologii arabi cu struții care 
mergeau să bea din Calea Lactee. 

„Săgetătorii” sunt persoane deschise, prietenoase, cinstite și optimiste. 
Au o nobleţe sufletească, sunt plini de entuziasm şi de idealuri înalte. Mintea 
lor este iscoditoare și au înclinații spre filosofic. Au prea mare încredere în 
propriile forțe, de unde rezultă absenţa precauţiei și lipsasunor „frâne interne”. 
Nu ştiu să se oprească acolo unde trebuie, sunt firi impulsive şi au „gura 
slobodă”. Uneori, manifestă delăsare și chiar lene. 


Capricornul (Capricornus); 22 decembrie — 19/ 20 ianuarie Yo 


Este un semn zodiacal de tip cardinal, afiat sub incidența planetei Saturn, 
asociat pământului şi principiului feminin. Capricornul este un nume latinesc, 
alcătuit din caper „capră” și cornu „corn” ( în româneşte tap). El reprezintă un 
străvechi simbol al fertilităţii şi o ipostază zoomorfă a divinităţilor masculine 
ale naturii. Vechii babilonieni îi atribuiau și însuşiri acvatice, de aceea, în 
zodiacul lor, acest ţap avea o coadă de peşte. La greci, motivul îl găsim integrat 
în mitul zeului Pan. Ca să scape de monstrul Typhon, cel cu o mie de capete, 
Pan s-a prefăcut într-un tap. Această metamorfoză nu se încheiase încă, în 
momentul în care el ieşea din apele Nilului. De aceea, partea superioară a 
corpului, rămasă deasupra apei, are formă caprină, iar partea inferioară, aflată 
sub apă, a luat forma unui pește. 

Capricornul este reprezentat totdeauna cu coadă de pește, iar acest fapt 
este redat de semnul său. Se spune că există o referire la „peștele-capră” în 
primele cronici chineze, iar coada peștelui are legătură cu zeul babilonian Ea 
sau cu Seth, zeul haosului și al nenorocirilor care era reprezentat uneori ca o 
capră. Semnul a mai fost asociat cu zeul grec antic din Arcadia, Pan (pentru 
romani Priap), care era reprezentat cu cap de om, piept de capră și coadă 
de peşte (care făcea aluzie la falusul său). Semnul guvernează scheletul și 
genunchii. 

Așa cum se cuvine unei zodii care începe odată cu solstițiul de iarnă, 
Capricornul este condus de Saturn. Elementul său este Pământul cardinal, iar 

Semnul convenţional al zodiei e format din două elemente: primul 
seamănă cu litera grecească tau (din tragos „tap™“), iar cel de-al doilea element 
este fie un ro grecesc, fie o coadă. 

Este semnul oamenilor extraordinar de consecvenţi și încăpățânat. 
Cei născuţi în zodia Capricornului sunt plini de ambiţii, extrem de harnici. 
hotărâți, calculaţi şi metodici. Au dezvoltat spiritul de precauţie şi dau dovadă 
de multă diplomaţie în situaţii dificile. Sunt corecţi și cinstiți, cu un pronunţat 
simţ al datoriei. Când aceste trăsături de caracter și de comportament trec 
peste o anumită limită, „capricornii” devin temători, nesiguri, conservativi. 
Consecvenţa lor e vecină cu încăpățânarea, iar prudența exagerată îi duce 
la pesimism şi neîncredere. Adesea dau semne de egocentrism și slăbiciune 
pentru valori materiale. 


Vărsătorul (Aquarius): 20/ 21 ianuarie — 18/19 februarie PoP 

Este cel de-al unsprezecelea semn al zodiacului, legat de stihia aerului 
şi guvernat de planeta Saturn. deşi unii astrologi afirmă că, în zilele noastre, 
el se află sub incidenţa planetei Uranus. Constelaţia Vărsătorului era la mare 
cinste şi în astrologia din vechiul Sumer, unde îl reprezintă An (u) — marele 
stăpân al cerului şi tatăl tuturor zeilor, cel ce revarsă pe pământ ..apele vieţii”. 
Matematicianul şi astronomul grec Ptolemeu, care a trăit în Egipt, a numit 
această constelație „vărsător”, iar astrologii de mai târziu o înfățișau sub forma 
unui bătrân înţelept purtând în mâini sau pe umeri două amfore. Unul din vase 
e înclinat, lăsând să curgă din el lichidul atât de necesar vieţii pământene. 

Simbolul purtătorului de apă sau al Vărsătorului reprezintă apa şi 
comunicarea. A fost asociat cu Hapy, zeul antic egiptean al revărsării Nilului, 
care şi-a înmuiat găleata în Râul de Stele când s-a stabilit în Vest. Grecii antici 
l-au asociat cu Zeus, care a adus înapoi abundența şi fertilitatea, turnând apă 
pe pământ. Mai târziu, Vărsătorul a fost asociat cu paharnicii zeilor, Ganimede 
şi Hebe şi cu singurii supraviețuitori ai potopului, Deucalion şi Pirha. 

Vărsătorul a fost asociat cu gleznele şi gambele şi este condus de Saturn 
şi Uranus; elementul său este aerul, iar piatra sa este ametistul. 

Semnul convenţional al zodiei este o linie ondulată dublă — unul din cele 
mai vechi simboluri ale apei, datând din arta paleoliticului, iar în hieroglifia 
egipteană era una din emblemele Nilului. 

În interpretarea astrologilor, vlaga ce se revarsă din vasul Vărsătorului, e 
un lichid „eterat”, ce poate fi asemănat cu undele de aer, cu fluidele oceanului 
aerian, care purifică mai mult sufletul decât corpul, eliberază omul de 
povara egoismului şi îl face să trăiască în lumea afinităţilor elective şi într-o 

comunitate spirirituală cu toţi oamenii (Dsy, 1001). Nu întâmplător mișcarea 
contemporană de sorginte ecologistă, denumită New-Age, are Vărsătorul 
drept simbol fundamental. 

Cei născuţi sub această zodie sunt persoane afectuoase, cu vocaţia 
prieteniei şi a solidarităţii umane, înzestrați cu diferite talente, plini de 
curiozitate, de optimism şi de năzuinţă spre progres. Sunt firi independente, 
iubesc științele și artele. Din cauza unui gen de încăpățânare și a unei 
complexităţi a vietii interioare sunt mai greu de înțeles pentru alţii. Nu le este 
străină nicio anumită lejeritate în tratarea obligaţiilor şi a răspunderilor, au 
chiar o tendinţă spre lenevire. 


Peștii (Piscis): 19/ 20 februarie — 20 martie H 


E un semn eminamente acvatic, feminin, inconstant, guvernat de planeta 
Neptun, deşi până la descoperirea acestei planete era considerat că se află sub 
incidenţa lui Jupiter. Acest al doisprezecelea şi ultimul semn al zodiacului, 
legat însă de prima constelație a crugului zodiacal, este explicitat, în mito- 
poezia grecilor, printr-o narațiune despre Afrodita şi Eros. Ca să scape de 
monstrul Typhon, cei doi protagoniști divini s-au prefăcut în pești, aruncându- 
se în apă. Peștii sunt reprezentaţi având capetele inversate. Se spune că acest 
fapt ar semnifica un conflict între spirit (rațiune) şi suflet atât de specific 
omului. Peștii sunt legaţi cu o „aţă de argint” ieşind din gurile lor şi înoată în 
direcţii opuse. Simbolul zodiei reprezintă acest aspect contradictoriu. 

Asociată cu sistemul limfatic, codusă de Neptun şi Jupiter, elementul 
său este apa mutabilă, iar piatra sa este hematitul. În alchimie, această ultimă 
zodie a zodiacului reprezintă momentul morţii şi renașerii, întâlnirea finală 
între Soare și Lună, procesul final înainte ca alchimistul să moară pentru a 
renaşte. 

Chinezii antici credeau că Peştii aveau putere asupra sorții navelor şi 
marinarilor, provocând naufragii şi furtuni. Ei descriau această parte a cerului 
ca pe o zvastică, cunoscută sub numele de Ba Gui, cei opt şefi, despre care se 
crede că are o influență malefică. 

Cei născuţi în zodia Peşti, sunt optimişti, plini de afectivitate, generoşi 
și drăgăstoşi. Posedă o intuiţie şi o imaginaţie foarte dezvoltate. Sunt iertători, 
dar vor ca oamenii din jur să nutrească faţă de ei aceleaşi sentimente, să le 
răspundă cu aceeaşi monedă la gesturile lor. Romantici şi sentimentali, ei sunt 
lipsiţi de simţ practic și se lasă uşor influenţaţi. Își iartă ușor orice păcat și 
orice slăbiciune, sunt predispuși spre autocompătimire şi spre melancolie (Cf. 
Ivan Evseev, Zodiacul, în vol. Enciclopedia simbolurilor, pp. 657-666; Clare 


WwWwW.cimec.ro 


155 


Gibson, Semne zodiacale occidentale, în vol. Cum să citim simbolurile, Ed. 
Litera, 2010, pp. 218-293; Rovenna și Rupert Sheperd, 7000 de simboluri. 
Semnificatia formelor în artă şi mitologie, Ed, Aquila 93, 2007, pp. 23-27). 


Zodiacul european (prezentare generală) 


În cultura europeană, o prezentare generală a zodiacului, dar şi una 
specifică, caracteristică zodiilor, realizează autorii dicționarului de simbolui 
(3 vol.) Jean Chevalier și Alain Gheerbrant. În rândurile următoare vom 
reproduce prezentarea lui generală, urmată de cele 12 zodii. 


* 


Zodiacul este atât un simbol în sine, cât şi un ansamblu de simboluri 
particulare a căror semnificaţie variază în funcţie de relaţiile pe care le întreţin 
între ele. 

„În toate ţările şi în toate epocile explorate de ştiinţa istorică, se regăseşte 
aproape identic, cu forma sa circulară, cele douăsprezece subdiviziuni, cele 
douăsprezece semne purtând acelaşi nume şi cele şapte planete. Babilonul, 
Egiptul, Iudeea, Persia, India, Tibetul, China, America de Nord și cea de Sud, 
țările scandinave și cele musulmane şi multe altele au cunoscut Zodiacul și au 
practicat astrologia. Peste tot, el este asociat cu monumentele omeneşti cele 
mai importante: stele, temple, locuri în care se oficiau misterele şi iniţierile” 
(Senard M. Le Zodiaque, Paris — Lausanne, 1948). 

Cercul zodiacal este împărțit prin numărul perfect 12, corespunzând cu 
cele 12 constelații. Patru dintre ele marchează timpii forte din cursa solară: 
Leul, Taurul, Vărsătorul şi Scorpionul. Perioade culminante ale unui ciclu, ele 
se intersectează între echinocţii (21 martie, 21 septembrie) şi solstiţii (21 iunie, 
21 decembrie); ele despart anotimpurile (21 iunie, 21 decembrie): „ele împart 
cercul zodiacal în patru părți egale de 90 de grade fiecare”. Zodiacul este și o 
sumă de simboluri cosmice, fiziologice și psihologice, ilustrând și specificând 
simbolismul fundamental al cercului (G. D. Champeaux, dom Sterckx S (O. 
S. B.), Introduction au monde des Symboles, Paris, 1966). 

În astrologie, Zodiacul este numele fâșiei ce înconjoară eliptica şi în care 
se mişcă planetele și luminătorii (pe care Astrologia îi numără de asemenea 
printre planete, adică „aştrii rătăcitori”). Acest nume de Zodiac este tradus 
de obicei prin „cerc de animale” deşi zodiacul nostru occidental conţine de 
asemenea imaginea unei femei (Fecioara), a unui bărbat (Vărsătorul) și a unor 
copii (Gemenii). Singurul zodiac cu adevărat animal este acela al chinezilor. 

Dar mai este probabil că acest cuvânt înseamnă într-un fel general „constelația 
celor vii”. 

Zodiacul reprezintă un ciclu complet prin excelenţă şi fiecare din semnele 
sale exprimă o fază evolutivă, descrisă în notițele proprii fiecăreia în parte: 

Berbec = Impulsie (în ordinea cosmică este impulsia primordială care 
precede „ziua lui Brahma” sau nașterea unui univers). 

Taur = Efort, elaborare a „numen”'-ului şi a „semen”-ului. 

Gemeni = Polaritate ( .„Prakriti-Purusha ” al hinduşilor, sau distincția 
dintre spirit şi materie). 

Rac (Cancer) = Pasivitate, atașament (în ordinea cosmogonică). „Apele” 
sunt cele care au depus germenii lumii manifestate sau „Oul Lumii” şi deasupra 
lor „plutea duhul lui Dumnezeu”). 

«Leu = Viaţă 

Fecioară = Diterenţiere, fenomenalism. 

Balanță = Sociabilitate, linie de mijloc care stabileşte armonie în 
tendinţele contrare. 

Scorpion = Fermentatie, dezagregare. 

Săgetător = Dualitate între instinctele şi aspiraţiile superioare (din punct 
de vedere cosmogonic înseamnă întoarcerea omului la Dumnezeu). 

Capricorn = Înălțare (Pralaya hinduşilor, adică moartea universului 
fizic). 

Vărsător = Trecere către stările superioare. 

Peşti = Lumea Inferioară („Apele” de sus prin opoziţie cu „Apele” 
inferioare ale semnului Racului), trecerea la indiferenţierea inițială. 

Semnele Zodiacului pot fi împărţite în patru grupuri principale — fiecare 
fiind dominat de unul din timpii forte semnalati — ale căror corespondențe 
psihologice au fost rezumate de M. Senard (Le Zodiague, p. 23 şi urm.) după 
cum urmează: 

Peşti. Berbec, Taur. Acest ansamblu ar corespunde cu perioada 
mitologică a lui Uranus, aceea a exuberanței biologice nediferențiate: este 
ansamblul „Principiilor” sau „Energiilor” cosmice care se exprimă din punct 
de vedere omenesc prin caracterul instinctiv — preparaţional, ce se traduce 
prin supremația inconștienului, impulsivitate, senzorialitate și predominanţa 
facultăţilor imaginative. 

A doua grupă cuprinde Gemenii, Racul şi Leul. Corespunde perioadei 
mitologice a lui Cronos, aceea a unei opriri în evoluţie, timp marcat de o 
nevoie de așezare, de despărțire, de clasificare, de conceptualizare, în care 
preocuparea pentru ordine o depăşeşte pe aceea pentru progres. Este, spune cu 
pertineță M. Senard, sectorul „principiilor de disociere. Entitatea omenească 


www.cimec.ro 


157 


se desparte de starea colectivă nediferenţiată primitivă; ea se individualizează, 
se trezește la conștiința eului, apoi la aceea a non-eului, la sensul dualității, şi 
concepe orice lucru sub unghiul distincției subiect — obiect. Această perioadă 
este cea a discernământului, a analizei, dar şi a opoziţiilor, disensiunilor, luptei 
dintre contrarii rezultând din disociere. Intelectul analitic și conștiința rațională 
domină. Conştiinţa eului, foarte dezvoltată, înclină către egocentrism”. 

Al treila sector grupează Fecioara. Balanța şi Scorpionul. Corespunde 
cu perioada mitologică a lui Zeus, marcată de un nou punct de pornire evolutiv, 
dar care s-ar caracteriza de astă dată prin organizare, ierarhie, pe scurt, printr-o 
evoluție armonizată. Este începutul unei noi înălțări către Zenit în care încep 
să mijească conştiinţa supra naţională și iluminarea. Această fază este aceea 
a „Principiilor de asociere exprimate prin nașterea sentimentului potrivit şi 
căutarea echilibrului între facultăţile psihologice, precum și între eu și non-eu, 
între subiectiv și obiectiv. Conștiinţa devine sensibilă față de manifestările 
intuiției”. 

În sfârşit, ultima triadă: Săgerătorul, Capricornul, Vărsătorul. S-ar 
putea spune că în timpul celei de-a patra perioade mitologia se dă la o parte, 
dispare cedând locul religiilor mistice şi, în special, revelaţiei creştine, 
întrupării Logosului. Acestea, spune M. Senard, sunt sectoarele Principiilor de 
sublimare: intuiţia devine treptat ghidul recunoscut și acceptat de „entitate pe 
calea de întoarcere către nemanifestat”. Dante, însoţit de Beatrice, îşi sfârşeşte 
călătoria în Paradis (zi ori lumină supremă). Conștiinţa funcționează liber în 
afara planului manifestat. Eliberată de opreliştile puse de materiale, timp şi 
spaţiu, ea participă din nou la viaţa unică și universală. Se confundă atunci cu 
Principiul creator. Se ajunge astfel la supraconștiință sau omniscienţă”. 

Acest simbolism al evoluţiei biologice şi psihologice se nuanţează la 
infinit prin studiul raporturilor dintre semne și poate duce nu numai la un 
diagnostic individual, dar și la o adevărată psihagogie. 

Aspectele zodiacale, în termeni de astrologie, se aplică distanţei dintre 
două planete sau dintre doi alți factori ai horoscopului (ca de pildă un punct 
sensibil şi meridianul sau orizontul). Principalele ei aspecte sunt: 

e conjuncția care, aşa cum o indică şi numele ci, este prezenţa astrelor 
(sau a altor factori horoscopici) în același punct al cerului, unde îşi conjugă 
strâns influenţele formând un singur tot, aşa cum doi soți formează un cuplu 
unit; 

e sextilul care este distanța de 60° simbolizând o anume armonie și un 
acord între cei doi factori în chestiune; 

e pătratul de 90° care este un aspect de ciocnire, de tensiune, de conflict, 
şocul dintre două influenţe astrale; 

e frigonul care este distanța de 120°, realizând raportul cel mai armonios, 
favorabil și intim între cele două puncte din cerc; 

e opoziția care este distanţa de 180°, subliniind incompatibilitatea totală 
între cele două astre. Teoretic, opoziția se prezintă ca un dublu pătrat, dar 
anumiți astrologi se îndoicsc de caracterul lui uniform, malefic şi nociv. 

Există în momentul de faţă tendința de a înlocui expresiile aspecte 
benefice (sextilul şi trigonul) prin cea de facilități și împrejurări venind în 
ajutorul individului; şi aspecte malefice (pătratul şi opoziţia) prin cea de aspecte 
ale voinţei, ale efortului personal şi de luptă; căci s-au găsit horoscoape ale 
unor criminali cu o majoritate de aspecte benefice (de pildă, cel al lui Landru) 
şi dimpotrivă personaje de prim plan ca Foch, a cărui temă astrologică este 
împănată cu aspecte rele. Înscrise în cercul zodiacal, aspectele formează 
figuri geometrice şi se împărtăşesc din simbolismul obișnuit al triunghiului, al 
pătratului și al hexagonului. 

Al-Iklil — sau Iklil Al Jabbah („Domul Capului”) este numele arab al 
celei de-a XVII-a case a Zodiacului lunar — pe care unii îl socotesc anterior 
Zodiacului solar (douăsprezece semne) şi care consistă în împărțirea cerului 
în 28 de părți de 12° 51°26”. Al-Iklil se plasează între 25° 42” 53” din semnul 
Cumpenei şi 8" 34' 8” din cel al Scorpionului. Se pare că rolul său și influența 
sa astrologică au fost deosebit de mari în mai multe tradiţii și că aşa se mai 
întâmplă și azi în mai multe ţări orientale pentru care această casă serveşte 
de reper. Cum se ştie, trăsătura comună dintre sistemele lunare din diferitele 
tradiții (chineză, hindusă, arabă, persană, etc) o constituie existenţa stelelor 
determinatoare care servesc drept limită acestor 28 de diviziuni și poartă în 
India numele de Jogatara. Deşi mai multe case lunare poartă același nume cu 
aceste stele, ele nu trebuie să fie confundate sau identificate cu acestea. Din 
cauza precesiei echinocţiilor, majoritatea acestor stele — repere sunt deplasate 
Şi nici nu mai ocupă casele ce le poartă numele; dar aceasta nu schimbă cu 
nimic semnificaţiile acestor repere, casele lunare — ca și Zodiacul solar — fiind 
formate în viziunea astrologului, din influența Lunii, răspândită pe crucea 
solstițiilor şi a echinocțiilor. 

În India, aceasta a XVII-a casă lunară poartă numele de Anurada (a face 
un cerc, a face roate, a fi frumos). Simbolismul său hindus este păunul care- 
şi desface coada (poate tocmai din cauza cercului) deși Poti ne dă despre ea 
imaginea unei tipsii, încărcată cu orez, cu fructe, cu miere și cu flori, servind 
drept ofrandă zeilor. Recenzarea diferitelor simboluri care se leagă de casele 
lunare în tradiţii, studiul schimbărilor lor în decursul veacurilor şi cercetarea 
lor critică nu au fost însă întreprinse. Ele rezervă surprize și vor aduce desigur 
date mai precise asupra semnificaţiilor lor primitive. 

Zodiacul european. Ciclul zodiacal 


Berbecul (21 martie — 20 aprilie) 


Berbecul zodiacal corespunde ascensiunii Soarelui, trecerii de la frig la 
căldură, de la umbră la lumină; ceea ce nu este lipsit de legătură cu acele deja 
semnalate căutări ale Lânii de Aur. 

Este întâiul semn al Zodiacului și acoperă, începând cu echinocțiul de 
primăvară, 30 de grade. Natura se trezeşte acum după amorţirea iernii, iar 
acest semn simbolizează, înainte de orice, dospirea primăverii, deci zvâcnetul, 
virilitatea (semnul cel mai important al lui Marte), energia, independenţa şi 
curajul. Semn pozitiv sau masculin prin excelență. Puternica sa influenţă este 
defavorabilă femeilor atunci când, în momentul unei naşteri feminine, se 
situează la răsărit. 

Zodia Berbecului — prin care trece Soarele în fiecare an de la 21 martie 
la 20 aprilie — este un simbol intim, legat de natura focului originar. El este o 
reprezentare cosmică a puterii animale a focului care țţâşnește, care izbucnește, 
care explodează în primul moment al manifesării. Este vorba de un foc 
totodată creator şi distrugător, orb și răzvrătit, haotic și împrăştiat, generos şi 
sublim, care, pornind dintr-un punct central, se răspândeşte în toate direcţiile. 
Această forță de foc este asemănată ţâşnirii vitalităţii primordiale, elanului 
primitiv al vieții, cu tot ceea ce un asemenea proces are ca impuls pur și brut, 
ca descărcare răbufnitoare, fulgerătoare și neîmblânzită, ca pornire violentă, 
ca respiraţie incandescentă. Tradiţia hermetică spune că ne aflăm în prezenţa 
unui logos ale cărui sonorități sunt din aur şi purpură (roşu), având afinități 
astrale cu Soarele şi cu Marte. Un logos agresiv prin esență și hiperviril, care 
corespunde unei naturi gâfâite, grăbite, năvalnice, clocotitoare, convulsive. 
Astrologia asimilează câte un caracter omenesc fiecărui semn zodiacal, 
precizând însă că nu este suficient să te fi născut în lumea zodiacală, nici că 
este necesar să te fi născut atunci, ca să semeni cu tipul semnului acesta. Ori, 
tipul Berbec aparține colericului (emotiv — activ — primar) din caracterologia 
modernă, cu vitalitatea sa arzătoare, cu patima sa pentru trăirea nezăgăzuită 
în tumultul și intensitatea emoţiilor puternice, a senzaţiilor tari, a isprăvilor 
neobișnuite, a șocurilor existenţei sale. 


Taurul (21 aprilie — 20 mai) 


Cel de-al doilea semn al Zodiacului se situează între echinocțiul de 
primăvară şi solstițiul de vară. Simbol al unei mari puteri de muncă, al tuturor 
instinctelor şi în special al instinctului de conservare, al senzualităţii şi al 

unei exagerate propensiuni spre plăceri. Această zodie este, cum se spune în 
astrologie, guvernată de Venus, adică este în deplină şi intimă armonie cu 
natura planetei amintite. Zodiei Taurului îi este asociată simbolistica materiei 
prime, a substanţei iniţiale, asimilabile cu pământul ca element, cu Glia Mumă. 

Dacă Berbecului îi corespunde cinetica focului originar, întrupată printr- 
un animal uscat, hiperviril, dominat de un cap masiv, repezit înainte, Taurul se 
prezintă drept „statica unei mase purtătoare de viață” — caracterizată printr-o 
creatură robustă, puternică, cu predominantă orizontală. Aici domneşte un spirit 
greu, greoi, gros, lent, stabil, solid, dens, fix... Acestei zodii hiperfeminine i se 
asociază valoarea unui sens pe deplin terestru, în linia unei simfonii în verde 
— crud — ca o pajişte. În concertul zodiacal, partitura Taurului se aseamănă cu 
un cântec bahic într-o slavă a Venerei, a lui Venus Genitrix, cu trup fremătător 
și sânge aprins, răseolită de vibraţiile ce emană din teluric, un cântec al lunii 
pline, închinat naturii-mamă. Taurul conferă o fire animală, dominată de 
instinct şi bogată în senzorialitate: a trăi într-un asemenea univers înseamnă 
a adulmeca, a gusta, a pipăi, a vedea, a auzi... Înseamnă să te laşi în voia 
poftelor pământeşti, a îmbătătoarelor tarmece dionisiace. Setea de viaţă este 
aici înrădăcinată într-un temperament generos, robust şi cu o vitalitate solidă. 
Ea poate fi potolită fie printr-o viaţă de plăceri, plină de patimi de tot felul, fie 
printr-o viață de muncă menită de a satisface pofta de a poseda. 


Gemenii ( 21 mai — 21 iunie) 


Simbol general al dualității în asemănare și chiar în identitate. 
Reprezintă imaginea tuturor opoziţiilor interioare și exterioare, contrare 
sau complementare, relative sau absolute, care se împlinesc într-o tensiune 
creatoare; faza Gemenilor se încheie o dată cu apogeul verii. 

Este al treilea semn al Zodiacului, situat înaintea solstițiului de vară, semn 
principal al lui Mercur, Gemenii reprezintă, înainte de toate, dublul simbol 
al contactelor umane, al transporturilor, al comunicaţiilor, al contigenţelor 
mediului de viaţă, al polarității, chiar şi sexuale. Anumite zodiace figurează 
acest semn nu prin imaginea obișnuită a doi copii ţinându-se de mână, ci printr- 
un bărbat și o femeie sau chiar — precum în zodiacul copt — prin doi amanți. 

Doi efebi înlănțuiţi pot reprezenta acest semn considerat dublu care ne 
introduce în lumea contrariilor polare: masculin — feminin, întuneric — lumină, 
subiect — obiect, interior — exterior... Prin aceasta, el se află în afinitate cu 
Mercur, mesagerul cu aripi la picioare şi având drept emblemă caduceul 
(sceptru în forma unui baston pe care se încolăcesc doi şerpi, care era însemnul 
zeului Mercur și simbolul comerțului). În concertul zodiacal, partitura celui de 
al treilea semn ar putea fi mai degrabă asimilată înșiruririi în presto (muz.; ca 

indicație de execuție; în tempo rapid) a arpegiului. Aici, nu mai beneficiem 
de curgerea caldă a instinctelor; spiritul intervine în jocul personalității, 
formând un duel cu sensibilitatea. Personalitatea nu se sprijină în mod automat 
pe respirația naturală și pe zvâcnirea liberă a vieții animale. Dimpotrivă, ea 
se elaboreză pornind de la un mecanism de apărare împotriva supremaţiei 
activităţii: viața sensibilă este ținută la respect, suspectată şi zeflemisită, 
circumscrisă în sfera unui Eu preocupat să trăiască în tihna liberei apartenenţe 
la sine însuşi. De aici decurge un proces de cerebralizare care conferă, între 
altele, gustul pentru joc, plăcerea exerciţiului ideilor şi a dialogului spiritual, 
elanul inteligenţei. De fapt, ființa trăieşte într-o dedublare interioară: o 
jumătatea din ea simte, acţionează, trăieşte, în vreme ce cealaltă jumătate 
o priveşte acţionând, simțind şi trăind; actor și, în acelaşi timp, spectator al 
propriei fiinţe, spectatorul supraveghind actorul cu o privire dezamagită sau 
malițioasă. Aceasta fiind valabil atât pentru ființa extrem de adaptabilă, cât și 
pentru cea extrem de complexă... 


Racul (Cancer; 22 iunie — 22 iulie) 


Al patrulea semn din zodiac care se situează imediat după solstițiul de 
vară, când zilele încep să scadă. Hieroglifa lui, semănând cu două spirale, 
exprimă schimbarea de sens a mişcării solare, care devine descendentă, din 
ascendentă cum era și reprezintă în mod schematic valurile vieţii. Semn lunar, 
cl înseamnă retragerea spre sine, sensibilitatea, timiditatea și tenacitatea. Odată 
cu Cancerul, apare un întreg univers acvatic; el se înfăţişează ca simbolul apei 
originare: ape-mume liniștite și adânci, cu izvor şopotitor, trecând prin laptele 
matern și seva originară. Racul și crabul care îl reprezintă este un animal de apă 
trăind sub o carapace ocrotitoare. Spiritului apelor i se asociază o valoare de 
intern, de intim, sau de interior, care aminteşte că aparențele sau prefigurările 
vieţii care renaşte, germeni, ouă, fetusuri şi muguri, sunt înconjurate de 
cochilii, matrice, scoarțe și învelișuri, sortite să adăpostească puterea de 
renaștere închisă în aceste cuirase (platoşe). De fapt, cel de-al patrulea semn se 
identifică cu arhetipul matern pus în lumină de Jung: întreaga lume a valorilor 
de conţinut, adică tot ceea ce este mare și învelește, adăpostește, păstrează, 
apără şi încălzeşte ceea ce este mic. Principiul matricial şi hrănitor care se 
întinde de la uter la pământul matern: adâncime, abis, put, grotă, peșteră, 
buzunar, vas, adăpost, casă, oraş... ajungând la marele refugiu al omenirii, 
care era Marea Mumă. Semnului îi este asociată Luna, cu chipul palid și 
lumina cenuşie, simbol planetar al acestui principiu matricial, al psihismului 
inconştient, al luminii vegetative crepusculare, al pulsării vitale neasumate 

încă de rațiune. În concertul zodiacal, partitura Cancerului, atunci când nu este 
vorba de o tăcere, se asimilează unui murmur metodic de penumbră sau unui 
cântec visător în clarobscur. lar natura celor născuţi sub acest semn provine 
din dezvoltarea sensibilităţii sufletului copilului pe lângă mamă, precum şi din 
amplificarea originalului cu lumea de subiectivitate, de vis, de romanesc, de 
fantezie, de lirism... 

Rolul Cancerului este și acela al medierii, al mediumnităţii (mediumnitate 
= calitatea unei persoane de a trece în stare de hipnoză, de medium), al 
mediului înconjurător. El marchează mijlocul anului, leagă lumea formală 
de cea informă, este pragul reîncarnării, trecerea de la zenit la nadir. Fiinţele 
marcate de acest semn se bucură de o mare putere secretă, potrivită pentru a 
favoriza renaşterile viitoare. 


Leu (23 iulie — 22 august) 


Este al cincilea semn al Zodiacului plasat în mijlocul verii. Se 
caracterizează deci printr-o înflorire a naturii sub razele calde ale Soarelui 
care este stăpânul său planetar. Inimă a Zodiacului, el exprimă bucuria de 
a trăi, ambiția, orgoliul şi elevația. Cu leul ne întoarcem la Focul-element; 
dar, de la Berbec la Leu se elaborează metamorfoza unui principiu care, din 
puterea animală brută, instantanee și absolută ca scânteia sau fulgerul ce era, 
se transformă într-o putere desfășurată pentru a deveni putere stăpânită şi 
disponibilă, precum flacăra iradiind în miezul căldurii şi al luminii. Trecem, 
de altfel, de la zorile primăverii la magnificiența amiezilor de vară. Semnul 
este reprezentat prin maiestuoasa ființă a regelui animalelor; emblema puterii 
suverane, a puterii nobile şi este acuplat cu Soarele, semnul şi astrul care 
simbolizează viața, sub aspectele ei de căldură, lumină, strălucire, putere şi 
aristocrație strălucitoare. De aceea, partitia leonină este asemănătoare unei 
ode triumfătoare din aurării, învăpăiere de arderi vitale. Acestui tip zodiacal 
îi corespunde caracterul celei mai înalte puteri: Împătimitul, ființă de voință 
născută sub imperiul nevoii şi a gustului de acțiune, puterea lui de emotiv — 
activ fiind disciplinată, orientată spre un scop, şi servind ambiţii cu bătaie 
lungă. Este o natură puternică, născută pentru a face viaţa să cânte cât o 
ține gura și pentru a-și găsi suprema rațiune a existenței făcând să răsune o 
notă sonoră pe cerul destinului său. Această putere poate să se exeseze pe o 
suprafață orizontală şi produce un tip herculean realist prin excelență, eficace, 
de o mare vigoare concretă și prezență fizică. Dar se poate desfășura şi pe o 
tensiune verticală, dând un tip apolinian, idealist, în care puterile luminoase 
tind să domnească singure. 

Fecioura (23 august — 22 septembrie) 


Al şaselea semn al Zodiacului, care se situează chiar înaintea 
echinocţiului de toamnă. Simbol al secerișului, al îndemânării anuale, al 
acurateței minuţțioase, este al doilea semn al lui Mercur care se manifestă aici 
într-un registru mai coborât, pământesc și practic în semnul Gemenilor care 
corespunde cu aspectul aerian al vestitorului zeilor. Cu Fecioara ne aflăm la 
sfârşitul ciclului anual al elementului Pământ, înaintea pământului rece al 
Capricornului, acela al însămânţărilor de iarnă, după pământul gras, cald şi 
umed al Taurului, acoperit cu vegetația abundentă și înmiresmată a primăverii. 
Acum se prezintă un pământ uscat de razele soarelui de vară şi secătuit de 
virtuțile sale nutritive pe care se culcă spicul tăiat, aşteptând ca bobul uscat 
să se desprindă din spic şi din învelişul său. Ciclul vegetal se sfârşeşte pe un 
pământ nou, virgin, hărăzit să primească ulterior sămânţa. De unde imaginea 
ce reprezintă acest semn, o fecioară înaripată ce poartă un spic sau un snop. 
Mercur este planeta diriguitoare: în timpul secerișului și al adăpostirii în 
hambare a recoltei, când rezultatele muncii depuse se cântăresc și se calculează, 
ne aflăm într-adevăr într-o lume care se diferențiază, se particularizează, se 
selecțţionează, se cerne, se reduce, se despoaie, iși dă limite precise. 

Diferenţa virginală seamană mai curând cu un exerciuţiu de stil vizând 
puritatea lineară a arabescurilor. În acest univers se proiectează silueta unui 
caracter care-şi are drept echivalent complexul anal retras asupra sieși din 
psihanaliza freudiană. Este vorba despre o dispoziţie generală pentru a reţine, 
a controla, a stăpâni şi a se disciplina; despre o tendinţă către economie, 
parcimonie, acumulare, conservare, temporizare; despre un caracter serios, 
conştiincios, scrupulos, rezervat, sceptic, metodic, ordonat, legat de principii, 
de reguli, de consemnuri, sobru, cu sensibilitate şi iubitor de respectabilitate, 
muncitor, întors către lucrurile dificile, greu de făptuit, ingrate sau penibile, 
vizând să satisfacă. înainte de toate, un sentiment de securitate. 

În Egipt, corespundea cu semnul lui Isis. Locul al şaselea în ordinea 
zodiacală îl face să se împărtășească din simbolismul numărului şase şi a 
peceţii lui Solomon; ţine totodată de foc și de apă şi simbolizează conştiinţa 
născând din confuzie precum şi nașterea spiritului. 


Balanta (23 septembrie — 22 octombrie) 


Intrând în acest semn , Soarele este la punctul median al anului astronomic. 
Trecerea lui din emsifera nordică în emisfera sudică marchează echilibrul 
dintre edificiul construit şi forțele care-i pregătesc ruina, ca și pe cel dintre 

zile şi nopti. Este reprezentat printr-o balanţă, cu pârghia și cele două talere 
ale sale. Acest punct de echilibru în jurul căruia oscilează totul este mărturia 
unei oscilaţii între amurgul unei toamne exterioare şi zorile unei primăveri 
interioare. În acest punci central, la egală distanță de care se echilibrează cele 
două talere, al motorului și al frânei, al elanului şi al reţinerii, al spontaneităţii 
şi al cugetării, al abandonului şi al spaimei, al chemării şi al retragerii din 
fața vieţii, noi vedem mai ales neutralizându-se forțele contrare, de aici se 
naşte o lume a mediei, a măsurii, a semitonurilor, a culorilor şi a nuanţelor. 
Este un univers esenţializat pe care îl vedem prezentându-se în simbolistica 
elementului Aer, de natură subtilă. Mediul aerian al Balanţei este, față de cel al 
Gemenilor, ceea ce locul inimii este [aţă de locul spiritului. Eul se așază aici, 
împreună cu un Altul, de valoare egală, introducând dialogul afectiv dintre Tu 
şi Eu. Semnul serbărilor galante este de altfel plasat sub dominaţia planetei 
Venus, în prezența căruia Saturn aduce o notă de detașare și de spiritualizare. 
Este vorba de Venus Afrodita a trandafirilor de toamnă. zeita frumuseţii ideale, 
a gingăşiei sufletului, a Nunții sacre ca şi a serenadelor şi a menuetelor. 


Scorpion (23 octombrie — 21 noiembrie) 


În astrologie. Scorpionuleste cel de-al optulea semnal Zodiacului, ocupând 
jumătatea trimestrului de toamnă, când vântul smulge frunzele îngălbeniie, iar 
animalele şi copacii se pregătesc pentru o nouă existență. Simbol, în același 
timp, al rezistenţei, al fermentaţiei şi al morţii, al dinamismului, al asprimii și 
al luptelor, această parte a cerului are drept cârmuitor planetar pe Marte. 

Scorpionul evocă natura din timpul Sărbătorii tuturor sfinţilor, din vremea 
căderii frunzelor, a ceasului de pe urmă al vegetației, a întoarcerii materiei 
brute la haos, în aşteptarea humusului care pregăteşte renașterea vieţii; el 
mai evocă cuaternarul acvatic dintre apa neîncepută de izvor (Rac) şi apele 
vărsate în ocean (Peşti), adică apele adânci şi tăcute ale stagnării și macerării. 
Animalul negru care fuge de lumină trăieşte ascuns și are un ac înveninat. 
Această alăturare compune o lume de valori întunecate, făcute să evoce 
chinurile și dramele împinse până în adâncurile absurdului, ale ncantului și 
ale morţii. De aici decurge și aşezarea sa sub ocârmuirea planetară a lui Marte, 
dar şi a lui Pluto, care reprezintă puterea tainică și inexorabilă a umbrelor și a 
Infernului. Ne aflăm în plin complex — sado-anal-freudian: valorile psihice ale 
anusului se întâlnesc cu cele ale sexului. Vedem astfel instalându-se o întreagă 
dialectică a distrugerii şi a creaţiei, a morţii şi a renașterii, a damnării și a 
mântuirii, Scorpionul fiind cântec de dragoste pe câmpul de luptă sau strigăt 
războinic pe câmpul dragostei... Într-un astfel de spaţiu — roșu şi negru — 

individul se înrădăcinează în convulsiile piedicilor sale și nu este el însuși 
cu adevărat decât atunci când este zguduit de transa sălbatică a unui demon 
interior, însetat nu de bunăstare, ci de nestare, ajungând până la gustul aspru al 
angoasei de a exista, între chemarea lui Dumnezeu și ispita diavolului. Această 
natură vulcanică face din tipul Scorpion o pasăre ale cărei aripi nu se desfac cu 
plăcere decât în mijlocul furtunilor, climatul său fiind cel al uraganelor, țara 
sa — cea a tragediei. 


Săgetătorul (22 noiembrie — 20 decembrie) 


În traditia Upanișadelor, săgetătorul este omul care tinde să se identifice 
cu săgeata, care se dedică „exaltării brahman-ului — a cărui cunoaştere asigură 
eliberarea de ciclul renaşșterilor”. E interesant de notat că âc&astă eliberare 
a ciclului coincide efectiv cu sfârşitul secerişului şi al culesului viilor la 
intrarea în iarnă, când orice urmă de viaţă pare să sc stingă. „Ceea ce este 
mai strălucitor şi mai subtil decât subtilul, acel ceva pe care se sprijină lumile 
şi locuitorii lumilor: iară-/ pe nepieritorul brahman. El este răsuflarea, este 
cuvântul şi spiritul, el este realul, nemurirea. Află, dragul meu, că aceasta este 
ținta ce trebuie atinsă”. 

Silaba Om este arcul, atmanul este săgeata, iar brahmanul ţinta, așa 
suntem povăţuiţi. „Trebuie să atingem ţinta fără a ne lăsa gândul întors de 
la ca. Trebuic să devenim aidoma săgcții” (Mundaka Upanisad, 11,2, 2-3-4; 
VEVD, 421). 

Săgeata cu care se identifică săgetătorul înfăptuieşte sinteza dinamică 
a omului zburând către transformarea sa prin cunoaștere, din animal în ființă 
spiritualizată. 

Săgetătorul este cel de-al nouălea semn al Zodiacului: este înaintea 
solstițiului de iarnă, atunci când, odată terminate muncile câmpului, oamenii se 
îndeletnicesc mai mult cu vânătoarea. Este un simbol al mișcării. al instinctelor 
nomade, al independenţei şi al reflexelor iuți. Această parte a cerului se află în 
general aşezată sub influența lui Jupiter, deşi, mai degrabă, ar trebui pusă sub 
cea a lui Pluto. 

Ne aflăm la capătul trinităţii Focului. Dacă, în Berbec, forța văpăii este 
viscerală, iar în Leu, fiind de natură voluntară, era închinată preamăririi Eului, 
în Săgetător această forță devine cea a decantărilor spirituale, a iluminării 
spiritului, a elevaţiei interioare, prin care instinctul și ego-ul se depăşesc în 
transcendență, prin înălțare spre supra uman. Acest semn este reprezentat 
printr-o imagine a sublimării: un centaur cu cele patru copite înfipte în pământ, 
înfruntând cerul şi ținând în mâini un arc încordat, cu o săgeată îndreptată 

spre stele. Tablou al unei preapline creaturi, care îşi fixează viaţa în spaţiul 
celei mai largi deschideri spre Univers. De aceea este pus în corespondență 
cu semnul lui Jupiter. principiu de coeziune şi edificare, care topeşte unitatea 
globală a ei sinteze generoase, terestrul și celestul, omenescul şi divinul, 
materia şi spiritul, inconştientul şi supraconștientul... Secvența caracteristică 
Săgetătorului se înrudeşte deci cu o epopee, cu o simfonie, cu o catedrală, 
cu itinerar unui etan panteist, de integrare în viaţa universală. La obârşia 
tipului sag arian, disungem un Eu intens sau aflat în expansiune, care îşi caută 
limitele şi aspiră să te depășească, sub imboldul unui instinct al anvergurii sau 
al măreției. De aici rezultă şi aspiraţia către o anume elevaţie, sau dimensiunea 
căutată printr-un entuziasm care poate fi un elan de participare, de integrare 
ideală în viaţa colectivă sau, dimpotrivă, o revoltă stimulantă împotriva unei 
forţe ce trebuie dominată, dacă nu chiar o simplă-inflaţie a unui eu rătăcit în 
beţia granăorii. 

Capricorn (2i decembrie — 19 ianuarie) 

Al zecelea semn din Zodiac, care începe la solstițiul de iarnă, poartă 
a zeilor, când moartea aparentă a naturii corespunde plenitudinii spirituale, 
perioadei celei mai mari ingeniozități a omului, scăpat de povara muncilor 
câmpului. Simbol îl sfârşitului unui ciclu nou: esie semnul cu care debutează 
zodiacul în Extreriul-Orient. El exprimă răbdarea, prudenţa, perseverenta, 
iscusinţa, realizarea, simţul datoriei. Este subordonat lui Saturn. 

În emistera de nord. Capricornul simbolizează despuierea, zgribulirea 
şi concentrarea iernii în severa ei măreție; el este asimilat cu miezul nopţii de 
Crăciun, punct cul. inant la frigului şi întunericului; ora zero pentru sămânţa 
îngropată in sol în vederea îndepărtatului seceriş. Elementul pământ își începe 
procesul: în adâncurile sale hibernale se elaborează opera înceată și dificilă a 
încolţirii. Această nornire se cuplează în mod dialectic cu noţiunea de sosire, 
destinaţie, țintă, concepută ca o amiază pământeană, ca un zenit. Semnul 
din zodiac este reprezentat printr-un animal fabulos, jumătate țap, jumătate 
delfin, sau printr-o capră. patruped căruia îi place să se caţere pe creste. 
Capricornul se afli sub puterea lui Saturn, asociat şi el oricărei situaţii aspre, 
ingrate, întunecate şi sumbre. Zeu nemilos al timpului care stăvilește ambițiile 
supreme ale omului atunci când nu-l condamnă la lipsuri şi renunțare. Cei ce 
aparțin acestei zodii sunt marcați de universul rece, tăcut, nemișcat al perioadei 
repective. Firea celor născuţi sub semnul Capricornului poartă pecetea acestui 
univers rece, mut, neclintit, ce se zămisleşte printr-o mișcare primordială de 
retragere în sine şi de concentrare; pe dinafară aceste persoane par lipsite de 

vitalitate, înfățișarea lor fiind mohorâtă şi modestă, sobră şi ştearsă. Energia lor 
vitală se refugiază în propriile lor adâncuri şi ascensiunea lentă a acestor forţe 
profunde, deseori neștiute chiar de respectiva persoană, îi permite acesteia 
să-şi afirme valoarea, asigurând-i totodată deplina stăpânire de sine, rezultat 
al unui răbdător antrenament al voinţei, exerciţiu necesar afirmării dominaţiei 
asupra instinctului şi a sensibilităţii. De unde și supremaţia virtuţilor reci; 
cel puţin atunci când eșecul autoreglării nu-l face pe cel în cauză să devină 
taciturn, pesimist sau melancolic... 

Figura sa simbolică, corp de ţap şi coadă de peşte, subliniază natura 
ambivalentă a celui aparținând zodiei Capricornului, cele două tendinţe ale 
vieţii: atras în direcţia prăpastiei, dar şi în direcţia înălțimilor, în direcţia apei, 
¿dar și în direcția muntelui. Acest om este inzestrat cu posibilități inverse, 
evolutive şi involutive, şi îşi află un echilibru precar în necontentita tensiune 
dintre tendinţele sale opuse. 


Vărsătorul (20 ianuarie — 18 februarie) 


Cel de-al unsprezecelea semn din Zodiac se situează în mijlocul iernii. 
El simbolizează solidaritatea colectivă, cooperarea, fraternitatea și detașarea 
de lucrurile materiale. Ascendentul său tradiţional este Saturn, căruia i s-a 
adăugat şi Uranus, după ce a fost descoperit. 

Imaginea prin care este înfățișat cel de-al unsprezecelea semn al Zodiacului 
reprezintă nobila figură a unei ființe umane împlinite, având trăsăturile unui 
bătrân înţelept care ţine sub braţ sau pe umăr una sau două amfore: aceste urne 
înclinate răspândesc șuvoiul de apă ce le umple. Dar starea lichidă a acestui 
şuvoi este aeriană și eterată, caracterul fluid al aerului contribuind la aceasta, 
în aceeași măsură în care intervine natura lenevită și molatică a apei. Mediul 
invocat aici poate fi asemuit cu acela al apelor din cer răspândite prin unde, sau 
cu cel al fluidului din oceanul aerian în care ne scăldăm. Acest semn de Aer 
cu o rezonanţă acvatică trimite la o substanţă nutritivă, mai curând destinată 
să potolească setea sufletului decât pe cea a trupului. Dacă aerul Gemenilor 
evocă o comunicare a spiritului, iar cel al Balanţei — dia'ogul inimii, cel din 
Vărsător impune lumea afinităţilor elective, care fac din rvi niște fiinţe trăind 
într-o comunitate spirituală şi aflate în centrul sferei universale. Semnul a fost 
pus în relaţie cu Saturn, în măsura în care astrul eliberează fiinţa din lanțurile ei 
instinctuale şi degajă forţele sale spirituale, prin intermediul unei deposerdări. 
I se mai dă ca ascendent Uranus, cel ce remobilizează ființa eliberată în focul 
puterii prometeice, având drept finalitate depăşirea de sine. În comparaţie cu 
Leul herculean, ne aflăm în faţa Vărsătorului serafic. Materia intimă a acestui 

tip zodiacal este fluidă, uşoară, eterată, volatilă, transparentă, respirând în 
întregime o limpezime spirituală aproape angelică. Vărsătorul poartă darul 
detașării de sine unit cu seninătatea şi generozitatea însoţită de altruism, de 
simțul prieteniei, de devotamentul social. Mai există un Vărsător uranian, 
prometeic, semn al fiinţei reprezenând avangarda, progresul, emanciparea, 
aventura. 


Peştii (19 februarie — 20 martie) 


Peştii, al doisprezecelea şi ultimul semn al Zodiacului, se situează 
chiar înaintea echinocţiului de primăvară. El simbolizează psihismul, lumea 
lăuntrică, întunecată, prin care omul comunică fie cu Dumnezeu, 'fic cu 
diavolul. Aceasta se traduce, în interpretarea horoscopică, printr-o fire fără 
consistenţă, receptivă și foarte impresionabilă. Dominanta lor tradiţională este 
planeta Jupiter, căreia i s-a adăugat, după descoperirea sa, Neptun. 

Termenul astrologic al ternarului acvatic poate fi asemănat revărsărilor 
de după iarnă, cu valuri ce se umflă şi înghit totul ca un potop purificator, 
precum şi noianului mişcător şi anonim al oceanului unde ajung toate. Aici 
domnește principiul Umed ca principiu al topirii. al dizolvării, al învăluirii, al 
contopirii părților într-o totalitate, aceasta extinzându-se pe măsura imensităţii 
fluide ce ne înconjoară, și chiar a oceanului cosmic infint. Tradiţia reprezintă 
acest semn prin doi pești alăturaţi, în sensuri opuse și ale căror guri sunt 
legate printr-un soi de cordon ombilical. Sub auspiciile Peștilor, luăm parte 
la mareea marelui Univers şi aparținem comunităţii tuturor oamenilor de pe 
pământ, ca picătura de apă din ocean. Ne plasăm și în lumea nedeslușirii, a 
nediferenţierii, a scufundării, a contopirii prin ştergerea particularităţilor în 
folosul nesfârșirii, mergând de la zero la infinit. Acest semn a fost pus sub 
tutela lui Jupiter ca proces de amplificare, şi sub cea a lui Neptun ca arhetip 
al dizolvării şi integrării universale, de la mitul original, la contopirea finală. 
Trama profundă a firii de tip Peşti este făcută dintr-o extremă plasticitate 
psihică. În lumea sa interioară, unde legăturile sunt dezlegate, unde forțele de 
coeziune sunt abolite, iar formele sunt estompate, domneşte un impresionism 
ce favorizează permeabilitatea: delăsarea, dilatarea, inflația emotivă prin care 
fiinţa se revarsă confundându-se cu conştiiţa unei valori ce o depăşeşte, o 
înglobează, asimilând-o unei condiţii mai generale. 

B. Alte tipuri de zodiac 


Reprezentarea Zodiacului european, cu cele două versiuni (răsăriteană, 
a lui I. Evseev şi apuseană a lui M. Senard), se cuvine a fi întregită cu alte 
variante de horoscop (Zodiacul alchimist, Zodiacul totemic al animalelor, 
Zodiacul mitologic al defectelor) şi, deopotrivă, cu alte compliniri (Semnificația 
planetelor în astrologie; Culorile şi zodiile; Astrologia și sănătatea) pentru a 
rotunji imaginea sistemului zodiacal. 


* 


Zodiacul alchimist 

În Evul Mediu oamenii își propuneau să transforme metalele în aur 
şi argint sau să găsească elixirul vieţii şi tinerețea veşnică, folosindu-se de 
alchimie. Astfel s-a creat o punte între astrologie şi alchimie și s-a elaborat 
chiar și un horoscop pe această temă, pe care îl reproducem în rândurile de 
mai Jos. 

Horoscopul alchimist are nouă zodii și fiecare corespunde câte unui 
număr: Zodia Argint corespunde numărului 1; Fier = 2; Mercur = 3; Zinc = 4; 
Cositor = 5; Plumb = 6; Platină = 7; Cupru = 8 şi Aur = 9. 

Pentru a afla numărul corespunzător fiecărei persoane se procedează 
în felul următor: ex. 8/12/1972 — se calculează astfel: 8+1+2+1+9+7+0=30; 
3+0=3; 

Zodia Argint, este metalul considerat nobil şi valoros, preferatul celor 
favorizați, numit (de unii) şi „metalul zeilor”. Nativii acestei zodii sunt 
energici, sensibili emoţional și au un farmec aparte. Pot fi înzestrați cu harul de 
a-i vindeca pe ceilalți și au o influență pozitivă asupra celor din jur. În preajma 
lor, semenii au sentimentul siguranţei, se simt reconfortanţi și energici. Toţi 
nativii semnului Argint trebuie să accepte că sunt ca un leac pentru cei cu care 
vin în contact. 

Zodia Fier; ca masă, fierul ocupă primul loc pe Pământ, iar în Univers 
este clasat al zecelea element. Aceste date spun totul despre importanţa acestui 
metal în viața pământeană. Este considerat un metal rece, rezistent şi asociat 
planetei Marte. Nativii acestui semn sunt autoritari, uneori chiar prea duri, 
reuşesc tot ce își propun şi au mari pretenţii asupra lor şi a celor din jur. Îi 
putem cuceri definitiv ca prieteni dacă știm să le atingem punctul sensibil. 
Tăria lor nativă îi determină să îi ajute pe cei care au nevoie cu adevărat de ei. 
Ca defect au doar o severitate exagerată. 

Zodia Mercur; în alchimie este un material primordial, fiind asociat 
cu zeul care îi poartă numele, cunoscut şi ca mesagerul zeilor, dar și zeul 
comerțului, al călătoriilor și al hoţilor. Planeta Mercur guvernează aceeași 
materie. Cei care au numărul trei, corespondent al zilei naşterii, sunt uşor 
adaptabili oricărei condiţii, comunicativi, dinamici, optimişti şi se fac plăcuţi 
datorită firii lor joviale. Sunt operativi şi îşi îndeplinesc cu ușurință sarcinile 
creând impresia că trăiesc după un alt [us orar. Menirea lor pe Pământ este 
accea de a-i face fericiţi pe cei din Jur. 

Zodia Zinc; cei care aparțin acestui semn sunt echilibraţi, dar au nevoie 
de siguranţa și confortul date de familie şi, implicit, de sufletul pereche, pentru 
aceştia dragostea fiind sensul vieții. Se simt împliniţi când sunt înconjurați de 
familie și prieteni. Iubesc liniștea, însă nu şi singurătatea. Dacă rămân singuri 
se vor retrage în lumea lor interioară. Adesea se lasă conduși de regulile 
societăţii în care trăiesc doar de dragul de a fi în rândul lumii. Ca defecte: sunt 
cusurugii, prăpăstioşi şi îşi schimbă prea des dispoziția. 

Zodia Cositor; este socotit de alchimiști uimitor, mai ales datorită 
sunetului emis la îndoirea unei bare din acest metal şi din cauza provenienţei 
pe care nu o înțelegeau suficient. Nativii acestui semn sunt priviţi de ceilalți ca 
fiind misterioşi, iar prezenţa lor este considerată asemenea magicienilor. Deşi 
se înconjoară de un aer taciturn, sunt atraşi de tainele vieţii, dar și de misterul 
existenței de dincolo. Explorează tot ce le oferă viaţa şi încearcă propriile 
limite. lubesc descoperirile, însă nu se lasă descoperiţi. 

Zodia Plumb; în alchimie, despre acest metal se spune că ar fi conducătorul 
întunericului și o materie fără strălucire. Este guvernat de plantea Saturn. Cei 
născuți în această zodie sunt dinamici, repeziţi, îşi fac cu ușurință simțită 
prezenţa, dar sunt şi de multe ori prea căpoși și molateci. Nu se ascund atunci 
când trebuie să-și asume responsabilitățile, având şi o incredibilă forță de 
muncă. Sunt percepuți de cei mai sensibili prea necizelaţi și imprevizibili. 
Menirea lor pe Pământ este de a trăi întâi în bunăstare și apoi de a avea grijă 
de sufletul lor. 

Zodia Platină; este considerat un metal preţios, un amestec nobil între 
argint şi aur. Reprezintă hotărârea, curajul şi fermitatea. Toţi care se nasc sub 
această zodie sunt conduși de dorința de a realiza în viaţa lor și a celor dragi tot 
ce este important. Dacă alţii nu ştiu până mor ce îşi doresc de la viață, acești 
nativi se pare că îşi cunosc interesele încă de la cele mai fragede vârste. Graţie 
calităţilor şi felului lor de a fi sunt capabili de sentimente înalte. Generoși, 
cinstiți și sinceri, își vor găsi fericirea doar dacă își urmează drumul drept în 
viață, 

Zodia Cupru; aproape cel mai vechi metal folosit pe Pământ, cuprul 
este asociat planetei şi zeiței Venyswingă din Antichitate, datorită frumuseții 

obţinute prin lustruire, era folosit la fabricarea oglinzilor. Fiind identificat cu 
Insula Cipru, cea care a aparținut mult îndrăgitei zeițe Venus, a căpătat în 
alchimie valenţe feminine și simbolizează iubirea, creativitatea, frumuseţea 
feminină şi echilibrul. Nativii acestei zodii sunt diplomaţi înnăscuţi, au o 
prezență îndrăgită de cei din jur, o fire deschisă, echilibrată şi sunt înnobilaţi 
cu un farmec aparte. Având atâtea calități frumoase se consideră stăpâniți de 
un bun gust, un fin simţ al esteticului și mari iubitori de artă și rafinament. 

Zodia Aur; este asociat cu Soarele, iar în alchimie este considerat metalul 
suprem, cel care simbolizează perfecțiunea minţii, a trupului şi a spiritului. 
Datorită rezistenței la mediul acid și la căldură, este și simbolul eternității. Cel 
mai nobil metal din lume este caracterizat prin vitalitate, sănătate, cunoaştere, 
strălucire și integritate morală. Cei care se nasc sub acest semn sunt cei care 
conduc, călăuzesc, stimulează şi însufieţesc, pun lucrurile în mişcare şi îi 
fascinează cunoașterea, indiferent de forma ei. Sunt respectați, trăiesc viața 
cu intensitate, dar, uneori, pot deveni de temut. Punctul lor nefavorabil în 
viață este mândria, iar cel care le va pune piedici este orgoliul. Planeta care 
îi guvernează, Soarele, este cea care le dă o viziune pozitivă asupra vieţii și 
respectul de sine. Sensul vieții ar trebui să-i determine pe aceşti nativi să-și 
conştientizeze potenţialul uriaş cu care sunt înzestrați. 


(Cf. Casandra, în revista Magazin, nr. 24/ 12 iunie 2014, p.16). 
* 


Zodiacul totemic al animalelor 


Amerindienii se ghidau după Zodiacul totemic al animalelor care 
cuprinde 12 semne ca și Zodiacul european și cu aceleași perioade. Doar că 
zodiacul acesta începe în ianuarie, se termină în decembrie și este prezentat 
sintetic. 


Vidră (20 ianuarie — 18 februarie) 

Trăsături definitorii: nativii sunt un pic ciudaţi și uneori greu de înţeles. 

Calități: curajoşi, sinceri, simpatici şi sensibili. 

Defecte: rebeli, manifestă tendinţă de izolare, lipsiţi de scrupule. 

Sunt percepuți de cei din jur ca spontani şi plini de naturaleţe, dar nu sunt 
aleşi pentru a îndeplini sarcini, oricare ar fi ele. Aceasta este o mare greșeală 
deoarece ei le rezolvă eficient. Au un mod obișnuit de a privi lucrurile, sunt 
dotați cu imaginaţie strălucitoare și cu inteligență, fiind mereu în avantaj față 
de ceilalți. Perspicace și intuitivi, îşi aleg prietenii cu foarte mare atenţie. 

Lup ( 19 februarie — 20 martie) 

Trăsături definitorii: profund sensibili, sunt aleşii zodiacului, atât în sens 
filosofic cât şi în sens fizic. 

Calități: generoşi, alectuoși, blânzi, profunzi. 

Defecte: recalcitranţi, obsesivi, răzbunători şi, uncori, imposibil. 

Sensul lor de a trăi se rezumă la nevoia de dragoste. Dorinţa de libertate 
este asiduă, dar, fiind blânzi şi plini de compasiune, nu fac decât să obțină 
imaginea unui lup singuratic. 


Soim (21 martie — 19 aprilie) 

Trăsături definitorii: lideri înnăscuţi, în situaţii limită privesc lucrurile cu 
luciditate și judecă clar. 

Calităţi: statornici, reuşesc să menţină relaţiile vii. întotdeauna plini de 
compasiune faţă de nevoile celorlalți. tă 

Defecte: nepoliticoşi, intoleranţi, nerăbdători. 

Nu le place să piardă timpul şi aplică zicala: „Bate fierul cât e cald”, 
reușind să ia măsurile cuvenite la timp. Nativii-$oim sunt vanitoşi și din acest 
motiv, aroganţa este înțeleasă şi acceptată de cei cu care intră în contact. 


Castor ( 20 aprilie — 20 mai) 

Trăsături definitorii: în orice situație se adaptează și depășesc limitele. 

Calirăţi: generoşi, loiali, cooperanți, compătimitori. 

Defecte: nervoși, laşi, posesivi, aroganti. 

În afaceri sunt primii, lucrează cu maximă eficienţă și cu un aplomb de 
neîntrecut. Au strategii, beneficiază de viclenia necesară pentru a lupta cu tot 
felul de probleme şi îşi păstrează acuitatea mentală. 


Cerb (21 mai — 20 iunie) 

Trăsături definitorii: profunzi. 

Calităţi: isteţi, plini de viaţă. 

Defecte: egoiști, capricioşi, nerăbdători, leneşi şi, uneori, devin imorali. 

Acești nativi-Cerb, sunt muza zodiacului. Sunt serioşi de fiecare dată când 
tratează o problemă şi nu au obiceiul de a-i lua în râs pe ceilalți. Prietenilor 
le face plăcere să-i asculte pentru că sunt înzestrați cu un dar natural, acela 
al conversaţiei desăvârşite. Aproape în orice relaţie sunt un adevărat izvor de 
inspiraţie, dar uneori umbresc aceste calități datorită narcisismului. 


Ciocănitoare (21 iunie — 21 iulie) 
Trăsături definitorii: de obicei, sunt cei mai creativi nativi ai acestui 


zodiac. 

Calități: grijulii, devotați, romantici. 

Defecte: posesivi, furioși, geloși. 

Înţelegători, empatici şi ascultători desăvârşiţi, nativii-Ciocănitoare sunt 
foarte potriviţi când avem nevoie de sprijin. Ei devin părinți minunaţi Şi ca 
prieteni sunt parteneri de viaţă la fel de grozavi. Tendinţa lor este de a fi mereu 
organizați, modești şi inventivi. 


Somon (22 iulie — 21 august) 

Trăsături definitorii: sunt mereu plini de energie şi dominați de creativitate 

Culităţi: calmi, senzuali şi au un bogat simţ al dăruirii. 

Defecte: vulgari, egoişti, intoleranţi [aţă de alţii. 

Un factor care îi motivează este încrederea, însă entuziasmul este ușor 
influenţabil. Nu duc lipsă de prieteni, fapt ce nu-i de mirare deoarece sunt 
generoşi, inteligenţi şi se pot modela după cei din jur. 


Urs (22 august — 2] septembrie) 

Trăsături definitorii: prietenii se pot bizui la nevoie pe ajutorul lor. 

Calități: răbdători, cumpătați, mentori excelenți. 

Defecte: sceptici, leneşi, retraşi. 

Nativii-Urs au o inimă mare, se dăruiesc cu tot sufeltul și sunt generoşi, 
însă timiditatea pare să îi domine şi tind să fie modești. În situaţii delicate îşi 
ascultă vocea inimii şi apoi acţionează. 


Corb (22 septembrie — 22 octombrie) 

Trăsături definitorii: sunt foarte entuziaști, au un farmec aparte ce pare 
să îi vrăjească pe cei care intră în contact cu ei. 

Calități: romantici, buni vorbitori. 

Defecte: excesiv de exigenți, răzbunători, firi schimbătoare. 

Sunt uşor de recunoscut după energia debordantă pe care o degajă și 
adesea opiniile lor constituie punctul de plecare al realizării unor proiecte, mai 
ales datorită ingeniozităţii și diplomaţiei cu care sunt înzestrați. 


Sarpe (22 octombrie — 22 noiembrie) 

Trăsături definitorii: excelează în profesii medicale, având reale 
capacități de vindecare. 

Calități: sensibili, grijulii, pasionali, imaginaţie bogată și un acut simţ al 
umorului. 

Defecte: pesimişti, violenţi, predispuși la schimbări anormale de 
dispoziţie. 

Amerindienii susțin că cei mai mulţi șamani sunt născuţi în această 
zodie. Nativii-Șarpe sunt persoane spirituale, în armonie cu tărâmul eteric. 
Preocuparea lor faţă de problemele necorporale îi pune adesea în ochii 
celorlalți ca misterioşi şi uneori chiar înfricoşători. 


Bufniţă (23 noiembrie — 21 decembrie) 

Trăsături definitorii: schimbători ca vântul, acești nativi sunt imprevizibili. 

Calităţi: sensibili, entuziaşti, buni ascultători. 

Defecte: exigenţi până la exagerare, firi războinice, uneori prea trişti. 

Acești nativi sunt prieteni buni şi au caracter acceptabil, fiind şi fideli 
ascultători. lubesc aventura şi le place să trăiască viaţa la viteză maximă, însă 
aceste trăsături îi pot transforma în persoane nesăbuite și lipsite de griji. Ca 
profesii, datorită adaptabilităţii înnăscute pot deveni mari artiști sau profesori. 


Gâscă (22 decembrie — 19 ianuarie) 

Trăsături definitorii: găsesc totdeauna motivații pentru a reuşi cu orice 
pret, indiferent de ce li se propune să realizeze. 

Calităţi: senzual, plini de umor, gregari. 

Defecte: comportamente obsesive. 

Dacă aveţi ceva de făcut şi vi se pare aproape imposibil, daţi-le unor nativi 
Gâscă şi aceştia vor îndeplini fără crâcnire totul. A conduce este cuvântul de 
ordine al acestor nativi și potrivit personalităţii lor. 


(Cf. Casandra, în revista Magazin, nr. 13-14/ 27 martie 
și 3 aprilie, 2014, p. 16). 


Zodiacul mitologic al defectelor 


În umbra fiecărei zodii se spune că veghează câte un animal, simbol al 
mitologiei Greciei antice. Vechii greci credeau că horoscopul este stăpânit şi 
de forțele întunericului despre care se spune că ne scot în evidență defectele. 
Acest horoscop are doar zece zodii care relevă trăsăturile negative ale fiecărei 
zodii în parte. El începe în ianuarie și se încheie rotund tot în această lună. 

Centaur (8 ianuarie — 12 februarie) 


Pentru a realiza semnificaţiile acestei zodii este necesar 
să cunoaştem personajul mitologic numit Centaur, care este 
jumătate om, jumătate cal, chipul lui fiind de om. Cei născuţi 
în această perioadă sunt stăpâniţi de natura animalică care predomină asupra 
celei umane. Nativii îşi controlează cu greu sentimentele şi emoţiile, furia, 
dorințele sexuale, frica și gelozia. Sunt consideraţi a fi prea duri, brutali și 
greu de oprit. Totodată sunt iuți la mânie, dar după ce le trece supărarea regretă 
totul. 





Harpie (13 februarie — 18 martie) 


Mitologia greacă o reprezintă ca un animal 
înfricoşător, cu ghiare puternice pe care le foloseşte fără 
ezitare, dar numai atunci când este cazul. Arată ca o pasăre de pradă cu cap de 
femeie. Nativii acestei zodii sunt răzbunători, nutresc gânduri ascunse şi ţin 
ranchiuna ani de-a rândul. Se dezleagă de pizmă doar atunci când dușmanii 
suferă. Sunt greu de suportat ca prieteni însă constituie un sprijin adevărat la 
locul de muncă. 





Pegas (19 martie — 24 aprilie) 





Este un cal înaripat, miraculos, considerat simbol al 
inspirației poetice. Cei născuţi în această zodie sunt mândri, superficiali şi 
întotdeauna cred în valoarea lor mai mult decât este în realitate. Urăsc rutina și 
doresc să trăiască iluzoriu. Nu se îngrijorează nici măcar atunci când este cazul 
şi se integrează cu greu în societate. Sunt tipul de oameni veşnic nemulțumiți. 


Cerber (25 aprilie — 30 mai) 


Înfăţişat de grecii antici ca un monstru, de fapt 
un câine cu trei capete, ce păzeşte poarta Infernului. 
Persoanele născute în această zodie sunt unele dintre cele 
mai neadaptabile din întreg zodiacul. În discuţii, sar mereu la gâtul oricărui 
adversar, chiar şi pentru cele mai mărunte lucruri. Trebuie să-și stăpânească 
emoțiile pentru că sunt vulnerabili la stres. Din cauza iritabilităţii, relaţiile 
cu cei din jur sunt dificile. Au un permanent sentiment că nu se simt bine 
niciunde. 

Satir (31 mai — 3 iulie) 


Este un monstru cu două coarne care seamănă cu un 
ap şi se bagă exact unde nu-i fierbe oala. Nativii-Satir au 
tendința de a fi veşnic cuceritori, ce sfâşâie multe inimi, 
distrugând familii fără a resimţi nicio remuşcare. Iubesc 
mult și pe oricine, poftesc la tot ce văd, iar căsnicia o consideră o povară. 
Devin penibili şi desgustători dacă sunt puşi la punct sau obligaţi să stea în 
pătrățica lor. 





Sirena (4 iulie — 10 august) 


Erau înfățișate ca femei-peşte având cap de om şi | 
coadă de peşte. Le suceau minţile marinarilor ale căror 
nave se loveau de stânci şi se distrugeau. Mai apar şi ca femei cu aripi și 
picioare de pasăre. În viaţă, oamenii-Sirenă sunt nişte prefăcuţi. mincinoși 
şi profitori. Încearcă să obțină ceea ce doresc folosindu-se de farmecul lor. 
Sunt vicleni, dominați de lăcomie și știu să-i manipuleze pe ceilalţi. Mai ales 
femeile din această zodie sunt periculoase. 





Grifon (11 august — 15 septembrie) 


Jumătate leu, jumătate vultur, așa îl înfăţişează i 
mitologia greacă pe acest monstru. Are aripi și gheare de IA 
vultur, iar urechi de cal. Oamenii născuți în această zodie sunt fanatici şi au 
ca scop să apere tot ceea ce ei preţuiesc, prin orice mijloace. Devin periculoși 
deoarece sunt oameni de neclintit, adevăraţi despoţi și egoiști. Putem spune 
despre ei că sunt ca nişte cetăţi greu de cucerit. 





Himera (16 septembrie — 22 octombrie) 


Animal fantastic care are trei capete: unul de capră, 
unul de leu şi unul de şarpe. Cei care aparţin acestei zodii 
au tendinţa de a fi ipocriţi, nu sunt de încredere în relaţii 
şi își schimbă comportamentul de la o clipă la alta, în funcţie de interesele lor. 


Sp OR SA 
ierte Misa) 

Sfinx (23 octombrie — 30 noiembrie) 
Este considerat de mitologia greacă un monstru 


înaripat cu corp de leu și cap de om. Ce defecte au nativii 

acestei zodii? Sunt reci, egoiști, vicleni... Intotdeauna profită de cineva, 
păcălindu-l. Sunt ahtiaţi după bani și alte valori. Putem spune că marii zgârciţi 
fac parte din această zodie. 


Minotaur (1 decembrie — 7 ianuarie) 


În mitologia greacă este un monstru cu trup de om şi 
cap de taur. Se credea că un om cu cap de taur are un rang 
inferior în viaţă și de aceea pe nativii acestei zodii îi vom găsi făcând parte 
din turmă, nefiind conducători. Partea bună a lor este aceea că știu cum să se 
bucure de roadele vieții, iar cea rea este că au tendinţa de a fura ideile altora, 
asumându-le ca și cum ar fi ale lor. Deşi se cred adesea buricul pământului, în 
realitate nu ştiu decât să se foloseacă de ceilalți pentru a-și atinge scopurile. 





(Cf. Casandra, Zodiacul mitologic al defectelor, 
în rev. Magazin, nr. 24/ 12 iunie 2014, p. 16) 


C. Semnificațiile planetelor în astrologie 


Subliniază rolul planetelor în viața umană, evidențiind caracteristicile 
acestei asocieri. 


Se cunoaște că principalele planete sunt: Soarele, Luna, Mercur, Venus, 
Marte, Jupiter, Saturn, Uranus, Neptun și Pluto. Au fost incluse aici și cele 
două astre Luna și Soarele fiindcă, din cele mai vechi timpuri, astrologii 
antici, înțelepţii și alchimiştii au aşezat puterile acestor corpuri cerești în 
şirul planetelor. În rândurile următoare vom încerca să relevăm trăsăturile 
caracteristice fiecărei planete, așa cum au fost statornicite în mai multe numere 
ale revistei Magazin. 


L Soarele 


e guvernează zodia Leu, casa a V-a și ziua de duminică; 

e elemente simbol (ale Soarelui): bronz, aur, diamant, rubin, topaz; 

e în numerologie semnifică cifra 1; 

e animale mitologice considerate simbol ale Soarelui: şoim, leu, cocoș, 
cal, lebădă, arici, păianjen, vultur, balaur; 

* flori care simbolizează acest astru: trandafir, lotus, floarea-soarelui, 
crizantemă; 

e semnificaţii: reprezintă viaţa, puterea, energia, vigoarea, claritatea; 

e alte simboluri: spirală, stea, roată, disc, inimă, car de război, faţă, ochi, 
cerc. 

Strămoșii noștri au considerat că centrul existenţei umane este strâns legat 
de Soare. De-a lungul istoriei, acest astru este reprezentat în toate culturile și 
este considerat de toate popoarele o mare putere cosmică, fiind înfățișat în 
numeroase scrieri și artefacte. El simbolizează mintea, intelectul. 

Semnul planetar al Soarelui (un cerc cu un punct în centru) este un simbol 
alchimic care semnilică Marea Operă. El reprezintă Sinele uman în relaţia 
cu întregul cosmos. Poziţia lui în astrograma umană a nașterii personifică o 
iluminare specială, care face mult mai vizibil omul în lume. 

În creștinism, acest astru reprezintă casa Arhanghelului Mihail, fiind 
deopotrivă şi un simbol al lui Hristos. În Egiptul Antic a fost asociat cu zeii 
Horus, Ra și Osiris. Horus reprezintă Soarele în creştere, Osiris apusul Soarelui 
şi Ra, apogeul.În mitologia greacă, Soarele este considerat Ochiul lui Zeus, iar 
în cea hindusă, Ochiul lui Varuna. 

În cele mai multe culturi, Soarele rezonează cu energia de sex masculin; 
însă celții, vechii africani, japonezii și unele triburi nativ americane îl percep 
ca pe o forță feminină care emană din razele lui. 

Oamenii cu trăsături solare sunt de talie mijlocie, bine făcuţi, cu păr 
castaniu, față ovală, frunte largă, trup musculos şi, în general, trăsături 
regulate. Au următoarele calităţi: generoși, entuziaști, mândri, ambiţioşi, 
meniti să devină conducători sau să strângă averi. Unii au tendinţa de a-și 
impune ambițiile și de a teroriza pe alţii, devenind insuportabili. Ca defecte 
sunt furioși, tirani, egoiști și orgolioşi. 


II. Luna 


e guvernează zodia Rac, casa a IV-a și ziua de luni; 

e elemente simbol ale ei: argint, smarald, perlă; 

* în numerologie semnifică cifra 2; 

e animale mitologice considerate simboluri ale lunii: liliac, lup, bufniţă, 
câine, molie, pisică, crab, delfin, broască; 

e flori considerate simboluri ale acestui astru: lalea, mac; 

e semnifică: reînnoire, mister, emoție, influenţă, pasivitate, fertilitate şi 
familie; 

e posedă numeroase omologii energetice: lumină/întuneric, masculin/ 
feminin, creştere/descreştere; 

Deşi este considerată o planetă feminină, negativă, triburile americane, 
japonezii, maurii, teutonii şi sumerienii o califică ca forță masculină. Interesant 
este și mijlocul prin care își exercită forţa şi influența. Deşi a fost considerat un 
astru, ea nu produce lumina proprie, ci reflectă lumina Soarelui, fiind apreciată 
ca un simbol de subtilitate. 

Din punct de vedere astrologic, Luna este conducătorul celor născuţi în 
zodia Racului, reglementează intuiţia și emoţiile. Este un suflet pereche care 
simbolizează apa şi, în general, fluidele. 

În simbolismul animal este asociată cu toate creaturile marine, iar numele 
de „regină a nopții” include în regatul ei şi totalitatea creaturilor nocturne. 

* * În alchimie semnifică argintul, unul din cele trei metale fundamentale 
(alături de aur şi platină) devenit simbol al clarității, purității ȘI strălucirii. 

În mitologie a fost asociată cu mai multe zeități: 

e cu Artemis, zeiţa vânătorii la greci, care evidenţiază personalitatea, 
protecţia şi naşterea; 

e cu Diana, zeița pădurilor la romani. considerată şi protectoarea femeilor 
şi a animalelor; 

e cu Hecate, zeiţa grecilor, care are în grijă naşterile, purificarea și 
cumpenele; 

e cu Toth, zeul egiptean care are legături cu magia, înțelepciunca și 
înțelesurile ascunse; 

e cu Kuan Yin, zeița chinezilor ce simbolizează puritatea, graţia, 
bunătatea, altruismul și bunăvoința; 

e tot Luna este invocată pentru vindecare și în ajutorul gravidelor; 
deopotrivă, ea protejează sufletele călătoare ori aflate în tranziţie. 

Oamenii selenici sunt nervoși și au aptitudini pentru hipnoză. Par mereu 
melancolici, au mersul dificil și gesturi timide. 


Autoarea precizează că Soarele, Luna, Mercur şi Venus sunt considerate 
planete personale; ele simbolizează, în astrogramă, persoana însăși. Spre 
deosebire de acestea, planetele Marte, Jupiter, Saturn, Uranus, Neptun şi 
Pluto reprezintă planul colectiv și forţele care acționează din exterior asupra 
persoanei. 

UI Mercur 


e guvernează zodiile Gemeni şi Fecioara, casa a III-a, casa a IV-a şi ziua 
de miercuri; 

e elementele simbol ale acestei planete sunt: mercur, opal, agat, japs, 
aventurin; 

e în numerologie semnifică numărul 4; 

e animale mitologice ce o simbolizează: cocoș, taur, berbec, dragon; 

* plantele simbol ale planetei Mercur sunt: migdal, narcisă, păpădie, crin; 

e ca semnifică: mișcare, inteligenţă, subtilitate, receptivitate şi dexteritate. 

Mercur este o planetă neutră care simbolizează tinereţea, comunicarea, 
frații, surorile, vecinii, literatura, studiul, conştientul, raționalul şi învăţământul; 
caracteristicile ci îi dau nativului un echilibru între raţional și emoțional. 

Simbolismul pietrelor care corespund planetei Mercur: agatul ajută 
o Judecată bună; ambra îmbunătățește fluxul gândirii și memoria; jaspul 
încurajează, dă siguranţă şi protejează în călătorii, iar aventurinul oferă 
abilităţi pentru comerţ. 

Mercurienii sunt oameni îndemânatici, intuitivi, buni oratori și dominați 
de graţie. În general au statură mică, iar ca organe sensibile sunt: splina, 
intestinele și plămânii. Se adaptează uşor evenimentelor, posedă calități 
(inteligenţi, elocvenți, diplomaţi) şi defecte (au un acut spirit critic, sunt într-o 
continuă agitaţie şi uneori prea mincinoşi). 


IV Venus 


e guvernează zodiile Taur, Balanţă, casa a II-a, casa a VII-a şi ziua de 
vineri; 

e elementele simbol ale planetei: cupru, agată, smarald, turcoaz, safir, 
Jad; 

e în numerologie semnifică cifra 6; 

e animale care simbolizează planeta: șarpe, şopârlă, vacă, peşte, scoică, 
lebădă; 

e plantele simbol ale planetei sunt: trandafir, palmier, măr, crin, măceș; 

* semnifică: dorință, frumuseţe, pasiune, dragoste, armonie, creativitate, 
inspirație. 

Simbolismul ei vine de la zeița romană Venus şi de la zeiţa corespunzătoare 
ei, de origine greacă, Afrodita, 3,FărcL-prezenţă străbate mările. Simbolul 

elementar alchimic al planetei este cuprul, iar sălaşul cu acest nume este, în 
Cipru, unul dintre cei mai mari și străvechi exportatori de acest metal. 

Planeta influenţează zodiile Taur şi Balanţă, ambele doritoare de 
apreciere a celor mai bune lucruri în viaţă. Este considerată o planetă exclusiv 
feminină, iar în tradiţiile asiatice este asociată cu energia yin. Vechii incași 
însă o consideră masculină şi protectoarea Lunii. Mayașii au folosit planeta 
ca bază pentru complicatele lor sisteme de calcul al timpului, inițiind și o 
fundaţie pentru stabilirea calendarelor. 

Venus este reprezentată de Quetzalcoatl (zeul mayaș al vântului) căruia 
i-a insuflat dualitatea viaţă/ moarte ori răsărit/ apus. Unele interpretări o văd ca 
pe o imagine a oglinzii lui Venus, simbol al frumuseţii, dar şi al plăcerilor şi al 
înfumurării. Se mai spune că este planeta artiștilor și a curtezanilor. 

Pietrele care o simbolizează au proprietăţi demne de reținut: turcoazul 
stimulează receptivitatea, safirul încălzeşte sângele, smaraldul ajută la 
vindecare şi dă înțelepciune, iar jadul atrage stabilitatea financiară. 

Nativii venusieni iubesc desfătările și emoţiile lor sunt legate mai mult 
de planul material. Prin cunoaştere, planeta aduce oamenilor spiritul justițiar. 
Organele care le cauzează probleme sunt cele genitale şi rinichii. Calităţi: 
sociabili, amabili, blânzi. Defecte: geloşi, nepăsători, uneori prea trişti, 
irascibili. 


V. Marte 


* guvernează zodia Berbec, casele I, a VIII-a şi ziua de marți; 

e elementele simbol ale planetei: fier și ametist; 

* în numerologie semnifică numărul 3; 

* înseamnă: dinamism, putere, agresiune, pasiune, entuziasm, vitalitate. 

Cunoscută sub semnul masculinităţii, simbolul acestei planete 
întruchipează principiul yang. Are o reputaţie dubioasă fiind menţionată 
adesea ca „planetă de foc” datorită culorii roşiatice pe care o reflectă. Mai 
este cunoscută și ca o planetă războinică, în strânsă legătură cu zeul Ares din 
mitolgia greacă. Ea exprimă capacitatea de a ne influența confruntarea cu 
problemele legate de viaţă şi de moarte. 

Simbolul planetei este afiliat semnului Berbec, semn de primăvară 
care semnifică nașterea, iniţierea și noile începuturi, dar asociat cu lupta și 
agresivitatea. 

Zeul roman al războiului, Marte, este simbolizat printr-un scut şi o suliță, 
iar nativii zodiei Berbec ar fi bine să poarte un pandantiv cu aceste însemne 
care susţin încrederea în ei. Mai ales când propun o nouă idee şi au nevoie de 

susținere, când sunt implicaţi într-o dezbatere aprinsă ori o luptă şi au nevoie 
de putere pentru a ieși învingători. 

În alchimie este simbolizată de fier, metal echivalent cu duritatea, forța 
ȘI rezistenţa. 

Nativii născuţi sub simbolul acestei planete sunt energici, rezistenți 
şi îndemânatici. Au părul de culoare închisă (adesea negru), sunt iuți şi cu 
privirea dură. Problemele cu sănătatea sunt generate de dinţi, cap, creier, 
sistem nervos, gât. Fiind extrem de prevăzători, cei mai mulţi nu ajung bogaţi. 
Sunt înzestrați cu următoarele calități: curaj, spirit de competiţie și practic 
dezvoltat, dinamism etc. Dar au și defecte: sunt geloși, răzbunători şi uneori 
prea brutali. 


VI. Jupiter 


e guvernează zodiile Săgetător, Peşti, casele a IX-a. a XII-a şi ziua de joi; 

e elemente considerate simbol ale planetei: cositor, turcoaz, granat; 

e în numerologie semnifică numărul 5; 

e simbolizează: protecţie, noroc, bogăţie, abundență, optimism, 
generozitate, echilibru, justiţie. 

Sensurile planetei Jupiter sunt strâns legate de poziţia în sistemul 
solar. Ea se situează în centrul liniei orbitale de planete având patru planete 
precendente (Mercur, Venus, Pământ, Marte) şi patru care se extind după ea 
(Saturn, Uranus, Neptun, Pluto). Această poziţie de echilibru face ca energia 
planetei Jupiter să fie ideală pentru justiţie, exprimare și ordine perfectă. 

Este cea mai mare planetă a sistemului nostru solar şi are corespondenţi în 
mitologie pe marele Zeus la greci şi pe Jupiter la romani. Celţii l-au asemănat 
pe Taranis — zeul fulgerelor — cu această planetă pentru trăsăturile furtunoase. 
De reţinut că o parte a simbolului lui Jupiter este litera grecească zeta care 
deține valoarea 7, un număr al perfecțiunii şi al ordinii. 

Din punct de vedere astrologic, simbolul planetei influenţează zodia 
Săgctător, un semn de Foc care are ca trăsături înțelepciunea, pasiunea 
călătoriilor, zodia fiind în continuă expansiune, încercând să dobândească mai 
multe cunoştinţe. Jupiter mai acționează și asupra zodiei Peşti prin dezvoltarea 
receptivităţii și prin cunoaşterea intuitivă. 

În simbolismul chinez, Jupiter este aliat al elementului Lemn şi semnifică 
răbdare, compasiune, rezistență și durabilitate. Pentru chinezi, elementul lemn 
este un simbol al primăverii, asociat cu creșterea, reînnoirea și tranziția. 

Pentru a asimila energia planetei Jupiter și a-i atrage norocul, încrederea, 
bogăţia şi prosperitatea, trebuie să purtaţi anumite pietre care rezonează cu ea: 
safir, turcoaz, citrin sau ochi de tigru. 

Planetă masculină, Jupiter reprezintă norocul, predispune la reuşite în 
plan material, afectiv și spiritual. Nativii jupiterieni sunt sinceri, idealiști dar 
şi lacomi. În general. au o statură înaltă. Ca organe sensibile au ficatul şi sunt 
stăpâniţi de o aprigă tendință spre obezitate. Sunt mari amatori de plăceri 
senzuale şi iubesc petrecerile. Au mai multe calităţi: sunt înţelepţi, respectuoși, 
au mult bun simţ şi un dezvoltat instinct al sacrificiului. Ca defecte sunt 
orgolioși şi răzbunători. 


VII. Saturn ` 


e guvernează zodiile Capricorn şi Vărsător, casele a X-a şi a XI-a şi ziua 
de sâmbătă; 

e elementele simbol ale planetei sunt plumb şi onix alb; 

* în numerologie semnifică numărul 7; 

e animale mitologice care simbolizează planeta: şarpe, şoarece, vulpe, 
dragon, bufniță; 

e semnifică: autoritate, dominație, încăpățânare, muncă, stabilitate, 
putere, studiu îndelungat şi ritm mai lent; 

În general, planeta Saturn reprezintă o energie stimulatoare şi se poate 
spune că fără prezenţa ei în viața umană nimic nu s-ar putea finaliza. Se 
poate visa o casă, dar aceasta nu va fi construită fără influenţa planetei Saturn 
(stabilitate, muncă grea, structură). 

De asemenea se poate începe o afacere, dar reușita ei nu înseamnă nimic 
fără o planificare metodică a lui Saturn și fără sfatul autoritar ce conduce 
ferm spre calea succesului. Când este nevoie de perseverență, concentrare și 
vigilență pe termen lung putem ține cont și chiar să ne folosim de rezonanţa 
anumitor pietre cu energia planetei Saturn: obsidian sau onix alb. 

În alchimie, simbolul acestei planete este dulbat de cel al plumbului care 
semnifică transformarea, consolidarea și voinţa puternică. 

Planetă masculină, ea simbolizează stabilitate, spirit practic, răbdare. 
Nativii saturnici sunt melancolici, disciplinati şi ambiţioşi. Au caracteristici 
opuse, deţin multă energie, sunt sobrii și eleganti, dar greu de scos din structura 
lor. Problemele de sănătate sunt generate de: oase, încheieturi, genunchi, piele, 
glezne. Posedă calităţi ca: seriozitate, diplomaţie, ambiţie, dar și defecte: sunt 
încăpăţânaţi, pesimişti, răzbunători. 

VIII Uranus 


e guvernează zodia Vărsător şi casa a XI-a; 

e elementele simbol ale planetei sunt: uraniu, opal, ametist; 

* în numerologie reprezintă numărul 8; 

e semnifică: schimbare, excentricitate, ştiinţă, artă, originalitate, 
inspiraţie. 

Planeta Uranus influențează mai mult generaţiile decât indivizii și 
caracterizează tot ceea ce ţine de inventivitate, extravaganță, știință, viitor, 
tehnologic, dezvoltând talente deosebite pentru ocultism și metafizică. 
Ea reprezintă simbolul intelectului superior care înseamnă schimbare și 
inconformism. Din această cauză, Vărsătorii sunt înclinați să găseacă soluţii 
„neortodoxe” şi mai puţin folosite de ceilalţi pentru a rezolva problemele. 

În mitlogia greacă, zeul Uranus este personificarea cerului, iar planeta 
împărtășeşte aceeaşi energie simbolică. 

Uranus îi determină pe cei care îi guvernează să fie curajoşi, înclinați 
spre recorduri, dar care devin deseori nervoși și ineficienţi. Pot avea probleme 
de sănătate cu picioarele, glezenele sau sângele. Drept calităţi sunt prietenoși, 
invenitivi Și curajoși, iar ca defecte egoiști şi irascibili. 


IX. Neptun 


e guvernează zodia Peşti și casa a XII-a; 

* elementele simbol ale planetei sunt: paladiu, acvamarin, safir; 

e în numerologie reprezintă numărul 9; 

e semnifică: intuiţie, inventivitate, ezoterism, filosofie, imaginaţie, 
misticism, emoție-partea ascunsă a vieţii. 

Este o planetă feminină care simbolizează viciul, suferinţa, melancolia, 
dar și intuiţia, premoniţia, imaginaţia. La fel ca Uranus, influențează mai 
degrabă generaţiile decât indivizii. 

Mitologia greacă îl înfățișează pe zeul Poseidon (Neptun, în mitologia 
romană) ca fiind născut din Cronos şi Rhea, patronează marea şi îi atrage pe 
nativi spre contemplare şi visare, inspirându-le emoţii profunde. 

Acvamarinul este piatra care ajută și facilitează energia planetei Neptun. 
Se poartă când cineva vrea să interpreteze precis visele și are nevoie de o 
gândire clară. 

Nativii acestei planete sunt meditativi, romantici, sensibili, uşor naivi, dar 
au şi o tendinţă spre autodistrugere, spre haos, fiind atraşi de lucruri abstracte. 
Ca organe sensibile putem menţiona limfa, mucoasele, plămânii. Printre calități 
sunt menţionate: capacitatea mare de concentrare, inventivitatea, intuiţia, iar 
ca defecte: obsesiile, cicăleala, dispozițiile foarte schimbătoare. 


O 


X. Pluto 


e guvernează zodia Scorpion şi casa a VIII-a; 

e elementele simbol ale planetei sunt: plutoniu, granat, onix, heliotrop, 
obsidian negru; 

* în numerologie repreziiită numărul 0 (zero); 

e plantele simbol ale acestei planete sunt: trandafirul negru, narcisa şi 
tisa; 

e semnifică: puterea ascunsă, obsesia, renaştere, reflecţie, regenerare. 

Este planeta care se află la cea mai mare depărtare de Soare, iar mișcarea 
sa lentă influențează mai mult generaţiile decât indivizii. În plan uman 
reprezintă crima, moartea şi lumea de dincolo. 

Mitologic, Pluto este unul dintre fiii lui Saturn care a fost devorat la 
naştere, fapt ce reprezintă un indiciu pentru trăsăturile retrase ale nativilor 
Scorpion, dar şi spre mentalităţile profunde și, uneori, tulburările emoţionale. 
Este recunoscut ca zeul lumii subterane şi al lumii spirituale, fiind asociat cu 
moartea. Se poate spune că se află mereu în umbra întunecată, acolo unde 
puțini îndrăznesc să intre. 

Astrologia mai asociază planeta Pluto cu tranziţiile masive, cu reînnoirea 
sau schimbările semnificative de la o formă la alta. 

Oamenii plutonieni sunt nativi curioși, secretoșşi şi încearcă întotdeauna 
să-şi explice lucrurile după percepțiile și lumea lor. Influenţa planetei îi 
îndreaptă spre acceptarea destul de ușoară a schimbărilor, spre purificare și 
autocontrol. Din punct de vedere al sănătăţii pot întâmpina probleme cu oasele 
nasului, prostata, intestinul gros sau uretra. Au calități agrcabile (inteligenți, 
puternici, cu spirit de lideri), dar și defecte (sunt intoleranţi, extremiști, iar, 
uneori, mincinoşi și înșelători). 


(Cf. Casandra, în rev. Magazin, nr. 19-20-21-22/ mai 2014, p. 16) 

D. Culorile şi zodiile 


Încă din timpuri străvechi semnele zodiacale au fost legate de diferite 
culori, pietre preţioase, minerale, alimente, fiori şi alte elemente. Nativii 
horoscopului european ar trebui să ştie care sunt culorile favorabile zodiei 
lor pentru a profita de o stare bună şi un echilibru favorabil. Autoarea, care 
semnează cu pseudonimul Casandra, prezintă, în rândurile următoare, un 
succint ghid al culorilor fiecărei zodii, cu semnificaţia fiecărei culori. 


Berbec: este un semn care are nevoie de claritate şi de energie, iar roșul 
este partenerul cel: mai potrivit pentru aceştia. De asemenea, combinaţiile cu 
alb, simbol al purității şi al afinităţii, le pot stimula simţurile. 

Taur: semn de Pământ: nativii au o afinitate deosebită pentru verdele pur 
până la nuanțele profunde de verde-pădure. Combinatiile de galben-verde par 
să le fie în graţii, însă nici albastru pal nu le dispalce. 

Gemeni: mereu în foame de cunoaștere, aceştia sunt atraşi de culoarea şi 
combinaţia cu portocaliu care pare a fi pe gustul lor. Portocaliul le completează 
pofta de cunoaştere. 

Rac: este semnul Lunii; nativii se armonizează cu argintul, verdele 
smarald și nuanțele perlate. Culorile care reflectă astrul nopții ne indică starea 
mereu schimbătoare, dar în armonie cu tot ce îi înconjoară. 

Leu: guvernaţi de regele Soare, cea mai bună corespondență o au cu 
nuanțele de auriu, galben profund și portocaliu întunecat. Gradul de intensitate 
al galbenului şi al portocaliului le dă o notă de flexibilitate. De asemenea, 
aceste culori asociate cu regalul violet le dă un aer de superioritate. 

Fecioară: griul, bleumarinul şi nuanțele maronii până la kaki sunt 
asociate cel mai bine acestui semn din cauza veşnicului aer de sobrietate, de 
adaptare la versatilitatea lor și la modestia gesturilor. Rămâne doar atenţia pe 
care trebuie să le-o acorde combinațiilor. 

Balanța: datorită asocierii acestor nativi cu planeta Venus, a iubirii, se 
pare că rozul rămâne favorit. Galbenul lămâie este culoarea care îi linişteşte 
şi le aduce armonia. E bine să le combine cu albastru, culoarea păcii şi a 
intelectului, pentru a întâlni perfecțiunea. 

Scorpion: maiestuoși și pasionali, aceşti nativi au ca favorabilă culoarea 
roşu-burgund și vişiniu. Dar nici culoarea neagră nu le este străină, cea care se 
ocupă de transformarea moarte-înviere. Trebuie să fie atenţi însă la măiestria 
combinațiilor. 

Săgetător: vizionari şi entuziaști, aceşti nativi sunt strânşi legaţi de 
albastru ultramarin, verdele măsliniu și albastru electric. Nuanţele ultra marine 
promovează dăruirea spirituală. Jupiter, planeta bucuriei şi a norocului, îi 
îndeamnă spre combinaţii cu nuanțele de violet deschis, galben sau magenta. 

Capricorn: planeta Saturn le impune să aleagă nuanţe rigide, care le 
conferă încredere. Nu stau prea mult pe gânduri când optează pentru negru, 
maro şi gri închis. Se impune însă o mare atenţie deoarece au tendința să 
folosească deseori combinaţii rigide și mult prea serioase. 

Vărsător: afinitatea acestor nativi pentru acţiunile umanitare îi fac să 
opteze pentru culoarea albastru azuriu și acvamarin. Conducătorul lor tacit, 
planeta Uranus, este rapid şi electric. 

Peşti: nativi visători şi evazivi, mai aproape de ei este culoarea violet, 
îndeosebi prin simbolismul său. Combinaţiile ideale pot fi cu verde marin, alb 
şi lavandă. 


e Semnificația culorilor 


Alb — simbolizează puritatea, aşterne pacea, stimulează bunătatea, 
optimismul şi ajută la atingerea perfecțiunii. 

Galben — stimulează memoria, încrederea în sine, fericirea, inventivitatea, 
puterea şi energia. 

Auriu — este asociată cu puterea, înțelepciunea, cunoașterea; combate 
depresia și teama, ajută inspirația. 

Albastru — culoare strâns legată de intelect, ajută să ne relaxăm, atrage 
pacea și liniștea, crește creativitatea, încrederea, integritatea și puterea. 

Violet — este culoarea folosită de psihiatrii pentru a calma stările de 
nervozitate, temerile şi obsesiile. Reprezintă un puternic stimulent pentru 
intuiție, transformare spirituală şi creşte abilităţile artistice. 

Roşu — semnifică dragoste, putere, încredere în sine, optimism, vitalitate. 
Poate avea o mare influenţă asupra celor care o utilizează deoarece pot deveni 
iritabili şi nerăbdători. 

Portocaliu — diminuează durerea, nesiguranța şi stimulează intelectul, 
combate depresia şi ne face să ne simțim plini de energie. 

Roz — simbolizează îngrijire, protecţie, calmează emoţiile și arată o 
dragoste altruistă. 

Verde — întărește dragostea faţă de natură, ajută la crearea unui mediu 
liniştit, insuflă energic, permite empatia cu alții. 

Turcoaz — controlează stresul, ajută inventivitatea, crește comunicarea și 

Gri — semnifică independenţa, emotivitatea, generozitatea, stabilitatea şi 
este ca un scut împotriva influențelor din exterior. 

Maro — simbolizează culoarea pământului şi este strâns legată de 
sentimente, exaltare, temeri, realism sau stabilitate. Ar trebui folosită doar în 
combinaţii cu culori vesele. 


(Cf. Casandra, în rev. Magazin, nr. 22/ 29 mai 2014, p. 16) 


E. Astrologia și sănătatea 


Majoritatea oamenilor se străduiesc să îşi mențină sănătatea ținând 
tot felul de diete, formându-şi anumite stiluri de hrană. dar putini iau în 
considerare şi astrologia. Se cunoaște că zodiacul are la bază o clasificare 
ce ține cont de elementele primordiale: foc. pământ, apă și aer. În rândurile 
ce urmează, vom prezenta căteva sfaturi pentru a ne hrăni cât mai sănătos în 
funcţie de elementul din care face parte zodia fiecăruia. 


Semnele de Foc posedă cea mai multă vitalitate dintre toate semnele 
zodiacale. Semnele de Aer sunt mult mai reactive la stimulii externi. Cele de 
Apă reacţionează emoţional şi de aceea sunt şi schimbătoare, iar semnele de 
Pământ au o mare stabilitate și rezistenţă. Fiecare dintre noi avem tendinţa de 
a fi în raport cu elementul nostru constituțional în exces sau în deficit, fapt ce 
ar necesita o modificare a dietei noastre zilnice sau o suplimentare a anumitor 
produse pentru a ne compensa. 


Semnele de Foc: BERBEC, LEU, SĂGETĂTOR 

Nativii acestui element au arderile interne şi absorbţia elementelor 
nutritive rapide. Organismul luptă prin arderea toxinelor, virușilor sau a 
bacteriilor și din acest motiv bolile sunt parcă mai uşor de învins. 

În perioadele de exces, când ritmul alert al vieţii provoacă dezechilibre 
și hiperstimulează, sunt predispuşi spre accese de furie, devin nerăbdători, 
ceea ce le poate provoca hipertensiune arterială, probleme cardiace, ulcere sau 
inflamații. Se recomandă un consum sporit de cereale, legume şi rădăcinoase. 
Trebuie evitate alimentele picante sau carnea roşie. Plante vindecătoare: 
mușețel, valeriană. 

În perioadele de deficit, atunci când aveţi o stare de lentoare, organismul 
poate funcţiona prin arderi lente şi luptă mai greu împotriva bolilor. Digestia 
şi absorbţia sunt inadecvate şi este bine să consumaţi alimente calde, aromate. 

Evitaţi alimentele reci. Se recomandă iaurturi, varză, muştar, lămâi. Evitaţi 
produsele procesate din carne. Stimulente digestive: cuişoare, scorţişoară, 
usturoi, ghimbir. 


Semnele de Aer: GEMENI, BALANȚĂ, VĂRSĂTOR 

Oamenii născuţi sub aceste semne zodiacale au o gândire rapidă, sunt 
sensibili și uşor de dezechilibrat. Organismul lor are ca puncte nevralgice 
sistemul nervos şi circulator, funcţiile mișcării, aparatul respirator şi urniar. 

În perioadele de exces, hiperactivitatea, starea de agitaţie continuă, 
nervozitatea, instalează semne de epuziare și le poate afecta părul, pielea, 
insomnii sau chiar pierderi de memorie. Căutaţi să vă relaxaţi în aer liber 
pentru a permite sistemului nervos să se reîncarce. Se recomandă legume 
preparate în abur, nuci, crutoane. Atenţie, în această perioadă consumaţi cât 
mai multe enzime ce ajută la absorbţia corectă a substanţelor nutritive. Evitaţi 
alimentele crude sau care fermentează, zaharul rafinat sau cerealele. 

În perioadele de deficit, atunci când organismul este slăbit e semn al 
dificultăților fluxului de energie din corp. Sistemul nervos trebuie menținut 
cu un aport de minerale(calciu, magneziu) precum şi stimulente circulatorii. 
Alimentaţia în această perioadă trebuie să conţină crudităţi, sucuri de legume, 
ceaiuri şi seminţe. Se recomandă consumul de kefir, iaurt, ghimbir, usturoi, 
ardei roşu şi ceaiuri din rădăcină de păpădie. 


Semnele de apă: RAC, SCORPION, PEȘTI 

Cei care fac parte din acestă categorie sunt extrem de sensibili la mediul 
înconjurător, contractează ușor viruși, bacterii și ciuperci. Le sunt foarte des 
afectate sistemul limfatic şi cel de reproducere. În general, problemele de 
sănătate au o puternică influență emoţională. Aceştia tind să exagereze puţin 
starea sănătăţii lor şi îşi imaginează probleme mai mari decât cele existente. 

În perioadele de exces. Excesul de apă poate manifesta probleme cu 
greutatea, un metabolism lent sau chiar tumori sau umflături suspecte. Cele 
mai bune rezultate în aceste cazuri provin prin creşterea ratei metabolice, 
scăderea consumului de lichide și schimbarea dictei. Se recomandă consumul 
legumelor fierte și al fructelor. Trebuie evitate mâncărurile grase. dulciurile, 
pâinea şi sarea în exces. Plante vindecătoare: busuioc, cimbru, pătrunjel, boabe 
de ienupăr, usturoi, frunze de măslin. 

În perioadele de deficit, când organismul suferă prin scăderea 
randamentului, pot interveni dificultăţile de somn, deshidratarea, piele uscată. 
Se recomandă consumul sporit de lichide, de castraveți şi legume cărnoase, 
pepeni, alge marine, produse lactate, zaharuri naturale, orez, ovăz. Evitaţi 

fasolea, morcovii, telina, varza, sparanghelul și alte diuretice naturale. Ca 
remedii, folosiţi ceaiul de lemn-dulce şi sucurile de fructe îndulcite cu miere. 


Semnele de Pământ: TAUR, FECIOARĂ, CAPRICORN 

În general, sunt rezistente la răceli şi gripă însă partea lor sensibilă o 
constituie sistemul osos şi supraponderabilitatea, dată bineînţeles, de consumul 
în exces al alimentelor şi agravată de lipsa de exerciţii fizice și de obiceiurile 
sedentare. 

În perioadele de exces. Digestia şi metabolismul sunt lente şi pot dezvolta 
depozite de calciu, pilozitate crescută a corpului sau scleroză. Recomandate 
sunt fructele, legumele ferte, sucuri proaspete, supe și ceaiuri. Ca remedii 
pot fi folosite tonicile amare, cum ar fi: bitter-ul suedez, condimentele iuți 
ghimbir, piper negru și roşu). 

În perioadele de deficit. Deşi mulţi nu conştientizează când au nevoie de 
un aport sporit pentru a-și ajuta organismul, dacă încearcă să sc energizeze au 
nevoie categoric de mai mult somn decât celelalte elemente şi să beneficieze de 
contact fizic cu pământul. Dieta trebuie să cuprindă cereale nerafinate, carne, 
rădăcinoase, produse lactate, legume fierte, zahăr și ulei. Evitaţi fructele şi 
crudităţile. Ca remedii pot folosi algele marine şi ginsengul. 


(Cf. Casandra, în rev. Magazin, nr. 42/ 17 octombrie 2013, p. 16) 


Am inserat în acest capitol mai multe tipuri de zodiac uman. Primul 
reprezintă imaginea lui legendară specifică secolului al XIX-lea și are ca autor 
pe Marcel Olinescu. 

Al doilea aparţine semioticianului şi filologului Ivan Evseev care 
realizează o prezentare științifică a horoscopului, cu istoricul, structura și 
semnificaţiile lui. Acesta a fost întregit de noi cu unele consideraţii preluate 
din mai multe dicţionare de simboluri și constituie un zodiac sintetic, 
reprezentativ pentru cultura Europei răsăritene. El cuprinde, pe lângă istoricul, 
semnificaţiile şi corelaţiile semnelor zodiacale, şi cele 12 zodii umane cu 
caracterizarea sintetică a fiecăreia şi prezentarea trăsăturilor morale specifice 
nativilor născuţi în constelația respectivă. 

Al treilea tip de zodiac aparţine exegetului francez M. Senard (Zodiacul, 
cheie a ontologiei aplicată la psihologie) şi este inclus în cele trei mari volume 
ale Dicţionarului de simboluri (autori Jean Chevalier şi Alain Gheerbrant). 
Spre deosebire de zodiacul cercetătorului român I. Evseev, acesta este un 
horoscop reprezentativ pentru zona apuseană a culturii europene, fiind mai 
încifrat şi cu un pronunțat spirit critic. 

Pentru întregirea fiecărei zodii, la ultimele două tipuri de horoscop am 
adăugat încă trei categorii: Zodiacul alchimist, Zodiacul totemic al animalelor 
şi Zodiacul mitologic al defectelor. 

În fine. periplul nostru zodiacal a fost rotunjit şi cu alte trei compliniri 
adiacente (Semnificația planetelor în astrologie, Culorile și zodiile precum și 
Astrologia și sănătatea). 

În afară de tipurile zodiacale amintite mai există și alte varietăţi care nu 
intră însă în sfera noastră de interes. Amintim aici doar Zodiacul chinezesc, 
specific culturii orientale, care este un horoscop celebru. dar stufos și 
complicat, strucurat în jurul unui concept filosofic al vieţii (binomul YIN și 
YANG) care, în filosofia chineză, reprezintă unitatea alcătuită din două forme 
de energie opuse (negativă și pozitivă) şi care constituie echilibrul vieţii. 
Pentru cunoașterea zodiacului chinezesc recomandăm cititetului volumul lui 
Virgil Ionescu intitulat Zodiacul chinezesc (O abordare ştiinţifică), Ed. Coresi, 
S.R.L., Bucureşti, 1991, 560 p. 


Toate aceste referinţe se înscriu, alături de practicile premaritale, în 
conceptul de predestinare, legat de soarta și de ursita umană. Zodiacul însă 
şi complinirile lui adiacente își au specificul lor, care trebuie bine precizat și 
conturat. 

În rândurile următoare vom întreprinde o succintă incursiune în universul 
fabulos al prezicerilor zodiacale, începând cu ştiinţele care stau la temelia lor, 
iar acestea sunt astronomia și astrologia. 

Astronomia, știința care se ocupă cu studiul aştrilor, al sistemului de 
aştri,al galaxiilor şi Universului are un trecut faimos. Încă din mileniul 3 î.Hr. 
în ţări precum China, India, Egipt etc., se făceau observaţii sistematice asupra 
cerului, iar babilonienii sunt primii care au delimitat constelaţiile. În Europa, 
prin secolul VI î. Hr., grecii studiau forma cerului şi a Pământului, deopotrivă 
cu mişcarea aştrilor. 

Tot în antichitate s-a născut astrologia, ca știință desprinsă din astronomie, 
care se ocupă cu descifrarea destinelor umane, individuale sau colective, pe 
baza studierii poziției aștrilor şi a constelaţiilor de pe bolta cerească. 

Prin urmare, practica predestinării umane, întreprinsă pe baza studiilor 
astrologice a cunoscut o dezvoltare progresivă până în zilele noastre. În acest 
sens s-a spus că zodiacul reprezintă un îndrumar ori îndreptar de destine și 
comportamente. Asilel, principalele forme de zodiac, prezentate de noi, 
constituie un ghid practic pentru existența umană, adică pentru reușitele 
omului în viață (în afaceri, în dragoste, căsătorie etc.). 

Trăim într-o lume de mari dezechilibre materiale şi profunde bulversări 
sufletești, în care cunoașterea aprofundată a zodiacului ne conduce la căutarea 
şi găsirea cheilor spre armonie și echilibru cu semenii noștri. Horoscopul nu 
trebuie privit ca un simplu divertisment banal, care integrează omul în tipare 
prestabilite, lipsite de dinamismul vieții. 

Dimpotrivă, deşi reprezintă „ştiinţa anticilor”, el constituie o „carte de 
învățătură” care ne invită la meditaţie și introspecție reprezentând, în final, o 
demonstraţie practică cum trebuie să ne trăim viaţa. Căci existența umană nu 
este supusă și determinată doar de mediul terestru, ci și de interacţiunea cu 
spaţiul planetar şi cu cel cosmic. 

Totodată, zodiacul ne pune într-o relație comparativă cu alte 
comportamente, acţiuni și idei, cu care trebuie să intrăm în rezonanţă pentru a 
ne cunoaște forțele ostile, potrivnice şi pentru a putea realiza o contracarare a 
lor şi, totodată, pentru a ne dezvolta laturile noastre pozitive. 

Chiar dacă face parte din sfera ştiinţelor neconvenţionale, horoscopul 
se înscrie în valorile specifice umanităţii. Şi aşa cum astrologia nu are nimic 
comun cu prezicerile sau profeţiile mistice, aventuriere ori hazardate, el se 
înscrie într-o dinamică astrologică care n-are nimic comun cu prezicerile de 
tip mistic. 

Fiecare zodie a lui este un fel de „fotografie” a unui chip uman, dar care 
nu redă înfăţişarea fizică, ci personifică ființa noastră morală. În acest sens, 
cele 12 zodii ale lui nc relevă statutul nostru princiar, de esenţă divină, în care 
figurăm ca oameni buni, toleranţi şi dotați cu rațiune, nu numai cu patimi şi 
instincte. 

